
Levinai 


Okavango delta, Botsvana 


Įkypoje aušros šviesoje aš jį pastebiu, visai 
nežymų it vandenženklį, įspaustą į pliką 
žemės lopinį. Jei būtų vidudienis, kai 
plieskia karšta ir skaisti Afrikos saulė, ko 
gero, būčiau visai nepamačiusi, bet ank- 
styvą rytmetį šešėlius meta net menkiausi 
paviršiaus įdubimai ar įlinkiai, ir kai 
išlendu iš mūsų palapinės, tas vienintelis 
pėdsakas pagauna mano akį. Pritūpiu prie 
jo ir staiga pašiurpstu suvokusi, kad mus 
miegančius saugojo tik plonytis audeklo 
sluoksnis. 

Pro palapinės atvartą išnyra Ričardas. 
Atsistoja ir rąžosi, džiugiai krenkšteli, į save 
kvėpdamas rasotos žolės, medžio dūmų ir 
ant stovyklos laužo verdančių pusryčių 
kvapus. Afrikos kvapai. Šis nuotykis — 
Ričardo svajonė; visada ji buvo jo, ne 
mano. Aš esu šaunuolė jo mergina, kuri 
privalo būti geros nuotaikos. Žinoma, aš 
pajėgsiu, brangusis. Net turint omenyje 
dvidešimt aštuonias valandas trijuose 
skirtinguose lėktuvuose iš Londono per Jo- 
hanesburgą iki Mauno ir galiausiai į 
savaną, o paskutinis lėktuvas — iškleręs 
grabas, skraidinamas pagiringo piloto. 
Netgi turint omenyje dvi savaites palap- 
inėje, traiškant moskitus ir siusiojant už 
krūmų. 
Ir net turint omenyje, kad galėjau nu- 
mirti, o būtent šitaip mąstau, spoksodama 
žemyn į tą pėdsaką, įspaustą dirvoje vos 

trys pėdos nuo ten, kur praėjusią naktį 
miegojome mudu su Ričardu. 

— Kvėpk orą, Mile! — sukrykščia Ričar- 
das. — Niekur kitur jis taip nekvepia! 

— Čia buvo liūtas, — sakau. 

— Gaila, kad negalėjau jo užkonservuoti 
inde ir parsigabenti namo. Kas per suven- 
yras būtų. Savanos aromatas! 

Jis nesiklauso manęs. Pernelyg aps- 
vaigęs nuo Afrikos, pernelyg atsidavęs savo 
didžio baltojo nuotykių ieškotojo fantazijai, 
kurioje viskas nuostabu ir fantastiška, net 
ir vakarykštė kiaulienos su pupelėmis kon- 
servų vakarienė, kurią jis paskelbė „puiki- 
ausia, kokią kada nors buvo valgęs!“ 

Aš pakartoju, garsiau: 

— Čia buvo liūtas, Ričardai. Prie pat 
mūsų palapinės. Jis galėjo įslinkti vidun. 

Noriu jį išgąsdinti, noriu, kad pasakytų: 
O Dieve mano, Mile, tai rimta. 

Bet jis tik palaimingai šūkteli kitiems 
mūsų grupės nariams: 

— Eli, ateikite pasižiūrėti! Naktį čia buvo 
liūtas! 

Pirmos prie mūsų pribėgo dvi merginos 
iš Keiptauno. Jų palapinė pastatyta šalia 
mūsiškės. Silvijos ir Vivianos olandiškos 
pavardės, kurių aš nesugebu nei per- 
skaityti, nei ištarti. Abi dvidešimties su 
viršum, įdegusios saulėje ilgakojės blond- 
inės, ir iš pradžių man buvo sunkoka jas at- 
skirti, kol Silvija, išvesta iš kantrybės, 
galiausiai bloškė: 

— Mes juk ne dvynės, Mile! Nejaugi 
nematai, kad Vivianos akys mėlynos, o 
mano — žalios? 

Kai merginos iš abiejų pusių atsiklaupia 
ištyrinėti letenos įspaudo, aš užuodžiu, kad 
jos ir kvepia skirtingai. Mėlynakė Viviana 
kvepia kaip stumbražolė, gaiviu, neap- 
kartusiu jaunystės aromatu. O Silvija — 

kaip citrinžolės losjonas, kuriuo tepasi at- 
siginti nuo moskitų, nes DEET juk nuodas. 
Tu tai žinai, ar ne? Jos abi man iš šonų 
nelyginant šviesiaplaukės knygų atramėlių 
deivės, ir nejučia pamatau Ričardą vėl 
nužiūrinėjant Silvijos tarpą tarp krūtų, taip 
akivaizdžiai demonstruojamą iš po gilios 
jos marškinėlių iškirptės. Kaip mergina, 
taip stropiai besitepanti repelentu nuo 
moskitų, ji eksponuoja bauginamai didelį 
kandžiotinos odos plotą. 

Savaime suprantama, prie mūsų 
paskuba prisidėti ir Eliotas. Jis niekada 
pernelyg toli nesitraukia nuo blondinių, su 
kuriomis susipažino vos prieš kelias 
savaites Keiptaune. Nuo tada prisirišęs prie 
jų it ištikimas šunytis, besiviliantis nors 
truputėlio dėmesio. 

— Pėdsakas šviežias? — klausia Eliotas, 
iš balso sunerimęs. 

Bent jau dar kas nors jaučia tokią pat 
baimę kaip ir aš. 

— Vakar jo nemačiau, — atsako Ričar- 
das. — Tikriausiai liūtas praėjo pro šalį na- 
ktį. Įsivaizduok, gamtos pašauktas išlendi 
laukan ir užtaikai ant tokio. 

Jis sumauroja ir plaštaka it letena 
užsimoja į Eliotą, ir šis atšlyja. Ričardas ir 
blondinės iš to pasijuokia, nes Eliotas — 
visų linksmintojas, susirūpinęs amerikietis 
išsipūtusiomis kišenėmis, pilnomis higien- 
inių servetėlių, purškalų nuo vabzdžių ir 
apsisaugoti nuo saulės, dezinfekantų, pili- 
ulių nuo alergijos, jodo tablečių, visų kitų 
būtinų priemonių, kokios tik įmanomos, 
kad išliktum gyvas. 

Aš kartu su jais nesijuokiu. 

— Kas nors galėjo čia žūti, — perspėju. 

— Ei, betgi tikruose safariuose taip 
nutinka, ar ne? — linksmai sako Silvija. — 
Juk esi savanoje su liūtais. 

— Neatrodo kaip labai stambus liūtas, — 
taria Viviana, pasilenkdama ištyrinėti įs- 
paudo. — Galbūt patelė, kaip manote? 

— Patinas ar patelė — abu gali tave 
nugalabyti, — primena Eliotas. 

Silvija žaismingai jį plekšteli. 

— Oho. Išsigandai? 

— Ne. Ne, aš tik maniau, kad Džonis 
perdeda, kai pirmą dieną mums kalbėjo: 
Likite džipe. Likite palapinėje. Arba 
mirsite. 

— Jeigu nori jaustis visiškai saugus, Eli- 
otai, galbūt reikėjo nueiti į zoologijos sodą, 
o ne atkeliauti čia, — sako Ričardas, ir 
blondinės iš kandžios jo replikos 
nusijuokia. 

Visa tau pagarba, Ričardai, alfa patine. 
Visai kaip herojai, apie kuriuos rašo savo 
romanuose, jis yra vyras, imantis vadovauti 
ir viską išsprendžiantis. Arba tariasi toks 
esąs. Čia, laukinėse platybėse, iš tikrųjų jis 

tik dar vienas neišmanėlis londonietis, 
tačiau sugeba kalbėti lyg žinovas, kaip iš- 
likti gyvam. Dar vienas dalykas šįryt mane 
erzina: esu ne tik alkana ir gerai neišsi- 
miegojusi, bet dabar mane surado ir moski- 
tai. Moskitai mane visada suranda. Kai tik 
išeinu laukan, jie tartum išgirsta suskam- 
bant savo pietų varpą, ir aš jau ploju sau 
per sprandą ir veidą. 

Ričardas šūkteli afrikiečiui pėdsekiui: 

— Klarensai, ateik čia! Pažiūrėk, kas na- 
ktį pracimpino per stovyklą. 

Klarensas prie laužo su ponu ir ponia 
Matsunagomis gurkšnojo kavą. Dabar neši- 
nas savo skardiniu kavos puodeliu jis atkry- 
puoja prie mūsų ir pritūpia pasižiūrėti 
pėdsako. 

— Šviežias, — sako Ričardas, naujasis 
Afrikos atokiųjų savanų žinovas. — Tikri- 
ausiai ką tik naktį praėjo liūtas. 

— Ne liūtas, — atremia Klarensas ir 
prisimerkia į mus, o jo juodmedžio spalvos 
veidas blizga  rytmečio saulėje.  — 
Leopardas. 

— Kaip tu gali būti toks tikras? Juk tai 
tik vienos letenos įspaudas. 

Klarensas apibrėžia orą virš įspaudo. 

— Matote, tai priekinė letena. Apskritos 
formos, kaip leopardo. — Jis atsistoja ir ap- 
sižvalgo. — Ir tik vieno žvėries — vadinasi, 
jis medžioja vienas. Taip, tai leopardas. 

Savo milžinišku „Nikon“, turinčiu nuo- 
tolinius fotoobjektyvus, atrodančius kaip 
kažkas, ką galėtum paleisti į kosmosą, po- 
nas Matsunaga pykšteli nuotraukas. Jis ir 
jo Žmona apsirengę safario striukėmis ir 
chaki kelnėmis, pasirišę medvilninės 
skareles ir užsidėję plačiakraštes skrybėles. 
Jų drabužiai suderinti iki paskutinės de- 
talės. Visose pasaulio atostogų vietose 
pamatai tokių kaip jie porų, apsirengusių 

tarytumei keistos kopijos. Ir nepaliauji 
stebėtis. Nejau jie vieną rytą atsibunda ir 
pagalvoja: Šiandien pajuokinkime pasaulį? 

Saulė tolydžio kyla, išblukindama šešėli- 
us, taip aiškiai išryškinusius letenos įs- 
paudą, kiti irgi pyškina nuotraukas, lenk- 
tyniaudami su vis labiau žilpinančiu 
spindesiu. Net Eliotas išsitraukia kišeninį 
fotoaparatą, bet, manau, paprasčiausiai tik 
todėl, kad ir visi kiti taip elgiasi, o jis nenori 
išsiskirti. 

Aš vienintelė nesivarginu atsinešti fo- 
toaparato. Ričardas fotog-rafuoja 
pakankamai už mus abu ir naudojasi 
savuoju „Canon“ — tokiu pačiu kaip ir „Na- 
tional Geographic“ fotografai! Aš pa- 
sitraukiu į paunksmę, bet ir čia, pasislėpusi 
nuo saulės, juntu sruvenant sau iš pažastų 
prakaitą. Karštis jau stiprėja. Kiekviena di- 
ena savanoje karšta. 

— Dabar matote, kodėl jums sakau naktį 
likti palapinėse,  — pabrėžia Džonis 
Posthumas. 

Musiškis savanų vedlys prisiartino taip 
tyliai, kad aš nė nesumojau jį sugrįžus iš 
paupio. Pasisukusi išvystu Džonį stovint čia 
pat už manęs. Tokia kraupiai skambanti 
pavardė, Posthumas!, bet jis mums 
paaiškino, jog tarp afrikanų kolonistų, iš 
kurių yra kilęs, ši pavardė gana dažna. Jo 
veido bruožuose matau tvirtų olandų, jo 
protėvių, giminystės liniją. Šviesūs plaukai 
saulės nubalinti, akys mėlynos, o drūtos it 
medžio kamienai kojos žemiau chaki šortų 
tamsiai įdegusios. Regis, moskitai jo nevar- 
gina, nei karštis. Jis be skrybėlės ir nesitepa 
repelentais. Užaugo Afrikoje, ir tai už- 
grūdino odą, padarė atsparų 
nepatogumams. 

— Praėjo pro čia prieš pat aušrą, — sako 
Džonis ir parodo į krūmų tankmę mūsų 

stovyklos pakraštyje. — Išniro iš tų 
krūmynų, pasivaikštinėjo laužo link ir 
nužvelgė mane nuo galvos ligi kojų. Puikus 
gyvūnas, stambus ir sveikas. 

Esu nustebusi: koks jis ramus. 

— Jūs tikrai jį matėte? 

— Buvau antai ten, kūrenau pusryčiams 
laužą, kai jis pasirodė. 

— Ir ką gi jūs darėte? 

— Ką ir jums visiems patariau daryti 
panašiomis aplinkybėmis. Atsistojau visu 
ūgiu. Leidau jam gerai įsižiūrėti į mano 
veidą. Grobiu tampantys gyvūnai, tokie 
kaip zebrai ir antilopės, akis turi galvų 
šonuose, bet plėšrūnų akys yra priekyje. 
Katei visada parodyk savo veidą. Tegul 
pamato, kur tavo akys, ir ji supras, kad taip 
pat esi plėšrūnas. Prieš puldama dusyk 
pagalvos. 

Džonis apžvelgia septynis savo klientus, 
jam mokančius, kad išsaugotų juos gyvus 
šitoje atokioje vietoje. 

— Eli, juk prisiminsite tai? Braudamiesi 
giliau į savaną, pamatysime daugiau 
didžiųjų kačių. Jeigu tokią susitiksite, atsis- 
tokite visu ūgiu ir pasistenkite atrodyti kuo 
didesnis, kiek sugebėsite. Stovėkite tiesiai į 
jas veidu. Kad ir ką darysite, tik nebėkite. 
Turėsite daugiau galimybių išlikti gyvi. 

— Jūs susidūrėte akis į akį su leopardu, 
— stebisi Eliotas. — Kodėl nesigriebėte 
šito? 

Jis parodo į šautuvą, visada pakabintą 
Džoniui per petį. 

Džonis papurto galvą. 

— Aš nešausiu į leopardą. Nežudysiu 
jokios didžiosios katės. 

— Bet juk tam ir yra šautuvai? Kad 
apsigintum. 

— Pasaulyje jų nedaug belikę. Šis kraštas 
priklauso joms, o mes čia — įsibrovėliai. 
Jeigu leopardas mane pultų, nemanau, kad 
galėčiau jį nušauti. Net ir gelbėdamas savo 
gyvybę. 

— Bet šitai netaikoma mums, tiesa? — 
Eliotas nervingai susijuokia ir nužvelgia 
mūsų keliautojų grupę. — Jūs nušautumėte 
leopardą, kad apgintumėte mus, taip? 

Džonis atsako su ironiška šypsenėle: 

— Pamatysim. 


Iki vidudienio mes jau susikrovę daiktus ir 
pasirengę brautis giliau į laukinės gamtos 
kraštą. Džonis vairuoja sunkvežimį, o Klar- 
ensas važiuoja pėdsekio sėdynėje, išsikišu- 
sioje buferio priekyje. Ta vieta man atrodo 
pavojinga, ten sėdėti tokiam neapsaugot- 
am, atvirame ore tabaluojančiomis kojomis 
— tai būti lengvu laimikiu bet kuriam 

galinčiam jį sugriebti liūtui. Bet Džonis 
mus patikina: kol laikomės prie transporto 
priemonės, esame saugūs, nes plėšrūnai 
mano, kad sudarome vieno didžiulio 
gyvūno dalį. Bet tik išlipkite iš sunk- 
vežimio, ir tampate pietumis. Ar visi 
supratote? 

Taip sere. Žinia priimta. 

Čia visai nėra kelių, tik nežymiai priplota 
žolė, kur anksčiau pravažiavusios padangos 
suspaudė menką dirvą. Vienintelio sunk- 
vežimio padaryta žala gali mėnesiais palikti 
randus kraštovaizdyje, sako Džonis, bet aš 
nepajėgiu įsivaizduoti, kad daug iš jų 
nusigauna taip toli į Deltą. Mes jau trys di- 
enos keliaujame nuo lauko aerodromo 
savanoje, kur buvome  išsodinti, ir 
nepastebėjome jokios kitos transporto 
priemonės. 

Laukiniai tyrai — ne tai, ką aš iš tikrųjų 
įsivaizdavau prieš keturis mėnesius, 

sėdėdama mūsų bute Londone, lietui 
teškant į langus. Kai Ričardas mane 
pasišaukė prie savo kompiuterio ir parodė 
safarį Botsvanoje, kurį norėjo užsisakyti 
mudviejų atostogoms, pamačiau liūtų ir hi- 
popotamų, raganosių ir leopardų nuo- 
traukas — tokių pačių pažįstamų gyvūnų, 
kokius randi zoologijos soduose ir laukinių 
žvėrių draustiniuose. Štai ką aš įsivaiz- 
davau: milžinišką laukinių žvėrių draustinį 
su patogiais namukais ir keliais. Mažų 
mažiausia — su keliais. Pasak interneto 
svetainės, į tai įeis „stovyklavimas atokiose 
savanose“, bet mintyse aš sau piešiau graži- 
as dideles palapines su dušais ir tualetais 
nuleidžiamu vandeniu. Nemaniau, kad 
mokėsiu už privilegiją tupėti krūmuose. 

Ričardas visai buvo ne prieš apsieiti be 
patogumų. Jis Afrika svaigsta, svaigsta la- 
biau, nei svaigtų Kilimandžaro kalno 
viršūnėje. Mums važiuojant, jis be perstojo 

spragsi fotoaparatu. Sėdynėje už mūsų 
pono Matsunagos fotoaparatas 
spragtelėjimu į spragtelėjimą neatsilieka 
nuo Ričardo, tačiau turi ilgesnius objek- 
tyvus. Ričardas to neprisipažins, bet jis ob- 
jektyvų pavydi, ir kai sugrįšime į Londoną, 
veikiausiai iškart įlįs į internetą sužinoti 
pono Matsunagos aparatūros kainos. Štai 
šitaip kovoja šiuolaikiniai vyrai — ne ie- 
timis ir kardais, o kredito kortelėmis. Mano 
platina permuša tavo auksą. Vargšas Eli- 
otas su savuoju uniseksišku „Minolta“ pal- 
iktas toli atsilikęs dulkėse, bet aš nemanau, 
kad jis dėl to jaudintųsi, nes yra patogiai 
įsitaisęs paskutinėje eilėje drauge su Vivi- 
ana ir Silvija. Žvilgteliu atgal į juos tris ir 
probėgšmais pamatau ryžtingą ponios Mat- 
sunaga veidą. Ji dar viena šauni kompan- 
ionė. Esu tikra, kad šikti krūmuose — irgi 
ne tai, ką ji įsivaizdavo nuostabiomis 
atostogomis. 

— Liūtai! Liūtai! — sušunka Ričardas. — 
Antai ten! 

Fotoaparatai suspragsi sparčiau, 0 mes 
taip priartėjame, kad matau juodas muses 
ant liūto patino šonų. Netoliese trys 
patelės, drybsančios kliedmio paunksmėje. 
Staiga už manęs pratrūksta japoniška 
tirada, ir atsisukusi pamatau, kad ponas 
Matsunaga pašokęs ant kojų. Jo žmona, 
įsikibusi į vyro safario striukės apačią, des- 
peratiškai stengiasi jį sustabdyti, kad 
neiššoktų iš sunkvežimio dėl geresnių 
kadrų. 

— Sėskitės. Žemyn! — užbaubia Džonis 
balsu, kurio niekas, žmogus ar žvėris, tikrai 
negalėtų nepaisyti. — Nagi! 

Akimirksniu ponas Matsunaga nukrenta 
atgal ant sėdynės. 

Net liūtai atrodo išsigandę, ir visi spokso 
į mechaninį monstrą su aštuoniolika porų 
galūnių. 

— Prisimenate, ką jums sakiau, Isaji? — 
subara Džonis. — Jeigu išlipsite iš šio sunk- 
vežimio, jūs miręs. 

— Aš susijaudinau. Užsimiršau, — 
sumurma ponas Matsunaga, atsiprašomai 
nulenkdamas galvą. 

— Klausykite, aš tik stengiuosi jus ap- 
saugoti. — Džonis giliai atsidūsta ir tyliai 
priduria: — Atleiskite, kad šaukiau. Bet 
pernai vienas mano kolega su dviem klien- 
tais važiavo pasižiūrėti laukinių žvėrių. Jam 
nespėjus sutrukdyti, abu iššoko iš sunk- 
vežimio padaryti nuotraukų. Juos be- 
matant pasigriebė liūtai. 

— Norite pasakyti — jie žuvo? — pasitik- 
slina Eliotas. 

— Liūtai kaip tik tam ir yra užprogra- 
muoti, Eliotai. Tad prašom, mėgaukitės va- 
izdu, bet tik iš sunkvežimio, aišku? 

Džonis nusijuokia, stengdamasis 
sumažinti įtampą, bet mes visi tebesame 

įbauginti — kaip grupelė blogai besiel- 
giančių vaikų, kurie ką tik buvo sudraus- 
minti. Fotoaparatai spragsi nebe taip uoli- 
ai, nuotraukos daromos stengiantis 
paslėpti mūsų nepatogumą. Esame sukrėsti 
to, kaip griežtai Džonis užsipuolė poną 
Matsunagą. Aš spoksau į Džonio nugarą 
tiesiai priešais save, o jo sprando raumenys 
pūpso it storos virkščios. Jis vėl užveda 
variklį. Mes paliekame liūtus ir važiuojame 
toliau, į kitą stovyklavietę. 


Saulei leidžiantis, pasirodo alkoholiniai 
gėrimai. Kai pastatytos penkios palapinės ir 
užkurtas laužas, pėdsekys Klarensas atid- 
aro aliumininę kokteilių dėžę, visą dieną 
trinksėjusią sunkvežimio gale, ir išdėlioja 
butelius džino ir viskio, degtinės ir am- 
arulos. Pastaroji ilgainiui man ypač patiko: 
tai saldus grietinėlės likeris, pagamintas iš 

afrikietiško marulos medžio vaisių. Skonis 
— kaip tūkstančio kalorijų kaušalo iš kavos 
ir šokolado, vaikas būtinai slapčia mak- 
telėtų gurkšnį, motinai nusisukus. Klaren- 
sas pamerkia man ir paduoda stiklą, lyg 
kompanijoje būčiau padykusi mergaitė, nes 
visi kiti gurkšnoja suaugusiųjų gėrimus, 
kaip antai šiltą džiną su toniku arba gryną 
viskį. Šita dienos dalis, kai aš mąstau: taip, 
gera būti Afrikoje. Kai dienos nepatogumai, 
vabzdžiai ir įtampa tarp manęs ir Ričardo, 
viskas išskysta maloniame svaigiame ūke, o 
aš įsitaisiusi ant stovyklos kėdės galiu 
stebėti besileidžiančią saulę. Kol Klarensas 
ruošia paprastą vakarienę iš mėsos 
troškinio, duonos ir vaisių, Džonas nutiesia 
stovyklavietės perimetru vielą, nukabinėtą 
varpeliais, kurie mus perspėtų, jeigu kas 
nors užklystų į stovyklą. Pastebiu Džonio 
siluetą saulėlydžio žaros fone staiga sust- 
ingstant, ir jis kilsteli galvą, lyg uostytų orą, 

kvėptų į save daugybę kvapų, kurių aš nė 
nejuntu. Jis — nelyginant dar vienas 
padaras, besijaučiantis kaip namie šioje 
laukinėje vietoje, ir aš beveik laukiu, kad 
pražios burną ir sumauros it liūtas. 

Pasisuku į Klarensą — jis maišo puodą 
su kunkuliuojančiu troškiniu. 

— Ar seniai dirbi kartu su Džoniu? — 
klausiu. 

— Su Džoniu? Pirmą sykį. 

— Anksčiau niekada nebuvai jo 
pėdsekys? 

Klarensas žvaliai įkrečia į troškinį 
pipirų. 

— Džonio pėdsekys — mano pusbrolis. 
Bet šią savaitę Abrahamas išvykęs į 
laidotuves savo kaime. Manęs paprašė jį 
pavaduoti. 

— Ir ką Abrahamas pasakė apie Džonį? 

Klarensas nusišiepia, balti jo dantys 
sušvyti prieblandoje. 

— O, mano pusbrolis daug ką apie jį pa- 
sakoja. Jis mano, kad Džonis turėjo būti 
gimęs šangaanu, nes yra visai toks kaip 
mes. Bet baltaveidis. 

— Šangaanas? Tai tavo gentis? 

Jis linkteli. 

— Mes kilę iš Limpopo provincijos. Pietų 
Afrikoje. 

— Ar tokia kalba kartais girdžiu judu 
šnekantis? 

Jis kaltai susijuokia. 

— Kai nenorime, kad žinotumėte, ką 
mes sakome. 

Įsivaizduoju, kad nieko malonaus. 
Pažvelgiu į kitus, sėdinčius aplink stovyklos 
laužą. Ponas ir ponia Matsunagos stropiai 
peržiūri jo aparate šiandien padarytas nuo- 
traukas. Viviana ir Silvija su savo maršk- 
inėliais giliomis iškirptėmis tingiai drybso, 
išskirdamos feromonus, dėl kurių vargšas 
kerėpliškas Eliotas kaip visada pataikauja, 

trokšdamas dėmesio. Jums, mergaitės, 
nežvarbu? Gal man atnešti nertinius? O 
Jeigu dar džino su toniku? 

Persivilkęs  švariais marškiniais, iš 
palapinės išnyra Ričardas. Šalia manęs jo 
laukia laisva kėdė, bet, užuot prisėdęs 
greta, Ričardas pradrožia tiesiai pro ją, 
klesteli šalia Vivianos ir ima skleisti 
apžavus. Kaip jums patinka mūsų safaris? 
Ar kada nors buvote Londone? Mielai jud- 
viem su Silvija atsiųsiu „Juodojo Džeko“ 
egzempliorius su savo autografais, kai tik 
Jis bus išleistas. 

Aišku, jie visi jau žino, kas jis toks. Per 
pirmą valandą visiems susipažįstant, Ričar- 
das subtiliai įterpė faktą, kad esąs trilerių 
rašytojas Ričardas Renvikas, sukūręs M15 
herojų Džekmaną Tripą. Deja, nė vienas iš 
jų niekada nebuvo girdėjęs apie Ričardą ar 
jo herojų, todėl pirma safario diena nebuvo 
smagi. Bet dabar jis vėl puikios formos ir 

daro tai, ką sugeba geriausiai: žavi savo 
klausytojus. Manau, pernelyg persūdo. 
Gerokai persūdo. Bet jeigu aš vėliau dėl to 
pasiskųsiu, žinau, ką jis pasakys: Kaip tik 
taip ir turi elgtis rašytojai, Mile. Priva- 
lome mokėti bendrauti ir pritraukti naujų 
skaitytojų. Keista, kaip Ričardas niekada 
tuščiai negaišta laiko pabendrauti su moči- 
učių tipo moterims, o tik su jaunomis, 
pageidautina, dailiomis merginomis. Prisi- 
menu, kaip prieš ketverius metus jis tuos 
pačius apžavus užleido ant manęs, kai 
pasirašinėjo „Pasirinkimas žudyti“ egzem- 
pliorius knygyne, kur aš dirbu. Kai Ričar- 
das siekia naujo laimikio, jam neįmanoma 
atsispirti, ir dabar matau jį žiūrint į Vivi- 
aną, kaip nežiūrėdavo į mane metų metus. 
Jis įsikiša tarp lūpų „Gauloise“ cigaretę ir 
palinksta į priekį delnais apsigaubti 
liepsnelės iš savo aukštos prabos sidabrinio 

žiebtuvėlio, kaip darytų ir jo herojus Džek- 
manas Tripas — su vyriška elegancija. 

Laisva kėdė šalia manęs — lyg juodoji 
skylė, susiurbianti visą mano nuotaikos 
linksmumą. Jau rengiuosi atsistoti ir pat- 
raukti atgal į savo palapinę, kai staiga ant 
tos kėdės šalia manęs įsitaiso Džonis. Nieko 
neprataria, tik apžvelgia grupę, tartum mus 
vertindamas. Man atrodo, kad jis nuolat 
mus vertina. Įdomu, ką jis mato, kai žiūri į 
mane? Ar esu tokia kaip visos kitos 
nuolankios žmonos ir draugužės, atitemp- 
tos į savaną tenkinti safariškų savo vyrų 
fantazijų? 

Jo žvilgsnis mane sutrikdo, ir jaučiuosi 
priversta užpildyti tylą. 

— Ar tie varpeliai ant vielos aplink 
stovyklą tikrai suveiks? — klausiu. — Arba 
jie ten tik tam, kad jaustumėmės saugesni? 

— Jie naudingi kaip pirmas pavojaus 
signalas. 

— Vakar naktį jų negirdėjau, kai į 
stovyklą atėjo leopardas. 

— O aš girdėjau. 

Jis pasilenkia į priekį, įmeta į laužą 
daugiau malkų. 

— Šiąnakt veikiausiai vėl išgirsime tuos 
varpelius. 

— Manote, aplinkui slankioja daugiau 
leopardų? 

— Šįkart hienos. 

Džonis parodo į tvyrančią už mūsų laužo 
apšviesto rato tamsą. 

— Kaip tik šiuo metu kokia dešimtis jų 
mus stebi. 

— Ką? 

Aš įsispitriju į tamsą ir tik tuomet 
pastebiu irgi spoksančių į mus akių šviesos 
atspindžius. 

— Jos kantrios. Laukia, ar bus ėdalo, 
kurį galėtų pasigriebti. Išeikite ten už vielos 
viena, ir jų ėdalu tapsite jūs, — jis gūžteli 

pečiais. — Kaip tik todėl mane ir 
nusamdėte. 

— Kad netaptume pietumis? 

— Man nesumokėtų, jeigu prarasčiau 
pernelyg daug klientų. 

— Kiek yra „pernelyg daug“? 

— Jūs būtumėte tik trečia. 

— Pajuokavote, tiesa? 

Jis šypsosi. Nors yra beveik tokio pat 
amžiaus kaip ir Ričardas, gyvenimas po 
Afrikos saule įrėžė apie Džonio akis 
raukšleles. Jis raminamai padeda delną 
man ant žasto. Aš krūpteliu, nes Džonis ne 
iš tokių vyrų, kurie be reikalo mėgina 
prisiliesti. 

— Taip, pajuokavau. Dar niekada nesu 
praradęs kliento. 

— Man sunku atspėti, kada jūs kalbate 
rimtai. 

— Kai kalbėsiu rimtai, jūs suprasite. 

Džonis pasisuka į Klarensą, ką tik jam 
kažką pasakiusį šangaanų kalba. 

— Vakarienė gatava. 

Paskersuoju į Ričardą pažiūrėti, ar jis 
pastebėjo Džonį besikalbantį su manimi ir 
padėjusį man ant žasto delną. Bet Ričardas 
toks susitelkęs į Vivianą, kad aš lygiai taip 
pat galėčiau būti nematoma. 


— Kaip tik taip privalo elgtis rašytojai, — 
nuspėtinai paaiškina Ričardas, kai tąnakt 
visi gulime savo palapinėse. — Aš tik prit- 
raukiu naujų skaitytojų. — Mudu kalbamės 
pašnibždom, nes audeklas plonas, palap- 
inės pastatytos arti viena kitos. — Be to, 
jaučiuosi šiek tiek kaip globėjas. Jos — dvi 
vienišos merginos toli savanoje. Gana riz- 
ikinga, kai abi vos dvidešimties su kažkiek, 
kaip manai? Dėl to gali jomis tik žavėtis. 

— Eliotas akivaizdžiai jomis žavisi, — 
replikuoju. 

— Eliotas žavėtųsi bet kuo su dviem X 
chromosomomis. 

— Taigi jos nėra visiškai vienišos. Jis 
užsirašė į išvyką, kad joms palaikytų 
kompaniją. 

— O dabar joms turbūt įkyru. Visą laiką 
trinasi šalia nutaisęs teliuko akis. 

— Merginos jį pakvietė. Bent taip sako 
Eliotas. 

— Gal tik iš gailesčio. Užkalbina jas 
kažkokiame naktiniame klube, išgirsta, kad 
abi vyksta į safarį. Gal jos pasakė: Ei, ar 
nenorėtum pakeliauti po savaną? Ir nė ne- 
manė, kad jis iš tikrųjų užsirašys. 

— Kodėl tu nuolat jį menkini? Jis atrodo 
labai malonus. Ir baisiai daug išmano apie 
paukščius. 

Ričardas niekinamai suprunkščia. 

— Labai jau patrauklus vyro bruožas. 

— Kas tau yra? Kodėl esi toks viskuo 
nepatenkintas? 

— Galėčiau tą patį pasakyti apie tave. Aš 
tik užkalbinu kokią jauną moterį, ir tu jau 
širsti. Tos merginos bent žino, kaip smagiai 
leisti laiką. Į viską žiūri su entuziazmu. 

— Aš irgi mėginu džiaugtis, tikrai. Bet 
nemaniau, kad čia bus taip sunku. 
Tikėjausi... 

— Pūkuotų rankšluosčių ir šokoladukų 
ant pagalvės. 

— Bet argi aš atsisakiau? Juk esu čia, ar 
ne? 

— Ir visą kelią skundies. Šis safaris buvo 
mano svajonė, Mile. Nežlugdyk man jo. 

Mudu jau nebesišnabždame ir, esu tikra, 
kiti gali mus girdėti, jeigu dar nemiega. 
Žinau, Džonis tikrai nemiega, nes pirmą 
pamainą eina sargybą. Įsivaizduoju jį sėd- 
int prie stovyklos laužo, klausantis mūsų 
balsų, girdint kylančią įtampą. Be abejo, jis 

jau tai suvokia. Džonis Posthumas — iš 
tokių vyrų, kuriems niekas neprasprūsta iš 
akių, ir kaip tik todėl jis sugeba išlikti gyvas 
šitoje vietoje, kur užkabinto ant vielos 
varpelio dzingtelėjimas reiškia skirtumą 
tarp gyvenimo ir mirties. Kokie beverčiai, 
lėkšti žmonės mes tikriausiai jam atro- 
dome. Kiek santuokų jis yra stebėjęs 
išyrant, kiek susireikšminusių vyrų yra 
matęs Afrikos pažemintų? Savanos — ne tik 
atostogų vieta; kaip tik čia tu sužinai, koks 
iš tikrųjų esi nereikšmingas. 

— Atleisk, — sukuždu ir siekiu Ričardo 
rankos. — Nenoriu tau šito sugadinti. 

Nors suspaudžiu jo pirštus, Ričardas tuo 
pačiu man neatsako. Mano gniaužte jo 
plaštaka lyg negyva. 

— Tu dėl visko gadini nuotaiką. Klausyk, 
žinau, ši kelionė nėra tavo įsivaizduojamos 
atostogos, bet, dėl Dievo meilės, gana pani- 
urusio veido. Pažiūrėk, kaip smagu Silvijai 

ir Vivianai! Net ponia Matsunaga sugeba 
būti gera kompanionė. 

— Galbūt taip veikia tos tabletės nuo 
maliarijos, kurias vartoju, — silpnai bandau 
pasiteisinti. — Daktaras sakė, kad jos gali 
sukelti depresiją. Sakė, kad kai kurie 
žmonės nuo jų išprotėja. 

— Na, meflokinas manęs nevargina. 
Merginos irgi jį vartoja, bet yra 
pakankamai linksmos. 

Vėl merginos. Nuolat mane lygina su 
tomis merginomis, devyneriais metais 
jaunesnėmis, devyneriais metais lieknes- 
nėmis ir šviežesnėmis. Po ketverių metų 
dalijimosi tuo pačiu butu, tuo pačiu 
unitazu, kaipgi galėtų kuri nors moteris te- 
beatrodyti šviežia? 

— Reikia nebevartoti tablečių, — jam 
pasakau. 

— Ką, ir susirgti maliarija? O taip, labai 
išmintinga. 

— Tai ko gi tu iš manęs nori? Ričardai, 
pasakyk, ko gi tu iš ma-nęs nori? 

— Nežinau. 

Jis atsidūsta ir nusisuka. Jo nugara — it 
šaltas betonas, supanti jo širdį siena, at- 
itverianti, kad negalėčiau pasiekti. Po 
minutėlės tyliai taria: 

— Nežinau, kur mudu einame, Mile. 

Betgi aš žinau, kur Ričardas eina — tolyn 
nuo manęs. Jau mėnesius traukėsi taip 
subtiliai, taip nuosekliai, kad aš nenorėjau 
to matyti. Galėčiau apibendrinti šitaip: Ak, 
pastaruoju metu abu buvome tokie 
užsiėmę. Jis labai skubinosi peržiūrėti 
„Juodojo Džeko“ taisymus. Aš plūkiausi su 
metine mūsų knygyno inventorizacija. 
Viskas tarp mudviejų bus geriau, kai abiejų 
gyvenimai sulėtės. Būtent tai aš sau vis 
kartodavau. 

Lauke už mūsų palapinės naktis gyva 
Deltos garsais. Mes įsikūrę stovyklą netoli 

upės, kur anksčiau matėme hipopotamus. 
Manding, girdžiu juos dabar, kartu su 
begalės kitų padarų kvarksėjimais, riksmais 
ir kriuksėjimais. 

Bet mūsų palapinės viduje — vien tik 
tyla. 

Štai kur miršta meilė. Palapinėje, 
Afrikos savanose. Jeigu dabar būtume Lon- 
done, iššokčiau iš lovos, apsirengčiau ir 
išeičiau pas savo draugę brendžio ir užuo- 
jautos. Bet dabar esu įkalinta šio audeklo 
spąstuose, supama padarų, trokštančių 
mane suėsti. Tikra klaustrofobija verčia 
žūtbūt išsirepečkoti iš palapinės ir klykiant 
bėgti į naktį. Tikriausiai man jaukia protą 
tos tabletės nuo maliarijos, nes tai reiškia, 
kad ne mano kaltė, jog jaučiu neviltį. Iš 
tiesų turiu jų nebevartoti. 

Ričardas kietai įmigo. Kaip jis šitaip gali, 
tiesiog visai ramiai atsijungti, kai aš jaučiu- 
osi tuoj sudušianti į skeveldras? Klausausi 

jo alsavimo, tokio nesuvaržyto, tokio 
pastovaus. Sprendžiant iš garso, aš jam nė 
kiek nerūpiu. 

Kai kitą rytą atsibundu, jis vis dar kietai 
įmigęs. Blanki aušros šviesa sunkiasi pro 
mūsų palapinės siūles, ir aš su baime 
pagalvoju apie būsimą dieną. Dar viena 
nerami kelionė, mums sėdint vienas šalia 
kito ir besistengiant būti vienas kitam 
mandagiems. Dar viena diena delnais plo- 
jant moskitus ir siusiojant krūmuose. Dar 
vienas vakaras stebint Ričardą flirtuojantį 
ir jaučiant, kaip sugūra dar viena mano 
širdies dalelė. Šios atostogos turbūt negali 
būti blogesnės, mąstau. 

Ir tuomet išgirstu moters klyksmą. 


' Iš lot. post humus: po mirties (tikriau — po 
palaidojimo). Cia ir toliau paaiškinimai vertėjo. 


Bostonas 


Apie tai pranešė paskambinęs paštininkas. 
11.15 drebantis balsas per mobilųjį telefoną: 
Aš esu Senborno aveniu, Vakarų Roks- 
beryje, nulis du vienas trys du. Šuo — 
mačiau lange šunį... Štai kaip tai pateko į 
Policijos departamento dėmesį. Vienas 
paskui kitą  sekusių įvykių virtinė, 
prasidėjusi nuo budraus pašto išnešiotojo, 
vieno iš armijos pėsčiųjų kareivių, šešias 
dienas per savaitę dislokuotų visos 
Amerikos gyvenamuosiuose mikrorajonu- 
ose. Jie — šalies akys, kartais vienintelės 
akys, pastebinčios, kuri pagyvenusi našlė 

nepasiėmė savo laiškų, kuris senas vien- 
gungis neatsiliepė į durų skambutį ir kuria- 
me priebutyje kūpso gelstančių laikraščių 
krūva. 

Pirmas ženklas, kad kažkas erdviame 
name prie Senborno aveniu, pašto indeksas 
02132, negerai, buvo perpildyta pašto 
dėžutė — būtent tai Jungtinių Valstijų 
laiškanešys Luisas Miunisas pirmiausia 
pastebėjo antrą dieną. Per dvi dienas 
susikaupęs nepasiimtas paštas nebūtinai 
verčia sunerimti. Žmonės išvyksta savait- 
galiui. Pamiršta paprašyti, kad būtų 
pristabdytas pristatymas į namus. 

Bet trečią dieną Miunisas sunerimo. 

Ketvirtą dieną atidaręs pašto dėžutę ir 
radęs ją pilnut pilnutėlę prikimštą kata- 
logų, žurnalų ir sąskaitų, jis suprato turįs 
imtis veikti. 

— Taigi jis pabeldžia į paradines duris, 
— pasakė patrulis Garis Rutas. — Niekas 

neatsiliepia. Nusprendžia pasitikrinti pas 
greta gyvenančią kaimynę — gal ji žino, kas 
dedasi. Paskui pažvelgia į langą ir pastebi 
šunį. 

— Tą šunį? — paklausė detektyvė Džeinė 
Ricoli, parodydama į draugiškos išvaizdos 
auksaspalvį retriverį, dabar pririštą prie 
pašto dėžutės. 

— Aha, tai jis. Pagal ženklelį ant 
apykaklės jo vardas Brunas. Išvedžiau jį iš 
namo, kol nepadarė dar kokios nors... — 
patrulis Rutas nurijo seiles. — Žalos. 

— O laiškininkas? Kur jis? 

— Likusią dienos dalį pasiėmė laisvą. 
Turbūt kur nors geria šio to stipresnio. Pa- 
silikau informaciją, kaip su juo susisiekti, 
bet veikiausiai jis negalės pasakyti ką nors 
daugiau, nei aš ką tik papasakojau. Jis taip 
ir neįėjo į namą, tik paskambino devyni vi- 
enas vienas. Aš pirmas prisistačiau į įvykio 
vietą, radau paradines duris neužrakintas. 

Įėjau ir... — jis palingavo galva. — Verčiau 
nebūčiau įėjęs. 

— Kalbėjotės dar su kuo nors? 

— Su malonia moterimi kaimynystėje. Ji 
išėjo pro duris, pamačiusi gatvėje sustojusi- 
as patrulines mašinas, norėjo sužinoti, kas 
vyksta. Aš jai tik pasakiau, kad kaimynas 
negyvas. 

Džeinė pasisuko į namą, kur draugiškas- 
is retriveris Brunas buvo patekęs į spąstus. 
Senokas dviejų aukštų vienos šeimos būs- 
tas su priebučiu, garažu dviem auto- 
mobiliams ir brandžiais medžiais iš priekio. 
Garažo durys uždaros, o įvažoje pastatytas 
juodas „Ford Explorer“, registruotas namo 
savininko vardu. Šįryt nebūtų buvę nieko, 
kas skirtų tą rezidenciją nuo kitų gerai 
užlaikomų namų palei Senborno aveniu, 
nieko, kas atkreiptų kokio faro dėmesį ir 
priverstų jį pagalvoti: „Minutėlę, čia kažkas 
ne taip.“ Bet dabar prie šaligatvio stovi du 

patruliniai policijos automobiliai su 
blyksinčiais švyturėliais, ir todėl bet kuriam 
praeiviui aišku: taip, čia kažkas labai bloga. 
Kažkas, su kuo Džeinė ir jos partneris Baris 
Frostas netrukus turėjo susidurti. Kitapus 
gatvės stovėjo ir žiopsojo į namą vis didė- 
jantis būrys kaimynų. Ar kuris nors iš jų 
buvo pastebėjęs, kad namo gyventojo nes- 
imatė jau kelias dienas, jis nebuvo išėjęs 
pavedžioti šuns, pasiimti pašto? Dabar jie 
turbūt vienas kitam sako: Aha, žinojau, 
kad kažkas negerai. Po laiko visi labai 
protingi. 

— Gal pervestumėte mus per namą? — 
patrulio Ruto paklausė Frostas. 

— Žinote ką? — atsakė Rutas. — Nelabai 
norėčiau. Pagaliau atsikračiau to kvapo ir 
ne itin trokštu darsyk jį užuosti. 

Frostas gurktelėjo seiles. 

— E... nejau toks blogas? 

— Buvau ten viduje trisdešimt sekun- 
džių, daugiausia. Mano partneris neištvėrė 
nė tiek. Nepasakyčiau, kad turėčiau jums 
ką parodyti. Patys pamatysite. 

Jis pažvelgė į auksaspalvį retriverį, ir tas 
sureagavo žaismingai amtelėdamas. 

— Vargšas šunytis, įstrigęs ten be jokio 
maisto. Suprantu, jis neturėjo pasirinkimo, 
bet vis tiek... 

Džeinė žvilgtelėjo į Frostą. Šis spoksojo į 
namą kaip nuteistasis myriop kalinys į 
kartuves. 

— Ką valgei priešpiečių? — paklausė ji. 

— Sumuštinį su kalakutiena. Bulvių 
lazdelių. 

— Tikiuosi, tau patiko. 

— Šitai nepadeda, Ricoli. 

Juodu laiptukais užkopė į priebutį ir 
stabtelėjo užsimauti pirštinių ir antbačių. 

— Žinai, yra tokia tabletė, vadinasi 
kompazinas. 

— Aha? 

— Gana gerai veikia nuo rytinio 
šleikštulio. 

— Nuostabu. Kai mane užtaisys, 
pabandysiu. 

Jie pasižiūrėjo vienas į kitą, ir Džeinė 
pamatė Frostą giliai įkvepiant oro — visai 
taip pat, kaip ir ji pati. Paskutinis gurkšnis 
gryno oro. Pirštinėta ranka ji atidarė duris, 
ir jie įžengė vidun. Frostas pakėlė ranką 
prisidengti nosies, užblokuoti kvapą, kurį 
abu pernelyg gerai pažinojo. Ar pavadinsi jį 
kadaverino, ar putrescino, arba kokio nors 
kito chemikalo vardu, vis tiek reikš mirties 
dvoką. Bet ne kvapas privertė Džeinę ir 
Frostą sustoti vos tik įžengus per slenkstį, o 
tai, ką abu pamatė kabant ant sienų. 

Kur tiktai žvelgė, į juos spoksojo akys. 
Ištisos galerijos negyvėlių, pasitinkančių ši- 
uos naujus įsibrovėlius. 

— Jėzau, — sumurmėjo Frostas. — Ar jis 
buvo koks nors stambių žvėrių 
medžiotojas? 

— Na, šitas tikrai stambus, — atsakė 
Džeinė. 

Išpūtusi akis į aukštai pritvirtintą 
raganosio galvą, ji savęs klausė, kokios 
kulkos reikėjo tokiam padarui nušauti. 
Arba Afrikos buivolui šalimais? Ji pamažu 
slinko pro trofėjų eilę, savo batų įmautėmis 
čiužendama per medines grindis, išsižiojusi 
spoksodama į gyvūnų galvas, tokias gyvas, 
kad kone tikėjosi išgirsti liūto maurojimą. 

— Ar tai legalu? Kas, po velnių, šiais 
laikais šauna į leopardą? 

— Žiūrėk. Šuo nebuvo čia vienintelis 
kambarinis gyvūnas. 

Medinės grindys buvo pripėduotos 
daugybe rausvai rudų letenų atspaudų. 
Stambesni atitiktų Bruno, auksaspalvio ret- 
riverio, bet buvo ir smulkesnių, 

nutaškavusių visas kambario grindis. Rudi 
dryžiai ant palangės žymėjo, kur Brunas 
buvo atrėmęs savo priekines letenas, 
norėdamas pasižiūrėti į pašto išnešiotoją. 
Bet ne tik pamatytas šuo paskatino Luisą 
Miunisą surinkti 911, o tai, kas kyšojo iš to 
šuns nasrų. 

Žmogaus pirštas. 

Ji ir Frostas nusekė letenų pėdsakais, 
praėjo pro stikliškomis akimis žvelgiančias 
zebro ir liūto, hienos ir tapyro iškamšas. 
Kolekcininkas  nediskriminavo gyvūnų 
pagal dydį: net mažiausi padarai turėjo sa- 
vo gėdingą vietą ant šių sienų, tarp jų ir 
keturios pelės, pozuojančios su mažučiais 
porcelianiniais puodeliais, pasodintos apie 
miniatiūrinį staliuką. Beprotiška Skry- 
bėliaus arbatėlė. 

Jiems perėjus per bendrąjį kambarį į 
koridorių, puvimo smarvė sustiprėjo. Nors 
dar nematė, iš kur ji sklinda, Džeinė girdėjo 

grėsmingą jos geidžiančiųjų dūzgesį. Jai 
apie galvą kelis ratus tingiai prazvimbė 
stambi musė ir pro tarpdurį nusklendė 
tolyn. 

Visada sek paskui muses. Jos žino, kur 
patiekiami pietūs. 

Durys buvo praviros. Vos tik Džeinė 
stumtelėjo jas plačiau, švystelėjo kažkas 
balta ir nėrė jai pro pėdas. 

— Šūde švenčiausiasis! — šūktelėjo 
Frostas. 

Besidaužančia širdimi Džeinė žvilgtelėjo 
atgal ir pamatė porą akių, spoksančių į ją iš 
po svetainės sofos. 

— Tai tik katė, — nusiraminusi ji 
susijuokė. — Mažesnių letenų atspaudai — 
jos. 

— Palauk, ar girdi? — pasakė Frostas. — 
Atrodo, ten viduje dar viena katė. 

Džeinė įkvėpė oro ir pro duris įžengė į 
garažą. Pasitikti atrisnojo pilkas rainis ir 

trynėsi pirmyn atgal jai tarp kojų, bet 
Džeinė nekreipė į katiną dėmesio. Jos 
žvilgsnį prikaustė tai, kas kabėjo nuo lubų 
kėliklio. Musės buvo aplipusios taip tirštai, 
kad ji savo kaulais juto jų dūzgesį. Spiečius 
mėgavosi patogiai patiektomis vaišėmis. 
Atvira mėsa knibždėjo lervų. 

Žiaukčiodamas Frostas metėsi atgal. 

Žemyn galva kybojo nuogas vyras or- 
anžine nailonine virve surištomis  či- 
urnomis. Jo pilvas prapjautas, iš ertmės 
pašalinti visi organai, nelyginant kiaulės 
skerdenos, pakabintos skerdykloje. Abi 
rankos laisvai kadaruoja, ir plaštakos be- 
veik liestų grindis — jeigu jos tebebūtų prie 
rankų. Jeigu alkis nebūtų privertęs šunį 
Bruną, o galbūt ir abi kates, pradėti graužti 
savo šeimininko kūną. 

— Dabar jau žinome, iš kur tas pirštas, 
— iš po savo rankovės prislopintu balsu 

pasakė Frostas. — Jėzau, tai bjauriausias 
košmaras. Būti suėstam nuosavos katės... 

Tai, kas dabar kybojo ant kėliklio kablio, 
trims badaujantiems namų gyvūnėliams 
tikrai turėjo atrodyti kaip puota. Gyvūnai 
jau išnarstė plaštakų sąnarius ir nuplėšė 
nuo veido tiek odos, raumenų ir kremzlės, 
kad matėsi baltas vienos akiduobės kaulas 
— perlamutrinės spalvos briauna, 
prasikišanti pro sudraskytą mėsą. Veido 
bruožai neatpažįstamai nugriaužti, bet 
groteskiškai išbrinkusios genitalijos nekėlė 
abejonių, kad tai vyras — pagyvenęs, spren- 
džiant iš sidabriškai žilų gaktos plaukų. 

—  Pakabintas ir išdarinėtas kaip 
sumedžiota žvėriena, — suskambo balsas 
užjos. 

Džeinė krūptelėjo ir atsisukusi pamatė 
tarpduryje stovinčią daktarę Morą Ailz. Net 
tokioje groteskiškoje mirties vietoje kaip ši 
Mora sugebėjo atrodyti elegantiškai: juodi 

plaukai glotnūs it žvilgantis šalmas, pilkas 
švarkelis ir kelnės, pasiūti pagal užsakymą, 
puikiai prigulę prie laibo liemens ir klubų. 
Šalia jos Džeinė palaidais plaukais ir 
nudėvėtais batais jautėsi it nevalyva gim- 
inaitė. Mora nuo smarvės neatšlijo, bet 
nuėjo tiesiai prie išdarinėto lavono, 
nekreipdama dėmesio į muses, puolančias 
jos galvą it bombarduotų pikiruojant. 

— Tai glumina, — pareiškė ji. 

— Glumina? — suprunkštė Džeinė. — 
Manau, tai visiškai sukruštas reikalas. 

Pilkasis rainis paliko Džeinę, nuėjo prie 
Moros ir garsiai murkdamas ėmė trintis jai 
į koją. Tai tiek tos katiniškos ištikimybės. 

Mora pėda paspyrė nuo savęs katiną, bet 
dėmesį tebebuvo sutelkusi į kūną. 

— Nėra pilvo ir krūtinės ląstos organų. 
Pjūvis atrodo labai ryžtingas, nuo gaktos iki 
pat kardinės ataugos. Kaip tik taip medži- 
otojas pasielgtų su elniu ar šernu. 

Pakabintų, išdorotų, paliktų  skerdeną 
bręsti. 

Mora žvilgtelėjo aukštyn į įtaisytą lubose 
kėliklį. 

— Jis atrodo kaip tik tinkamas užkabinti 
sumedžiotai žvėrienai. Šis namas aiškiai 
priklauso medžiotojui. 

— Tie įrankiai irgi panašūs į medžiotojo, 
— pasakė Frostas. 

Jis parodė į garažo darbastalį, kur ant 
įmagnetinto padėklo gulėjo bent dešimt iš 
pažiūros mirtinų peilių. Visi atrodė švarūs, 
nugludintomis ir blizgančiomis geležtėmis. 
Džeinė stebeilijo į peilį, skirtą mėsai atskirti 
nuo kaulų. Įsivaizdavo jo ašmenis pjaustant 
mėsą lengvai kaip sviestą. 

— Keista, — tarė Mora, sutelkdama 
dėmesį į torsą. — Šios žaizdos nepanašios į 
padarytas peiliu, — ji parodė į tris įbraižas, 
nusidriekiančias krūtinės ląsta žemyn. — 

Visiškai lygiagrečios, lyg geležtės būtų 
sumontuotos kartu. 

— Atrodo kaip nagų žymės, — pastebėjo 
Frostas. — Gal tai padaryta kokio nors 
gyvūno? 

— Jei būtų šuns ar katės, atrodo per 
gilios. Matyt, pomirtinės, su minimaliu 
prasisunkimu... 

Ji atsitiesė ir įsmeigė akis į grindis. 

— Jeigu jis buvo paskerstas čia, kraujas 
turėjo būti nuplautas vandens žarna. 
Matote betone tą kanalizacijos angą? Kaip 
tik tokią įrengtų medžiotojas, jeigu šia vieta 
naudotųsi mėsai pakabinti ir brandinti, — 
tarė. 

— Kas yra tasai brandinimas? Aš 
niekada nesuprasdavau, kam reikia mėsą 
pakabinti, — stebėjosi Frostas. 

— Pomirtiniai enzimai veikia kaip 
natūralūs minkštikliai, bet paprastai tai 
daroma vos aukštesnėje nei užšalimo 

taškas temperatūroje. O čia atrodo lyg būtų 
kiek — apie penkiasdešimt laipsnių“? 
Pakankamai šilta, kad prasidėtų irimas. Ir 
lervos. Tiesiog džiaugiuosi, kad dabar lap- 
kritis. Rugpjūtį smarvė būtų gerokai 
bjauresnė. 

Mora paėmė su pincetu vieną lervą į sa- 
vo  pirštinėtąų delną ir tyrinėjo 
besirangančią. 

— Atrodo kaip trečios vystymosi stadi- 
jos. Atitinka mirties laiką maždaug prieš 
keturias paras. 

— Visos tos galvos prie svetainės sienų, 
— pasakė Džeinė. — O jis baigia pakabintas 
kaip koks negyvas žvėris. Pasakyčiau, ima 
rutuliotis tema. 

— Ar namas priklausė aukai? Patvirti- 
note jo asmens tapatybę? 

— Lyg ir sunkoka iš akies nustatyti as- 
mens tapatybę, kai jo plaštakų ir veido ne- 
belikę. Bet, sakyčiau, amžius atitinka. Pagal 

dokumentus namo savininkas — Leonas 
Gotas, šešiasdešimt ketverių metų amžiaus. 
Išsiskyręs, gyveno vienas. 

— Tikrai mirė ne vienas, — replikavo 
Mora, žiūrėdama į Žiojintį pjūvį dabar jau 
beveik tuščiame kiaute. — Kur jie? — pak- 
lausė ji, staiga pasisukdama į Džeinę. — 
Žudikas kūną pakabino čia. O ką padarė su 
organais? 

Minutėlę, kol Džeinė svarstė visas 
miesto legendas apie pavogtus organus, 
garaže girdėjosi vien musių dūzgesys. 
Paskui atkreipė dėmesį į uždengtą šiukšlių 
kibirą tolimajame kampe. Kai prie jo prisi- 
artino, puvimo dvokas dar sustiprėjo, o ore 
alkanu debesiu sklandė musių spiečius. 
Pasidygėdama atkėlė už krašto dangtį. 
Pakako tik vieno trumpo žvilgsnio — tiek 
tepajėgė — ir smarvė privertė ją Ži- 
aukčiojančią atsitraukti. 

— Kaip matau, suradai juos, — tarė 
Mora. 


— Aha, — sumurmėjo Džeinė. — Bent 
jau žarnas. Tau paliksiu išsamią jų 
inventorizaciją. 


— Geras darbas. 

— O taip, bus labai įdomu. 

— Ne, noriu pasakyti, nusikaltėlis puiki- 
ai pasidarbavo. Pjūvis. Pašalinti viduriai. 

Popierinės batų įmautės sutreškėjo — 
Mora nuėjo prie šiukšlių kibiro. Jai atkėlus 
dangtį, abu, Džeinė ir Frostas, pasitraukė 
dar toliau, bet net ir iš priešingo garažo 
galo užuodė skrandį pykinantį pūvančių or- 
ganų dvoką. Šleikštus kvapas tartum su- 
jaudino pilkąjį rainį, ir šis trynėsi į Morą 
dar karščiau, miaukdamas dėmesio. 

— Įsigijai naują draugą, — metė Džeinė. 

— Normalus, būdingas katėms elgesys. 
Mane įtvirtina kaip savą teritoriją, — atsakė 

Mora, panardindama pirštinėtą ranką į ši- 
ukšlių kibirą. 

— Žinau, tu mėgsti būti nuodugni, Mora, 
— pasakė Džeinė. — O jeigu visa tai 
nugabenus į morgą? Pavyzdžiui, į pa- 
vojingų biologinių medžiagų kambarį ar 
kur nors panašiai? 

— Man reikia įsitikinti... 

— Kuo? Juk užuodi, kad jie ten viduje. 

Džeinės pasidygėjimui, Mora pasilenkė 
ties šiukšlių kibiru ir kyštelėjo ranką dar 
giliau. Morge ji stebėdavo, kaip Mora sk- 
rodžia torsus ir nulupa skalpus, atskiria 
mėsą nuo kaulų ir diskiniu pjūklu atveria 
kaukoles, atlieka šias užduotis sutelktai it 
lazeris. Toks pats sutelktas dėmesys matėsi 
Moros veide, kai ji rausėsi po sulipusią 
masę šiukšlių kibire, nepaisydama musių, 
dabar ropojančių po jos madingai pakirp- 
tus tamsius plaukus. Ar dar kas nors galėtų 


64/748 
atrodyti taip elegantiškai, darydamas ką 
nors tokio šlykštaus? 

— Eikš čia, lyg anksčiau nebūtum mači- 
usi žarnų, — paragino Džeinė. 

Mora nutylėjo, tik panardino rankas dar 
giliau. 

— Gerai, — atsiduso Džeinė. — Mes tau 
nebereikalingi. Abu su Frostu atsižymėsime 
iš darbo likusiai... 

— Ten per daug, — murmtelėjo Mora. 

— Ko per daug? 

— Toks vidurių kiekis nenormalus. 

— Argi ne tu visada kalbi apie bakterinės 
dujas. Apie išpampimą. 

— Išpampimu šito nepaaiškinsi. 

Mora atsitiesė, ir nuo to, ką ji laikė piršt- 
inėtoje rankoje, Džeinė susigužė. 

— Širdis? 

— Tai ne normali širdis, Džeine, — pa- 
sakė Mora. — Taip, ji keturių kamerų, bet 
šis aortos lankas ne toks, koks turėtų būti. 

Taip pat ir didžiosios kraujagyslės neatrodo 
deramai. 

— Leonas Gotas buvo šešiasdešimt 
ketverių, — įsiterpė Frostas. — Galbūt jo 
laikmatis buvo sugedęs. 

— Čia ir problema. Ši širdis neatrodo 
kaip šešiasdešimt ketverių metų vyro. 

Mora vėl siekė į šiukšlių kibirą. 

— Bet šita — taip, — pasakė ir iškėlė kitą 
savo ranką. 

Džeinė vedžiojo akimis nuo vieno or- 
gano prie kito. 

— Palauk, ten viduje dvi širdys? 

— Ir du pilni komplektai plaučių. 

Džeinė ir Frostas spoksojo į vienas kitą. 

— O velnias, — pratarė jis. 


“ Pagal Farenheitą, t. y. apie 109 C. 

Frostas apieškojo namo apačią, o ji ėmėsi 
viršaus, ėjo iš kambario į kambarį, atidar- 
inėdama sienines spintas ir stalčius, 
išdarinėtų kūnų, jokių grumtynių požymių, 
bet pilna dulkių gumulų ir katės plaukų. 
Ponas Gotas — jeigu jis iš tikrųjų tas 
kabantis garaže vyras — buvo abejingas 
namų šeimininkas, ir jo komodos stalčiu- 
ose mėtėsi metalo dirbinių parduotuvės 
kvitai, klausos aparato elementai, piniginė 
su trimis kredito kortelėmis ir keturias- 
dešimt aštuoniais doleriais grynaisiais, taip 
pat keletas palaidų kulkų. Iš to Džeinė nus- 
prendė, kad ponas  Gotas ypač 

nerūpestingai elgėsi su šaunamaisiais gink- 
lais. Atidariusi jo naktinio staliuko prie lov- 
os stalčių ir radusi viduje pilnutinai už- 
taisytą „Glock“ pistoletą su šoviniu lizde, 
parengtą šauti, nenustebo: kaip tik tinka- 
mas įnagis paranojiškam namo savininkui. 

Deja, ginklas buvo viršuje, 0 namo 
savininkas — apačioje, kai iš jo buvo 
plėšiami viduriai. 

Vonios kambario spintelėje ji rado vi- 
sokių tablečių, kaip ir galėtum tikėtis iš 
šešiasdešimt ketverių metų amžiaus vyro. 
Aspirinas ir advilis, lipitoras ir lopresoras. 
O ant spintelės viršaus — pora klausos 
aparatų, labai modernių. Jis nebuvo jų 
užsidėjęs, o tai reiškė, kad galėjo įsibrovėlio 
neišgirsti. 

Džeinė žengtelėjo laiptais apačion, ir 
tuomet bendrajame kambaryje suskambo 
telefonas. Jai dar nespėjus pakelti ragelio, 

įsijungė atsakiklis su vyro balsu palikta 
žinute: 

Sveikas, Leonai, tu taip man ir neat- 
skambinai dėl kelionės į Koloradą. 
Pranešk, jeigu nori prie mūsų prisidėti. 
Turėtų būti smagu. 

Džeinė jau rengėsi žinutę paleisti iš 
naujo, pasižiūrėti skambinusiojo telefono 
numerį, kai pastebėjo, kad mygtukas 
LEISTI ištepliotas kažkuo panašiu į kraują. 
Pasak mirksinčio displėjaus, užregistruotos 
dvi žinutės, ir ji ką tik išklausė antrąją. 

Pirštinėtu pirštu ji nuspaudė LEISTI. 

Lapkričio trečia, devynios penkiolika 
ryto... ir Jeigu tuojau pat paskambinsi, 
mes galime sumažinti nuskaitymus iš tavo 
kredito kortelės. Nepraleisk progos ir pas- 
inaudok šiuo ypatingu pasiūlymu. 

Lapkričio šešta, keturiolikta valanda: 
Sveikas, Leonai, tu taip man ir neatskam- 
binai dėl kelionės į Koloradą. Pranešk, 

Jeigu nori prie mūsų prisidėti. Turėtų būti 
smagu. 

Lapkričio trečia buvo pirmadienis, šian- 
dien — ketvirtadienis. Pirma žinutė te- 
bebuvo atsakiklyje neišklausyta, nes pir- 
madienį, devintą ryto, Leonas Gotas veiki- 
ausiai jau buvo miręs. 

— Džeine? — pašaukė Mora. 

Pilkasis rainis atsekė paskui ją į koridor- 
ių ir aštuonetukais vyniojosi apie kojas. 

— Ant atsakiklio yra kraujo, — pasakė 
Džeinė, atsisukdama į ją. — Kodėl 
nusikaltėliui prireikė jį liesti? Kodėl jam 
reikėjo tikrinti aukai siųstas žinutes? 

— Eikš pasižiūrėti, ką Frostas rado 
kieme už namo. 

Džeinė nusekė paskui ją į virtuvę ir 
paskui laukan pro užpakalines duris. 
Aptvertame kieme, užsodintame vien tik 
žolės lopiniais, stūksojo ūkinis pastatas, ap- 
kaltas skarda. Per didelis, kad būtų vien tik 

sandėliavimo pašiūrė — belangis statinys, 
iš pažiūros pakankamai erdvus, jog galėtų 
slėpti bet kokį baisybių skaičių. 
Žengtelėjusi vidun, Džeinė užuodė chemi- 
kalų kvapą, aitrų kaip alkoholio. Fluores- 
cencinės lemputės metė į patalpą šaltą 
klinikinį spindesį. 

Frostas stovėjo prie didelio darbastalio, 
tyrinėdamas prie jo pritvirtintą baugin- 
ančios išvaizdos įrankį. 

— Iš pradžių pamaniau, kad tai vadin- 
amasis kreizas, — pasakė jis. — Bet geležtė 
nepanaši į kada nors man matyto diskinio 
pjūklo. O tos spintelės? — parodė per dirb- 

Pro stiklines spintelės dureles Džeinė 
pamatė dėželes su latekso pirštinėmis ir 
daugybę lentynose išdėliotų šiurpių instru- 
mentų. Skalpeliai ir peiliai, zondai, replės ir 
chirurginės žnyplės. Chirurgo įrankiai. Ant 
sienose įmontuotų kablių kabėjo guminės 

prijuostės, aptaškytos, kaip atrodė, kraujo 
dėmėmis. Nusipurčiusi ji apsigręžė ir įs- 
istebeilijo į lentinį darbastalį ruplėtu nuo 
įrantų ir išpjovų paviršiumi. Pamatė ant jo 
prilipusį žalios mėsos kaubrį. 

— Gerai, — sumurmėjo Džeinė. — Aš jau 
kraupstu. 

— Tikra serijinio žudiko dirbtuvė, — pa- 
sakė Frostas. — O ant šio stalo jis pjaustė ir 
gabalėliais smulkino kūnus. 

Kampe stovėjo penkiasdešimties galonų 
talpos balta statinė, primontuota prie 
elektrinio variklio. 

— O šis daiktas kuriems velniams? 

Frostas palingavo galva. 

— Atrodo pakankamai didelė, kad 
įtilptų... 

Džeinė per dirbtuvę nuėjo prie statinės. 
Pastebėjusi ant grindų raudonus lašelius, 
stabtelėjo. Jo dryžiais buvo ištepliotos ir 
atkeliamosios durelės. 

— Kraujas čia visur. 
— Kas statinėje? — paklausė Mora. 
Džeinė smarkiai trūktelėjo skląstį. 


— Ir už durelių numeris du yra... — ji 
pasižiūrėjo pro atdarą angą. — Pjuvenos. 
— Tik tiek? 


Džeinė įkišo ranką į statinę ir pažarstė 
po trupinėlius, sukeldama debesį medienos 
dulkių. 

— Tik pjuvenos. 

— Taigi mums vis dar trūksta antros 
aukos, — priminė Frostas. 

Mora nuėjo prie košmariško įrankio, 
anksčiau Frosto palaikyto diskiniu pjūklu. 
Kol ji tyrinėjo geležtę, katė vėl atsekė iš 
paskos, trynėsi į kelnių klešnes, nenorėjo 
palikti vienos. 

— Gerai apžiūrėjote šitą daiktą, detek- 
tyve Frostai? 

— Kaip įmanydamas. 

— Pastebite, kad šios diskinės geležtės 
pjaunamasis kraštas palenktas į šoną? 
Matyt, ji nebuvo skirta pjaustyti. 

Džeinė irgi atėjo prie stalo ir atsargiai 
palietė geležtės kraštą. 

— Atrodo, galėtų susmulkinti į skutelius. 

— Veikiausiai tam ir skirtas. Mėsos 
skutiklis. Naudojamas ne pjaustyti, bet nu- 
grandyti mėsai nuo kaulų. 

— Tokie prietaisai gaminami? 

Mora nuėjo prie sandėliuko sienoje ir 
atidarė dureles. Viduje stovėjo eilė skardin- 
ių, kokiose paprastai laikomi dažai. Mora 
pasiekė vieną didesnę ir apsuko perskaityti 
užrašo. 

— „Bondo“. 

— Priemonė automobiliams? — žvil- 
gtelėjusi į paveikslėlį etiketėje, paklausė 
Džeinė. 

— Etiketėje parašyta, kad tai glaistas 
automobilio kėbului. Smulkiems įlenkim- 
ams ir įbrėžimams užlyginti. 

Mora pastatė skardinę atgal ant 
lentynos. Ji niekaip negalėjo atsikratyti 
pilkojo rainio. Tas atsekė daktarei iš 
paskos, kai ji nuėjo prie spintelės ir pro 
stiklines dureles pasižiūrėjo į peilius ir zon- 
dus, išdėliotus kaip chirurgo įrankių 
komplektas. 

— Manau, žinau, kam ši patalpa 
naudota. 

Ji pasisuko į Džeinę. 

— Prisimeni tą antrą vidurių komplektą 
šiukšlių kibire? Netikiu, kad jie žmogaus. 


— Leonas Gotas nebuvo malonus 
žmogus. Ir aš stengiuosi būti atlaidi, — pa- 
sakė Nora Bazarian, šluostydama morkų 

tyrelės ūsus nuo metukų amžiaus sūnaus 
burnos. 

Su išblukusiais džinsais, aptemptais ten- 
isinukais, mergaitiškai už galvos į uodegą 
sutrauktais šviesiais plaukais ji atrodė la- 
biau kaip paauglė, o ne trisdešimt trejų 
metų amžiaus dviejų vaikų motina. 
Motinoms būdingas miklumas jai leido nu- 
veikti iškart daug darbų: pilnais morkų 
tyrelės šaukšteliais sėkmingai maitinti sūnų 
į pražiotą burną ir tuo pat metu krauti 
lėkštes į indaplovę, pasižiūrėti orkaitėje ke- 
pamą pyragą ir atsakinėti į Džeinės 
klausimus. Nenuostabu, kad moters talija 
buvo kaip paauglės; nė penkių sekundžių ji 
nepasėdėdavo ramiai. 

— Žinote, ką jis užrėkė ant mano šešia- 
mečio? — varė Nora. — Dink iš mano vejos. 
Anksčiau manydavau, kad jis tik 
kvėštelėjusių senių karikatūra, bet Leonas 

išties taip pasakė mano sūnui. Ir vien todėl, 
kad Timis norėjo paglostyti jo šunį. 

Nora su trenksmu užvožė indaplovę. 

— Bruno geresnės manieros, nei buvo jo 
šeimininko. 

— Ar ilgai pažinojote poną Gotą? — pak- 
lausė Džeinė. 

— Į šį namą įsikėlėme prieš šešerius 
metus, kai tik gimė Timis. Manėme, kad 
mikrorajonas puikus vaikams. Matote, kaip 
gerai prižiūrėti kiemai, daugiausia, be to, 
šioje gatvėje gyvena kitų jaunų šeimų su 
Timio amžiaus vaikais. 

Grakščiai kaip balerina ji pasisuko į 
kavinuką ir vėl pripylė Džeinei puodelį. 

— Kai įsikėlėme, po kelių dienų nun- 
ešiau Leonui lėkštę sausainukų su 
šokoladu, paprasčiausiai susipažinimui. O 
jis net nepadėkojo, tik pasakė, kad sal- 
dumynų nevalgo, ir iškart man juos sug- 
rąžino. Paskui pasiskundė, kad mano 

naujagimis per daug verkia, kodėl aš 
negaliu jo naktimis nuraminti? Ar tuo 
patikėsite? 

Ji atsisėdo ir šaukšteliu įkrovė mažyliui į 
burną dar morkų tyrelės. 

— O išvis viršūnė, kad pas jį ant sienų 
kabo visokie negyvi sumedžioti žvėrys. 

— Vadinasi, buvote pas jį namie? 

— Tik sykį. Pasigyrė, kad daugelį jų pats 
nušovė, ir dar tokiu išdidžiu balsu. Kas per 
žmogus žudo žvėris vien tam, kad jais pap- 
uoštų savo sienas? 

Ji nušluostė nuo mažylio smakro nuvar- 
vėjusią morkų tyrelę. 

— Štai tuomet aš ir nusprendžiau laikyt- 
is nuo jo atokiai. Tiesa, Semai? — sub- 
urkavo ji. — Tik nesiartink prie to pikto 
žmogaus. 

— Kada poną Gotą matėte paskutinį 
kartą? 

— Jau sakiau pareigūnu Rutui. 
Paskutinį kartą Leoną mačiau savaitgalį. 

— Kurią dieną? 

— Sekmadienio rytą. Mačiau jį kiemo 
įvažoje. Nešėsi į namus nusipirktus maisto 
produktus. 

— Ar tą dieną matėte ką nors pas jį 
apsilankant? 

— Beveik visą sekmadienį nebuvau nam- 
ie. Mano vyras šią savaitę Kalifornijoje, 
todėl su vaikais nuvažiavau pas mamą į 
Falmutą. Sugrįžome namo tik vėlai vakare. 

— Kuriuo laiku? 

— Apie pusę dešimtos, dešimtą. 

— Ar tą naktį girdėjote ką nors neįprasta 
kaimynystėje name? Šauksmus, garsius 
balsus? 

Nora padėjo šaukštelį ir nepritariamai 
pažiūrėjo į ją. Mažylis alkanai kvyktelėjo, 
bet motina nuleido jį negirdom, visas jos 
dėmesys buvo sutelktas į Džeinę. 

— Kai pareigūnas Rutas man pasakė, 
kad jie rado Leoną kybantį savo garaže, 
pamaniau, jog tai savižudybė. 

— Deja, tai žmogžudystė. 

— Tikrai? Absoliučiai? 

O taip. Absoliučiai. 

— Ponia Bazarian, jeigu jūs galėtumėte 
prisiminti sekmadienio naktį... 

— Mano vyras grįš namo tik pirmadienį, 
o aš čia viena su vaikas. Ar mes saugūs? 

— Papasakokit man apie sekmadienio 
naktį. 

— Ar mano vaikai saugūs? 

Pirmas klausimas, kokį užduotų bet kuri 
motina. Džeinė pagalvojo apie savo trejų 
metukų dukrelę. Pagalvojo, kaip pati 
jaustųsi Noros Bazarian vietoje, gyvendama 
su dviem mažais vaikais šalia įvykdyto 
smurto vietos. Ar ji labiau norėtų nuramin- 
imo, ar išgirsti tiesą? O tiesa buvo tokia, 

kad Džeinė nežinojo ką atsakyti. Negalėjo 
pažadėti, kad išvis kas nors yra saugus. 

— Iki mes žinosime ką nors daugiau, — 
pasakė Džeinė, — būtų išmintinga imtis at- 
sargumo priemonių. 

— Oką gijuūs žinote? 

— Manome, tai atsitiko sekmadienio 
naktį. 

— Visą tą laiką jis buvo miręs, — sumur- 
mėjo Nora. — Čia pat greta ir aš nežinojau. 

— Sekmadienio naktį jūs nieko 
nepastebėjote, negirdėjote? 

— Pati matote, kokia aukšta jo kiemo 
tvora. Mes niekada nežinojome, kas ten dė- 
davosi. Išskyrus tą siaubingą triukšmą jo 
dirbtuvėje už namo. 

— Kas per garsas? 

— Toks baisus žviegesys, kaip kokio 
elektrinio pjūklo. Tik pamanyk, jis dar 
turėjo įžūlumo skųstis dėl verkiančio 
kūdikio! 

Džeinė prisiminė klausos aparatus ant 
Goto vonios kambario spintelės. Jeigu sek- 
madienio naktį jis dirbo su triukšmingais 
mechanizmais, tai tikrai paliko tuos 
klausos aparatus namie. Dar viena priežas- 
tis, kodėl nebūtų išgirdęs įsibrovėlio. 

— Sakėte, kad sekmadienio vakarą sug- 
rįžote namo vėlai. Ar pono Goto name degė 
šviesos? 

Norai nė nereikėjo apie tai pagalvoti. 

— Taip, degė, — patvirtino ji. — Prisi- 
menu, net suirzau, nes šviesa iš jo pašiūrės 
užpakaliniame kieme krinta tiesiai į mano 
miegamąjį. Bet kai atsiguliau miegoti, apie 
pusę vienuoliktos, pagaliau šviesos 
nebebuvo. 

— O kaip šuo? Ar lojo? 

— Ak, Brunas. Jis nuolat loja, štai kokia 
problema. Veikiausiai loja ant kambarinių 
musių. 

Taip, dabar jų ten netrūksta, pagalvojo 
Džeinė. Iš tikrųjų Brunas lojo ir šiuo metu. 
Ne išsigandęs, bet iš šuniško jaudulio, kad 
jo priekiniame kieme tiek daug svetimųjų. 

Nora pasisuko garso link. 

— Kas dabar jam nutiks? 

— Nežinau. Turbūt mums reikės surasti, 
kas jį pasiimtų. Taip pat ir kates. 

— Dėl kačių nesu pamišusi, bet nebūčiau 
prieš pasilikti šunį. Brunas mus pažįsta ir 
visada būdavo draugiškas mano berni- 
ukams. Turėdama šunį, jausčiausi 
saugesnė. 

Galbūt ji šitaip nesijaustų, jeigu žinotų, 
kad net dabar Brunas virškina savo mirusio 
šeimininko kūno kąsnelius. 

— Gal žinote, ar ponas Gotas turėjo 
kokių nors artimų giminių? — paklausė 
Džeinė. 

— Turėjo sūnų, bet prieš kažkiek metų 
jis mirė keliaudamas užsienyje. Taip pat 

mirusi ir jo buvusi žmona, ir aš ten niekada 
nematydavau jokios moters. 

Nora palingavo galva. 

— Baisus dalykas būti keturias dienas 
mirusiam, o niekas nė nepastebi. Štai kaip 
nutinkama neturint artimųjų. 

Pro virtuvės langą Džeinė akies krašteliu 
pastebėjo Morą, ką tik išėjusią iš Goto 
namo ir sustojusią ant šaligatvio pas- 
itikrinti žinučių savo mobiliajame. Kaip ir 
Gotas, Mora gyveno viena ir netgi priminė 
atsiskyrėlę. Ar dėl savo vienišės prigimties 
Mora kada nors neatsidurs Leono Goto 
padėty? 

Atvyko morgo furgonas, ir prie nutiestos 
policijos juostos skubėjo užsiimti pozicijas 
pirmieji televizininkai. Bet šiąnakt, kai 
farai, kriminalistai ir reporteriai pasišalins, 
nusikaltimo vietos juostelė, žyminti namą, 
kuriame apsilankė žudikas, pasiliks. O čia, 
visai greta, motina viena su dviem vaikais. 

— Juk tai neįvyko atsitiktinai, ar ne? — 
paklausė Nora. — Ar tai padarė koks nors 
jo pažįstamas? Kaip manote, su kuo turite 
reikalą? 

Su monstru — štai ką pagalvojo Džeinė, 
įsimesdama rašiklį ir bloknotą į rankinuką 
ir atsistodama. 

— Matau, jūs turite apsaugos signalizaci- 
jos sistemą, ponia — pasakė ji. — 
Naudokitės ja. 

Mora nusinešė kartoninę dėžę iš savo auto- 
mobilio į namą ir pastatė virtuvėje ant 
grindų. Pilkasis rainis gailiai miauksėjo, 
prašydamas išleisti, bet Mora paliko jį 
dėžėje ir nuėjo į podėlį paieškoti tinkamo 
maisto katėms. Neturėjo progos stabtelėti 
prie maisto produktų parduotuvės nupirkti 
kačių maisto, mat rainį pasiėmė impulsyvi- 
ai, nes niekas kitas to nebūtų padaręs, o vi- 
enintelė alternatyva tebuvo gyvūnų 
prieglauda. 

Ir dar todėl, kad katinas faktiškai pri- 
augo Morai prie kojos ir aiškiai ją pasirinko 
savo šeimininke. 

Podėlyje Mora surado maišelį sauso 
šunų maisto, užsilikusio nuo paskutinio 
Džuliano apsilankymo su savo šunimi 
Lokiu. Ar katė ės šunų maistą? Nebuvo 
tikra. Todėl paėmė nuo lentynos skardinėlę 
sardinių konservų. 

Kai Mora ją atidarė ir išleido žuvies aro- 
matą, rainis sumiauksėjo kaip paklaikęs. 
Išpylusi sardines į dubenėlį, ji atidarė kar- 
toninę dėžę. Katinas šovė laukan ir taip 
godžiai puolė prie žuvies, kad dubenėlis 
nuskriejo per virtuvės grindų plyteles. 

— Turbūt sardinės skaniau nei žmogus, 
a? — ji paglostė rainiui nugarą, ir jo uodega 
iš malonumo išsirietė lanku. 

Niekada nebuvo turėjusi katės. Niekada 
neturėjo laiko ar polinkio pasiimti kokį 
nors namų gyvūnėlį, neskaitant trumpos ir 
galiausiai tragiškai pasibaigusios patirties 
su žuvele siaminiu gaiduku. Ji nebuvo 
tikra, ar norėtų ir šito gyvūnėlio, bet štai jis 

čia, murkia it motorinės valties gale už 
borto pritvirtintas variklis, liežuviu laižy- 
damas  porcelianinį dubenėlį, jos 
naudojamą savo pusryčių dribsniams. 
Nemalonu apie tai mąstyti. Žmogėdra katė. 
Tiesioginis užsikrėtimas. Ji pagalvojo apie 
visas ligas, kurias nešioja katės. Kačių 
įdrėskimo sukeliama karštinė. Toxoplasma 
gondiiš. Kačių leukemija. Pasiutligė, as- 
karidės ir salmonelės. Katės — tikros infek- 
cijos kloakos, ir viena jų dabar ėda iš jos 
košės dubenėlio. 

Rainis sulapnojo paskutinį sardinės 
gabalėlį ir krištoliškai žaliomis akimis 
pažvelgė į Morą. Jo įdėmus žvilgsnis 
tartum skaitė jos mintis, atpažindamas 
giminingą sielą. Štai kaip dėl kačių pak- 
vaišta moterys, pagalvojo ji. Jos pažvelgia į 
gyvūno akis ir tariasi matančios atsispind- 
inčią sielą. Ir ką gi matė šis katinas, 

žvelgdamas į Morą? Žmogystą su konservų 
atidarikliu. 

— Jeigu tik tu galėtum kalbėti, — tarė ji. 
— Jeigu tik galėtum mums papasakoti, ką 
matei. 

Bet šis rainis saugojo savo paslaptis. 
Leidosi jos dar kelis kartus paglostomas, 
paskui lėtai nulindo į kampą ir ten ėmė 
praustis. Štai ir visa katiniška meilė: Pa- 
maitink mane, o dabar palik ramybėje. 
Galbūt jis iš tikrųjų jai puikus namų 
gyvūnėlis — abu vienišiai, netinkami 
ilgalaikei draugystei. 

Kadangi katinas nekreipė į ją dėmesio, 
tai ir Mora juo nebesidomėjo, o pasirūpino 
savo pačios pietumis. Įstūmė baklažanų su 
parmezanu troškinio likučius į orkaitę, pri- 
sipylė taurę „Pinot Noir“ ir atsisėdo prie 
kompiuterio įsikelti Goto nužudymo vietos 
nuotraukų. Ekrane vėl pamatė išdorotą 
kūną, veidą, nugraužtą iki kaulo, ant kūno 

puotaujančias mėsinių musių lervas ir per- 
nelyg gyvai prisiminė to namo kvapus, mu- 
sių dūzgesį. Rytoj autopsija nebus maloni. 
Pamažu ji spragsėjo vaizdus, ieškodama de- 
talių, kurias galbūt pražiūrėjo nužudymo 
vietoje, kur blaškė triukšmingi farai ir 
kriminalistai. Nepamatė nieko, kas neat- 
itiktų pomirtinio apytikrio laiko tarpo nuo 
keturių iki penkių parų. Išplitusius veido, 
kaklo ir viršutinių galūnių pažeidimus bus 
galima priskirti maitėdų padarytai žalai. O 
tai reiškia ir tave, pagalvojo žvilgtelėdama į 
rainį, ramiai besilaižantį letenėles. Kuo jis 
vardu? Mora visai nenutuokė, bet juk neg- 
alėtų ir toliau jį vadinti tiesiog Katinu. 

Kita fotografija — kaupas vidurių ši- 
ukšlių kibire, sulipusi masė, kurią ji turės 
sudrėkinti ir išdalyti, kad galėtų tinkamai 
ištyrinėti atskirus organus. Bjauriausia 
autopsijos dalis, nes kaip tik viduriuose 
prasideda puvimas, ten bakterijos tarpsta ir 

dauginasi. Ji praspragsėjo kelias kitas nuo- 
traukas, paskui sustojo ir susitelkė į dar vi- 
eną vidurių šiukšlių kibire atvaizdą. Šioje 
nuotraukoje apšvietimas buvo kitoks, nes 
blykstė nesuveikė, ir įkypoje šviesoje 
išryškėjo nauji paviršiaus išlinkiai ir plyšiai. 

Sučirškė durų skambutis. 

Mora svečių nesitikėjo. Ir tikrai nes- 
itikėjo išvysti savo priebutyje prie durų 
stovinčią Džeinę Ricoli. 

— Pamaniau, gal to tau prireiks, — pa- 
sakė ji, atkišdama į priekį parduotuvės 
maišelį. 

— Ko prireiks? 

— Kraiko katėms ir „Friskies“ dėželės. 
Frostas jaučiasi kaltas, kad turėjai pasiimti 
katiną, tad pažadėjau šitai užvežti. Jis dar 
nesudraskė tau baldų? 

— Sukirto skardinėlę sardinių, štai be- 
veik ir viskas. 

— Vis tiek daug geriau nei su antruoju. 

— Baltuoju Goto katinu? Ką jam 
padarėt? 

— Niekas jo nepagauna. Slepiasi kažkur 
name. 

— Tikiuosi, davėt šviežio maisto ir 
vandens. 

— Žinoma, to ėmėsi Frostas. Tvirtina, 
kad nepakenčia kačių, bet būtum mačiusi, 
kaip  repečkom maldavo  katinėlio: 
gražuoliuk, prašau išlįsti iš palovio. Rytoj 
jis sugrįš ir pakeis dėžę su kraiku. 

— Manau, jam namuose gyvūnėlis tikrai 
praverstų. Nūnai jis gana vienišas. 

— Ar todėl ir tu pasiėmei šį katiną į 
namus? 

— Žinoma, ne. Pasiėmiau, nes... — Mora 
atsiduso. — Visai neįsivaizduoju kodėl. Nes 
jis nesitraukė nuo manęs. 

— Aha, atpažįsta kvailelę, — susijuokė 
Džeinė ir nusekė Morą į virtuvę. — Štai 

moteriškė, kuri mane pamaitins grietinėle 
ir kepenine dešra. 

Virtuvėje Mora su išgąsčiu išpūtė akis į 
rainį, tupintį ant stalo ir uždėjusį priekines 
letenėles ant jos kompiuterio klaviatūros. 

— Škic! — subarė ji. — Nulipk! 

Katinas nusižiovavo ir pasivertė ant 
šono. 

Mora nužėrė jį nuo stalo ant grindų. 

— Ir lik ten. 

— Tavo kompiuteriui nieko neatsitiks, — 
pasakė Džeinė. 

— Ne dėl kompiuterio, o dėl stalo. Aš 
nuo jo valgau. 

Mora pasičiupo kempinę, apipurškė va- 
likliu ir suskato šluostyti stalo viršų. 

— Ar nepalikai nenuvaliusi kokio 
mikrobo? 

— Nejuokinga. Pagalvok, kur tas katinas 
buvo. Kur savo pėdomis vaikščiojo 

pastarąsias keturias dienas. Norėtum 
valgyti prie tokio stalo? 

— Jis turbūt švaresnis už mano trimetę. 

— Dėl to sutinku. Vaikai nelyginant 
fomitai. 

— Kas, kas? 

— Daiktai, pernešantys užkratą. Kur tik 
pasisuks, jie skleidžia infekcijas. 

Mora paskutinį sykį energingai pašlu- 
ostė stalą ir išmetė kempinę į šiukšliadėžę. 

— Prisiminsiu tai, grįžusi namo. Eikš 
pas mamutę, mieloji mano fomituke. 

Džeinė atplėšė maišelį kačių kraiko ir 
įbėrė į plastikinę dėželę, irgi savo atvežtą. 

— Kur ją padėti? 

— Manau, paprasčiausiai išleisiu laukan, 
ir kieme atliks savo reikalą. 

— Jei išleisi, jis gali nebegrįžti. 

Džeinė nusipurtė nuo delnų kraiko 
dulkes ir atsitiesė. 

— O gal taip būtų geriau? 

— Nežinau, ką aš galvojau, kai 
parsigabenau jį namo. Tik todėl, kad vis 
neatstojo nuo manęs. Ne dėl to, kad būčiau 
norėjusi katės. 

— Ką tik pasakei, jog Frostui reikia 
namuose gyvūnėlio. Kodėl ne tau? 

— Frostas ką tik išsiskyrė. Nepratęs būti 
vienas. 

— O tu pratusi. 

— Metų metus tokia buvau ir nemanau, 
kad artimiausiu laiku tai pasikeis. 

Mora apsidairė į švarutėlaičius spintelių 
viršus, išveistą kriauklę ir pridūrė: 

— Nebent staiga pasirodytų koks nors 
stebuklingas vyras. 

— Eli, taip ir turėtum jį pavadinti, — pa- 
sakė Džeinė, parodydama į katiną. — Ste- 
buklingu Vyru. 

— Jo vardas toks nebus. 

Pyptelėjo virtuvės laikmatis, ir Mora 
atidarė orkaitę pasižiūrėti troškinio. 

— Skaniai kvepia. 

— Baklažanai su parmezanu. Mintis 
šįvakar valgyti mėsą man buvo 
nepakenčiama... Tu alkana? Čia pakaks 
mums abiem. 

— Važiuoju pietų pas mamą. Gabrielis 
vis dar Kolumbijos apygardoje, ir mama 
negalėjo susitaikyti su mintimi, kad mudvi 
su Regina liksime vienos, — Džeinė 
trumpam nutilo. — Gal norėtum prie mūsų 
prisidėti, grynai dėl kompanijos? 

— Malonu, kad pakvietei, bet mano 
pietūs jau sušildyti. 

— Nebūtinai šįvakar, apskritai. Bet kuri- 
uo metu, kai norėsi pabūti šeimoje. 

Mora ją įdėmiai nužvelgė. 

— Mane įsidukrini? 

Džeinė prisitraukė kėdę ir atsisėdo prie 
virtuvės stalo. 

— Klausyk, jaučiu, kad mums reikia 
praskaidrinti santykius. Nuo Tedžio Kloko 

bylos nedaug kalbėjomės, o aš žinau, kad 
pastarieji keli mėnesiai tau buvo sunkūs. 
Jau seniai turėjau tave pasikviesti pietų. 

— Ir man derėjo tave pasikviesti. Mes 
abi buvome užsiėmusios, tik tiek. 

— Žinai, Mora, aš tikrai susijaudinau iš- 
girdusi, kad mąstai palikti Bostoną. 

— Kodėl dėl to turėtum jaudintis? 

— Šiaip ar taip, mudvi drauge per daug 
ką perėjome, kaipgi gali taip paprasčiausiai 
pasitraukti? Išgyvenome kartu daug 
dalykų, kurių veikiausiai niekas kitas ne- 
suprastų. Kaip šitai, — Džeinė parodė į 
Moros kompiuterį, kurio ekrane tebebuvo 
vidurių fotografijos. — Su kuo kitu galėčiau 
kalbėtis apie žarnas šiukšlių kibire? 
Normalūs žmonės apie tai nesikalbėtų. 

— Nori pasakyti, kad esu nenormali, 

— Jei atvirai, juk nemanai, kad aš nor- 
mali? — Džeinė nusijuokė. — Mes abi nes- 
veikos ir iškrypusios. Tik taip galima 


97/748 
paaiškinti, kodėl vis dar šituo užsiimame. Ir 
kodėl esame tokia gera pora. 

Ir Mora negalėjo to numatyti, kai pirmą 
kartą susitiko Džeinę. 

Anksčiau žinojo apie Džeinės reputaciją 
iš vyriškos lyties farų pasišnabždėjimų: 
Kalė. Boba su kiaušiais. Visada pašėlusi. 
Tądien į nusikaltimo vietą atėjusi moteris 
tikrai buvo stačiokiška, susikaupusi ir 
atkakli. Taip pat ir viena iš geriausių detek- 
tyvų, su kokiais Mora kada nors buvo 
susidūrusi. 

— Kadaise man pasakei, kad Bostone 
nėra nieko, kas tave čia laikytų, — toliau 
kalbėjo Džeinė. — Tačiau tai netiesa. Tu ir 
aš, mudvi čia turime savo patirtį. 

— Teisybė, — prunkštelėjo Mora. — Įs- 
ivelti į nemalonumus. 

— Ir iš jų išsikapstyti, drauge. Kas San 
Franciske tavęs laukia? 

— Gavau pasiūlymą iš vieno tenykščio 
kolegos. Dėstytojos vietą Kalifornijos 
universitete. 

— O kaip Džulianas? Juk tu tam vaikinui 
kone motina. Tau išvykus į Kaliforniją, jis 
čia jausis it pamestas. 

— Tiesą sakant, mums vis sunkiau iš- 
taikyti progą pasimatyti. Džulianui septyni- 
olika, ir jis paduos prašymą į koledžą. Kas 
žino, kur jis galiausiai atsidurs, o Kaliforni- 
joje taip pat yra gerų mokyklų. Juk negaliu 
susieti savo gyvenimo su vaikinuku, kuris 
savąjį tik pradeda. 

— Tasai darbas San Franciske geriau ap- 
mokamas? Taip? 

— Man ne tai svarbiausia. 

— Nori pabėgti, tiesa? Išsinešdinti vel- 
niop nuo Dodžo. 

Džeinė patylėjo. 

— Ar jis žino, kad tu galėtum palikti 
Bostoną? 

Jis. Staiga Mora nusisuko ir vėl prisipylė 
į stiklą vyno. Vien tik Danielio Brofio pam- 
inėjimas verčia išgerti. 

— Mėnesius nesikalbėjau su Danieliu. 

— Bet jį matai. 

— Žinoma. Kai vykstu į nusikaltimo vi- 
etą, niekad nežinau, ar jis ten bus. Guodži- 
antis šeimą, besimeldžiantis už auką. Mes 
judame tuo pačiu ratu, Džeine. Mirusiųjų 
ratu. 

Ji nugėrė didelį vyno gurkšnį. 

— Palengvėtų, jei iš to ištrūkčiau. 

— Taigi keliauji į Kaliforniją vien tam, 
kad pabėgtum nuo jo? 

— Ir nuo pagundos, — tyliai pridūrė 
Mora. 

— Vėl grįžti pas jį? — Džeinė palingavo 
galvą. — Tu apsisprendei. Laikykis savo 
sprendimo ir judėk toliau. Štai kaip aš 
daryčiau. 

Kaip tik tuo jiedvi skyrėsi viena nuo ki- 
tos. Džeinė buvo greita veikti ir visada 
tikra, ką reikia daryti. Ji tuščiai neeikvojo 
miego, kad dar kartą viską pergalvotų. Mo- 
rai netikrumas neleisdavo naktimis 
miegoti, ji daug kartų apmąstydavo 
pasirinkimus, svarstydavo jų pasekmes. O, 
kad gyvenimas būtų kaip matematikos for- 
mulė — turėtų tik vieną atsakymą. 

Džeinė atsistojo. 

— Pagalvok apie tai, ką pasakiau, gerai? 
Man būtų per daug vargo prisiderinti prie 
kito teismo medicinos eksperto. Todėl vili- 
uosi, kad tu pasiliksi. 

Ji palietė Moros žastą ir tyliai pridūrė: 

— Prašau tavęs pasilikti. 

Paskui, kaip būdinga Džeinei Ricoli, 
staigiai apsisuko išeiti. 

— Pasimatom rytoj, — tarė. 

— Autopsija rytą, — priminė Mora, kai 
jos ėjo prie laukujų durų. 

— Verčiau ją praleisiu. Jau ganėtinai 
prisižiūrėjau lervų, dėkui. 

— Gali pasitaikyti netikėtumų. Juk nen- 
orėtum to praleisti. 

— Vienintelis netikėtumas būtų Frosto 
pasirodymas, — žengdama laukan pasakė 
Džeinė. 

Mora užrakino duris ir sugrįžo į virtuvę, 
kur baklažanų troškinys jau buvo ataušęs. 
Įstūmė jį atgal į orkaitę darsyk pašildyti. 
Katinas vėl tupėjo ant stalo ir kasėsi ant 
nešiojamojo kompiuterio klaviatūros, 
tartum sakytų: Šįvakar daugiau jokio 
darbo. Sugriebusi Mora numetė jį ant 
grindų. Kažkas šiuose namuose turi rodyti 
valdžią, ir tikrai tai bus ne katinas. Jis vėl 
buvo pažadinęs ekraną, kuriame dabar švi- 
etė paskutinis jos tyrinėtas paveikslėlis — 
vidurių fotografija; banguotą jų paviršių 
išryškino įkypos šviesos metami šešėliai. 
Mora jau buvo beuždaranti kompiuterį, kai 

dėmesį patraukė kepenys. Susiraukusi ji iš- 
didino vaizdą ir įsistebeilijo į paviršiaus 
išlinkius ir plyšius. Ne tik šviesos triukas. Ir 
ne bakterijų sukelto išburkimo 
deformacija. 

Šios kepenys — šešių skilčių. 
Ji siektelėjo telefono. 


3 Toksoplazmozės, nuo gyvūnų užsikrečiamos li- 
gos, sukėlėjas. 


Botsvana 


— Kur jis? — klykia Silvija. — KURGI 
VISA KITA, LIKE IŠ JO? 

Ji ir Viviana stovi už kokių dviejų 
dešimčių jardų po medžiais. Abi spokso 
žemyn į kažką, ką man užstoja žolė, 
aukštumo sulig keliais. Aš žengiu už stovyk- 
lavietės perimetro vielos su pakabintais 
varpeliais, kurie naktį taip ir nežvangtelėjo, 
neperspėjo. Ne jie, o Silvija pranešė apie 
pavojų, jos klyksmai mus ištraukia iš palap- 
inių, dar nespėjusius deramai apsirengti. 
Išpuldamas pro palapinės atvartą, ponas 
Matsunaga tebesitempia aukštyn kelnių 

užtrauktuką. Eliotas net nepasivargina ap- 
simauti kelnių, o vien tik su boksininko 
trumpikėmis ir sandalais paknopstom, 
kliūuvančiomis kojomis iššoka į vėsą. Aš 
sugebėjau pasigriebti Ričardo marškinius ir 
apsivilkti jais virš naktinukų, brendu į žolę 
dar nesuvarstytais batais, o juose įstrigęs 
akmenukas sminga man į pliką padą. 
Pastebiu kruviną chaki kelnių skivytą, it 
gyvatė apsiraizgiusį apie krūmo šaką. Dar 
keli žingsniai arčiau, ir išvystu daugiau 
suplėšyto audeklo, gniutulą kažko, 
atrodančio kaip juoda vilna. Paėjėjusi dar 
šiek tiek pamatau, į ką spokso merginos. 
Jau žinau, kodėl Silvija klykia. 

Viviana pasisuka ir vemia į krūmus. 

Esu pernelyg nustėrusi, kad pajėgčiau 
judėti. Net kai šalia manęs Silvija inkščia ir 
tankiai kvėpsi, aš tyrinėju išmėtytus po 
sutryptos žolės plotelį kaulus, jausdamasi 
keistai nutolusi, lyg būčiau kieno nors kito 

kūne. Galbūt mokslininko.  Anatomo, 
žiūrinčio į kaulus ir jaučiančio priedermę 
atitaikyti tuos kaulus vieną prie kito, 
paskelbti: Štai čia dešinys šeivikaulis, o čia 
— alkūnkaulis, o tas — dešinės pėdos 
mažojo piršto. Taip, tikrai dešinės pėdos 
pirštas. Nors, iš tiesų, nepajėgiu beveik 
nieko identifikuoti, nes tiek mažai belikę, ir 
viskas po gabalėlį. Vien galiu būti tikra, kad 
ten yra šonkaulis, nes atrodo kaip šonkauli- 
ukai, kuriuos esu valgiusi sumirkytus 
padaže. Bet tai ne kiaulienos šonkaulis, o 
ne — šis apgraužtas ir suaižytas kaulas yra 
žmogaus, kurį aš pažinojau, su kuriuo kal- 
bėjausi mažiau nei prieš devynias valandas. 

— O Jėzau, — sudejuoja Eliotas. — Kas 
atsitiko? Kas, po velnių, atsitiko? 

Sugriaudėja Džonio balsas: 

— Atgal. Visiems atgal! 

Apsisukusi pamatau Džonį, besibraun- 
antį į mūsų tarpą. Mes jau čia visi — 

Viviana ir Silvija, Eliotas ir Ričardas, Mat- 
sunagos. Trūksta tik vieno asmens, bet iš 
tikrųjų tai ne, nes čia yra jo šonkaulis ir 
gniutulas Klarenso plaukų. Ore tvyro 
mirties tvaikas, baimės, šviežios mėsos ir 
Afrikos kvapas. 

Džonis pritūpia ties kaulais ir sekundę 
tyli. Visi tyli. Net paukščiai nutilę, sutrik- 
dyti žmonių sumaišties, ir aš tik girdžiu 
vėjyje šnarančią žolę ir silpną upės tėkmės 
ošimą. 

— Ar kuris nors iš jūsų naktį bent ką 
matė? Girdėjo ką nors? — klausia Džonis. 

Pasižiūri į mus, ir aš pastebiu, kad jo 
marškiniai neužsagstyti, veidas nenuskus- 
tas. Jo akys sustoja ties manosiomis. Aš tik 
įstengiu papurtyti galvą. 

— Kuris nors? — Džonis apžvelgia mūsų 
veidus. 

— Miegojau kaip akmuo, — atsako Eli- 
otas. — Negirdėjau nieko... 

— Mes irgi, — patvirtina Ričardas. Kaip 
pratęs, atsako už mus abu, ir tai visada 
erzina. 

— Kas jį aptiko? 

Vivianos atsakymas vos girdimas. 

— Mudvi. Silvija ir aš. Užsinorėjome į 
tualetą. Jau švito, tai pamanėme, kad bus 
saugu išeiti laukan. Paprastai tokiu metu 
Klarensas jau būna užkūręs laužą, ir... — ji 
nutyla, atrodo, tuoj susivems nuo ką tik 
ištarto jo vardo. Klarensas. 

Džonis atsistoja. Aš esu arčiausiai, tad 
pastebiu kiekvieną smulkmeną — nuo jo 
susivėlusių miegant plaukų iki storo gum- 
buoto rando ant pilvo — tą randą matau 
pirmą kartą. Dabar mes jam nebeįdomūs, 
nes nieko negalime papasakoti. Užtat jis 
dėmesį sutelkia į žemę, į pasklidusias 
nudobtojo liekanas. Pirmą kartą žvilgteli 
stovyklavietės ribos link, kur nutiesta viela. 

— Varpeliai neskambėjo, — sako. — Aš 
būčiau išgirdęs. Ir Klarensas būtų išgirdęs. 

— Taigi tas — kad ir kas buvo — į 
stovyklą neįėjo? — klausia Ričardas. 

Džonis nuleidžia jį negirdom ir pradeda 
žingsniuoti vis platesniu ratu, nekantriai 
nustumdamas į šalį kiekvieną, kas pasi- 
taiko jo kelyje. Plikos dirvos visai nėra, vien 
žolė, ir nesimato jokių pėdsakų, kurie 
galėtų ką nors atskleisti. 

— Jis perėmė sargybą antrą valandą na- 
kties, ir aš iškart nuėjau miegoti. Laužas 
beveik užgesęs, taigi kelias valandas nep- 
rimesta malkų. Kodėl jam prireikė jį pal- 
ikti? Kodėl prireikė išeiti už stovyklavietės 
ribos? — Džonis žvilgteli aplink. — Ir kur 
šautuvas? 

— Šautuvas ten, — sako ponas Mat- 
sunaga ir parodo į akmenų apskritimą, kur- 
io viduje jau užgesęs laužas. — Mačiau jį, 
gulėjo ant žemės. 

— Paprasčiausiai jį ten paliko? — nus- 
istebi Ričardas. — Pasitraukė nuo laužo ir 
nuklydo į tamsą be šautuvo? Kodėl Klaren- 
sas turėjo taip pasielgti? 

— Jis neturėjo, — nuskamba šiurpin- 
amai ramus Džonio atsakymas. 

Jis vėl suka ratus, tyrinėdamas žolę. Sur- 
anda drabužių skutus, batą — ir tai beveik 
viskas. Paėjėja toliau, upės link. Staiga 
parpuola ant kelių, ir per žoles aš matau tik 
jo šviesų viršugalvį. Jis nejuda, ir mums 
visiems neramu. Niekas netrokšta sužinoti, 
į ką jis dabar įbedęs akis; mes jau daugiau 
negu pakankamai pamatėme. Bet jo tyla 
persiduoda man it gravitacijos jėga, trauki- 
anti prisiartinti. 

Jis pakelia į mane akis. 

— Hienos. 

— Iš ko žinote, kad tai jų darbas? 

Jis parodo į pilkšvus gumulus ant žemės. 

— Čia dėmėtosios hienos išmatos. 
Matote gyvūno plaukus su kaulo 
trupinėliais? 

— O Dieve, juk tai ne jo, a? 

— Ne, tos išmatos kelių parų senumo. 
Bet mes žinome, kad čia yra hienų. 

Jis parodo į apdriskusį kruvino audeklo 
lopinį. 

— Ir jos jį surado. 

— Bet aš maniau, kad hienos minta tik 
maita. 

— Negaliu įrodyti, kad jos jį pargriovė. 
Bet, manau, aišku, jog juo pasivaišino. 

— Tiek mažai jo likę, — sumurmu žvelg- 
dama į audeklo skutus. — Atrodo, lyg jis 
tiesiog... išnyko. 

— Maitėdos nieko nepraleidžia, nieko 
nepalieka. Veikiausiai jo likučius nusitem- 
pė į savo irštvą. Nesuprantu, kodėl Klaren- 
sas žuvo be jokio garso. Kodėl aš negirdė- 
jau, kaip jį nugalabijo. 

Džonis lieka pritūpęs prie tų pilkų 
išmatų gumulų, bet jo akys laksto aplinkui, 
mato kažką, ko aš nenutuokiu. Jo ramybė 
mane nervina; jis nepanašus į jokį kitą 
mano kada nors sutiktą vyrą, taip derantis 
prie savo aplinkos, kad atrodo it jos dalis, 
tartum jaugęs į šią žemę kaip medžiai ir 
kaip švelniai vilnijančios žolės. Visai 
nepanašus į Ričardą, kurį amžinas nepas- 
itenkinimas gyvenimu verčia vis ieškoti in- 
ternete geresnio buto, geresnės atostogų vi- 
etos, galbūt net geresnės draugužės. Ričar- 
das nežino, ko nori ar kur galėtų pritapti, 
skirtingai nei Džonis — užsitęsęs pastarojo 
tylėjimas sukelia man norą susidariusią 
pauzę užpildyti kokiu nors kvailu koment- 
aru, tartum jausčiau pareigą palaikyti 
pokalbį. Bet nesmagumas grynai mano 
pačios, ne Džonio. 

Jis tyliai taria: 


112/748 

— Turime surinkti viską, ką pasiseks 
rasti. 

— Turite omeny... Klarenso? 

— Dėl jo šeimos. Jie to norės 
laidotuvėms. Ko nors apčiuopiamo, bet ko, 
prie ko jie galėtų gedėti. 

Su pasibaisėjimu pažvelgiu į kruviną 
audeklo skivytą. Nenoriu jo paliesti; ir 
tikrai nenoriu rankioti tų išmėtytų kaulų 
gabalėlių ir plaukų. Bet linkteliu ir 
pasakau: 

— Aš jums padėsiu. Galime pasiimti iš 
sunkvežimio vieną drobinį maišą. 

Jis atsistoja ir pažvelgia į mane. 

— Jūs ne tokia kaip kiti. 

— Kaip suprasti? 

— Jūs net nenorite čia būti, tiesa? 
Savanoje. 

Gūžteliu pečiais. 

— Ne. Atostogas taip įsivaizduoja 
Ričardas. 

— Ojūs kaip įsivaizduojate? 

— Su karštais dušais. Su nuleidžiamaisi- 
ais tualetais, galbūt masažu. Bet štai aš čia, 
visada šauni kompanionė. 

— Jūs ir esate šauni, Mile. Juk tai žinote, 
ar ne? 

Jis pažvelgia į tolį ir sako, taip tyliai, kad 
aš vos išgirstu: 

— Geresnė, negu jis nusipelno. 

Įdomu, ar jis norėjo, kad aš išgirsčiau? O 
galbūt jau taip ilgai gyvena savanose, kad 
nuolat garsiai kalba pats sau, nes paprastai 
nieko nėra aplink, kas galėtų išgirsti. 

Mėginu išskaityti Džonio veidą, bet jis 
pasilenkia kažko pakelti. Kai vėl atsitiesia, 
radinį laiko savo rankoje. 

Kaulą. 


— Jūs visi suprantate, kad ši ekspedicija 
baigiasi, — sako Džonis. — Turite visi 

susiimti, kad iki vidudienio galėtume 
išardyti stovyklą ir leistis į kelią. 

— Į kelią kur? — klausia Ričardas. — 
Lėktuvas į lauko aerodromą nesugrįš dar 
vieną savaitę. 

Džonis mus subūrė aplink atvėsusį 
stovyklos laužą pasakyti, ką darysime to- 
istus, kurie užsirašė į žygį po laukinę gamtą 
ir gavo daugiau, nei buvo suderėta. Tikrą 
nudobimą, negyvėlį. Anaiptol ne džiugų 
jaudulį, kokį patiri stebėdamas programas 
apie gamtą per televiziją. Vietoj jo — baisus 
storos drobės maišas su keliais apgailėt- 
inais kaulais, aprangos draiskalais ir 
suplėšyto skalpo gabalėliais, palaikų likuči- 
ais, kuriuos mums pavyko surasti iš savojo 
safario pėdsekio Klarenso. Visa kita, sako 
Džonis, pražuvę amžinai. Štai kaip nutinka 
savanose, kur kiekvienas gimęs padaras 
galiausiai bus surytas, suvirškintas ir 

perdirbtas į išmatas, o po to sugrąžintas į 
dirvą, į žolę. Bus vėl surupšnotas ir atgims 
kaip dar vienas gyvūnas. Iš principo atrodo 
gražu, bet kai susiduri akis į akį su žiauria 
realybe, tuo Klarenso kaulų maišu, supra- 
nti, kad gyvenimo ciklas taip pat yra ir 
mirties ciklas. Mes esame čia, kad 
valgytume ir būtume suvalgyti, ir ne kas 
kita, kaip tik mėsa. Mūsų dabar likę aštuoni 
— mėsa ant kaulų, supama mėsėdžių. 

— Jeigu dabar važiuosime atgal prie 
lauko aerodromo, — sako Ričardas, — ten 
turėsime sėdėti ir kažkiek dienų laukti lėk- 
tuvo. Ar tai geriau, negu tęsti kelionę kaip 
suplanuota? 

— Giliau į savaną aš jūsų nevešiu, — 
pareiškia Džonis. 

— Ojeigu pasitelktume radiją? — klausia 
Viviana. — Jūs galėtumėte iškviesti pilotą, 
kad mus pasiimtų anksčiau. 

Džonis purto galvą. 

— Mes esame už radijo bangų diapazono 
ribos. Niekaip negalime su juo susisiekti, 
kol nesugrįšime atgal prie lauko aero- 
dromo, o tai trys dienos kelio į vakarus. 
Štai kodėl važiuosime į rytus. Dvi dienos 
įtemptos kelionės be stabtelėjimų pasig- 
rožėti vaizdais, ir mes pasieksime vieną iš 
medžioklės namų. Ten jie turi telefoną ir 
yra kelias iš savanos. Aš suorganizuosiu, 
kad jus parvežtų į Mauną. 

— Kodėl? — klausia Ričardas. — Nenoriu 
pasirodyti beširdis, bet dabar ničnieko neg- 
alime dėl Klarenso padaryti. Nematau 
prasmės skubėti atgalios. 

— Jums bus sugrąžinti pinigai, pone 
Renvikai. 

— Esmė ne pinigai. Tik tai, kad mudu su 
Mile tokį kelią danginomės iš Londono. O 
Eliotas — iš Bostono. Ką jau kalbėti apie 
Matsunagų kelionę. 

— Jėzau, Ričardai, — įsiterpia Eliotas. — 
Juk žuvo žmogus. 

— Žinau, bet mes jau čia. Todėl 
galėtume tęsti toliau. 

— Aš to negaliu daryti, — spiriasi 
Džonis. 

— Kodėl negalite? 

— Negaliu užtikrinti jums saugumo, 
juolab patogumų. Negaliu budėti dvidešimt 
keturias valandas per parą. Reikia dviem 
pernakt stovėti sargyboje ir kurstyti laužą. 
Išardyti stovyklą ir vėl ją pastatyti. Klaren- 
sas ne tik gamino jums valgį; jis buvo dar 
viena pora akių ir ausų. Man reikia 
porininko, kai vežioju žmones, neskirianči- 
us šautuvo nuo vaikščiojimo lazdos. 

— Tad išmokykite mane. Aš jums 
padėsiu stovėti sargyboje. 

Ričardas nužvelgia mus, tartum laukda- 
mas patvirtinimo, kad jam pakanka 
vyriškumo tokiai užduočiai. 

Ponas Matsunaga taria: 

— Aš moku šaudyti. Irgi galiu eiti 
sargybą. 

Sužiūrame į japoną bankininką, kurio vi- 
enintelius įgūdžius šaudyti iki šiol matėme 
su jo mylios atstumu siekiančiais nuotolini- 
ais fotoobjektyvais. 

Ričardas nepajėgia nuslopinti nepatik- 
laus juoko. 

— Jūs kalbate apie tikrus ginklus, 
Isajau? 

— Aš esu Tokijo šaudymo klubo narys, — 
atsako ponas Matsunaga, nesutrikdytas 
pašaipaus Ričardo tono, parodo į savo 
žmoną ir priduria: — Keiko irgi jo narė. 

— Džiaugiuosi, tai mane gelbsti, nes 
nenoriu net prisiliesti prie to prakeikto 
daikto, — sako Eliotas. 

— Taigi matote, turime grupėje 
pakankamai pajėgų, — Džoniui sako Ričar- 
das. — Galime eiti sargybą pamainomis ir 

visą naktį kūrenti laužą. Juk toks ir yra 
tikrasis safaris, ar ne? Pajėgti dorotis su 
iškilusiais sunkumais. Įrodyti savo 
ištvermę. 

O taip, tas ekspertas Ričardas, kiaurus 
metus taip didvyriškai sėdintis prie savo 
kompiuterio, rezgantis testosterono kursto- 
mas fantazijas. Dabar tos fantazijos įkūny- 
tos, ir jis gali vaidinti savojo trilerio herojų. 
Bet užvis geriausia, jog turi klausytojų, o 
tarp jų — dvi žavingas blondines, kurioms 
jis iš tikrųjų ir stengiasi įtikti, nes man 
įspūdžio jau nebedaro, ir Ričardas tai žino. 

— Graži kalba, bet ji nieko nekeičia. 
Susikraukite daiktus, mes traukiame į 
rytus. 

Džonis nueina išardyti savo palapinės. 

— Ačiu Dievui, kelionę jis baigia, — 
lengviau atsidūsta Eliotas. 

— Kas jam belieka, — suprunkščia Ričar- 
das. — Kai taip velniškai puikiai viską 
sumovė. 

— Negalite jo kaltinti dėl to, kas nutiko 
Klarensui. 

— O kas gi galų gale atsakingas? Juk jis 
nusamdė pėdsekį, su kuriuo niekada ank- 
sčiau nedirbo, — atkerta Ričardas ir 
pasigręžia į mane: — Taip tau pasakė pats 
Klarensas. Kad iki šios kelionės su Džoniu 
dar niekada nebuvo dirbęs. 

— Bet jie vienas kitą žinojo, — nurodau 


aš. — Ir Klarensas anksčiau buvo dirbęs 
pėdsekiu. Džonis nebūtų jo nusamdęs, 
jeigu nebūtų prityręs. 


— Tai tu taip manai, bet pasižiūrėk, kas 
atsitiko.  Mūsiškis vadinamasis prityręs 
pėdsekys pasideda šautuvą ir nueina į 
hienų gaują. Ar panašu į išmanantį savo 
darbą? 

— Ką nori tuo pasakyti, Ričardai? — pav- 
argęs klausia Eliotas. 

— Kad negalime kliautis jo sprendimais. 
Tik tiek. 

— Na, o aš manau, kad Džonis teisus. 
Nevalia tęsti toliau, kaip jūs pasakėte. 
Žuvęs žmogus lyg ir sugadina nuotaiką, ži- 
note? — Eliotas pasuka savo palapinės link. 
— Metas dangintis iš čia namo. 

Namo. Kimšdamasi drabužius ir tualeto 
reikmenis į kelioninį krepšį, mąstau apie 
Londoną, pilką dangų ir kapučiną. Už 
dešimties dienų Afrika atrodys kaip auk- 
saspalvis sapnas, vieta, kur karšta ir žilpin- 
ančiai tvieskia saulė, o gyvenimas ir mirtis 
sušvinta visomis savo ryškiomis spalvomis. 
Vakar aš nieko labiau netroškau, kaip sug- 
rįžti namo į savo butą, į karštų dušų kraštą. 
Bet dabar, kai paliekame savaną, jaučiu ją 
įsikibusią į mane, savo ūseliais apsivijusią 
man čiurnas, grasančią įjaugti į mane. 

Užtraukiu kuprinės užtrauktuką, joje — 
„būtiniausi dalykai“, kas man atrodo ab- 
soliučiai reikalinga, kad išlikčiau gyva lauk- 
inėje gamtoje: „PowerBar“ maisto papildai 
ir tualetinis popierius, drėgnos higieninės 
servetėlės rankoms pasišluostyti ir ap- 
sauginis kremas nuo saulės, tamponai ir 
mano mobilusis. Kaip skirtingai skamba 
žodžiai būtiniausi dalykai, kai esi ne ryšio 
zonoje, toli nuo bet kokio mobiliojo ryšio 
bokšto. 

Iki mudu su Ričardu susipakavome 
palapinę, Džonis jau sukrovė į sunkvežimį 
savo mantą, taip pat maisto gaminimo 
įrangą ir stovyklines kėdes. Visi buvome 
stebėtinai greiti, net ir Eliotas, kuriam 
sunkiai sekėsi išmontuoti savo palapinę ir 
prireikė Vivianos bei Silvijos pagalbos jai 
sulankstyti.  Klarenso mirtis kybo virš 
mūsų, slopindama tuščias  šnekeles, 
versdama visus susitelkti į savo darbus. 


123/748 
Pastebiu  drobinį maišą su  Klarenso 
palaikais, nukištą šalia Džonio kuprinės. 
Mane nervina, kai visa tai matau šalia kitų 
mūsų daiktų. Palapinės — yra. Krosnelė — 
yra. Negyvėlis — yra. 

Įsiropščiu į sunkvežimį ir atsisėdu šalia 
Ričardo. Priekyje matau tuščią Klarenso vi- 
etą — ryškų priminimą, kad jo nebėra, jo 
kaulai išmėtyti, kūnas suvirškintas. Į sunk- 
vežimį paskutinis įlipa  Džonis. Kai 
užsitrenkia durelės, aš apžvelgiu mūsų jau 
palaisvintą stovyklavietę ir mąstau: 
„Netrukus neliks nė ženklo, kad kada nors 
mūsų čia būta. Mes judame toliau, bet 
Klarensas niekada nebepajudės.“ 

Staiga Džonis nusikeikia ir išsiropščia iš 
vairuotojo vietos. Kažkas negerai. 

Jis nužingsniuoja į priekį ir atkelia ka- 
potą apžiūrėti variklio. Tiksi sekundės. Jo 
galvą slepia variklio dangtis, todėl mes 
nematome veido, bet tyla mane baugina. 

Jis niekuo nenuramina: Tik atsilaisvinęs 
laidas arba Taip, matau, kur problema. 

— Nagi, kas? — sumurma Ričardas. 

Jis irgi išsiropščia iš sunkvežimio, nors 
aš nežinau, ką gi galėtų patarti. Išskyrus 
benzino lygio rodmenis, daugiau apie auto- 
mobilius nieko neišmano. Girdžiu jį 
spėliojant. Akumuliatorius? Uždegamosios 
žvakės? Atsipalaidavęs laidas? Džonis at- 
sako vos girdimais vienskiemeniais garsais, 
ir tai mane dar labiau išgąsdina, nes jau esu 
patyrusi: kuo baisesnė padėtis, tuo Džonis 
tampa tylesnis. 

Atvirame sunkvežimyje karšta — beveik 
vidudienis, saulė plieskia statmenai žemyn. 
Mes išlipame ir nuslenkame į medžių 
paunksmę. Matau Džonį kilstelint galvą, 
kai įsako: 

— Toli nenuklyskite! 

Niekas nė neketina; jau matėme, kas gali 
atsitikti, kai taip pasielgi. Ponas Matsunaga 

ir Eliotas prisideda prie Ričardo šalia sunk- 
vežimio siūlyti patarimų, nes, žinoma, visi 
vyrai, netgi nė karto neišsitepę alyva rankų, 
išmano apie mašinas. Arba jiems taip 
atrodo. 

Mes, moterys, laukiame paunksmėje, 
plojame ant savęs vabzdžius, nuolat dair- 
omės bent kokio žolės virptelėjimo — per- 
spėjančio ženklo, kad artinasi plėšrūnas. 
Karšta net ir pavėsyje, todėl įsitaisau ant 
žemės. Pro šakas viršuje matau ratus 
sukančius grifus, stebinčius mus. Tie keis- 
tai gražūs, juodais sparnais paukščiai tingi- 
ai brėžia danguje kilpas, laukdami puotos. 
Kokios? 

Ričardas atidybina =" mūsų link 
burbėdamas: 

— Ką gi, viskas nuostabiai klostosi. Tas 
prakeiktas daiktas nenori užsivesti. Nė 
nepersisuka. 

Aš atsisėdu tiesiau. 

— Vakar puikiai veikė. 

— Vakar viskas buvo puiku, — Ričardas 
suirzęs atsidūsta. — Mes įstrigę. 

Blondinės iš išgąsčio sutartinai aikteli. 

— Negalime įstrigti, — lepteli Silvija. — 
Kitą ketvirtadienį privalau grįžti į darbą! 

— Aš irgi! — pritaria Viviana. 

Negalėdama patikėti, ponia Matsunaga 
kraipo galvą. 

— Kaipgi šitaip gali būti? Neįmanoma! 

Jų balsai susilieja į vis didėjančio 
jaudulio chorą, o aš nejučia pastebiu, kad 
grifai aukštai ore brėžia vis ankštesnius 
ratus, tartum taikydamiesi į mūsų bėdą. 

— Klausykitės. Visi jūs, klausykitės, — 
sukomanduoja Džonis. 

Mes pasisukame į jį. 

— Ne laikas panikuoti. Tam visiškai nėra 
jokios priežasties. Esame šalia upės, turime 
užtektinai vandens. Turime kur 
prisiglausti. Turime amunicijos ir 


127/748 
paruoštos maistui sumedžiotos žvėrienos 
atsargų. 

Eliotas susijuokia, bet jo juokas iš 
baimės nuskamba gailiai. 

— Taigi... kas? Čia slampinėjame ir visi 
sugrįžtame į akmens amžių? 

— Numatyta, kad lėktuvas jus pasitiks 
lauko aerodrome po savaitės. Kai 
nepasirodysime, kaip tikėtasi, mūsų pradės 
ieškoti. Suras gana greitai. Juk dėl to visi ir 
užsirašėte, ar ne? Dėl autentiškos patirties 
savanose? 

Jis nužvelgia mus visus vieną po kito, 
vertina, ar esame pasirengę iššūkiui. 
Tyrinėja, kuris iš mūsų sugniuš, kuriuo jis 
negali kliautis. 

— Aš toliau dirbsiu prie sunkvežimio. 
Galbūt pavyks jį sutaisyti, galbūt — ne. 

— Jūs net nežinote, kas sugedo? — 
klausia Eliotas. 

Džonis nuveria jį rūsčiu žvilgsniu. 

— Anksčiau jis niekada negedo. Negaliu 
to paaiškinti. 

Jis apžvelgia mūsų ratą, lyg veiduose 
ieškotų atsakymo. 

— O kol kas mums reikia vėl įsirengti 
stovyklą. Iškelkite palapines. Štai čia mes ir 
liekame. 


Bostonas 


Psichologai tai vadina priešinimusi, kai pa- 
cientas laiku nepasirodo, nes jis nenori 
imtis savų problemų. Tai taip pat paaišk- 
ina, kodėl tą rytą Džeinė vėlavo išeiti pro 
savo laukujes duris; ji tikrai nenorėjo 
matyti Leono Goto autopsijos. Neskubėjo 
aprengti dukters tais pačiais „Red Sox“ 
marškinėliais ir žole suteptu kombinezonu, 
kuriuo Regina užsispyrė vilkėti pastarąsias 
penkias dienas. Abi per ilgai užsisėdėjo prie 
„Lucky Charms“ košės ir skrebučio 
pusryčių, todėl pro buto duris išžengė 
dvidešimt minučių vėliau. O dar pridurk 

kelionę per transporto spūstis į Revyrą, kur 
gyvena Džeinės motina, taigi sustojusi prie 
Andželos namo Džeinė nuo savo di- 
enotvarkės atsiliko jau visą pusvalandį. 

Jos motinos namas kasmet atrodė vis 
mažesnis, lyg su amžiumi trauktųsi. 
Eidama su bidzenančia iš paskos Regina 
prie paradinių durų Džeinė matė, kad 
priebutį reikia naujai nudažyti, sto- 
gvamzdžiai užkimšti rudens lapų, o daugia- 
mečiai augalai priešais fasadą dar ne- 
nukarpyti žiemai. Turės telefonu susisiekti 
su savo broliais ir išsiaiškinti, gal jie visi 
galėtų savaitgalį imtis darbo, nes Andželai 
akivaizdžiai būtina pagalba. 

Jai taip pat praverstų naktį gerai išsi- 
miegoti, pagalvojo Džeinė, kai Andžela 
atidarė paradines duris. Džeinė išsigando, 
kokia suvargusi motina atrodo. Viskas 
nusidėvėję — nuo išblukusios palaidinukės 
iki apsmukusių džinsų. Džeinė pastebėjo 

prie motinos galvos odos žilas plaukų 
šaknis — verčiantis sunerimti vaizdas, nes 
Andžela visada labai skrupulingai lanky- 
davosi pas kirpėją. Argi tai ta pati moteris, 
kuri dar tik praėjusią vasarą pasirodė 
restorane pasidažiusi lūpas ir avėdama 
aukštakulniais? 

— Štai mano moliūgėlis, — suburkavo 
Andžela, įnešdama Reginą į namą. — Moči- 
utei taip smagu tave matyti. Šiandien pas- 
ivaikštinėsime po parduotuves, ar ne? Tau 
dar nenusibodo tas purvinas kombinezoni- 
ukas? Nupirksime tau ką nors naujo ir 
dailaus. 

— Nemėgstu dailaus! 

— Suknelę, kaip tu manai? Pasakų 
princesės suknelę. 

— Nemėgstu princesės! 

— Betgi kiekviena mergytė trokšta būti 
princesė! 

— Manau, ji verčiau būtų varlė, — pa- 
sakė Džeinė. 

— O, dėl Dievo meilės, ji visai tokia kaip 
tu, — nusivylusi Andžela atsiduso. — Irgi 
nesileisdavai apvelkama suknele. 

— Ne visos yra princesės, mam. 

— Arba baigia su Žaviuoju princu, — 
murmtelėjo Andžela, nusinešdama anūkę. 

Džeinė nusekė ją į virtuvę. 

— Kas vyksta? 

— Ketinu sutaisyti dar kavos. Tu nori? 

— Mam, matau, kažkas vyksta. 

— Tau reikia į darbą. 

Andžela pasodino Reginą į šios aukštą 
kėdę. 

— Keliauk, sučiupk kokius nors blogi- 
ukus, — paragino. 

— Ar tau ne per sunku prižiūrėti mažylę? 
Žinai, neprivalai to daryti. Ji jau 
pakankamai didelė dieniniam darželiui. 


133/748 

— Mano anūkė dieniniame darželyje. To 
nebus. 

— Mudu su Gabrieliu apie tai kalbė- 
jomės. Tu jau tiek daug dėl mūsų padarei, 
ir mudu manome, kad nusipelnai poilsio. 
Džiaukis gyvenimu. 

— Ji — vienintelis dalykas, kurio aš kas- 
dien laukiu, — atkirto Andžela, parody- 
dama į anūkę. — Vienintelis dalykas, ati- 
traukiantis mano mintis nuo... 

— Tėčio? 

Andžela nusisuko ir pradėjo pilti į kavos 
virdulį vandenį. 

— Nuo tada, kai jis sugrįžo, — pasakė 
Džeinė, — nemačiau tavęs atrodančios 
laimingos. Nė vienintelės dienos. 

— Tai taip sudėtinga, kai turi rinktis. 
Jaučiuosi traukiama pirmyn ir atgal, 
tempiama it koks tąsiukas. Noriu, kad kas 
nors paprasčiausiai man pasakytų, ką da- 
ryti, ir man nereikėtų rinktis tarp jųdviejų. 

— Tai pati privalai pasirinkti. Tėtį arba 
Korsaką. Manau, turėtum pasirinkti vyrą, 
su kuriuo jautiesi laiminga. 

Andžela atsuko į ją iškankintą veidą. 

— Kaipgi galiu būti laiminga, jeigu visą 
likusį gyvenimą jausiu kaltę? Kad tavo bro- 
liai man pasakytų, jog pasirinkau šeimos 
griovimą. 

— Ne tu išėjai. Tėtis. 

— O dabar jis sugrįžo ir nori, kad mes 
visi vėl būtume kartu. 

— Tu turi teisę gyventi savo gyvenimą. 

— Kai abu mano sūnūs myga suteikti 
tavo tėvui dar vieną šansą? Dvasiškasis 
tėvas Donelis sako, kad kaip tik taip turėtų 
pasielgti gera žmona. 

Ak, nuostabu, pagalvojo Džeinė. Kata- 
likiška kaltė — stipriausia kaltė iš visų. 

Suskambo  Džeinės mobilusis.  Žvil- 
gtelėjusi į ekranėlį ir pamačiusi, kad 

skambina Mora, skambutį peradresavo į 
balso paštą. 

— Ir vargšas Vinsas, — tarė Andžela. — 
Dėl jo irgi jaučiu kaltę. Dėl visų mudviejų 
vestuvių planų. 

— Jos dar gali įvykti. 

— Neįsivaizduoju, ne dabar. 

Andžela susmuko atsukusi nugarą į vir- 
tuvės darbastalį, o už jos gurguliavo ir 
šnypštė kavavirė. 

— Vakar vakare aš pagaliau jam pa- 
sakiau, Džeine, tai buvo sunkiausia per visą 
mano gyvenimą. 

Ir tai atsispindėjo jos veide. Užbrinkusi- 
os akys, nulinkę burnos kampučiai — nejau 
tai nauja ir būsima Andžela Ricoli, šventa 
žmona ir motina? 

Jau ir taip pasaulyje per daug kankinių, 
pagalvojo Džeinė. Nuo minties, kad motina 
norėtų papildyti jų legionus, ji supyko. 

— Mam, jei dėl šio sprendimo jautiesi 
nelaiminga, turi prisiminti, kad tai pačios 
sprendimas. Tai tu pasirenki nebūti 
laiminga. Niekas negali tavęs priversti taip 
pasielgti. 

— Kaip tu gali taip kalbėti? 

— Nes tai tiesa. Tu valdai situaciją ir 
privalai paimti vairą į savo rankas. 

Jos mobilusis pyptelėjęs pranešė apie 
atėjusią tekstinę žinutę, ir Džeinė pamatė, 
kad vėl nuo Moros. PRADEDU AUTOPSIJĄ. 
ATVYKSTI? 

— Nagi, keliauk į darbą, — ją numojo 
nuo savęs Andžela. — Tau dėl to nereikia 
kvaršinti galvos. 

— Noriu, kad būtum laiminga, mam. 

Džeinė apsisuko išeiti, paskui vėl pažvel- 
gė į Andželą. 

— Bet tu irgi turi to norėti. 

Išėjusi laukan Džeinė pasijautė lengviau, 
galėdama įkvėpti gryno oro ir išsivaduoti iš 

slogios namo atmosferos. Bet negalėjo at- 
sikratyti apmaudo dėl savo tėčio, brolių, 
dvasiškojo tėvo Donelio, visų žmonių, sau 
leidžiančių moteriai nurodinėti, kokia jos 
priedermė. 

Mobilusis vėl suskambo, ir ji atsiliepė 
suirzusi: 

— Ricoli! 

— E, čia aš, — pasakė Frostas. 

— Aha, esu pakeliui į morgą. Atsirasiu už 
dvidešimties minučių. 

— Tu dar ne ten? 

— Užtrukau pas savo mamą. Kodėl tu ne 
ten? 

— Pamaniau, galbūt būtų naudingiau, 
jeigu aš, e... pasekčiau kelis kitus dalykus. 

— Užuot visą rytą šliaukinęs į kriauklę? 
Gerai pasirinkta. 

— Aš tebelaukiu Goto telefono skam- 
bučių išklotinės. O per tą laiką kai ką įdo- 
maus išsitraukiau iš „Google“. Gegužės 

mėnesį apie Gotą buvo įdėtas straipsnis 
Hub Magazine. Jis vadinosi „Trofėjų meis- 
tras: interviu su Bostono taksidermijos 
specialistu“. 

— Aha, mačiau įrėmintą to interviu kop- 
iją jo namuose. Ten viskas apie jo medžiok- 
lės nuotykius. Kaip šaudė dramblius 
Afrikoje, elnius Montanoje. 

— Na, turėtum perskaityti internete ko- 
mentarus apie tą straipsnį. Jie įdėti žurnalo 
internetinėje svetainėje. Matyt, jis labai 
užpykdė visus salotų valgytojus — šitaip 
Gotas vadino prieš medžioklę nusistačiusią 
publiką. Štai vienas anoniminis koment- 
aras: „Leonas Gotas turėtų būti pakabintas 
ir išdarinėtas kaip sukruštas žvėris, koks jis 
ir yra.“ 

—  Pakabintas ir išdarinėtas? Tai 
skamba kaip grasinimas, — pasakė ji. 

— Aha. Ir galbūt kažkas jį įvykdė. 

Pamačiusi, kas eksponuojama ant morgo 
stalo, Džeinė kone apsisuko ir iškart išėjo 
vėl į lauką. Net ir aštrus formalino kvapas 
nepajėgė nustelbti išskleistų ant plieninio 
stalo vidaus organų dvoko. Mora buvo be 
apsauginio respiratoriaus, tik su įprasta 
kauke ir plastikine veido priedanga. Atrodė 
tokia susitelkusi į intelektualią mįslę, kurią 
jai užminė viduriai, kad tartum nė nejuto 
smarvės. Šalia jos stovėjo aukštas vyriškis 
sidabriškai pražilusiais antakiais, Džeinei 
nepažįstamas, ir drauge su Mora uoliai tyr- 
inėjo išdėliotus vidaus organus. 

— Pradėkime štai nuo tos storosios 
žarnos, — pasiūlė jis, pirštinėtomis ranko- 
mis slinkdamas per žarnas. — Turime 
gaubtinę akląją, kylančiąją, skersinę ir 
nusileidžiančiąją... 

— Bet nėra riestinės, — pertraukė Mora. 

— Teisybė. Štai tiesioji, bet nėra 
riestinės. Tai mums pirmas įkaltis. 

— Ir skiriasi nuo kitos medžiagos, kur 
vis dėlto riestinė gaubtinės žarnos dalis yra. 

Vyriškis patenkintas susijuokė. 

— Tikrai džiaugiuosi, kad pakvietėte 
pasižiūrėti. Nedažnai pasitaiko kas nors 
tokio įdomaus. Galėčiau mėnesius pietauti 
prie šios istorijos. 

— Nenorėčiau dalyvauti tokiame pietų 
pokalbyje, — pasakė Džeinė. — Spėju, kaip 
tik tai ir reiškia skaityti iš vidurių. 

Mora pasisuko. 

— Džeine, mes ką tik lyginome du vidaus 
organų kompleksus. Štai čia profesorius 
Gajus Gibsonas. O čia — detektyvė Ricoli iš 
Žmogžudysčių skyriaus. 

Profesorius Gibsonas abejingai link- 
telėjo Džeinei ir vėl nuleido akis į žarnas. 
Šios jam akivaizdžiai atrodė įdomesnės. 

— Kokio dalyko profesorius? — paklausė 
Džeinė, tebestovėdama toliau nuo stalo. 
Toliau nuo smarvės. 

— Lyginamosios anatomijos, Harvarde, 
— atsakė jis, nė nepažvelgdamas į ją, 
dėmesį sutelkęs į žarnas. — Šis antrasis 
žarnų kompleksas, kuris yra su riestine 
gaubtinės žarnos dalimi, priklauso aukai, 
drįstu manyti? — paklausė jis Moros. 

— Taip atrodo. Įpjauti kraštai sutampa, 
bet tam patvirtinti mums reikia DNR. 

— Taigi, galiu nurodyti kelis gana aiškius 
įkalčius. 

— Įkalčius ko? — paklausė Džeinė. 

— To, kas buvo šio pirmo plaučių kom- 
plekso savininkas. 

Jis pakėlė vieną porą plaučių ir trumpai 
palaikė ore. Paskui padėjo ir iškėlė antrą 
kompleksą. 

— Panašūs dydžiai, todėl spėju, kad 
buvo panašios ir kūnų masės. 

— Sprendžiant iš aukos turėto vairuotojo 
pažymėjimo, žmogus buvo penkių pėdų ir 

aštuonių colių ūgio ir svėrė šimtą keturias- 
dešimt svarų. 

— Ką gi, šie būtų jo, — pasakė Gibsonas, 
žiurėdamas į savo iškeltus plaučius. Padėjo 
juos ir paėmė kitą porą. — O šitie mane iš 
tikrųjų domina. 

— Kas tokio juose įdomaus? — paklausė 
Džeinė. 

— Pasižiūrėkite, detektyve. Ak, turėsite 
prieiti gerokai arčiau, kad galėtumėte 
pamatyti. 

Nustelbusi žiaugčiojimą, Džeinė prisi- 
artino prie išdėlioto skersai stalo 
mėsininkiško atliekų rinkinio. Atskirti nuo 
savo šeimininkų, visi vidaus organų kom- 
pleksai Džeinei atrodė panašūs, susided- 
antys iš tokių pačių sumainomų dalių, 
kokias turėjo ir pati. Ji prisiminė „Matomos 
moters“ plakatą, pakabintą jos klasėje per 
sveikatos pamokas vidurinėje mokykloje, 
kuriame buvo vaizduojami organai jų 

anatominėse vietose. Bjauri ar graži, kiek- 
viena moteris yra tik paketas organų, 
sudėtų į kiautą iš mėsos ir kaulų. 

— Matote skirtumą? — paklausė 
Gibsonas. 

Jis parodė į pirmą plaučių kompleksą. 

— Tas kairys plautis turi viršutinę ir 
apatinę skiltis. Dešinysis — irgi viršutinę ir 
apatinę, taip pat dar ir vidurinę. Taigi kiek 
iš viso bus skilčių? 

— Penkios, — atsakė Džeinė. 

— Tai normali žmogaus anatomija. Du 
plaučiai, penkios skiltys. Dabar pažvelkite į 
antrą porą, surastą tame pačiame šiukšlių 
kibire. Plaučiai panašaus dydžio ir svorio, 
bet yra esminis skirtumas. Matote jį? 

— Tie turi daugiau skilčių. 

— Tiksliau, dvi papildomas. Dešinysis 
turi keturias, kairysis — tris. Čia jokia ana- 
tominė anomalija, — jis padarė pauzę. — 
Tai reiškia, kad jie ne žmogaus. 

— Štai kodėl pasikviečiau profesorių 
Gibsoną, — paaiškino Mora. — Kad padėtų 
nustatyti, su kokio gyvūno rūšimi turime 
reikalą. 

— Su stambaus, — tarė Gibsonas. — 
Žmogaus didumo, sakyčiau, sprendžiant iš 
širdies ir plaučių. Dabar pasižiūrėkime, ar 
mums pavyks rasti kokių nors atsakymų iš 
kepenų. 

Jis perėjo į tolimąjį stalo galą, kur pagret 
buvo padėtos dvejos kepenys. 

— Pirmoje medžiagoje yra kairė ir dešinė 
skiltys. Kvadratinė ir uodeginė skiltys... 

— Šitos žmogaus, — pasakė Mora. 

— Bet ta antra medžiaga... — profesorius 
paėmė antras kepenis ir apvertė pasižiūrėti 
kitos pusės. — Jos šešių skilčių. 

Mora pažvelgė į Džeinę. 

— Vėlgi, ne žmogaus. 

— Taigi mes turime du vidurių kom- 
pleksus, — padarė išvadą Džeinė. — Vienas 

priklauso aukai, reikia manyti. Kitas prik- 
lauso... kam? Elniui? Kiaulei? 

— Nei tam, nei kitam, — pasakė Gibso- 
nas. — Kadangi nėra riestinės gaubtinės 
žarnos dalies, yra septynių skilčių plaučiai, 
šešių skilčių kepenys, manau, šitie vidaus 
organai priklauso Felidae šeimos atstovui. 

— Kas tai per šeima? 

— Kačių. 

Džeinė pažvelgė į kepenis. 

— Turėtų būti velniškai stambus 
kačiukas. 

— Tai didelė šeima, detektyve. Jai prik- 
lauso liūtai, tigrai, pumos, leopardai ir 
gepardai. 

— Bet nusikaltimo vietoje mes 
neradome tokios skerdenos. 

— Ar patikrinote šaldytuvą? — paklausė 
Gibsonas. — Suradote kokios nors mėsos, 
kurios nepajėgėte identifikuoti? 

Džeinė išgąstingai nusijuokė. 

— Nesuradome jokių tigrienos žlėgtain- 
ių. Šiaip ar taip, kas gi norėtų tokius 
valgyti? 

— Tikrai egzistuoja egzotinės mėsos 
rinka. Kuo neįprastesnė, tuo geriau. 
Žmonės moka už galimybę papietauti 
tiesiog kone viskuo, nuo barškuolės gyvatės 
iki lokio. Tik klausimas, iš kur gyvūnas ra- 
dosi? Ar buvo nelegaliai sumedžiotas? Ir 
kaipgi, po velniais, jis atsidūrė išdarinėtas 
viename Bostono name? 

— Nužudytasis buvo taksidermistas, — 
pasakė Džeinė, pasisukdama pažiūrėti į 
Leono Goto kūną ant gretimo stalo. Mora 
jau turėjo rankose skalpelį ir kaulų pjūklą, 
o šalimais kibire su konservantu mirko 
Goto smegenys. — Jis veikiausiai išdarinėjo 
šimtus, galbūt tūkstančius gyvūnų. Veiki- 
ausiai nė neįsivaizdavo, kad baigs visai taip 
pat, kaip ir jie. 

— Faktiškai taksidermistai doroja kūną 
visiškai skirtingai, — pasakė Mora. — Vakar 
vakare tuo pasidomėjau ir sužinojau, kad 
stambiųjų žvėrių taksidermistai verčiau 
linkę nedarinėti prieš nudirdami odą, nes 
kūno skysčiai gali sugadinti kailį. Pirmą 
pjūvį jie daro palei stuburą ir nulupa odą 
nuo karkaso vienu gabalu. Taigi veikiausiai 
evisceracija“ atlikta po kailio pašalinimo. 

— Įdomu, — pakomentavo Gibsonas. — 
Aš to nežinojau. 

— Štai jums daktarė Ailz. Kupina visokių 
įdomių faktų, — pasakė Džeinė ir kryptelėjo 
galva į Goto lavoną. — Jeigu prabilome apie 
faktus, ar jau žinoma mirties priežastis? 

— Manau, taip, — pasakė Mora, 
nusimaudama sukruvintas pirštines. — 
Maitėdų padaryti dideli jo veido ir kaklo 
suniokojimai užgožė sužalojimus dante 
mortem. Bet iš rentgenogramų turime kai 
kuriuos atsakymus. 

Ji nuėjo prie kompiuterio ekrano ir 
praspragsėjo virtinę rentgenogramų. 

— Nemačiau jokių svetimkūnių, nieko, 
kas nurodytų, kad buvo panaudotas šaun- 
amasis ginklas. Bet štai ką suradau, — ji 
parodė į kaukolės rentgenogramą. — Labai 
subtilų, todėl neaptikau palpuodama. Lin- 
ijinį dešinio viršugalvio kaulo įtrūkį. Skal- 
pas ir plaukai galbūt taip sušvelnino smūgį, 
kad mes nematome jokios įdubios deform- 
acijos, bet įtrūkis mums pasako, kad buvo 
panaudota nemenka jėga. 

— Vadinasi, tai atsitiko ne parkritus? 

— Galvos šonas — keista vieta įtrūkiui, 
atsiradusiam nukritus. Tavo petys atstos 
pagalvėlę, kai atsitrenksi į žemę, arba pati 
ištiesi ranką prisilaikyti. Ne, esu linkusi 
manyti, kad tai nuo smūgio į galvą. Smūgis 
buvo ganėtinai smarkus, kad jį apsvaigintų 
ir pargriautų. 

— Ganėtinai smarkus, kad jį užmuštų? 

— Ne. Kol kaukolės viduje po kietuoju 
dangalu kraujo kiekis mažas, jis nebūtų 
mirtinas. Taip pat iš to matome, kad po 
smūgio vyro širdis tebeplakė. Mažų maži- 
ausiai kelias minutes jis buvo gyvas. 

Džeinė pažvelgė į kūną — šiuo metu tik 
tuščią talpą su išplėštais vidaus 
mechanizmais. 

— Jėzau. Tik nesakyk, kad dar buvo 
gyvas, kai žudikas ėmėsi jį darinėti. 

— Taip pat ir nemanau, kad mirties 
priežastis buvo evisceracija. 

Mora praspragsėjo kaukolės rentgeno- 
gramas, ir monitoriuje pasirodė du nauji 
vaizdai. 

— O šitai — taip, — tarė. 

Ekrane švietė Goto kaklo kaulai, jo stu- 
buro vaizdai iš priekio ir iš šono. 

— Yra skydinės kremzlės viršutinių ragų 
fraktūros ir dislokacijos, taip pat ir poliežu- 
vinio kaulo. Yra masyvus gerklų plyšimas. 

Mora šiek tiek patylėjo. 

— Jo gerklė buvo sutraiškyta, labiausiai 
tikėtina, kai gulėjo aukštielninkas. Stipraus 
smūgio, galbūt batu, tiesiai į skydinę 
kremzlę. Tai perplėšė gerklas ir antgerklį, 
sudraskė didžiąsias kraujagysles. Visa tai 
paaiškėjo, kai prapjoviau kaklą. Ponas 
Gotas mirė nuo aspiracijos, užspringęs savo 
krauju. Tai, kad sienos nebuvo aptaškytos 
arteriniu krauju, rodo evisceraciją buvus 
atliktą post mortem. 

Džeinė tylėjo, įsmeigusi žvilgsnį į 
ekraną. Kur kas lengviau šaltai susitelkti į 
klinikines rentgenogramas, negu susidurti 
su tuo, kas gulėjo ant stalo. Rentgeno spin- 
duliai patogiai pašalino odą ir mėsą, palik- 
dami tik bekrauję struktūrą, žmogaus kūno 
stulpus ir sijas. Ji pagalvojo, kaip reikia 
trenkti kulnu į žmogaus kaklą. Ir ką jautė 
žudikas, kai po jo batu trekštelėjo gerklė ir 

iš Goto akių išnyko sąmonė? Įsiūtį? Galią? 
Pasitenkinimą? 

— Dar vienas dalykas, — pasakė Mora, 
spragtelėdama naują rentgenogramą, šįkart 
— krūtinės ląstos. 

Turint omeny visus kitus kūnui pada- 
rytus sužalojimus, stebino, kaip normaliai 
atrodė kaulinės struktūros: šonkauliai ir 
krūtinkaulis buvo savo vietose, bet krūtinės 
ertmė keistai tuščia, stigo įprastų širdies ir 
plaučių šešėlių. 

— Šitai, — pasakė Mora. 

Džeinė prisilenkė arčiau. 

— Tie silpni šonkaulių įdrėskimai? 

— Vakar juos parodžiau kūne. Tris lygia- 
grečias plėštines žaizdas. Faktiškai jos 
tokios gilios, kad pasiekė kaulą. Dabar 
pažvelk į tai. 

Mora spragtelėjo dar vieną rentgeno- 
gramą, ir pasirodė veido kaulai, įdubusios 
akiduobės ir tamsoki ančiai. 

Džeinė susiraukė. 

— Vėl tie trys įdrėskimai. 

— Abiejose veido pusėse, siekiantys 
kaulą. Trys lygiagrečios įrantos. Dėl 
minkštųjų audinių sužalojimų, kuriuos 
padarė šeimininko namų gyvūnėliai, aš jų 
negalėjau pamatyti. Kol nepasižiūrėjau į ši- 
as rentgenogramas. 

— Koks įrankis galėtų tai padaryti? 

— Nežinau. Jo dirbtuvėje nemačiau 
nieko, kas galėtų palikti tokias žymes. 

— Vakar sakei, kad atrodė lyg atsiradę 
post mortem. 

— Taip. 

— Tai koks gi tų įplėšimų tikslas, jeigu 
ne užmušti ar sukelti skausmą? 

Mora pagalvojo apie tai. 

— Ritualas, — pasakė. 

Minutėlę autopsijų salėje tvyrojo visiška 
tyla. Džeinė pagalvojo apie kitas nusikal- 
timo vietas, kitus ritualus. Pagalvojo apie 

randus, kuriuos visada nešiosis ant rankų, 
— ritualinius žudiko suvenyrus, — ir tuos 
randus jai vėl sumaudė. 

Suzvimbė vidaus ryšio telefonas, ir ji 
kone krūptelėjo. 

— Daktarė Ailz? — paklausė Moros 
sekretorė. — Jums skambina daktaras 
Mikovicas. Sako, palikote vienam iš jo 
kolegų žinutę. 

— Ak, taip. 

Mora paėmė ragelį. 

— Daktarė Ailz klauso. 

Džeinė vėl pažvelgė į rentgenogramą, į 
tris lygiagretes įrantas skruostikauliuose. 
Pabandė įsivaizduoti, kas būtų galėjęs pal- 
ikti panašias žymes. Su tokiu įnagiu nei ji, 
nei Mora niekada anksčiau nebuvo 
susidūrusios. 

Mora padėjo ragelį ir pasisuko į daktarą 
Gibsoną. 

— Jūs buvote visiškai teisus, — pasakė. 
— Skambino iš Safolko zoologijos sodo. 
Sekmadienį Leonui Gotui buvo pristatyta 
Kouvo gaišena. 

— Palauk, — sustabdė ją Džeinė. — Kas 
per velnias tas Kouvas? 

Mora parodė į neatpažintų vidurių kom- 
pleksą ant morgo stalo. 

— Štai Kouvas. Snieginis leopardas. 


4 Vidaus organų išėmimas visu kompleksu. 


Ž 


— Kouvas buvo vienas iš mūsų populi- 
ariausių eksponatų. Pas mus gyveno beveik 
aštuoniolika metų, tad visiems plyšo širdys, 
kai teko jį eutanazuoti. 

Daktaras Mikovicas kalbėjo pritildytu 
liūdinčio šeimos nario balsu, ir, sprendži- 
ant iš daugybės fotografijų ant jo kabineto 
sienų, Safolko zoologijos sodo gyvūnai iš 
tiesų žmogui buvo kaip šeima. Su savo ši- 
urkščiais raudonais plaukais ir ožiškos bar- 
zdelės kuokšteliu daktaras pats atrodė kaip 
zoologijos sodo gyventojas, galbūt kokios 
nors egzotiškos beždžionių rūšies, — prot- 
ingų akių, dabar žvelgiančių per rašomąjį 
stalą į Džeinę ir Frostą. 

— Apie tai dar nepateikėme spaudai 
jokio pranešimo, tad buvau nustebęs, kai 
daktarė Ailz pasiteiravo, ar pastaruoju 
metu nesame patyrę kokių nors netekčių iš 
savo didžiųjų kačių kolekcijos. Iš kurgi ji, 
po šimts, sužinojo? 

— Daktarė Ailz gerai suuodžia visokią 
slaptą informaciją, — pasakė Džeinė. 

— Taip, ką gi, ji tikrai užklupo mus 
netikėtai. Tai, na, šiek tiek jautrus reikalas. 

— Zoologijos sodo gyvūno mirtis? 
Kodėl? 

— Nes jį teko eutanazuoti. Tai visada 
sukelia negatyvių reakcijų. Be to, Kouvas 
buvo labai retas gyvūnas. 

— Kurią dieną tai padaryta? 

— Sekmadienio rytą. Mūsų veterinaras 
daktaras Oberlinas atvyko suleisti mirtinos 
injekcijos. Jau kurį laiką prastai funk- 
cionavo Kouvo inkstai, jis prarado nemažai 
svorio. Prieš mėnesį daktaras Rodsas išėmė 

jį iš ekspozicijos, siekdamas apsaugoti nuo 
streso, kurį sukelia buvimas viešumoje. 
Mes tikėjomės, kad pavyks Kouvą ištempti 
iš šios ligos, bet daktarai Oberlinas ir Rod- 
sas galiausiai priėjo prie vieningos 
nuomonės, kad metas tai padaryti. Kad ir 
kaip abiem buvo gaila. 

— Daktaras Rodsas — kitas veterinaras? 

— Ne, Alenas — didžiųjų kačių elgsenos 
ekspertas. Kouvą jis pažinojo geriau nei kas 
nors kitas. Tai jis ir pristatė Kouvą 
taksidermistui. 

Į kabineto duris kažkas pasibeldė, ir 
daktaras Mikovicas žvilgtelėjo jų link. 

— Ak, štai ir Alenas, — tarė. 

Titulas Didžiųjų kačių specialistas 
skatino įsivaizduoti atšiaurų, nuolat gry- 
name ore būnantį žmogų su safario 
apranga. Į kabinetą įžengęs vyriškis iš tiesų 
vilkėjo chaki uniforma: dulkėtomis kel- 
nėmis ir vilnos švarkeliu su atsitiktinai 

prikibusiais dagio graižais, lyg jis ką tik 
būtų sugrįžęs iš turistinio žygio pėsčiomis. 
Bet maloniai atvirame Rodso veide nebuvo 
nieko atšiauraus. Netoli keturiasdešimties, 
spyruokliuojančiais tamsiais plaukais, 
masyvia kampuota galva it Frankenšteino 
monstro, tik draugiškos versijos. 

— Atleiskite, kad pavėlavau, — atsiprašė 
Rodsas, purtydamasis dulkes nuo kelnių 


klešnių. — Liūtų aptvare turėjome 
incidentą. 
— Nieko rimta, tikiuosi? — paklausė 


daktaras Mikovicas. 

— Ne kačių kaltė. Tie prakeikti vaikai. 
Kažkoks paauglys užsimanė įrodyti savo 
vyriškumą, užsiropštė ant išorinio aptvaro 
ir nukrito į griovį su vandeniu. Turėjau įeiti 
vidun ir jį ištraukti. 

— O, Dieve mano. Kils kokių nors prob- 
lemų dėl atsakomybės? 

— Abejoju. Tikras pavojus jam negrėsė 
ir, manau, jautėsi toks pažemintas, kad 
niekam nesipasakos. 

Rodsas su iškankinta šypsena veide 
pažvelgė į Džeinę su Frostu ir pridūrė: 

— Dar viena įdomi diena su idiotais 
žmonėmis. Mano liūtai bent jau turi 
daugiau nei unciją sveiko proto. 

— Čia detektyvai Ricoli ir Frostas, — 
pristatė Mikovicas. 

Rodsas ištiesė jiems sudiržusią plaštaką. 

— Daktaras Alenas Rodsas. Laukinių 
gyvūnų biologas, mano specializacija — 
kačių elgsena. Visų kačių, didžiųjų ir 
mažųjų. 

Jis atsisuko į Mikovicą. 

— Taigi jie surado Kouvą? 

— Nežinau, Alenai. Jie ką tik atvyko, ir 
mes dar nepriėjome prie to reikalo. 

— Na, mums reikia žinoti, — Rodsas vėl 
pasisuko į Džeinę ir Frostą. — Po mirties 

žvėrių kailiai labai sparčiai genda. Jeigu 
nėra greitai paimami, praranda savo vertę. 

— Ar snieginio leopardo kailis labai 
vertingas? — paklausė Frostas. 

— Atsižvelgiant į tai, kiek mažai tų 
žvėrių likę pasaulyje? — Rodsas palingavo 
galva. — Neįkainojamos vertės. 

— Todėl norėjote to gyvūno iškamšos? 

— Iškamša gana neelegantiškas termi- 
nas, — įsiterpė Mikovicas. — Mes norėjome 
Kouvą išsaugoti visu jo grožiu. 

— Ir kaip tik todėl jį nugabenote pas 
Leoną Gotą? 

— Kad nudirtų kailį ir paruoštų ekspozi- 
cijai. Ponas Gotas yra — buvo — vienas 
geriausių taksidermistų šalyje. 

— Pažinojote jį asmeniškai? — paklausė 
Džeinė. 

— Tik iš reputacijos. 

Džeinė pažvelgė į didžiųjų kačių 
ekspertą. 

— Ojūs, pone Rodsai? 

— Pirmą kartą su tuo žmogumi 
susidūriau, kai mudu su Debra pristatėme 
Kouvą jam į namus, — atsakė Rodsas. — 
Šįryt buvau sukrėstas, kai išgirdau apie jo 
nužudymą. Noriu pasakyti, kad mes jį gyvą 
matėme tik sekmadienį. 

— Papasakokite apie tą dieną. Ką jūs 
matėte, ką girdėjote jo namuose? 

Rodsas žvilgtelėjo į Mikovicą, lyg 
norėdamas sužinoti, ar turėtų atsakinėti į 
jų klausimus. 

— Klok, Alenai, — paragino Mikovicas. 
— Galų gale juk tai žmogžudystės tyrimas. 

— Gerai, — Rodsas įkvėpė oro. — Sek- 
madienio rytą Gregas — daktaras Oberli- 
nas, mūsų veterinaras — Kouvą eu- 
tanazavo. Pagal susitarimą turėjome 
nedelsiant kūną pristatyti taksidermistui. 
Kouvas svėrė per šimtą svarų, tad viena iš 
mūsų sodo prižiūrėtojų, Debra Lopes, man 

talkino. Kelionė buvo gana liūdna. Aš su ta 
kate dirbau dvylika metų, ir tarp mudviejų 
buvo nusistovėjęs ryšys. O tai skamba be- 
protiškai, nes iš tikrųjų leopardu negali pa- 
sitikėti. Net tariamai prijaukintas gali tave 
nužudyti, o Kouvas buvo tikrai pakankamai 
stambus, kad pargriautų žmogų. Bet aš 
niekada nejaučiau iš jo grėsmės. Niekada 
nejutau jokio jo agresyvumo. Jis tartum 
suprasdavo, kad esu jo draugas. 

— Kuriuo laiku sekmadienį atvykote pas 
poną Gotą į namus? 

— Turbūt apie dešimtą ryto. Mudu su 
Debra iškart jį ten įnešėme, nes gaišeną 
reikia nulupti kuo greičiau. 

— Ar ilgai kalbėjotės su ponu Gotu? 

— Šiek tiek ten užtrukome. Jis išties 
buvo susijaudinęs, kad dirbs prie snieginio 
leopardo. Tai toks retas gyvūnas, niekada 
anksčiau nebuvo panašaus dorojęs. 

— Arjis atrodė dėl ko nors susirūpinęs? 

— Ne, tik sujaudintas dėl pasitaikiusios 
progos. Įnešėme Kouvą į meistro garažą, 
paskui Gotas mus nusivedė į namą parodyti 
savo per daugelį metų padarytų gyvūnų 
iškamšų, — Rodsas palingavo galva. — 
Žinau, jis savo darbu didžiavosi, bet man 
atrodė liūdnai. Visi tie gražūs padarai 
užmušti vien tam, kad taptų trofėjais. Bet, 
kita vertus, aš juk biologas. 

— Aš nesu biologas, — pasakė Frostas. — 
Bet ir man tai atrodo gana liūdna. 

— Tai jų kultūra. Daugelis taksidermistų 
yra taip pat ir medžiotojai, ir jie nesupra- 
nta, kodėl kas nors turėtų tam prieštarauti. 
Mudu su Debra stengėmės laikytis manda- 
giai. Jo namą palikome apie vienuoliktą, tai 
ir viskas. Nežinau, ką dar galiu jums papa- 
sakoti, — jis nužvelgė Džeinę su Frostu. — 
Taigi kaip dėl kailio? Nekantrauju sužinoti, 
ar jį suradote, nes yra vertas velniškai daug 
tam... 

— Alenai, — sudraudė Mikovicas. 

Abu vyrai susižvalgė ir nutilo. Kelias 
sekundes jie nieko nepratarė, ir pauzė buvo 
tokia reikšminga, kad lygiai taip būtų 
galėjusi atrodyti kaip blykčiojantis per- 
spėjimas: Čia kažkas negerai. Jie bando 
kažką nuslėpti. 

— Šis kailis vertas velniškai daug — 
kam? — paklausė Džeinė. 

Atsakė Mikovicas, pernelyg sklandžiai: 

— Visiems. Tie gyvūnai itin reti. 

— Tiksliau, kokio retumo? 

— Kouvas buvo snieginis leopardas, — 
atsakė Rodsas. — Panthera uncia, iš kal- 
nuotųjų Centrinės Azijos regionų. Jų kailis 
storesnis ir šviesesnis nei Afrikos leopardo, 
ir pasaulyje jų likę mažiau nei penki tūk- 
stančiai. Jie tartum fantomai — vieniši ir 
sunkiai pastebimi, be to, su kiekviena diena 
vis retėja. Jų kailius importuoti nelegalu. 
Kailį, naują ar seną, net nelegalu parduoti 

peržengiant valstijos ribas. Jų negalima 
nupirkti ar parduoti atviroje rinkoje. Štai 
kodėl mums rūpėjo sužinoti. Ar jūs Kouvą 
suradote? 

Užuot į jo klausimą atsakiusi, Džeinė už- 
davė kitą: 

— Jūs kai ką anksčiau paminėjote, dak- 
tare Rodsai. Apie susitarimą. 

— Ką? 

— Pasakėte, kad Kouvą taksidermistui 
pristatėte pagal susitarimą. Apie kokį sus- 


itarimą kalbate? 
Abu — ir Rodsas, ir Mikovicas — vengė 
jos akių. 


— Ponai, tai žmogžudystės byla, — jiems 
priminė Džeinė. — Mes vis tiek išsiaiškin- 
sime, 0 jūs juk tikrai nenorite patekti į 
mano blogąjį sąrašą. 

— Papasakokite jiems, — tarė Rodsas. — 
Jie turi žinoti. 

— Jeigu taps žinoma, viešumas mus 
sužlugdys, Alenai. 

— Papasakokite jiems. 

— Gerai, gerai, — Mikovicas nelaimingas 
pažvelgė į Džeinę. — Praėjusį mėnesį mes 
gavome pasiūlymą, kurio negalėjome atsi- 
sakyti — iš galimo aukotojo. Jis žinojo, kad 
Kouvas serga ir tikriausiai bus eu- 
tanazuotas. Mainais už gyvūno šviežią, 
nepaliestą kūną jis paaukotų Safolko zo0lo- 
gijos sodui nemenką dotaciją. 

— Kiek? 

— Penkis milijonus dolerių. 

Džeinė išpūtė akis. 

— Snieginis leopardas iš tikrųjų tiek 
vertas? 

— Šiam konkrečiam aukotojui — taip. 
Tai laimėjimas, puikus pasiūlymas. Kouvas 
vis tiek buvo pasmerktas. Mes gauname 
stambių įplaukų grynaisiais, kad išliktume 
neprasiskolinę, o aukotojas gauna retą 

laimikį savo trofėjų kambariui. Jis kėlė vi- 
enintelę sąlygą — kad viskas būtų atlikta 
tyliai. Ir jis nurodė konkretų taksidermistą 
Leoną Gotą, nes Gotas yra vienas iš geri- 
ausių. Ir, manau, jie jau buvo pažįstami, — 
Mikovicas atsiduso. — Šiaip ar taip, todėl ir 
vengiau apie tai užsiminti. Sandėris 
jautrus. Galėtų nepalankiai nušviesti mūsų 
įstaigą. 

— Dėl to, kad parduodate retus gyvūnus 
siūlančiam didžiausią kainą? 

— Aš iš pat pradžių buvau prieš tą 
sandėrį, — Mikovicui priminė Rodsas. — 
Sakiau, tai atsisuks prieš mus pačius ir įkąs 
į subines. Dabar sulauksime viešumoje viso 
vežimo mėšlo. 

— Klausykite, jeigu pavyks tai išsaugoti 
paslaptyje, reikalą išgelbėsime. Man tik 
reikia žinoti, kad kailis saugus. Kad juo 
tinkamai pasirūpinta. 

— Apgailestauju, daktare Mikovicai, — 
įsiterpė Frostas, — bet mes jokio kailio 
neradome. 

— Ką? 

— Goto namuose nebuvo jokio leopardo 
kailio. 

— Norite pasakyti — jis pavogtas? 

— Mes nežinome. Tik jo ten nebuvo. 

Priblokštas Mikovicas atsidrėbė į kėdės 
atkaltę. 

— O Dieve. Viskas sugriuvo. Dabar 
turėsime jam sugrąžinti pinigus. 

— Kas jūsų aukotojas? — paklausė 
Džeinė. 

— Ši informacija negali būti viešinama. 
Visuomenė negali apie tai žinoti. 

— Kas jis? 

Atsakė Rodsas, su neslepiama panieka 
balse: 

— Džeris O'Brajenas. 

Nustebę Džeinė ir Frostas susižvalgė. 

— Turite omeny tą Džerį O'Brajeną? 
Vyruką iš radijo? — paklausė Frostas. 

— Bostono Pagyrūną O'Brajeną. Kaip 
manote, kaip jausis gyvūnus mylintys mūsų 
patronai, kai sužinos, kad sudarėme 
sandėrį su pasipiktinimą keliančiu radijo 
laidų vedėju? Vyruku, nuolat besigiriančiu 
savo medžioklės išvykomis į Afriką? Apie 
tai, kaip jam buvo smagu beatodairiškai 
pyškinti dramblius? Visa savo persona jis 
šlovina kruviną sportą, — Rodsas pasidy- 
gėjęs prunkštelėjo: — Jeigu tik galėtų tie 
vargšai gyvūnai atsišaudyti. 

— Kai kada, Alenai, mums tenka suda- 
ryti sandėrį su velniu, — pasakė Mikovicas. 

— Ką gi, sandėris dabar atšauktas, nes 
mes neturime ką jam pasiūlyti. 

Mikovicas sunkiai atsiduso. 

— Tai katastrofa. 

— Ar aš to nepranašavau? 

— Jums lengva būti šventam! Tereikia 
rūpintis savo prakeiktomis katėmis. O aš 
atsakingas už visos įstaigos išlikimą. 

— Aba, toks ir yra darbo su katėmis 
pranašumas. Žinau, kad jomis negaliu pas- 
itikėti. Ir jos nemėgina manęs įtikinti 
priešingai. 

Rodsas žvilgtelėjo į savo skambantį 
mobilųjį. 

Beveik tuo pat metu kabineto durys 
atsilapojo ir įpuolė sekretorė. 

— Daktare Rodsai! Jūs ten reikalingas 
tuojau pat! 

— Kas atsitiko? 

— Nelaimė leopardų aptvare. Viena iš 
prižiūrėtojų... jiems reikia šautuvo! 

— Ne. Ne, — Rodsas pašoko nuo kėdės ir 
prasibrovė pro ją iš kabineto. 

Džeinė apsisprendė per akimirksnį. 
Pašokusi nusekė įkandin jo. Kai nubildėjo 
laiptais žemyn ir išlėkė iš pastato, Rodsas 

jau buvo toli priekyje, skuodė pro išsigan- 
dusius zoologijos sodo lankytojus. Džeinė 
bėgo kiek įkabindama, stengdamasi nuo jo 
neatsilikti. Už tako posūkio atsitrenkė į 
tankią žmonių sieną prie leopardų aptvaro. 

— O, Dieve mano, — aiktelėjo kažkas. — 
Ji negyva? 

Prasibrovusi pro minią, Džeinė pasiekė 
apsauginę tvorelę. Iš pradžių pro narvo 
grotas tepamatė žvėrių būstą maskuojanči- 
us žalumynus ir dirbtines uolas. Paskui už 
šakų kažkas sujudėjo. Uodega, besiranganti 
ant uolos atbrailos. 

Džeinė pasislinko į šoną, bandydama 
geriau įžiūrėti gyvūną. Tik pasiekusi patį 
aptvaro kraštą, ji pagaliau išvydo kraują: 
raudoną jo juostą, skaisčią ir blizgią, 
srūvančią nuo masyvaus akmens. Nuo 
uolinės lentynos aukščiau  kadarojo 
žmogaus ranka. Moters. Pritūpęs prie savo 

grobio, tiesiai į Džeinę dėbsojo leopardas, 
lyg ją drąsintų pavogti iš jo laimikį. 

Džeinė pakėlė ginklą ir luktelėjo, 
padėjusi pirštą ant gaiduko. Gal auka yra 
jos šūvio linijoje? Per atbrailos kraštą nes- 
imatė, ji net nežinojo, ar moteris gyva. 

— Nešaukite! — išgirdo daktarą Rodsą 
sušunkant iš narvo gilumos. — Aš jį nuvili- 
osiu į patalpą, kur miega! 

— Nėra laiko Rodsai. Mums reikia ją iš 
ten paimti! 

— Nenoriu, kad jis žūtų! 

— O kaip ji? 

Rodsas padaužė į grotas. 

— Rafiki, mėsa! Eikš, eikš į naktinį 
narvą! 

Užsikrušk, pamanė Džeinė ir vėl pakėlė 
pistoletą. Gyvūną matė aiškiai, pataikytų 
tiesiai į galvą. Rizikavo, nes kulka galbūt 
kliudytų ir moterį, bet jeigu jos greitai iš 
ten nepaims, vis tiek neišgyvens. Abiem 

delnais tvirtai sugniaužusi rankeną, Džeinė 
pamažu spaudė gaiduką.  Krūptelėjo 
nespėjusi iššauti — pokštelėjo šautuvas. 

Leopardas parkrito ir nuvirto nuo at- 
brailos į krūmus. 

Po kelių sekundžių zoologijos sodo uni- 
forma vilkintis blondinas metėsi per narvą 
uolų link. 

— Debe? — pašaukė jis. — Debe! 

Ieškodama kelio į narvą, Džeinė ap- 
sidairė ir pastebėjo šoninį takutį, pažymėtą 
TIK PERSONALUI. Juo nuėjo už aptvaro ir 
rado atlapotas duris. 

Įžengusi vidun, šalia parversto kibiro ir 
gulinčio grėblio pamatė sukrešėjusį raud- 
oną klaną. Kraujas driekėsi betonuotu taku 
grėsmingu vilkimo žymių ruožu su letenų 
pėdsakais. Ruožas vedė dirbtinių masyvių 
akmenų link narvo gilumoje. 

Tų akmenų apačioje Rodsas ir blondinas 
tupėjo prie moters kūno, kurį juodu nutem- 
pė nuo uolos atbrailos. 

— Kvėpuok, Debe, — meldė blondinas. 
— Prašau, kvėpuok. 

— Neužčiuopiu pulso, — pasakė Rodsas. 

— Kur greitoji? — blondinas paniškai 
apsidairė aplink. — Mums reikia greitosios! 

— Jau važiuoja. Bet, Gregai, nemanau, 
kad ką nors galima... 

Blondinas uždėjo abu delnus ant moters 
krūtinės ir suskato greitai, stagiai spaud- 
inėti, bandydamas vėl išjudinti širdies 
veiklą. 

— Padėk, man Alenai. Kvėpuok burna į 
burną. Turime tai daryti drauge! 

— Manau, pavėlavome, — pasakė Rod- 
sas ir padėjo delną ant blondino peties. — 
Gregai. 

— Atsikrušk, Alenai! Gaivinsiu vienas! 

Jis prispaudė burną prie pablyškusių 

moters lūpų, pro jas įpūtė oro ir vėl ėmė 

spaudinėti krūtinę. Moters akys jau 

blausėsi. Rodsas pažvelgė į Džeinę ir pap- 
urtė galvą. 


8 


Paskutinį kartą Mora lankėsi Safolko zoolo- 
gijos sode šiltą vasaros savaitgalį, kai takai 
buvo pilni varvinančių ledus vaikų ir jaunų 
tėvelių, stumiančių kūdikių vežimėlius-kė- 
dutes. Bet šią žvarbią lapkričio dieną zoolo- 
gijos sodas Morai pasirodė nykiai tuščias. 
Flamingų aptvare paukščiai ramiai kedeno 
plunksnas.  Povai  vaikštinėjo takeliu, 
nepersekiojami vaizdo kamerų ir vos tik 
pradėjusių vaikščioti bamblių. Kaip būtų 
malonu vienai čia pasivaikštinėti ir 
stabtelėti prie kiekvieno eksponato, bet ši- 
andien čia ją pašaukė Mirtis, mėgautis ap- 
silankymu nebuvo laiko. Sodo darbuotoja 
žvaliu žingsniu Morą nuvedė pro primatų 

narvus laukinių šunų aptvarų link. 
Mėsėdžių teritorija. Jos palydovė buvo 
jauna moteris vardu Džena šviesiais, į uo- 
degą surištais plaukais ir sveiku saulės įde- 
giu. Būtų labai pritikusi kokiame nors dok- 
umentiniame „National Geography“ filme 


apie laukinę gyvūniją. 
— Iškart po to incidento mes uždarėme 
sodą, — pasakė Džena. — Užtruko apie 


valandą, kol išprašėme visus lankytojus. 
Vis dar negaliu patikėti, kad šitaip atsitiko. 
Anksčiau mums niekada nepasitaikė nieko 
panašaus. 

— Ar ilgai čia dirbate? — paklausė Mora. 

— Beveik ketverius metus. Vaikystėje 
svajojau dirbti zoologijos sode. Norėjau 
įstoti į Veterinarijos fakultetą, bet turėjau 
per prastus pažymius. Ir vis tiek darau tai, 
ką mėgstu. Turi šį darbą mėgti, nes negali 
jo dirbti vien dėl užmokesčio. 

— Pažinojote auką? 

— Taip, mūsų ratas čia nedidelis. 

Ji palingavo galva. 

— Tiesiog neįsivaizduoju, kaip Debė 
galėjo padaryti tokią klaidą. Daktaras Rod- 
sas mus visada perspėdavo dėl Rafikio. 
Niekada neatsukite jam nugaros. Niekada 
nepasitikėkite leopardu, sakydavo mums. 
O aš maniau, kad jis perdeda. 

— Ar jums nekelia nerimo? Darbas taip 
arti prie didžiųjų plėšrūnų? 

— Anksčiau nekėlė. Bet dabar šitai viską 
keičia. 

Jiedvi praėjo posūkį, ir Džena pasakė: 

— Štai aptvaras, kur tai atsitiko. 

Jai nė nereikėjo parodyti: iš besibūriuo- 
jančių prie narvo paniurusių žmonių veidų 
Mora suprato, kad pasiekė kelionės tikslą. 
Ten stovėjo ir Džeinė. Ji atsiskyrė nuo 
grupės pasitikti Moros. 

— Tai atvejis, kurio tikriausiai nen- 


orėtum dar kartą pamatyti, — pasakė 
Džeinė. 
— Šitą mirtį tu tiri? 


— Ne, jau ketinau išeiti. Kaip suprantu, 
tai buvo nelaimingas atsitikimas. 

— Tiksliau, kas gi įvyko? 

— Atrodo, auka valė eksponato plotą, kai 
katė puolė. Moteris turbūt pamiršo užda- 
ryti naktinį narvą, ir žvėris pateko į pag- 
rindinį aptvarą. Iki čia atvykau, viskas buvo 
jau seniai pasibaigę. 

Džeinė palingavo galva. 

— Tikslus priminimas, kur mes stovime 
mitybos grandinėje. 

— Kokia katė tai padarė? 

— Afrikinis leopardas. Narve buvo vien- 
as stambus patinas. 

— Jis saugiai uždarytas? 

— Negyvas. Daktaras Oberlinas, — antai 
tas blondinas, kur ten stovi, — bandė jį 

paguldyti migdomųjų strėlyčių pistoletu, 
bet abu kartus nepataikė. Teko nušauti. 

— Vadinasi, dabar saugu ten įeiti. 

— Taip, bet baisus vaizdas. Kibirai 
kraujo. 

Džeinė pažvelgė žemyn į savo apavą ir 
palingavo galva. 

— Mėgau šiuos batelius. Ak, gerai, vėliau 
tau paskambinsiu. 

— Kas mane nuves į įvykio vietą? 

— Tai gali padaryti Alenas Rodsas. 

— Kas? 

— Didžiųjų kačių specialistas. 

Džeinė šūktelėjo grupelei vyrų, sus- 
ibūrusių šalia ekspozicijos: 

— Daktare Rodsai? Atvyko daktarė Ailz 
iš teismo medicinos ekspertizės. Jai reikia 
pamatyti kūną. 

Pas jas atėjęs tamsiaplaukis vyriškis te- 
beatrodė sukrėstas tragedijos. Jo zoologijos 
sodo uniformos kelnės buvo sukruvintos, o 

pastangos šypsotis nepajėgė veide 
užmaskuoti įtampos. Mašinaliai ištiesė del- 
ną su ja pasisveikinti, paskui susizgribo, 
kad prie plaštakos pridžiūvęs kraujas, ir vėl 
nuleido prie šono ranką. 

— Apgailestauju, kad jums tenka tai 
pamatyti, — pasakė jis. — Žinau, esate 
susidūrusi su visokiomis baisybėmis, bet 
tai siaubinga. 

— Niekada anksčiau neturėjau reikalo su 
didžiosios katės užpuolimu, — prisipažino 
Mora. 

— Man tai irgi pirmas kartas. Niekada 
nenorėčiau darsyk tai pamatyti. 

Jis išsitraukė žiedą su raktais. 

— Nuvesiu jus aplinkui, į personalo 
zoną. Ten yra vartukai. 

Mora atsisveikindama pamojo Džeinei ir 
nusekė paskui Rodsą takučiu, iš abiejų 
pusių apsodintu krūmais su ženklu TIK 
PERSONALUI. Takutis kirto tarp gretimų 

ekspozicijų ir vedė į paslėptą nuo publikos 
užpakalinį aptvaro galą. 

Rodsas atrakino vartukus. 

— Pro juos pateksime į suspaudžiamąjį 
narvą. Iš abiejų jo galų yra po vidinius var- 
tukus. Vieni veda į viešos ekspozicijos zoną. 
Kiti — į naktinę patalpą. 

— Kodėl narvas vadinamas 
suspaudžiamuoju? 

— Tai sustumiamoji dalis, kurią galime 
naudoti katei suvaldyti veterinariniams tik- 
slams. Kai gyvūnas eina per šią dalį, mes 
sustumiame narvo sienas ir suspaudžiame 
jį tarp grotų. Šitaip lengva vakcinuoti arba 
suleisti į mentę kitų vaistų. Minimalus 
stresas gyvūnui ir maksimalus saugumas 
personalui. 

— Ar pro čia būtų turėjusi įeiti auka? 

— Debra Lopes. 

— Atleiskite. Ar būtent pro čia ponia 
Lopes įėjo? 

— Tai vienas iš prieigos punktų. Taip pat 
yra atskiras įėjimas į naktinę patalpą, kur 
gyvūnas būna ne ekspozicijos valandomis. 

Juodu įėjo į narvą, ir Rodsas iš paskos 
uždarė duris. Abu atsidūrė it spąstuose 
klaustrofobiškai siaurame praėjime. 

— Kaip pati matote, iš abiejų galų yra 
vartukai. Prieš įeidamas į bet kurį narvą 
pasitikrini, kad žvėris saugiai uždarytas 
priešingame. Tai pirmoji zoologijos sodo 
saugos taisyklė. Visada žinok, kur yra katė. 
Ypač Rafikis. 

— Jis buvo ypač pavojingas? 

— Kiekvienas leopardas yra potencialiai 
pavojingas, ypač Panthera pardus. Afrikos 
leopardas. Jie mažesni už liūtus ar tigrus, 
bet tylūs, nenuspėjami ir stiprūs. Leopar- 
das gali užsitempti stačiai į medį gerokai 
sunkesnį už save grobį. Rafikis buvo pačia- 
me jėgų žydėjime ir nepaprastai agresyvus. 
Laikėme jį vieną, nes užpuolė patelę, kurią 

bandėme šioje ekspozicijoje su juo ap- 
gyvendinti. Debė žinojo, koks jis pavojin- 
gas. Mes visi žinojome. 

— Kaipgi ji galėjo padaryti tokią klaidą? 
Ar darbe buvo naujokė? 

— Debė čia dirbo mažų mažiausia 
septynerius metus ir tikrai nestokojo 
patirties. Bet net veteranai zoologijos sodo 
prižiūrėtojai kartais būna nerūpestingi. Ne- 
pasitikrina, kur tuo metu yra žvėris, arba 
pamiršta užkabinti vartukus. Gregas man 
pasakė, kad čia įėjęs rado naktinio narvo 
vartukus plačiai atdarus. 

— Gregas? 

— Daktaras Gregas Oberlinas, mūsų 
veterinaras. 

Mora sutelkė dėmesį į naktinio narvo 
vartukus. 

— Jų skląstis gerai veikia? 

— Aš jį patikrinau. Taip pat ir detektyvė 
Ricoli. Veikia tvarkingai. 


D | | | | | | | | | | | | | | | | | | | | | | | | | | | | (+ 

— Daktare Rodsai, man labai sunku 
suprasti, kaipgi prityrusi zoologijos sodo 
prižiūrėtoja palieka plačiai atvertas 1e0- 
pardo narvo duris. 

— Žinau, sunku patikėti. Bet galiu jums 
parodyti panašių nelaimingų atsitikimų, 
susijusių su didžiosiomis katėmis, išklot- 
inę. Tokių atsitikimų būta viso pasaulio zo- 
ologijos soduose. Nuo 1990 metų vien Jun- 
gtinėse Valstijose buvo daugiau nei septyni 
šimtai incidentų, per kuriuos žuvo 
dvidešimt du žmonės. Dar pernai buvo 
tigrų nužudyti prityrę zoologijos sodo 
prižiūrėtojai Vokietijoje ir Jungtinėje Kara- 
lystėje. Abiem atvejais jie paprasčiausiai 
pamiršo užsklęsti vartukus. Žmonės pasid- 
aro išsiblaškę ar nerūpestingi. Arba ima 
manyti, kad katės jų draugai ir niekada 
neužpuls. Aš mūsų personalui vis kartoju: 
niekada  nepasitikėkite didžiąja kate. 

Niekada neatsukite jai nugaros. Tai ne 
kačiukai. 

Mora prisiminė ką tik savo priglobtą 
pilkąjį rainį, katiną, kurio meilę dabar 
stengėsi laimėti brangiomis sardinėmis ir 
dubenėliais pieno perpus su grietinėle. Jis 
— tik dar vienas klastingas plėšrūnas, 
pareiškęs pretenzijas į Morą kaip savo as- 
meninę tarnaitę. Jeigu jis būtų šimtu svarų 
sunkesnis, nekyla abejonių, kad matytų ją 
ne kaip draugę, o kaip gardžios mėsos at- 
sargą. Ar kas nors galėtų iš tikrųjų pas- 
itikėti kate? 

Rodsas atrakino vidinius vartukus, 
vedančius į viešą ekspoziciją. 

— Štai pro čia Debė veikiausiai įėjo, — 
pasakė jis. — Šalia kibiro ir šluotos radome 
daug kraujo, taigi turbūt buvo užpulta, kai 
rytmetį valė. 

— Kuriuo metu tai galėjo įvykti? 

— Apie aštuntą ar devintą. Lankytojams 
zoologijos sodas atidaromas devintą. Prieš 
išleidžiant į ekspoziciją, Rafikis pašeriamas 
naktinėje patalpoje. 

— Ar ten yra kokių saugos kamerų? 

— Deja, ne, todėl incidentas ar tai, kas 
vyko prieš jį, nebuvo nufilmuota. 

— O kaip aukos — Debės — psichinė 
būklė? Gal reiškėsi dep-resija? Arba dėl ko 
nors jaudinosi? 

— Detektyvė Ricoli paklausė to paties. 
Gal tai buvo savižudybė pasitelkiant katę? 
— Rodsas palingavo galva. — Ji buvo taip 
gerai nusiteikusi, optimistiška moteris. 
Neįsivaizduoju savižudybės, kad ir kas dė- 
josi jos gyvenime. 

— Ar kas nors dėjosi? 

Jis patylėjo, vis dar padėjęs ranką ant 
vartukų. 

— Argi žmonių gyvenimuose nuolat ko 
nors nesideda? Žinau, ji ką tik buvo nut- 
raukusi santykius su Gregu. 

— Tai daktaras Oberlinas, veterinaras? 

Jis linktelėjo. 

— Mudu su Debe sekmadienį apie tai 
kalbėjomės, kai nugabenome pas tak- 
sidermistą Kouvo kūną. Ji neatrodė dėl to 
pernelyg nusiminusi... Veikiau... jautė 
palengvėjimą. Manau, Gregas į tai reagavo 
gerokai sunkiau. Jam nebuvo lengva, nes 
abu čia dirbo ir bent kartą per savaitę 
matydavosi. 

— Bet vis tiek juodu sutarė? 

— Kiek man matėsi. Detektyvė Ricoli 
kalbėjosi su Gregu, tragedija jį smarkiai 
prislėgė. Ir iškart galiu atsakyti į kitą jūsų 
klausimą: Gregas sakė, kad nebuvo arti šito 
narvo, kai tai atsitiko. Anot jo, atbėgo iš- 
girdęs klyksmus. 

— Debės? 

Rodsas atrodė susikrimtęs. 

— Abejoju, ar ji spėjo išleisti bent garsą. 
Ne, klykė kažkuri lankytoja. Ji pamatė 
kraują ir pradėjo šauktis pagalbos. 

Jis atlapojo ekspozicijos vartukus ir tarė: 

— Debė guli gilumoje, šalia akmenų. 

Nužengusi vos tris žingsnius, Mora sus- 
tojo, sutrikdyta skerdynių vaizdo, Džeinės 
apibūdinto „kaip kibirai kraujo“. Jo buvo 
aptaškyta ant medžių lapų, sukrešėjusio 
klanais ant betoninio tako. Švirkščiamas 
paskutinių desperatiškų aukos širdies 
tvinksnių, arterinis kraujas lankais išsit- 
aškė įvairiomis kryptimis. 

Rodsas pažvelgė žemyn į apverstą kibirą 
ir grėblį. 

— Ji turbūt taip ir nematė jo atsėlinant. 

Žmogaus kūne yra penki litrai kraujo, ir 
Debė Lopes čia išliejo didesnę jo dalį. Dar 
nebuvo sustingęs, kai kiti per jį vaikščiojo; 

Mora matė ant betono daugybę padų ats- 
paudų ir dėmių. 

— Jeigu jis ją užpuolė čia, — paklausė ji, 
— tai kodėl nusitempė į narvo gilumą? 
Kodėl nedorojo vietoje? 

— Kadangi leopardo toks instinktas — 
saugoti savo grobį. Laukinėje gamtoje būtų 
maitėdų, tykančių šį nugvelbti. Liūtų ir 
hienų. Todėl leopardai nusineša grobį ten, 
kur jo niekas negalėtų pasiekti. 

Kraujo dryžiai ženklino leopardo 
judėjimą, kaip jis vilko žmogienos laimikį 
betoniniu taku. Šitame ruožų ir blaškymo į 
šalis pėdsake išsiskyrė vienas ryškus 
letenos atspaudas — bauginantis įrodymas, 
koks didelis ir stiprus buvo šis žudikas. 
Pėdsakas vedė į aptvaro gilumą. Masyvaus 
dirbtinio riedulio papėdėje gulėjo kūnas, 
uždengtas rusvai žalia vilnone antklode. 
Negyvas leopardas plačiai pražiotais nas- 
rais dryksojo netoliese. 

— Jis užsitempė kūną ant uolos at- 
brailos, — pasakė Rodsas. — Mes ją 
nukėlėme, kad galėtume imtis kardiopul- 
moninio gaivinimo. 

Mora pažvelgė į riedulį ir pamatė 
išdžiūvusio kraujo upelį, nusruvusį nuo uo- 
los atbrailos. 

— Jis ją užsitempė į patį viršų? 

Rodsas linktelėjo. 

— Štai kokie jie stiprūs. Pajėgia 
užsitraukti į medį sunkią antilopę. Jų in- 
stinktas — aukštai užsiropšti ir palikti grobį 
pakabintą per šaką, kur gali netrukdomi 
ryti. Kaip tik tai jis rengėsi daryti, kai Gre- 
gas nušovė. Bet Debė jau buvo mirusi. 

Mora užsimovė pirštines ir pritūpė nut- 
raukti antklodės. Pakako vien žvilgtelėti į 
sudarkytą aukos gerklę, kad pamatytų, jog 
nuo tokio antpuolio nebuvo galima išlikti 
gyvam. Baugioje tyloje ji stebeilijo į sut- 
raiškytas gerklas ir apnuogintą trachėją, į 

taip giliai suplėšytą kaklą, kad galva karojo 
atgal, kone nurauta nuo kūno. 

— Štai kaip jie tai daro, — netvirtu balsu 
pasakė Rodsas, nukreipęs akis į šalį. — 
Kates gamta sukūrė kaip tobulas žudymo 
mašinas, ir jos nusitaiko tiesiai į gerklę. 
Sutraiško stuburą, perplėšia jungo venas ir 
miego arterijas. Bent užsitikrina, kad jų 
grobis bus nebegyvas, kai pradės juo 
maitintis. Kiek man žinoma, tai greita 
mirtis. Nuo nukraujavimo. 

Nepakankamai greita. Mora įsivaizdavo 
Debės Lopes agonijos sekundes, iš jos nut- 
rauktų miego arterijų kaip iš vandens pat- 
rankos pliupsniais švirkščiantį kraują. Jis 
taip pat turėjo plūsti į jos perplėštą trachėją 
ir užtvindyti plaučius. Taip, greita mirtis, 
bet šiai aukai paskutinės siaubo ir dusimo 
sekundės turėjo atrodyti kaip amžinybė. 

Ji vėl užtraukė antklodę ant negyvos 
moters veido ir sutelkė dėmesį į leopardą — 

nuostabų gyvūną masyvia krūtine ir 
dėmėtoje saulės šviesoje spindinčiu žvilgiu 
kailiu. Žvelgė į skustuvo aštrumo dantis ir 
įsivaizdavo, kaip lengvai jie sutraiškytų ir 
perplėštų bet kurios moters gerklę. Nu- 
sipurčiusi atsistojo ir pro ekspozicijos 
grotas išvydo morgo brigadą, atvykusią 
paimti lavono. 

— Ji tą katiną mylėjo, — vėl prašneko 
Rodsas, žvelgdamas žemyn į Rafikį. — Kai 
gimė, maitino jį kaip kūdikį iš buteliuko. 
Nemanau, ar kada nors įsivaizdavo, kad jis 
šitaip su ja pasielgs. Ir kaip tik tai ją 
pražudė. Užmiršo, kad jis plėšrūnas, o mes 
— jo grobis. 

Mora nusimovė pirštines. 

— Ar šeimai pranešta? 

— Ji turi motiną Sent Luise. Mūsų direk- 
torius, daktaras  Mikovicas, jai jau 
paskambino. 

— Mano biurui prireiks informacijos, 
kaip su ja susisiekti. Dėl laidotuvių organ- 
izavimo po autopsijos. 

— Ar autopsija iš tiesų būtina? 

— Mirties priežastis atrodo aiški, bet vis- 
ada kyla klausimų, į kuriuos reikia atsakyti. 
Kodėl ji padarė šią lemtingą klaidą? Gal 
buvo paveikta kvaišalų, alkoholio ar kokių 
nors sveikatos negalavimų? 

Jis linktelėjo. 

— Žinoma. Aš apie tai nė nepagalvojau. 
Bet jeigu jos organizme rastumėte kokių 
nors kvaišalų, mane tai apstulbintų. Tik ne 
pas moterį, kurią pažinojau. 

Moteris, kurią manei pažinojęs, pagal- 
vojo Mora, eidama iš narvo. Kiekvienas 
žmogus šiame pasaulyje turi paslapčių. 
Prisiminė savąsias, taip griežtai saugomas. 
Kaip jos kolegos išsigąstų, jeigu jas 
sužinotų. Net Džeinė, geriausiai iš visų ją 
pažįstanti. 

Kol morgo brigada rideno neštuvus ant 
ratukų į aptvarą, Mora stovėjo viešajame 
take, žvelgdama į tai, ką lankytojai būtų 
turėję matyti. Vietos, kur leopardas pirmi- 
ausia puolė, nesimatė — ją slėpė siena, o 
krūmai veikiausiai užstojo vaizdą, kai 
kūnas buvo velkamas. Bet uolos atbraila, 
kur leopardas saugojo savo grobį, buvo 
aiškiai matoma, ir dabar ją žymėjo kraupus 
kraujo pėdsakas, nuvarvėjęs nuo akmenų 
masyvo. 
Nereikia stebėtis, kad žmonės klykė. 
Morai oda nuvilnijo šiurpulys tartum 
nuo atšiauraus plėšrūno alsavimo. Suk- 
dama už kampo, ji apsižvalgė. Pamatė dak- 
tarą  Rodsą, besikalbantį su glaudžiu 
būreliu susirūpinusių zoologijos sodo tar- 
nautojų. Pamatė porą prižiūrėtojų, guodži- 
ančių viena kitą. Į Morą niekas nežiūrėjo; 
niekas tartum net neatkreipė dėmesio, jog 

ji ten stovi. Bet ji negalėjo atsikratyti 
jausmo, kad yra stebima. 

Paskui pastebėjo jį — pro gretimo 
aptvaro grotas. Gelsvai rusvas jo kailis šalia 
smėlio spalvos masyvaus akmens, kur 
glaudėsi prie žemės, buvo beveik nemato- 
mas. Galingi raumenys — parengti šuoliui. 
Tylomis sekdamas grobį, akis jis buvo įs- 
meigęs į ją. Tikįją. 

Mora pažvelgė į pritvirtintą prie turėklo 
lentelę. PUMA CONCOLOR. Vienspalvė 
puma. 

Ir ji pagalvojo: nė nepastebėčiau jo 
prisėlinančio. 

— Džeris O'Brajenas — bombų svaidyto- 
jas. Arba bent jau tokiu dedasi kalbėdamas 
per radiją, — pasakė Frostas, kai jie važiavo 
šiaurės vakarų kryptimi į Midlsekso apy- 
gardą, o prie vairo sėdėjo Džeinė. — 
Praėjusią savaitę savo laidoje jis klejojo 
apie kovotojus už gyvūnų teises. Prilygino 
juos žolėdžiams graužikams ir stebėjosi, 
kaip tie kvaili triušiukai gali būti tokie 
nirtūs. 

Frostas nusijuokė ir savo nešiojamajame 
kompiuteryje atidarė audiofailą. 

— Čia dalis, kurią turėtum išgirsti, apie 
medžioklę. 

— Manai, jis tikrai tiki tuo mėšlu, kurį 
paisto? — paklausė ji. 

— Kas žino? Šiaip ar taip, pritraukia 
klausytojų, nes yra kiaurai parsidavęs žurn- 
alistas. — Frostas pastukseno klaviatūrą. — 
Gerai, štai pastarosios savaitės laida. 
Klausykis. 


Galbūt jūs valgote viščiukus ir 
kartkartėmis mėgaujatės žlėgtainiais. 
Parsinešate iš maisto produktų par- 
duotuvės dailiai supakuotus į 
plastiką. Kas jus verčia manyti, kad 
esate moraliai aukštesni už medžioto- 
ją, išsiritantį iš lovos ketvirtą 
paryčiui, kenčiantį šaltį ir nuovargį, 
kai žygiuoja per mišką su sunkiu šau- 
tuvu? Kantriai tykantį krūmuose, gal- 
būt valandų valandas? Kas visą 
gyvenimą gludina savo šaudymo 
įgūdžius? Ir patikėkite manimi, 

žmonės, ne taip jau paprasta pataikyti 
į taikinį! Kas žaliojoje Dievo žemėje 
turi teisę užginti medžiotojui jo teisę į 
senovinę garbingą priedermę, kuri 
padėjo išmaitinti šeimas nuo žmoni- 
jos istorijos pradžios? Tie metrosek- 
sualūs snobai, kemšantys savuosius 
kepsnius su skrudintomis bulvytėmis 
prašmatniame prancūziškame restor- 
ane, drįsta mums, ugningiems medži- 
otojams, sakyti, kad esame žiaurūs, 
kai nušauname elnią. Kaip jie mano, 
iš kur ant stalo atsiranda mėsa? 

Ir neužsiminkite man apie veget- 
arus  paklaikusiomis akimis. Ei, 
gyvūnų mylėtojai! Jūs turite katę ar 
šunį, tiesa? Kuo gi maitinate savo 
numylėtąjį šunelį ar katytę? Mėsa. M 
Ė S A. Lygiai taip pat savo pyktį 
galėtume lieti ir ant Pūkuotuko! 

Frostas sustabdė įrašą. 

— O tai man kai ką primena. Šįryt 
užvažiavau į Goto namą. Baltojo katino 
nepamačiau, bet visas maistas, kurį vakar 
vakare palikau, dingęs. Aš papildžiau 
dubenėlį ir pakeičiau kraiko dėžę. 

— Ir detektyvas Frostas gaus 
pasižymėjimo ženklą, kad rūpinasi namų 
gyvūnėliais. 

— Ką su juo darysime? Manai, daktarė 
Ailz nori dar vienos katės? 

— Manu, ji jau gailisi, kad turi vieną. 
Kodėl tu jo nepriglobi? 

— Esu vyras. 

— Nair kas? 

— Tas, kad atrodytų keista, jei laikyčiau 
katę. 

— Ką, nejau jos vagia iš tavęs 
vyriškumą? 

— Viskas dėl įvaizdžio, supranti? Jeigu 
parsivesiu namo merginą, ką ji pamanys 
pamačiusi pas mane pūkuotą baltą katiną? 

— Ak taip, lyg tavo auksinės žuvytės 
daro daug geresnį įspūdį. 

Ji linktelėjo į kompiuterį. 

— Ką dar O'Brajenas turi pasakyti? 

— Pasiklausyk šitos dalies, — tarė Fros- 
tas ir nuspaudė klavišą LEISTI. 


.. bet ne, šitie žolėdžiai graužikai, 
bjaurūs triušiukai, kasdien 
pietaujantys salotomis, labiau nei 
kuris nors mėsėdis trokšta kraujo. Ir, 
draugai, patikėkite manimi, aš su- 
laukiu iš jų Žinių. Jie grasina mane 
pakabinti ant virvės ir išdarinėti kaip 
elnią. Grasina mane sudeginti, 
išmėsinėti, pasmaugti, sutraiškyti. Ar 
patikėsite, kad šitai sklinda iš veget- 
arų lūpų? Draugai, saugokitės salotų 

valgytojų. Pasaulyje nėra nieko pa- 
vojingesnio už salotų valgytojus. Pa- 
saulyje nėra nieko pavojingesnio už 
vadinamuosius gyvūnų mylėtojus. 


Džeinė pažvelgė į Frostą. 
— Galbūt jie net pavojingesni, nei jis 
įsivaizduoja, — pasakė ji. 


Kai savaitinė laida transliuojama per šešis 
šimtus radijo stočių ir pasiekia daugiau 
kaip dvidešimties milijonų klausytojų aud- 
itoriją, Džeris „Pagyrūnas“  O'Brajenas 
galėjo sau leisti viską, kas geriausia — ir tai 
paaiškėjo, kai tik Džeinė ir Frostas įvažiavo 
pro vartus su sargo nameliu į O'Brajeno 
dvarą. Banguojančias ganyklas ir jose 
rupšnojančius arklius galėtum pamatyti 
kur nors Virdžinijos ar Kentukio fermoje, 
bet netikėtai kaimišką kraštovaizdį juodu 

išvydo vos už valandos kelio nuo Bostono. 
Pro fermos tvenkinį ir aukštyn šlaitu, 
nutaškuotu baltomis avimis, privažiavo iki 
masyvios, iš rąstų suręstos rezidencijos kal- 
vos viršuje. Dėl plačių verandų ir masyvių 
sienojų statramsčių ji veikiau priminė 
medžioklės namelį nei privatų būstą. 

Vos tik sustoję prie pastato, išgirdo pir- 
mus šautuvo šūvius. 

— Kas per velniava? — nusistebėjo Fros- 
tas, abiem atsisegant saugos diržus. 

Sparčia seka vienas po kito supoškėjo 
daugiau šūvių, paskui — tyla. Pernelyg ilga 
tyla. 

Frostas ir Džeinė metėsi iš automobilio 
ir atstatę ginklus jau šuoliavo laiptukais į 
priebutį, kai staiga atsilapojo paradinės 
durys. 

Juos pasitiko papūstžandis vyras su 
priklijuota prie veido šypsena, tokia plačia, 
kad negalėjo būti natūrali. Pamatęs 

nutaikytus jam į krūtinę du „Glock“ pistole- 
tus, nusijuokė. 

— Oho, nagi, tam nėra jokio reikalo. 
Tikriausiai jūs esate detektyvai Frostas ir 
Ricoli. 

Džeinė tebelaikė nutaikiusi pistoletą. 

— Mes girdėjome šūvius. 

— Tai tik šaudymo į taikinį treniruotė. 
Džeris apačioje turi gražią šaudyklą. Aš — 
jo asmeninis padėjėjas Rikas Doulanas. 
Užeikite. 

Supoškėjo dar viena šūvių papliūpa. 
Džeinė ir Frostas susižvalgė, paskui sutar- 
tinai vėl užsisegė dėkluose pistoletus. 

— Skamba kaip koks galingas 
apšaudymas, — pasakė Džeinė. 

— Maloniai prašom patikrinti. Džeris 
mėgsta puikuotis savo arsenalu. 

Juodu įžengė į aukštų aukščiausią vest- 
ibiulį, kur natūralios pušies sienos buvo 
nukabinėtos Amerikos čiabuvių kilimais. 

Doulanas atidarė vestibiulio spintelę ir savo 
svečiams pamėtėjo apsaugines ausines. 

— Džerio taisyklės, — paaiškino, pats 
porą užsidėdamas ant galvos. — Vaikystėje 
jis lankė pernelyg daug roko koncertų, ir, 
kaip mėgsta sakyti, kurtumas lieka 
amžinai. 

Doulanas atlapojo duris, storai ap- 
muštas garsui nepralaidžia medžiaga. 
Džeinė ir Frostas delsė, kai iš pusrūsio vis 
griaudėjo šūviai. 

— Ten apačioje visai saugu, — patikino 
Doulanas. — Džeris negailėjo išlaidų, kai 
projektavo šaudyklą. Pusrūsio sienos — 
smėliu užpildyti blokai, lubos — betoninės, 
su smūgius amortizuojančia keturių colių 
storumo plieno armatūra. Aplinkui ištisai 
sumontuoti kulkų gaudikliai, 0 požeminė 
vėdinimo sistema išmeta į lauką visus 
dūmus ir liekanas. Sakau jums — tai geri- 
ausia, kas tik gali būti. Turite pasižiūrėti. 

Džeinė ir Frostas užsidėjo ausines ir 
nusekė jį laiptais žemyn. 

Ryškioje fluorescencinėje šviesoje Džeris 
O'Brajenas stovėjo į juos nugara. Buvo ap- 
sirengęs nederančiais vienas prie kito džin- 
sais ir akį rėžiančiais havajiškais gėlėto 
audinio marškiniais, plačiai dengiančiais 
statinės formos jo liemenį. Jis ne iškart 
atkreipė dėmesį į lankytojus, tebebuvo sus- 
itelkęs į žmogaus silueto taikinį ir vis 
pyškino. Tik ištuštinęs visą apkabą, at- 
sisuko į Džeinę su Frostu. 

— A, čia Bostono policijos 
departamentas. 

O'Brajenas nusitraukė nuo galvos aus- 
ines ir pasisveikino: 

— Sveiki atvykę į mano rojaus kampelį. 

Frostas apžvelgė ant stalo išdėliotų pis- 
toletų ir šautuvų rinkinį. 

— Oho, tai bent kolekciją čia turite. 

— Patikėkite, jie visi legalūs. Nė vienos 
apkabos su daugiau nei dešimt šovinių. Ju- 
os laikau visiškai saugioje rakinamoje spin- 
telėje ir turiu A klasės leidimą. Galite pas- 
itikrinti pas vietos policijos šefą. 

Jis paėmė kitą pistoletą ir ištiesė 
Frostui. 

— Šitas mano mėgstamasis. Norėtumėte 
jį išmėginti, detektyve? — paklausė. 

— E, ne, dėkui. 

— Nejaučiate net pagundos? Galbūt 
greitai nepasitaikys proga pašaudyti iš vi- 
eno tų mažutėlių. 

— Atvykome jūsų paklausti apie Leoną 
Gotą, — pasakė Džeinė. 

O'Brajenas nukreipė dėmesį į ją. 

— Detektyvė Ricoli, taip? Taigi užsiimate 
ginklais? 

— Kai manjų prireikia. 

— Medžiojate? 

— Ne, sere. 

— Kada nors medžiojote? 

— Tik žmones. Tai įdomiau, nes jie 
atsišaudo. 

O'Brajenas nusijuokė. 

— Tokia mergiotė man patinka. Ne- 
panaši į kurią nors iš prakeiktų buvusių 
mano žmonų. 

Jis išėmė apkabą, patikrino lizdą, ar 
jame neliko šovinių. 

— Ką gi, papasakosiu jums apie Leoną, 
— tarė. — Jis nebūtų pasidavęs be kovos. 
Jei būtų gavęs nors pusę šanso, žinau, būtų 
ištaškęs tam šmikiui smegenis. 

Pažvelgė į Džeinę ir paklausė: 

— Taigi ar gavo pusę šanso? 

— Ar jis buvo labai kurčias? 

— Ką tai turi bendra? 

— Jis buvo be savo klausos aparatų. 

— A. Ką gi, tai keičia vaizdą. Be klausos 
aparatų jis nebūtų išgirdęs nė briedžio, 
kaukšinčio kanopomis aukštyn laiptais. 

— Atrodo, jūs gana gerai jį pažinojote. 

— Pakankamai gerai, kad pasitikėčiau 
juo kaip medžiotoju. Du kartus buvau nus- 
ivežęs į Keniją. Pernai jis patiesė velniškai 
gražų buivolą, vienu šūviu. Nė nesudve- 
jojęs, nė nemirktelėjęs. Apie žmogų daug 
sužinai, kai drauge su juo medžioji. Išsi- 
aiškini, ar jis vien tik kalba, o ne veikia. Ar 
gali juo taip pasitikėti, kad atsuktum 
nugarą. Ar turi tiek drąsos, kad pasitiktų 
puolantį dramblį. Leonas išbandymą at- 
laikė, ir aš jį gerbiau. Nėra daug žmonių, 
apie kuriuos galėčiau taip pasakyti. 

O'Brajenas padėjo ginklą ant stalo ir 
pažvelgė į Džeinę. 

— Gal pasikalbam viršuje? Pas mane 
kava kaista apskritą parą ištisą savaitę, 
jeigu pageidautumėte. 


raktą. 

— Rikai, užrakink ginklus. Mes būsime 
darbo kambarėlyje. 

Vilkintis akį rėžiančiais, plačiais it 
palapinė marškiniais O'Brajenas rodė kelią, 
pamažu, sunkiai kopdamas laiptais. Kol jie 
pasiekė koridorių, jis švokštė. Pasak jo, 
keliavo į darbo kambarėlį, bet nuvedė 
anaiptol ne į kokį nors žmogaus urvelį, o į 
dviejų aukštų patalpą su masyviomis 
ąžuolinėmis sijomis ir iš lauko akmenų 
sumūrytu židiniu. Džeinė visur, kur tik 
žvelgė, matė sumedžiotų žvėrių iškamšas — 
taksiderminius O'Brajeno, kaip taiklaus 
šaulio, įrodymus. Džeinė buvo apstulbinta 
Leono Goto kolekcijos, bet šitame kam- 
baryje jai atvipo smakras. 

— Jūs pats visus juos nušovėte? — pak- 
lausė Frostas. 

— Beveik, — atsakė O'Brajenas. — Keli iš 
tų gyvūnų buvo saugomi kaip nykstantys ir 
draudžiami medžioti, todėl turėjau juos 

įsigyti senamadiškai. Atverdamas piniginę. 
Pavyzdžiui, tą amūrinį leopardą, — jis par- 
odė įmontuotą į lentą galvą su viena bjauri- 
ai suplėšyta ausimi. — Jam turbūt keturias- 
dešimt metų, ir tokių neberasi. Už tą ap- 
gailėtiną pavyzdį kolekcininkui sumokėjau 
gražius pinigus. 

— Ir koks viso to tikslas? — paklausė 
Džeinė. 

— Ką, jūs vaikystėje niekada neturėjote 
kimštinių gyvūnėlių, detektyve? Net 
meškiuko? 

— Sau meškiuko man nereikėtų nušauti. 

— Ką gi, šis amūrinis leopardas — man- 
asis kimštinis žaisliukas. Jo norėjau, nes tai 
įspūdingas žvėris. Gražus. Mirtinai pavojin- 
gas. Gamtos sukurtas kaip žudymo mašina, 
— jis parodė į sieną priešais: galeriją galvų 
su daugybe aštrių dantų ir ilčių. — Aš vis 
dar kartais patiesiu kokį elnią, nes nieko 
nėra skaniau už elnienos nugarinę. Bet iš 

tikrųjų vertinu mane bauginančius žvėris. 
Norėčiau turėti savo rankose bengalinį 
tigrą. O tas snieginis leopardas buvo dar vi- 
enas, kurio tikrai troškau. Velniškai gaila, 
kad kailis dingo. Man jis buvo daug vertas 
ir, matyt, vertas šikniui, nudėjusiam Leoną. 

— Manote, toks motyvas? — paklausė 
Frostas. 

— Žinoma. Jums, policija, reikia sekti 
juodąją rinką, ir jeigu bus parduodamas 
kailis, turėsite savo nusikaltėlį. Mielai jums 
talkinčiau. Tai mano pilietinė pareiga, ir 
jaučiuosi Leonui skolingas. 

— Kas žinojo, kad jis dirba prie snieginio 
leopardo? 

— Daug žmonių. Labai mažai taksiderm- 
istų gauna tvarkyti tokį retą gyvūną, ir jis 
apie tai gyrėsi internetinėse medžioklės 
pokalbių svetainėse. Mes visi žavimės 
didžiosiomis katėmis. Žvėrimis, kurie gali 
mus nugalabyti. Aš tikrai žinau. 

Jis pažvelgė į savo trofėjus ir pridūrė: 

— Štai taip aš juos pagerbiu. 

— Pakabindamas jų galvas ant sienų? 

— Tai nėra blogiau, nei jie padarytų 
man, jeigu tik turėtų progą. Toks gyveni- 
mas džiunglėse, detektyve. Šuo suėda šunį, 
išgyvena tik stipriausieji. 

Jis apsidairė po savo trofėjų kambarį — 
kaip karalius, apžvelgiantis savo nugalėtus 
valdinius, ir kalbėjo toliau: 

— Mūsų prigimtyję užprogramuota 
žudyti. Žmonės to nepripažįsta. Jei iš lai- 
dynės pamuščiau voverę, galite lažintis, kad 
nuo javainių pamišę mano kaimynai imtų 
kvarksėti. Trenkta moteris kaimynystėje 
man riktelėjo susikrauti daiktus ir išsinešd- 
inti velniop į Vajomingą. 

— O galėtumėte, — replikavo Frostas. 

O'Brajenas nusijuokė. 

— Verčiau pasiliksiu ir būsiu jiems 
dieglys šone. Šiaip ar taip, ir kodėl turėčiau 

išsikelti? Užaugau Louelyje, čia pat 
netoliese. Šlykščiame mikrorajone šalia 
gamyklos. Lieku čia, nes tai man primena, 
kaip toli nužengiau. 

Per kambarį jis nuėjo prie spintelės su 
gėrimais ir atkimšo butelį viskio. 

— Galiu jums pasiūlyti? 

— Ne, sere, — atsisakė Frostas. 

— Aha, žinau. Esat tarnyboje ir visa kita. 

Jis įsipylė kelis šlakelius į stiklinę. 

— Aš pats sau viršininkas, — tarė, — 
todėl galiu nusistatyti taisykles. Ir sakau, 
kad kokteilių valanda prasideda trečią. 

Frostas priėjo iš arčiau pasižiūrėti 
demonstruojamų plėšrūnų ir tyrinėjo ant 
šakos pritvirtintą viso dydžio leopardo 
iškamšą, išriestu liemeniu, lyg pasiruošusiu 
šuoliui. 

— Čia afrikinis leopardas? 

O'Brajenas su stikline rankoje pasisuko. 

— Aha. Nušoviau prieš kelerius metus, 
Zimbabvėje. Leopardai gudrūs. Slapūnai ir 
vienišiai. Kai jie aukštai tarp šakų, gali užk- 
lupti tave netikėtai. Jie nėra per didžiausi 
kaip kitos katės, bet pakankamai stiprūs, 
kad tave užsitemptų į medį. 

Žavėdamasis gyvūnu, jis nugėrė gurkšnį 
viskio. 

— Šito iškamšą man padarė Leonas. 
Patys matote jo darbo kokybę. Taip pat 
padarė to liūto ir antai ano grizlio. Buvo 
geras, bet kainavo nepigiai. 

O'Brajenas nuėjo prie sumontuotos viso 
kūno pumos iškamšos. 

— Šita pirma, kurią jis man padarė 
maždaug prieš penkiolika metų. Atrodo 
kaip gyva, vis dar krūpteliu, pamatęs ją 
tamsoje. 

— Vadinasi Leonas buvo jūsų medžiok- 
lės bičiulis ir taksidermistas, — pasakė 
Džeinė. 

— Ne bet koks taksidermistas. Apie jo 
darbą sklido legendos. 

— Mes matėme apie jį Hub Magazine 
straipsnį. „Trofėjų meistras.“ 

— Tas gabalas jam patiko, — nusijuokė 
O'Brajenas. — Įsirėmino ir pasikabino ant 
sienos. 

— Straipsnis susilaukė daug komentarų. 
Tarp jų ir keletą gana bjaurių — apie 
medžioklę. 

O'Brajanas gūžtelėjo pečiais. 

— Šioje srityje taip pasitaiko. Aš irgi su- 
laukiu grasinimų. Žmonės skambina į 
laidą, nori mane padurti kaip kiaulę. 

— Aha, girdėjau kai kuriuos iš tų skam- 
bučių, — patvirtino Frostas. 

O'Brajeno galva kilstelėjo lyg buldogo, 
išgirdusio viršgarsinį švilpesį. 

— Jūs manęs klausotės, a? 

Frostas norėjo pasakyti: Žinoma, taip! 
Man patinka jūsų laidos ir esu didžiausias 

jūsų gerbėjas! Žmogus, gyvenantis šitaip 
plačiai ir ištaigingai, žmogus, tartum jauči- 
antis smagumą parodyti savo didįjį pirštą 
visiems, jo neapkenčiantiems, taip pat buvo 
ir žmogus, ištroškęs pripažinimo. 

— Papasakokite mums apie jums grasi- 
nusius žmones, — paprašė Džeinė. 

O'Brajenas nusijuokė. 

— Mano laida pasiekia daug žmonių, ir 
kai kuriems iš jų nepatinka tai, ką turiu 
pasakyti. 

— Koks nors iš tų grasinimų jums 
nekelia nerimo? "Tarkime, iš publikos, 
nusistačiusios prieš medžioklę? 

— Matėte mano arsenalą. Tegul jie tik 
pabando mane užversti. 

— Leonas Gotas irgi turėjo arsenalą. 

Jis trumpam nutilo, priglaudęs prie lūpų 
viskio stiklinę. Nuleido ją ir žiūrėdamas į 
Džeinę susiraukė. 

— Manote, tai padarė koks nors kuok- 
telėjęs gyvūnų mylėtojas? 

— Mes tiriame įvairias versijas. Štai 
kodėl norime išgirsti apie visus grasinimus, 
kurių sulaukiate. 

— Apie kuriuos? Kai kuriuos klausytojus 
supykdau vos tik prasižiojęs. 

— Ar kuris nors iš jų nesako, kad norėtų 
jus pamatyti pakabintą ir išdarinėtą? 

— O taip, labai originalu. Lyg jai niekada 
neateitų į galvą kas nors nauja. 

— Jai? 

— Vienai iš mano kvaišų. Kažkokia Suzė 
nuolat skambina. Gyvūnai turi sielas! 
Tikrieji laukiniai — žmonės! Ir taip toliau, 
ir taip toliau. 

— Ar dar kas nors šitaip grasina? Kad 
pakabins ir išdarinės? 

— Aha, ir beveik visada moterys. 
Įsileidžia į itin kraugeriškas smulkmenas, 
kaip sugeba tik jos, — jis nutilo, staiga 


219/748 
priblokštas Džeinės klausimo reikšmės. — 
Juk nesakote, kad Leonui kaip tik šitaip ir 
nutiko? Kas nors jį išdarinėjo? 

— O jeigu pabandžius atsekti tuos 
skambintojus? Kitą sykį, kai sulauksite 
panašaus grasinimo, pateikite mums užre- 
gistruotų telefonų numerių išklotinę. 

O'Brajenas pasižiūrėjo į ką tik įėjusį į 
kambarį savo asmeninį padėjėją. 

— Rikai, gali tuo pasirūpinti? Gauti 
jiems vardus ir numerius. 

— Žinoma, Džeri. 

— Bet aš neįsivaizduoju nė vieno iš tų 
keistuolių tesinčių savo grasinimus, — pa- 
sakė O'Brajenas. — Jie — tik tuščiakalbių 
kompanija. 

— Į kiekvieną grasinimą žiūrėčiau rim- 
tai, — patarė Džeinė. 

— O, žiūrėsiu baisiai rimtai, — jis kil- 
stelėjo savo  banguojančių  havajiškų 
marškinių kraštą ir parodė prie juosmens 

dėklą su „Glock“ pistoletu. — Kam leidimas 
nešiotis ginklą, jeigu jo neturi prie savęs, 
tiesa? 

— Ar Leonas irgi sulaukdavo kokių nors 
grasinimų? — paklausė Frostas. 

— Jokių, dėl kurių jam būtų neramu. 

— Neturėjo priešų? Kolegų ar šeimos 
narių, kurie iš jo mirties gautų naudos? 

O'Brajenas patylėjo, papūtęs lūpas it 
didžiulė varlė. Vėl pasiėmė stiklinę su 
viskiu ir minutėlę sėdėjo, stebeilydamas į 
Ją. 

— Vienintelis šeimos narys, apie kurį 
kalbėdavo, buvo jo sūnus. 

— Tas, kuris mirė. 

— Taip. Per paskutinę mūsų kelionę į 
Keniją apie jį daug kalbėdavo. Sėdi su 
buteliu viskio prie stovyklos laužo ir daug 
apie ką kalbiesi. Sumedžioji žvėrį, valgai 
savanų žvėrieną, kalbiesi po žvaigždėmis. 
Vyrams tai užvis svarbiausia. 

Jis žvilgtelėjo į savo asmeninį padėjėją. 

— Tiesa, Rikai? 

— Kaip tu sakai, Džeri, — atsiliepė 
Doulanas, vėl įpildamas savo bosui viskio. 

— Į tas kelionės nevyksta jokių moterų? 
— paklausė Džeinė. 

O'Brajenas metė į ją žvilgsnį, paprastai 
tausojamą psichiškai nesveikiems. 

— Kodėl turėčiau sau gadinti labai 
smagų laiką? Moterys tik viską sumauna, — 
jis linktelėjo. — Išskyrus šią kompaniją. 
Esu turėjęs keturias žmonas, ir jos vis dar 
sunkia mane iki paskutinio siūlo. Leono 
santuoka irgi buvo nevykusi. Žmona su vi- 
enturčiu jų sūnumi jį paliko, nuteikė berni- 
uką prieš tėvą. Sudaužė Leonui širdį. Kai ta 
kalė padvėsė, sūnus nėrėsi iš kailio, kad 
Leoną pykdytų. Todėl džiaugiuosi, kad taip 
ir neturėjau vaikų. 

Nugėręs viskio, O'Brajenas palingavo 
galva. 

— Velniai rautų, man jo stigs. Kaip galiu 
jums padėti sučiupti tai padariusį niekšą? 

— Tik atsakinėkite į mūsų klausimus. 

— Juk nesu, tarkim, įtariamasis, a? 

— O ar turėtumėte būti? 

— Be žaidimų, gerai? Klauskite, ko 
reikia. 

— Safolko zoologijos sodas sako, kad 
sutikote paaukoti penkis milijonus dolerių 
mainais už snieginį leopardą. 

— Visiška tiesa. Jiems pasakiau, kad 
padaryti iškamšą leisiu tik vienam tak- 
sidermistui, ir tai buvo Leonas. 

— O kada paskutinį kartą kalbėjotės su 
ponu Gotu? 

— Sulaukėme iš jo žinios sekmadienį, kai 
paskambino mums pasakyti, kad gyvūną 
nudyrė bei išdarinėjo ir ar norime kūno. 

— Kuriuo laiku skambino? 

— Apie vidudienį, — O'Brajenas šiek tiek 
patylėjo. — Baikite, jūs, žmonės, tikriausiai 

jau turite suregistruotus telefono skam- 
bučius. Ir žinote apie jį. 

Džeinė ir Frostas apsimainė suirzusiais 
žvilgsniais. Nors teismas pareikalavo 
pateikti Goto telefono pokalbių išklotinę, 
kurjeris jos dar nepristatė. Kai kasdien vi- 
sos šalies policijos departamentai pateikia 
beveik tūkstantį reikalavimų, gali trukti di- 
enas, net savaites, kol ryšio operatorius jį 
patenkins. 

— Taigi, jis jums paskambino dėl kūno, 
— pasakė Frostas. — Kas nutiko paskui? 

— Aš nuvažiavau ir jį paėmiau, — įsiter- 
pė O'Brajeno padėjėjas. — Nuvykau pas 
Gotą į namus apie antrą dienos, pasik- 
roviau gyvūną į pikapą. Parvežiau tiesiai 
čia. 

— Kodėl? Tai yra, juk neketinote valgyti 
leopardo mėsos, a? 

— Aš bent sykį paragauju bet kokios 
mėsos, — atsakė O'Brajenas. — Velniai 

rautų, sučiaumočiau sultingą žmogienos 
sėdmens kepsnį, jeigu man pasiūlytų. Bet 
ne, nevalgyčiau gyvūno, eutanazuoto vais- 
tais. Jo norėjau dėl griaučių. Kai Rikas 
parvežė, iškasėme duobę ir jį palaidojome. 
Duosime kelis mėnesius, ir tegul Motina 
Gamta bei kirminai atlieka savo darbą, o aš 
turėsiu kaulus, kuriuos galėsiu sumontuoti. 

Štai kodėl jie aptiko tik leopardo vidaus 
organus, pagalvojo Džeinė. Kadangi kūnas 
jau buvo čia, O'Brajeno valdoje, ir beyrantis 
po žeme. 

— Ar pasišnekėjote su Gotu, kai sek- 
madienį ten buvote? — Doulano paklausė 
Džeinė. 

— Beveik ne. Jis su kažkuo kalbėjosi 
telefonu. Laukiau kelias minutes, bet jis tik 
pamojo man eiti. Pasiėmiau kūną ir 
išvykau. 

— Su kuo jis kalbėjosi? 

— Nežinau. Pasakė kažką tokio, kad nori 

daugiau Elioto nuot-raukų Afrikoje. „Visų, 
kiek turite“, pridūrė. 


— Elioto? — Džeinė pažvelgė į 
O'Brajeną. 

— Tai jo miręs sūnus, — paaiškino 
O'Brajenas. — Kaip sakiau, pastaruoju 


metu apie Eliotą jis daug kalbėdavo. Tai at- 
sitiko prieš šešerius metus, bet, manau, 
kaltė galiausiai ima jį graužti. 

— Kodėl Leonas būtų turėjęs jaustis 
kaltas? 

— Kadangi po skyrybų visai su juo 
nebendravo. Berniuką užaugino motina, 
padarė iš jo vyrą mergelę, anot Leono. 
Vaikinas susidėjo su kažkokia trenkta mer- 
gina iš PETA?, veikiausiai tik tam, kad 
užpykdytų savo senį. Leonas bandė užmeg- 
zti su juo kontaktą, bet sūnus ne itin troško 
palaikyti ryšius. Todėl Elioto žūtis Leoną iš 
tikrųjų smarkiai prislėgė. Iš sūnaus jam 

tebuvo likusi nuotrauka. Pasikabino ją 
namie, vieną iš paskutinių  Elioto 
fotografijų. 

— Kaip Eliotas žuvo? Pasakėte, jog tai 
atsitiko prieš šešerius metus. 

— Aha, vaikiui į kvailą galvą atėjo mintis 
nuvykti į Afriką. Norėjo pamatyti gyvūnus, 
kol jų dar neišnaikino tokie medžiotojai 
kaip aš. Anot Interpolo, jis susipažino su 
dviem merginomis iš Keiptauno, ir visi trys 
nuskrido į safarį Botsvanoje. 

— Ir kas atsitiko? 

O'Brajenas ištuštino savo stiklinę viskio 
ir pažvelgė į Džeinę. 

— Jų niekas daugiau taip ir nebepamatė. 


> Angl. santr. People for the Ethical Treatment 
of Animals — Tarptautinė organizacija, kovo- 
janti už etišką elgesį su gyvūnais. 

Botsvana 


Džonis prispaudžia peilio smaigalį prie im- 
palos pilvo ir perpjauna odą bei riebalus iki 
taukinės, užklojančios organus. Vos prieš 
kelias akimirkas jis patiesė gyvulį vienin- 
teliu šautuvo šūviu, ir kol Džonis darinėja, 
matau impalos akį apsiblausiant, tartum 
Mirtis būtų kvėptelėjusi ant jos šaltą ūką, 
sustiklindama savo žvarba. Darbuojasi 
greitai ir efektyviai, kaip medžiotojas, ank- 
sčiau šitai daręs daug kartų. Viena ranka 
praskrodžia pilvą, kita nustumia nuo aš- 
menų vidurius, kad nepradurtų organų ir 
neužterštų mėsos. Darbas baisus, bet kartu 

ir delikatus. Ponia Matsunaga 
pasišlykštėjusi nusisuka, tačiau mes nepa- 
jėgiame liautis stebėję. Kaip tik to ir 
atvykome į Afriką pamatyti: gyvenimą ir 
mirtį savanoje. Šį vakarą puotausime iškep- 
ta ant laužo impala, ir mūsų vakarienės 
kaina — šio gyvūno, dabar darinėjamo ir 
pjaustomo, mirtis. Nuo šiltos skerdienos 
kyla kraujo kvapas — tvaikas toks stiprus, 
kad visur apie mus juda maitėdžiai. Mand- 
ing, dabar girdžiu juos, šlamančius žolėje 
vis arčiau. 

Virš mūsų ore suka ratus grifai. 

— Žarnos pilnos bakterijų, todėl jas 
pašalinu, kad nesugadinčiau mėsos, — 
pjaustydamas aiškina Džonis. — Tai taip 
pat palengvina svorį, ne taip sunku nešti. 
Niekas nenueis į atliekas, niekas neliks ne- 
suėsta. Maitėdžiai sušlemš viską, ką po 
savęs paliksime. Verčiau tai padaryti čia, 
kad jų vėl nepriviliotume į stovyklą. 

Jis įkiša ranką į krūtinės ląstą ištraukti 
širdies su plaučiais. Keliais peilio 
brūkštelėjimais atidalija kvėplę ir didžiąsi- 
as kraujagysles, ir krūtinės organai išslysta 
it naujagimis — glitūs nuo kraujo. 

— O Dieve, — suvaitoja Viviana. 

Džonis pakelia akis. 

— Juk valgote mėsą, tiesa? 

— Po to, kai šitai mačiau? Nežinau, ar 
galėsiu. 

— Manau, mums visiems reikia šitai 
matyti, — sako Ričardas. — Turime žinoti, 
kaip mus pasiekia valgis. 

Džonis linkteli. 

— Visiškai teisingai. Mūsų, kaip 
mėsėdžių, priedermė žinoti, ko reikia, kad 
gautum ant lėkštės kepsnį. Tykoti, nudobti. 
Išdarinėti ir sumėsinėti. Žmonės yra 
medžiotojai, ir kaip tik tai mes darėme nuo 
pat pradžių pradžios. 

Jis siekia ranka į dubenį išplėšti šlapimo 
pūslės ir gimdos, paskui sugriebia saujas 
žarnų ir numeta jas į žolę. 

— Šių laikų vyrai praradę nuovoką, ką 
reiškia išlikti gyvam. Jie nueina į prekybos 
centrą ir atsidaro piniginę susimokėti už 
mėsą kepsniui. Ne tokia mėsos prasmė. 

Kruvinomis iki alkūnių rankomis atsist- 
oja ir pažvelgia žemyn į išdarytą impalą. 

— Štai ji. 

Mes stovime ratu apie nudobtą grobį, 
kol paskutinis kraujas sunkiasi iš atviros 
skerdenos ertmės. Išmesti organai jau 
džiūva saulėje, ir virš mūsų galvų susirenka 
daugiau grifų, nekantraujančių įpulti į 
gausėjančią išmesto mitalo kupetą. 

— Mėsos prasmė, — taria Eliotas. — 
Niekada apie tai nesusimąstydavau. 

— Savanos tave verčia pamatyti tikrąją 
savo vietą pasaulyje, — sako Džonis. — Čia 
jums primenama, kas iš tikrųjų esate. 

— Žvėrys, — sumurma Eliotas. 
Džonis linkteli: 
— Taip, žvėrys. 


Ir kaip tik šitai matau, kai tąnakt apsidair- 
au aplink stovyklos laužą. Ratą besimaitin- 
ančių žvėrių, dantimis plėšančių keptus im- 
palos mėsos gabalus. Vos prieš dieną 
įstrigome dykrose, bet jau išsigimėme į 
laukines savo pačių atmainas, valgome 
plikomis rankomis, 0 syvai varva mums 
nuo smakrų, mūsų veidai juodai dryžuoti 
nuo apanglijusių riebalų. Mums bent 
nereikia jaudintis, kad čia, toli savanoje, 
knibždančioje kanopinių ir sparnuočių 
mėsos, badausime. Su savo šautuvu ir 
medžiokliniu peiliu Džonis mus gerai 
maitins. 

Jis sėdi šešėliuose, šiek tiek toliau nuo 
mūsų rato, ir stebi, kaip ryjame. Gaila, 

negaliu išskaityti jo veido, bet šį vakarą jis 
man uždaras. Ar žvelgia į mus su panieka, į 
nenuovokius klientus, bejėgius kaip maži 
paukšteliai, kuriems jo reikia, kad įdėtų 
peno į burnas? Gal kuo nors mus kaltina 
dėl Klarenso mirties? Jis paima tuščią 
viskio butelį, Silvijos ką tik numestą į šalį, 
ir įdeda į šiurkštaus audinio maišą, kuria- 
me mes kaupiame savo šiukšles — Džonis 
myga, kad privalome jas išsigabenti. Nepa- 
likti jokių pėdsakų, sako; štai šitaip mes 
gerbiame kraštą. Šiukšlių maišas jau dzing- 
si tuščiais buteliais, bet nėra pavojaus, kad 
kada nors greitai pristigsime kaušalo. Ponia 
Matsunaga alergiška alkoholiui, Eliotas 
geria visai mažai, o Džonis atrodo pasiryžęs 
išsilaikyti visiškai blaivus, iki būsime 
išgelbėti. 

Jis sugrįžta prie laužo ir, mano 
nuostabai, atsisėda šalia manęs. 

Pažvelgiu į jį, bet Džonis akis laiko įs- 
meigęs į liepsnas, kai tyliai sako: 

— Jūs gerai tvarkotės su situacija. 

— Nejaugi? Aš taip nemaniau. 
Neypatingai. 

— Esu dėkingas jums už pagalbą šiandi- 
en. Nulupote nuo impalos odą, išdalijote 
skerdeną. Savanoje jūs jaučiatės natūraliai. 

Tai priverčia mane nusijuokti. 

— Esu ta, kuri nenorėjo čia būti. Ta, kur- 
iai būtini karšti dušai ir derami tualetai. Ši 
kelionė tam, kad pasirodyčiau šaunuolė. 

— Kad įtiktumėte Ričardui. 

— Kamgi kitam? 

— Tikiuosi, padarėte jam įspūdį. 

Paskersuoju į Ričardą. Jis įsitraukęs į 
pokalbį su Viviana. Figūrą ankštai aptempi- 
antys tenisinukai nepalieka abejonių, kad ji 
be liemenėlės. Aš vėl susitelkiu į laužą. 

— Per savo šaunumą tik ir nusitrenki ši- 
taip toli. 

— Kaip girdėjau iš Ričardo, pardavinė- 
jate knygas. 

— Taip, vadovauju Londone knygynui. 
Tikrame pasaulyje. 

— Čia pasaulis netikras? 

Pasidairau į šešėlius aplink mūsų laužą. 

— Čia fantazija, Džoni. Kaip iš Hem- 
ingvėjaus romano. Garantuoju, kada nors 
tai atsidurs viename iš Ričardo trilerių, — 
nusijuokiu. — Nenustebkite, jeigu jis jus 
pavaizduos kaip piktadarį. 

— Koks vaidmuo jo romanuose tenka 
jums? 

Tyrinėju laužą. Ir liūdnai pasakau: 

— Anksčiau būdavau meilės objektas. 

— Jau nebe? 

— Juk niekas neišlieka kaip buvę? 

Ne. Dabar esu girna ant kaklo. Nepatogi 
draugužė, kurią piktadarys turės pašalinti, 
kad teigiamas personažas galėtų toliau 
siekti savo romantiškų tikslų. O, žinau, kaip 

viskas vyksta vyriškuose trileriuose, nes 
pardavinėju tuos romanus  begalei 
pablyškusių, suglebusių vyrų, save įsivaiz- 
duojančių džeimsais bondais. 

Ričardas žino, kaip patenkinti jų fantazi- 
jas, nes tokios pačios yra ir jo. Net ir dabar, 
tiesdamas savo sidabrinį žiebtuvėlį uždegti 
ponui Matsunagai cigaretės, jis vaidina 
mandagų herojų. Džeimsas Bondas niekada 
nesičiupinėtų su paprastu degtuku. 

Džonis paima pagalį ir pabaksnoja laužą, 
įstumia pliauską giliau į liepsnas. 

— Ričardui gali būti tik fantazija, bet ši- 
tai turi tikrus dantis. 

— Taip, žinoma, jūs teisus. Tai ne 
fantazija, o kruvinas košmaras. 

— Vadinasi, jūs suprantate situaciją, — 
sumurma jis. 

— Suprantu, kad viskas pasikeitė. Tai jau 
nebe šventė. 

Paskui tyliai priduriu: 

— Ir esu išsigandusi. 

— Neturite bijoti, Mile. Atsargi — taip, 
bet ne išsigandusi. Toks miestas kaip Jo- 
hanesburgas, tas tai tikrai bauginanti vieta. 
Bet čia? — jis papurto galvą ir nusišypso. — 
Čia visi tik stengiasi išlikti gyvi. Jeigu tai 
suprasite, jūs irgi išliksite. 

— Lengva jums sakyti. Šiame pasaulyje 
užaugote. 

Jis linkteli. 

— Mano tėvai Limpopo provincijoje 
turėjo ūkį. Kasdien, kai keliaudavau į 
laukus, praeidavau pro leopardus, tupinči- 
us medžiuose, mane stebinčius. Man teko 
juos visus pažinti, ir jie mane pažinojo. 

— Niekada neužpuolė? 

— Norėčiau manyti, kad tarp mūsų, tų 
leopardų ir manęs, buvo sutarimas. 
Plėšrūnų pagarba. Bet tai nereiškia, kad 
mes kada nors pasitikėdavome vienas kitu. 

— Aš bijočiau išeiti iš savo namų. Čia 
labai daug galimybių numirti. Liūtai. Leo- 
pardai. Gyvatės. 

— Jiems visiems jaučiu sveiką pagarbą, 
nes žinau, ką sugeba. 

Jis šypteli į laužą. 

— Kai buvau keturiolikos, man įkando 
barškuolė. Pats jas gaudžiau ir laikiau savo 
miegamajame visokiuose induose. Bet 
kartą pernelyg pasitikėjau savimi, ir gyvatė 
man įkando. 

— Dieve mano. Ir kas paskui atsitiko? 

— Laimė, įkandimas buvo sausas, be 
nuodo. Bet tai mane išmokė, kad ner- 
ūpestingumas baudžiamas. 

Džonis  apgailestaujamai  palingavo 
galva. 

— O blogiausia, kad motina mane 
privertė atsižadėti gyvačių. 

— Visų pirma negaliu patikėti, kad ji 
jums leido jas rinkti. Arba kad leisdavo 

iškelti koją laukan, kai aplinkui šmižinėjo 
leopardai. 

— Tačiau taip darydavo mūsų protėviai, 
Mile. Tokia yra mūsų visų kilmė. Kažkuri 
tavo dalis, kažkokia sena atmintis giliai 
tavo smegenyse suvokia šį žemyną kaip sa- 
vo namus. Daugelis žmonių praradę su juo 
ryšį, bet instinktai tebeišlieka. 

Jis ištiesia ranką ir švelniai paliečia man 
kaktą. 

— Štai kaip čia išsilaikai gyvas: pasiner- 
damas į tą seną atmintį. Aš padėsiu jums ją 
atrasti. 

Staiga pajuntu į mus nukreiptą Ričardo 
žvilgsnį. Džonis irgi pajunta ir tuojau pat 
nutaiso plačią šypseną, tartum spragtelėjus 
jungikliu. 

— Ant laužo kepanti sumedžiota žvėri- 
ena. Nėra nieko geriau, e, kaip jūs visi? — 
šūkteli jis. 

— Kur kas minkštesnė, nei kada nors 
maniau, — atsako Eliotas, laižydamasis nuo 
pirštų syvus. — Jaučiuosi lyg susilietęs su 
urviniu žmogumi savo viduje! 
— O jeigu judu su Ričardu 
išmėsinėtumėte, kai aš nušausiu kitą? 
Eliotas atrodo išsigandęs. 


— Ee... aš? 

— Matėte, kaip tai daroma, — Džonis 
pažvelgia į Ričardą. — Kaip manote, jūs 
sugebėtumėte? 

— Žinoma, mes sugebėsime, — sako 


Ričardas, pažvelgdamas tiesiai į Džonį. 

Aš sėdžiu tarp jųdviejų, ir nors Ričardas 
per visą vakarienę beveik nekreipė į mane 
dėmesio, dabar jis užmeta man ant pečių 
ranką, lyg pareikšdamas nuosavybę. Lyg 
laikytų Džonį romantišku varžovu, galinčiu 
mane pagrobti. 

Nuo šios minties mano veidas karštai 
nurausta. 

— Faktiškai, — sako Ričardas, — mes 
visi pasirengę prisidėti. Galime pradėti 
šiąnakt, eidami sargybą. 

Jis ištiesia rankas paimti šautuvo, visada 
esančio šalia Džonio. 

— Juk jūs negalite visas naktis atlaikyti 
be miego. 

— Betgi tu niekada iš tokio šautuvo 
nešaudei, — primenu jam. 

— Išmoksiu. 

— Nemanai, kad Džonis turi nuspręsti? 

— Ne, Mile, nemanau, kad jis turi vien- 
intelis valdyti ginklą. 

— Ką tu darai, Ričardai? — šnibžteliu. 

— Galėčiau to paties paklausti tavęs. 

Žvilgsnis, kurį į mane įbeda, — 
radioaktyvus. 

Visi aplink laužą nuščiūva, ir tyloje gird- 
ime toli ūkčiojant hienas, puotaujančias 
mūsų palikta dovana — impalos viduriais. 

Džonis ramiai taria: 

— Aš jau paprašiau Isajo šiąnakt perimti 
antrą sargybos pamainą. 

Ričardas nustebęs žiūri į poną 
Matsunagą. 

— Kodėl jo? 

— Jis moka elgtis su šautuvu. Prieš tai jį 
patikrinau. 

— Tokijo šaudymo klube esu taikliausias 
šaulys, — išdidžiai  nusišypsodamas 
pasigiria ponas Matsunaga. — Kuriuo laiku 
man stoti į sargybą? 

— Pažadinsiu jus antrą, Isajau, — sako 
Džonis. — Verčiau anksti atsigulkite. 


Įsiūtis mūsų palapinėje it gyvas padaras, 
baisūnas žėruojančiomis akimis, kuris tyko 
užpulti. Jo taikinys — aš, auka, į kurią sus- 
migs jo nagai, tad išlaikau savo balsą tylų ir 
ramų, vildamasi, kad nagai mane aplenks, 

kad tos akys baigs rusenti savaime. Bet 
Ričardas nenori leisti joms užgesti. 

— Ką jis tau sakė? Apie ką gi judu taip 
meiliai kalbėjotės? — griežtai klausia jis. 

— Kaip tu manai, apie ką mes kalbė- 
jomės? Kaip mums pavyks šią savaitę išlikti 
gyviems. 

— Taigi, vien apie išlikimą, taip? 

— Taip. 

— Ir Džonis šia prasme toks velniškai 
geras, kad dabar esame įstrigę. 

— Jam už tai verti kaltę? 

— Jau mums įrodė, kad juo negalima 
pasikliauti. Bet, žinoma, tu to nematai. 

Ričardas nusijuokia. 

— Žinai, tam pavadinti yra terminas. 
Chaki karštis. 

— Kas? 

— Kai moterys ima geisti savo vedlių po 
savanas. Tereikia pamatyti vyriškį, vilkintį 
chaki, ir jos pražergs dėl jo kojas. 

Šiurkščiausias įžeidimas, kokį galėjo 
man blokšti, bet sugebu išlikti rami, nes 
niekas, ką jis sako, dabar negali manęs 
užgauti. Man neberūpi. Užtat nusijuokiu. 

— Žinai, ką tik kai ką apie tave supratau. 
Tu tikrai šunsnukis. 

— Bent nesu tas, kuris nori kruštis su 
savanų vedliu. 

— Iš kur žinai, kad aš jau nesikrušau? 

Ričardas parvirsta ant šono, man atsuk- 
damas nugarą. Žinau, jis kaip ir aš nori 
išlėkti iš šios palapinės, bet nesaugu net 
žingtelėti laukan. Šiaip ar taip, mudu 
neturime kur kitur eiti. Galiu tik toliau pa- 
sitraukti nuo jo ir tylėti. Nebesuprantu, kas 
tas vyras. Kažkas jo viduje pasikeitė, man 
nematant įvyko kažkokia permaina. Tai 
padarė savana. Afrika. Ričardas dabar sve- 
timas arba galbūt visada toks buvo. Ar išvis 
gali pažinti žmogų? Kadaise skaičiau apie 
žmoną, kuri tiktai po dešimties santuokos 

metų išsiaiškino, kad jos vyras — serijinis 
žudikas. Kaipgi galėjo to nežinoti? — pagal- 
vojau skaitydama tą straipsnį. 

Bet dabar tikrai suprantu, kaip šitai gali 
nutikti. Guliu palapinėje su žmogumi, kurį 
pažinojau ketverius metus, kurį maniau 
mylinti, ir jaučiuosi it serijinio žudiko 
žmona, kai pagaliau atsiskleidė tiesa apie 
jos vyrą. 

Lauke už mūsų palapinės dunksteli, sut- 
raška ir šviesiau užsiplieskia laužas. Ką tik 
Džonis į liepsnas primetė daugiau pliauskų, 
kad žvėrys nelįstų artyn. Ar jis girdėjo mus 
kalbant? Ar žino, kad šis ginčas — dėl jo? 
Galbūt anksčiau, per kitus safarius, yra 
matęs begalę tokių atvejų. Chaki karštis. 
Toks dažnas reiškinys, kad jau turi 
pavadinimą. 

Užsimerkiu ir mintyse man iškyla pa- 
veikslas. Aušra, Džonis stovi aukštoje 
žolėje, tekančios saulės fone ryškėja jo 

pečių siluetas. Nejau esu užsikrėtusi, tik 
truputėlį, tuo karščiu? Juk tai Džonis mus 
saugo, palaiko gyvus. Tuomet, kai jis 
pastebėjo impalą, stovėjo taip arti, kad 
mačiau įsitempiančius rankos raumenis 
pakeliant šautuvą. Vėl jaučiu šūvio 
trenksmo sukeltą jaudulį, lyg pati būčiau 
nuspaudusi gaiduką, patiesusi impalą. 
Bendras laimikis, susaistantis mus krauju. 

O taip, Afrika irgi mane pakeitė. 

Užimu kvapą, kai Džonio siluetas 
stabteli lauke ties mūsų palapine. Paskui jis 
nueina, ir šešėlis nuslysta tolyn. Užmiegu ir 
sapnuoju ne Ričardą, o Džonį, stovintį 
aukštą ir tiesų žolėse. Džonį, šalia kurio 
jaučiuosi saugi. 

Iki kito ryto, kai atsibudusi išgirstu žin- 
ią, kad dingo Isajas Matsunaga. 

Keiko klūpo žolėje, tyliai raudodama ir lin- 
guodama pirmyn atgal it metronomas, 
tiksintis nevilties ritmą. Aptikome jo šau- 
tuvą, gulintį ant žemės tuoj už varpeliais 
nukabinėtos vielos perimetro, bet jos vyro 
dar nesuradome. Ji žino, ką tai reiškia. Mes 
visi žinome. 

Stoviu ties Keiko, bergždžiai glostydama 
jai petį, nes nežinau, ką kita daryti. 
Niekada gerai nemokėjau guosti žmonių. 
Kai mirė mano tėvas, o motina verkdama 
sėdėjo jo palatoje, aš tik įstengiau jai 
glostyti ranką — glosčiau, glosčiau, 
glosčiau, iki mama galiausiai sušuko: 

— Liaukis, Mile! Tai taip erzina! 

Manau, Keiko pernelyg pametusi galvą 
iš sielvarto, kad net pastebėtų, jog ją liečiu. 
Žvelgdama į jos nulenktą galvą, pro juodus 
plaukus matau prasikišančias baltas šaknis. 
Blyškios, lygios odos, ji atrodė gerokai 
jaunesnė už savo vyrą, bet dabar sumoju, 
kad anaiptol nėra tokia jauna. Kad keli čia 
praleisti mėnesiai atskleis tikrą jos amžių — 
juodi plaukai pavirs sidabriškais, oda nuo 
saulės patamsės ir susiraukšlės. Ji atrodė 
besusitraukianti jau mano akyse. 

— Einu, paieškosiu prie upės, — sako 
Džonis ir pasiima šautuvą. — Jūs visi likite 
čia. Dar geriau — laukite sunkvežimyje. 

— Sunkvežimyje? — klausia Ričardas. — 
Kalbate apie tą metalo laužą, kurio net 
nepajėgiate užvesti? 

— Jeigu būsite sunkvežimyje, nieko 
bloga jums nenutiks. Negaliu ieškoti Isajo 
ir tuo pat metu saugoti jūsų. 

— Palaukite, Džoni, — įsiterpiu. — Ar 
derėtų ten eiti vienam? 

— Jis turi sukruštą šautuvą, Mile, — 
sako Ričardas. — O mes — nieko. 

— Kol jis ieškos pėdsakų, kam nors 
reikia pasaugoti iš už nugaros, — nurodau. 

Džonis linkteli. 

— Gerai, jūs būsite mano sekėja, Mile. 
Laikykitės arti. 

Žengiant per perimetro vielą, mano 
batai ją užkliudo, ir sudzingsi varpeliai. 
Toks malonus skambesys, lyg vėjo kurantų 
nuo brizo, bet čia tai reiškia priešo įs- 
ibrovimą, ir nuo to garso iš išgąsčio man 
permuša širdį. Giliai atsikvepiu ir nuseku 
paskui Džonį į žoles. 

Buvau teisi, kad išėjau su juo. Džonio 
dėmesys sutelktas į žemę, nes ieško kokių 
nors nurodančių žymių, ir jis galėtų 
nepastebėti po krūmais mosikuojančios 
liūto uodegos. Mums judant pirmyn, 

dairausi atgal ir aplinkui. Žolė aukšta, man 
ligi klubų, ir aš mąstau apie šnypščiąsias 
marges? — ant vienos iš jų galėtum užminti 
ir nė nepajusti, kol tau į koją nesusmigtų 
jos dantys. 

— Štai, — tyliai taria Džonis. 

Pažvelgiu į priplotą žolę, matau pliką 
dirvos lopinį ir vilkimo žymę. Džonis jau 
vėl juda priekin, sekdamas priplotos žolės 
pėdsaku. 

— Jį pasičiupo hienos? 

— Ne hienos. Šįkart — ne. 

— Iš kur žinote? 

Jis neatsako, bet toliau sėlina prie guoto 
medžių, kuriuos jau sugebu atpažinti — 
šilkmedinių fikusų ir šakaluogių?. Upės 
nematau, tik kažkur netoliese girdžiu ją 
šniokščiant, ir pagalvoju apie krokodilus. 
Visur, kur tik šiose vietose pažiūri — 
medžiuose, upėje, žolėje — paruošti kąsti 
dantys, ir Džonis kliaujasi manimi, kad 

juos pastebėsiu. Baimė užaštrina mano 
jusles, suvokiu smulkmenas, į kurias ank- 
sčiau niekada neatkreipdavau dėmesio. 
Upės atvėsinto vėjo bučinys man į skruostą. 
Sutryptos žolės kvapas kaip svogūnų. 
Žiūriu, klausausi, uostau. Mudu, Džonis ir 
aš, esame komanda, ir aš jo nenuvilsiu. 

Staiga pajuntu jį pasikeičiant. Tyliai 
kvėpia į save orą, ūmai sustingsta. Jau ne- 
besusitelkęs į žemę, bet stovi stačias visu 
augumu, ištiesintais pečiais. 

Iš pradžių jos nematau. Paskui paseku jo 
žvilgsnio kryptimi, į stūksantį priešais mus 
medį — aukštą it bokštas šilkmedinį fikusą, 
didingą egzempliorių su plačiai išsikeroju- 
siomis šakomis ir tankiais lapais; tai toks 
medis, kokiame galėtume įsirengti šveicarų 
šeimos Robinzono namą". 

— Štai kur tu, — sušnabžda Džonis. — 
Kokia gražuolė. 

Tik tuomet ją pastebiu, perkarusią aukš- 
tai ant šakos. Leopardės beveik nesimato — 
taip gerai yra susiliejusi su margu nuo lapų 
šešėliu. Visą laiką ji mus stebėjo, kantriai 
laukdama, kol prieisime arčiau, o dabar 
įdėmiai seka, pasverdama kitą savo veiks- 
mą, kaip ir Džonis — savąjį. Tingiai plaka 
uodega, bet Džonis stovi ir visiškai nejuda. 
Elgiasi taip, kaip anksčiau patarė mums. 
Tegul katė mato jūsų veidą. Jai paro- 
dykite, kad jūsų akys žiūri į priekį, kad jūs 
irgi plėšrūnas. 

Pralekia minutėlė, kai dar niekada nesi- 
jaučiau tokia išsigandusi ar tokia gyva. 
Minutėlė, kai kiekvienas širdies tvinksnis 
mano kaklu aukštyn siunčia staigų kraujo 
pliūpsnį, švilpiantį man ausyse it vėjas. 
Leopardės žvilgsnis lieka įsmeigtas į Džonį. 
Jis tebegniaužia priešais save šautuvą. 
Kodėl jo nepakelia sau prie peties? Kodėl 
nešauna? 

— Traukitės atgal, — sukužda jis. — Dėl 
Isajo nieko nebegalime padaryti. 

— Manote, leopardė jį sudorojo? 

— Žinoma, taip. 

Nežymiu judesiu, kurį aš vos pastebiu, 
jis kilsteli galvą. 

— Šaka aukščiau. Kairėje. 

Ji kabojo ten visą laiką, bet aš 
nepastebėjau. Kaip iš pradžių nepastebėjau 
ir leopardės. Ranka laisvai karo it keistas 
dešramedžio? vaisius. Plaštaka nugraužta 
iki bepirštės bigės. Lapija maskuoja likusį 
pavidalą, įspraustą į kitos šakos kampą, lyg 
jis būtų nukritęs iš dangaus ir bumbtelėjęs 
it sulaužyta lėlė ant to medžio. 

— O, Dieve mano, — sukuždu. — Kaip 
mes jį pasieksime... 

— Ne. Judėkite. 

Leopardė pasikėlė ir pritūpė, užpakal- 
inės kojos įsitempusios šuoliui. Tai į mane į 

ji stebeilija, jos akys įbestos į manąsias. 
Akimirksniu Džonis kilsteli šautuvą ir jau 
yra pasirengęs šauti, bet nenuspaudžia 
gaiduko. 

— Ko laukiat? — sukuždu. 

— Traukiamės. Abu. 

Mudu žingtelime vieną žingsnį atgal. 
Dar vieną. Leopardė vėl įsitaiso ant tos 
pačios šakos, plaka uodega. 

— Ji tik saugo savo laimikį, — paaiškina 
Džonis. — Taip leopardai elgiasi. Slepia 
grobį medyje, kur kiti maitėdos negalėtų jo 
pasiekti. Pažvelkite į jos pečių raumenis. Į 
kaklą. Štai jums tikra jėga. Leidžianti 
užtempti negyvą gyvūną, sunkesnį už save, 
iki pat tos aukštos šakos. 

— Dėl Dievo, Džoni, turime jį nukelti. 

— Jis jau nebegyvas. 

— Juk negalime jo ten palikti. 

— Bent kiek prisiartinsime, ir ji ant 
mūsų šoks. O aš nežudysiu leopardo vien 
tam, kad atgaučiau lavoną. 

Prisimenu, ką sykį jis mums pasakė: kad 
niekada neužmuš didžiosios katės. Jas 
laiko šventais gyvūnais, jie pernelyg reti, 
kad dėl kokios nors priežasties paaukotum, 
net ir gelbėdamas savo paties gyvybę. 
Dabar jis patvirtina savo žodžius: stovi čia 
nieko nesiimdamas, net kai Isajo lavonas 
karo virš mūsų, o leopardė sergsti savo 
užkandį. Džonis staiga atrodo toks pat keis- 
tas žvėris kaip ir visi kiti, su kuriais iki šiol 
susidūriau šioje laukinėje dykroje, žmogus, 
kurio pagarba šiam kraštui siekia taip gili- 
ai, kaip ir tų medžių šaknys. Pagalvoju apie 
Ričardą su metališkai mėlynu BMW, juoda 
odine striuke ir aviatoriaus akiniais — dėl 
to jis man atrodė toks vyriškas, kai tik su- 
sipažinome. Bet visa tai — tik atributai 
manekenui papuošti. Juk tokia šio žodžio 

reikšmė, ar ne? Žmogaus kūno modelis, bet 
ne tikras žmogus. Iki šiol tartum pažinojau 
tik manekenus, atrodančius kaip vyrai, ap- 
simetančius vyrais, o iš tikrųjų esančius tik 
plastiką. Aš niekada nesurasiu kito tokio 
vyro kaip Džonis, nei Londone, nei kur 
nors kitur, ir tai suvokti labai skaudu. Kad 
visą likusį gyvenimą ieškosiu ir visada 
gręšiuos atgal į šią akimirką, kai tiksliai 
žinojau, kokio vyro trokštu. 

Ir niekada negalėsiu jo turėti. 

Ištiesiu į jį ranką ir sukuždu: 

— Džoni. 

Šautuvas pokšteli taip baisiai, kad metu- 
osi atgal, it gavusi kulką. Džonis stovi sust- 
ingęs it šaulio statula, jo šautuvas vis dar 
nukreiptas į taikinį. Su giliu atodūsiu jis 
nuleidžia ginklą. Palenkia galvą, lyg čia, 
savanos bažnyčioje, kur gyvenimas ir mirtis 
yra dvi tos pačios būties pusės, melstų 
atleidimo. 

— O, Dieve mano, — murmteliu ir įs- 
istebeiliju į leopardę, nukritusią negyvą vos 
du žingsniai nuo manęs, tarsi įpusėjusią 
šuolį, ir trūko tik sekundės dalelytės, kad 
jos nagai susmigtų man į kūną. 

Nematau kulkos skylės, tik kraują, 
srūvantį į žolę, susigeriantį į karštą dirvą. 
Jos kailis blizga, žvilgėdamas elegancija, 
taip trokštama prašmatnių Naitsbridžo 
magnatų kekšių, ir man norisi jį paglostyti, 
bet tai atrodo negerai, tartum mirtis le0- 
pardę būtų sumažinusi ir pavertusi tik nek- 
enksminga katyte. Prieš mirksnį būtų 
galėjusi mane nužudyti, ir todėl nusipelno 
pagarbos. 

— Mes paliksime ją čia, — tyliai ištaria 
Džonis. 

— Ją sudoros hienos. 

— Jos visada sudoroja. 

Jis giliai atsikvepia ir pasižiūri į šilkmed- 
inį fikusą, bet žvilgsnis atrodo užgriebiantis 

toliau, lyg matytų už medžio, net už šios 
dienos. 

— Dabar galiu jį nukelti, — taria. 

— Man pasakėte, kad niekada 
neužmušite leopardo. Net ir gelbėdamas 
savo paties gyvybę. 

— Taip. 

— Bet šitą nušovėte. 

— Ne dėl savo gyvybės. 

Jis pažvelgia į mane. 

— Tai padariau dėl jūsų. 


Tą naktį miegu ponios Matsunagos palap- 
inėje, kad ji neliktų viena. Visą dieną ji 
buvo kone katatoniška, sėdėjo apsikabinusi 
rankomis ir inkštė japoniškai. Blondinės 
bandė ją įkalbėti pavalgyti, bet Keiko nieko 
neėmė į burną, išskyrus kelis puodelius ar- 
batos. Giliai savo mintyse pasitraukė į 
kažkokį nepasiekiamą urvą, ir kurį laiką 

mums visiems palengvėjo, kad ji rami ir 
valdoma. Neleidome jai pamatyti Isajo 
kūno, Džonio parnešto nuo šilkmedinio 
fikuso ir skubiai palaidoto. 

Bet aš jį mačiau. Ir žinau, kaip jis 
numirė. 

— Didžioji katė nužudo, sutraiškydama 
tau gerklę, — man pasakė Džonis, kasdam- 
as kapą. 

Jis kasė atkakliai, kastuvu įsikirsdamas į 
saulės kepinamą žemę. Nors mus puldinėjo 
vabzdžiai, jis nevijo jų šalin — taip buvo 
įnikęs išduobti Isajo atilsio vietą. 

— Katė nusitaiko tiesiai į kaklą. Nasrais 
suspaudžia tavo trachėją, perplėšia arteri- 
jas ir venas. Mirtis ištinka nuo uždusimo. 
Užspringsti savo paties krauju. 

Žvelgdama į Isają kaip tik tai ir mačiau. 
Nors leopardė jau buvo pradėjusi puotauti, 
įsiplėšdama į pilvą ir krūtinę, bet iš sut- 
raiškyto kaklo supratau, kokios buvo 

paskutinės Isajo sekundės, kai kovojo dėl 
oro, kraujui gurgant į plaučius. 

Keiko nieko iš tų smulkmenų nežino. Tik 
žino, kad jos vyras negyvas ir kad mes jį 
palaidojome. 

Girdžiu, kaip per miegą ji atsidūsta, 
trumpai iš nevilties suinkščia ir vėl nurim- 
sta. Ji beveik nejuda, bet guli it mumija, 
suvyniota į baltas marškas. Matsunagų 
palapinėje kvapas kitoks nei mūsiškėje. 
Malonus egzotiškas aromatas, lyg jų 
drabužiai būtų impregnuoti azijietiškomis 
žolelėmis, taip pat joje tvarkinga ir viskas 
surūšiuota. Isajo marškiniai, kurių jis taip 
ir nebenešios, dailiai sudėti jo lagamine 
kartu su auksiniu rankiniu laikrodžiu, 
mūsų nuimtu nuo kūno. Viskas savo vi- 
etose, viskas darnu. Taip nepanašu į mano 
su Ričardu palapinę — ta priešingybė 
darnai. 

Būti atokiai nuo jo — palengvėjimas, 
todėl taip skubiai ir pasisiūliau palaikyti 
Keiko draugiją. Šiąnakt mažiausiai trokštu 
miegoti palapinėje su Ričardu, kur tvyro 
toks tirštas priešiškumas — kaip sieringas 
ūkas. Per visą dieną jis man pratarė vos 
porą sakinių, užtat ištisai susiglaudęs su 
Eliotu ir blondinėmis. Visas jų ketvertas 
dabar atrodo kaip komanda, lyg tai būtų 
žaidimas Išlikimas Botsvanoje, ir jų gentis 
kovoja prieš maniškę. 

Nors savo gentyje faktiškai nieko 
neturiu, nebent priskaičiuosite palaužtą 
Keiko — ir Džonį. Bet Džonis nepriklauso 
jokiai komandai, tikrai ne; jis pats sau 
šeimininkas, ir“ šiandien prabuvo 
susirūpinęs ir mąslus, kad nušovė tą leo- 
pardę. Nuo tada jis beik su manimi 
nesišnekėjo. 

Taigi aš — moteris, su kuria niekas 
nesikalba, čia guliu palapinėje šalia moters, 

kuri su niekuo nesikalba. Nors palapinėje 
tylu, lauke prasidėjo naktinė simfonija, su 
vabzdžių fleitomis ir hipopotamų fagotais. 
Aš pamėgau tuos garsus, ir grįžusi namo 
tikrai juos sapnuosiu. 

Rytą mane pažadina kažkokio paukščio 
giesmė. Bent sykį nėra klyksmų, išgąsčio 
šūksnių, skamba tik malonios aušros 
melodijos. Lauke keturi „Ričardo koman- 
dos“ nariai, susiglaudę prie stovyklos laužo, 
gurkšnoja kavą. Džonis sėdi vienišas po 
medžiu. Išsisėmimas tartum laša jam nuo 
pečių, galva kinksi priekin, kovojant su 
miegu. Noriu nueiti pas jį, išmasažuoti 
nuovargį, bet kiti mane stebi. Tad 
nupėdinu prie jų rato. 

— Kaip laikosi Keiko? — manęs klausia 
Eliotas. 

— Tebemiega. Visą naktį buvo rami. 

Įsipilu kavos. 

— Man džiugu matyti šįryt visus gyvus, 
— pasakau. 

Mano sąmojis prasto skonio, ir vos tik 
žodžiai ištrūksta iš burnos, kaipmat 
pasigailiu. 

— Įdomu, ar jam džiugu, — žvilgtelėda- 
mas į Džonį burbteli Ričardas. 

— Kaip tai reikėtų suprasti? 

— Man atrodo keista, kaip blogai viskas 
pakrypo. Iš pradžių žūva Klarensas. Paskui 
Isajas. Ir sunkvežimis — kaipgi, po velniais, 
sunkvežimis šitaip paprasčiausiai nudvėsė? 

— Kaltini Džonį? 

Ričardas apžvelgia kitus tris, ir aš staiga 
suprantu, kad jis ne vienintelis manantis, 
kad kaltas Džonis. Ar todėl jie visi 
susiglaudę kartu? Keičiasi prielaidomis, 
maitina savo paranoją? 

Papurtau galvą. 

— Tai juokinga. 

— Buvo žinoma, kad ji šitaip pasakys, — 
sumurma Viviana. — Juk aš tau sakiau. 

— Ką? 

— Visiems aišku, kad esi Džonio favor- 
itė. Žinojau, kad jį užsistosi. 

— Džoniui nereikia, kad kas nors jį užs- 
istotų. Tai jis išsaugo mus gyvus. 

— Nejaugi? 

Viviana įtariai žvilgteli Džonio pusėn. 
Nors jis per toli, kad mus nugirstų, bet ji vis 
tiek pritildo balsą: 

— Tu tuo tikra? 

Absurdas. Tyrinėju jų veidus, klausdama 
savęs, kas gi pradėjo tą šnabždesių 
kampaniją. 

— Nori man pasakyti, kad Džonis 
nužudė Isają ir jį užtempė į tą medį? Arba 
galbūt jis tik pristatė jį leopardei ir leido 
perimti iš ten? 

— Ką mes iš tikrųjų apie jį žinome, Mile? 
— klausia Eliotas. 

— O Dieve. Dar ir tu prisidedi. 

— Turiu tau pasakyti, ką jie kalba... — 
Eliotas pasižiūri sau per petį ir, nors šn- 
abžda, girdžiu jo balse paniką. — Mane tai 
varo iš proto. 

— Pagalvok apie tai, — sako Ričardas. — 
Kaip mes visi galiausiai atsidūrėme šiame 
safaryje? 

Piktai nuveriu jį akimis. 

— Vienintelė priežastis, kodėl aš čia — tu 
pats. Pats norėjai išsvajotojo afrikietiško 
nuotykio ir dabar jį gavai. Jis neatitinka 
lūkesčių? Arba pasidarė pernelyg rizikingas 
net ir tau? 

— Mes jį suradome per internetą, — iki 
tol tylėjusi, prabyla Silvija. 

Pastebiu, kavos puodelį globiančios jos 
rankos dreba. Laiko jį taip netvirtai, kad 
turi padėti, nes antraip kava išsilaistys. 

— Viviana ir aš, mudvi norėjome keli- 
onės į savaną su stovyklavimu palapinėse, 

bet negalėjome sau leisti daug išlaidų. 
Suradome tinkle jo svetainę. „Pražuvęs 
Botsvanoje“, — ji pusiau isteriškai 
susijuokė. — Štai taip mums ir nutiko. 

— Aš prie jų prisidėjau, — įsiterpia Eli- 
otas. — Silvija, Vivė ir aš sėdėjome kartu vi- 
ename Keiptauno bare. Ir jos man papa- 
sakojo, kad vyksta į pasakišką safarį. 

— Man taip gaila, Eliotai, — sako Silvija. 
— Apgailestauju, kad tame bare išvis su- 
sipažinai su mumis. Apgailestauju, kad mes 
tave įkalbėjome vykti drauge. 

Ji netvirtai atsikvepia ir lūžtančiu balsu 
priduria: 

— Dieve, aš tik noriu namo. 

— Matsunagos surado šią ekskursiją irgi 
per internetą, — paaiškina Viviana. — Isa- 
jas man pasakė ieškojęs tikrų afrikietiškų 
įspūdžių. Ne kokio nors turistų namelio, 
bet progos išties patyrinėti savaną. 

— Taip ir mes galiausiai čia atsidūrėme, 
— patvirtina Ričardas. — Per tą pačią suk- 
rūštą internetinę svetainę.  „Pražuvę 
Botsvanoje“. 

Prisimenu tą vakarą, kai Ričardas man 
ją parodė savo kompiuteryje. Dienų dienas 
jis naršė po internetą, leipėdamas nuo va- 
izdų su safario nameliais, palapinių stovyk- 
lomis ir vaišėmis nuklotais stalais prie 
žvakių šviesos. Bet nepamenu, kodėl jis 
galiausiai apsistojo prie svetainės „Pražuvę 
Botsvanoje“. Galbūt todėl, kad ji žadėjo 
autentiškus įspūdžius. Tikrą laukinę gamtą, 
gyvenseną, kokią pasirinktų Hemingvėjus, 
nors Hemingvėjus veikiausiai tebuvo įtikin- 
amas akių dūmimas. Aš nė kiek neprisidė- 
jau planuojant šitas atostogas; taip 
pasirinko Ričardas, tai buvo jo svajonė. O 
dabar — košmaras. 

— Norite pasakyti, kad jo internetinė 
svetainė fiktyvi? — klau-siu. — Kad ja 

pasinaudojo mums įvilioti čia? Ar jūs, 
žmonės, net girdite patys save? 

— Žmonės iš viso pasaulio atvyksta čia 
medžioti stambių laimikių, — sako Ričar- 
das. — Kas, jeigu šįkart mes esame 
laimikis? 

Jeigu tikisi reakcijos, tai jos sulaukia. 
Eliotas, atrodo, tuoj susivems. Silvija 
prisideda prie burnos delną, tartum 
stengtųsi nuslopinti kūkčiojimą. 

Bet aš sureaguoju niekinamai 
prunkštelėdama: 

— Manai, Džonis Posthumas medžioja 
mus? Dieve, Ričardai, nepaversk šito į vi- 
eną iš savo trilerių. 

— Džonio rankose šautuvas, — atremia 
Ričardas. — Jo rankose visa galia. Jeigu 
mes nesilaikysime drauge, kiekvienas iš 
musų, visi Mirsime. 

Štai kas. Tai girdžiu iš jo pagiežingo 
balso. Matau iš nukreiptų į mane įtarių 

žvilgsnių. Tarp jų esu Judas, toji, kuri 
nubėgs pas Džonį ir paskųs. Viskas taip ab- 
surdiška, kad turėčiau juoktis, bet, po 
šimts, esu pernelyg pikta. Atsistodama vos 
pajėgiu išlaikyti tvirtą balsą: 

— Kai šitai baigsis, kai kitą savaitę 
sėdėsime lėktuve atgalios į Mauną, aš jums 
apie tai priminsiu. Ir jūs visi jausitės kaip 
idiotai. 

— Viliuosi, tu teisi, — sukužda Viviana. 
— Dievaži, viliuosi, kad esame idiotai. Vili- 
uosi, kad būsime tame lėktuve, o ne tik 
krūva kruvinų kaulų, tarp... — jos balsas 
staiga nutrūksta, ūmai užslinkus virš galvos 
šešėliui. 

Džonis prisiartino taip tyliai, kad jie nė 
neišgirdo, ir dabar stovi už Vivianos, 
apžvelgdamas mūsų sambūrį. 

— Mums reikia vandens ir malkų laužui, 
— sako jis. — Ričardai, Eliotai, eime su 
manimi prie upės. 


269/748 

Abu vyrai atsistoja. Elioto akyse matau 
baimę. Tokia pati baimė žiba ir blondinių 
akyse. Džonis laisva šaulio poza ramiai 
laiko pasidėjęs ant rankų šautuvą, bet vien 
tik ginklo buvimas jo rankose nusveria 
galios svarstykles. 

— O kaip... kaip merginos? — klausia 
Eliotas, nervingai  pažvelgdamas į 
blondines. — Gal turėčiau, e... pasilikti jų 
pasaugoti? 

— Jos gali laukti sunkvežimyje. O šiuo 
metu man reikia jėgos. 

— Jeigu man duosite šautuvą, — pasiūlo 
Ričardas, — mudu su Eliotu galime atnešti 
malkų ir vandens. 

— Niekas be manęs stovyklos nepaliks. 
Ir aš be šautuvo nepalieku jos ribų. — Džo- 
nio veidas griežtas. — Jeigu norite išlikti 
gyvi, privalote manimi pasitikėti. 

9 Tokios gyvatės. 
7 Šliandrinis juodmedis, Afrikoje vadinamas 
šakaluogiu, nes jo vaisius mėgsta šakalai. 
Š Užuomina į nuotykių filmą apie šveicarų 
šeimą, kuri sudužus laivui pateko į negyvenamą 
salą. 
9 Pailgi medžio vaisiai panašūs į dešras, todėl 
taip ir vadinamas. 

Bostonas 


Gabrielio kepsnys buvo paruoštas puikiai, 
vidutiniškai pusžalis, kokį jis visada užsi- 
sakydavo, kai juodu pietaudavo „Pas 
Mateo“. Bet šįvakar, sėdint restorane prie 
savo pamėgtojo staliuko, kai vyras perpjovė 
filė, Džeinė vos pajėgė ištverti besisunki- 
ančio kraujo vaizdą. Tai ją privertė pagal- 
voti apie Debros Lopes kraują, varvantį nuo 
didžiulio akmens. Apie Goto kūną, kabantį 
kaip jautienos šoninė. Kraujas galvijo ar 
žmogaus, vis vien mes visi — šviežia mėsa. 

Gabrielis pastebėjo, kad kiaulienos žlėg- 
tainio ji vos prisilietė, ir tiriamai nužvelgė 
žmoną. 

— Tu vis apie tai mąstai, taip? 

— Nieko negaliu sau padaryti. Ar tau 
taip nepasitaiko? Scenų, kurių nepajėgi iš- 
mesti iš galvos, nors ir kaip stengiesi? 

—  Stenkis labiau, Džeinė, — jis 
spustelėjo jai per stalą ranką. — Jau labai 
seniai mudu drauge pietavome. 

— Aš stengiuosi, bet šita byla... — ji 
pažvelgė į jo kepsnį ir nusipurtė. — Galėtų 
mane paversti vegetare. 

— Net šitaip blogai? 

— Mes abu esame matę siaubingų 
dalykų. Daug laiko praleidę autopsijų 
salėse. Bet šitas atvejis mane gąsdina 
kažkaip giliau. Išdarinėtas ir paliktas 
kabėti. Apgraužtas savo paties naminių 
gyvūnėlių. 

— Štai kodėl mums nereikėtų šunyčio. 

— Gabrieli, visai nejuokinga. 

Jis pasiėmė taurę vyno. 

— Aš tik stengiuosi palengvinti 
pasimatymo vakarą. Daug jų neturime, o 
šis jau virsta į dar vieną bylos apžvalgą. 
Kaip visada. 

— Tai per mūsų abiejų darbą. Apie ką gi 
daugiau turėtume kalbėtis? 

— Galbūt apie mūsų dukterį? Kur 
galėtume nuvykti per kitas atostogas? 

Jis padėjo ant stalo savo vyno taurę ir 
pažvelgė į žmoną. 

— Gyvenime yra daugiau nei 
žmogžudystės. 

— Būtent tai mudu suvedė. 

— Ne tik tai. 

Ne, pagalvojo ji, kai vyras vėl paėmė 
peilį ir įniko juo darbuotis — šaltai, ramiai, 
kaip įgudęs chirurgas. Tądien, kai su- 
sipažino Akmenuotojo upokšnio 
draustinyje, jo šaltakraujiškumas Džeinei 

pasirodė bauginantis. Per popietės su- 
maištį, kai farai ir kriminalistai būrėsi apie 
yrantį kūną, Gabrielis buvo ramiai 
vadovaujantis dalyvis, abejingas, viską per- 
prantantis stebėtojas. Tuomet ji nenustebo 
sužinojusi, kad jis iš FTB; mat iš pirmo 
žvilgsnio atpažino pašalietį, kuris turi jai 
mesti iššūkį. Bet tai, kas iš pradžių juos 
nuteikė vieną prieš kitą, vėliau taip pat ir 
suartino. „Stumk ir trauk“ — priešingybės 
suartina. Net ir dabar, stebėdama savo si- 
utinamai ramų vyrą, ji tiksliai žinojo, kodėl 
jį įsimylėjo. 

Jis pažvelgė į Džeinę ir pasiduodamas 
atsiduso. 

— Gerai, man patinka ar ne, matyt, kal- 
bėsimės apie žmogžudystę. Taigi, — Gabri- 
elis padėjo ant stalo peilį su šakute, — tu 
tikrai manai, kad Pagyrūnas O'Brajenas — 
raktas į tai? 

— Pikti skambučiai į jo radijo laidą tokie 
klaikiai panašūs į komentarus, paliktus po 
straipsniu apie Leoną Gotą. Juose kalbama 
apie pakabinimą ir išdarinėjimą. 

— Toks kalbos vaizdingumas nėra kuo 
nors ypatingas. Paprasčiausiai medžiotojai 
taip daro. Aš pats taip darydavau nušovęs 
elnią. 

— Skambintoja Suzė prisistato kaip 
Veganų kovos armijos narė. Savo internet- 
inėje svetainėje jie tvirtina, kad Masaču- 
setse turi penkiasdešimt narių. 

Gabrielis papurtė galvą. 

— Ta organizacija man negirdėta. Ne- 
prisimenu, kad būtų pasirodžiusi kokiuose 
nors federalinio sekimo sąrašuose. 

— Taip pat ir Bostono policijos departa- 
mento sąrašuose. Bet jie pakankamai 
gudrūs, kad laikytųsi tyliai. Ir neprisiimtų 
savo nuopelnų. 

— Kai pakabina ir išdarinėja medžioto- 
jus? Ar tai panašu į veganus? 

— Pagalvok apie Žemės išlaisvinimo 
frontą. Jie padeda padegamąsias bombas. 

— Bet ŽIF kaip įmanydami stengiasi 
nieko neužmušti. 

— Vis dėlto pasižiūrėk į simboliką. Leo- 
nas Gotas — stambiųjų žvėrių medžiotojas 
ir taksidermistas. Hub Magazine išs- 
pausdina apie jį straipsnį „Trofėjų meis- 
tras“. Po kelių mėnesių jis randamas 
kabantis už čiurnų, perrėžtas visu ilgiu ir 
išdarinėtas. Pakabintas tokiame aukštyje, 
kad galėtų būti suėstas savo numylėtinių 
gyvūnėlių. Koks tinkamesnis būdas 
susidoroti su medžiotojo kūnu, nei duoti jį 
suplėšyti į gabalus Pukiui ir Fidui'?? 

Ji nutilo, staiga suvokusi, kad restoranas 
nuščiuvo. Žvilgtelėjusi į šoną, prie gretimo 
staliuko pamatė į ją spoksančią porą. 

— Ne laikas ir ne vieta, Džeinė, — per- 
spėjo Gabrielis. 

Džeinė įbedė akis į kiaulienos žlėgtainį. 

— Puikūs nūnai pas mus orai. 

Tik kai pokalbių dūzgesys aplinkui atsin- 
aujino, ji tyliau pridūrė: 

— Manau, simbolika akivaizdi. 

— Arba ji neturi nieko bendra su faktu, 
kad jis buvo medžiotojas. Motyvas gali būti 
ir vagystė. 

— Jeigu vagystė, tai gana ypatinga. Jo 
piniginė su pinigais tebeliko miegamajame, 
nepaliesta. Kiek iki šiol žinome, Goto 
namuose pasigesta tiktai snieginio leo- 
pardo kailio. 

— Ir tu jau man sakei, kad jis labai 
vertingas. 

— Bet tokiu retu kailiu būtų velniškai 
sunku atsikratyti. Jis turėtų būti skirtas 
kokiai nors privačiai kolekcijai. Ir jeigu vi- 
enintelis motyvas buvo apiplėšimas, tai 


|| | | | | | | WB 
kodėl imtis kruvino ritualo ir auką 
išdarinėti? 

— Man regis, čia tu turi du simbolinius 
požymius. Pirmas — įgyti reto gyvūno kailį. 
Antras — kokios būklės buvo paliktas aukos 
kūnas. 

Gabrielis suraukęs antakius žvelgė į 
žvakę ant stalo ir gromuliavo šią mintį. 
Galiausiai mįslė jį įtraukė, ir dabar visiškai 
ja susidomėjo. Tai galėjo būti jų 
pasimatymo vakaras, vienintelis per 
mėnesį, kai abu pasižadėdavo nekalbėti 
apie darbą, bet visada grįždavo prie žmo- 
gžudystės. Kaipgi kitaip, jeigu abu tuo 
gyveno ir kvėpavo? Ji stebėjo ant vyro 
veido virpčiojant žvakės šviesą, kol jis tylo- 
mis sijojo faktus. Kokia ji laiminga, kad gali 
su juo dalytis tais faktais. Pagalvojo, kaip 
būtų, jeigu čia sėdėtų su sutuoktiniu ne iš 
teisėsaugos, nesitvertų išsipasakoti, kas ją 
graužia, ir negalėtų ničnieko apie tai 

prasitarti. O dabar jie dalijasi ne tik namais 
ir vaiku, bet taip pat ir tuo žiauriu 
žinojimu, kaip žaibiškai gali pasikeisti 
gyvenimas. Arba baigtis. 

— Pasižiūrėsiu, kokios turime informaci- 
jos apie Veganų kovos armiją, — prašneko 
jis. — Bet būčiau linkęs susitelkti į leopardo 
kailį, kadangi tai vienintelis tau žinomas 
paimtas vertingas daiktas. 

Ir šiek tiek patylėjęs paklausė: 

— Ką manai apie Džerį O'Brajeną? 

— Išskyrus tai, kad jis šovinistas 
bukagalvis? 

— Turiu omeny, kaip apie įtariamąjį. Ar 
galėjo turėti motyvą nužudyti Gotą? 

Džeinė papurtė galvą. 

— Jie buvo medžioklės draugeliai. Jis 
lengvai galėjo jį nušauti miške ir tai pateikti 
kaip nelaimingą atsitikimą. Bet taip, aš 
pagalvojau apie O'Brajeną. Ir jo asmeninį 
padėjėją. Gotas buvo toks vienišius, nėra 

daug įtariamųjų, iš ko galėtum rinktis. Bent 
nė vieno mums žinomo. 

Bet giliai pasikask į kieno nors gyven- 
imą, ir visada aptiksi netikėtumų. Džeinė 
prisiminė kitas aukas, kitus tyrimus, per 
kuriuos išaiškėjo slapti meilužiai, nutylėtos 
banko sąskaitos ar iškilusių į dienos šviesą 
begalė draudžiamų pomėgių, kai kieno nors 
gyvenimas apnuoginamas smurtingo galo. 

Ir ji prisiminė tėvą, kuris irgi turėjo savų 
paslapčių, kurio romanas su kita moterimi 
išardė jo santuoką. Net žmogus, kurį 
Džeinė manė pažįstanti, žmogus, su kuriuo 
kartu praleisdavo kiekvienas Kalėdas, kiek- 
vieną gimtadienį, pasirodė esąs svetimas. 

Vėliau tą vakarą Džeinė buvo priversta 
susidurti su tuo pačiu svetimuoju, kai kartu 
su Gabrieliu sustojo priešais Andželos 
namą pasiimti jų dukters. Ji pastebėjo 
kiemo įvažoje pastatytą pažįstamą auto- 
mobilį ir nustebo: 

— Ką tėtis čia veikia? 

— Tai jo namas. 

— Kadaise buvo. 

Ji išlipo ir nužvelgė įprastoje vietoje 
pastatytą ševrolė, lyg šis niekada nė nebūtų 
išvažiavęs. Tartum Frenkas  Ricolis 
paprasčiausiai galėtų vėl įžengti į ankstesnį 
savo gyvenimą ir viskas būtų visiškai po 
senovei. Ševrolė kairysis priekinis sparnas 
buvo naujai įlenktas; įdomu, ar Frenko 
barakuda tai padarė ir ar jis dėl to ją 
aprėkė, kaip sykį apšaukė Andželą, kai ji 
įbrėžė automobilio dureles. Jeigu 
pakankamai ilgai būni su bet kokiu vyru, 
net spindintis naujas meilužis pradės rodyti 
savo trūkumus. Kada ta barakuda 
pastebėjo plaukus Frenko šnervėse, o ryte 
užuodė iš burnos kvapą kaip ir kiekvieno 
kito vyro? 


282/748 

— Tik paimam Reginą ir važiuojam 
namo, — jiems kopiant į priekinį priebutį, 
pašnabždėjo Gabrielis. 

— Kaip tu manai, o ką aš darysiu? 

— Tikiuosi, neįsitrauksi į įprastą šeimos 
dramą. 

— Šeima be dramos, — pasakė ji, nus- 
pausdama durų skambutį, — būtų ne 
mano. 

Duris atidarė Džeinės motina. Ji tik 
atrodė kaip Andžela, o iš tiesų buvo supli- 
uškusi zombiška jos versija, kuri juos pas- 
veikino negyva šypsena. 

— Ji kietai miega. Neturėjau jokio vargo. 
Ar maloniai pavakarieniavote? 

— Aha. Kodėl tėtis čia? — paklausė 
Džeinė. 

Frenkas šūktelėjo: 

— Sėdžiu savo namuose, štai kaip. Kas 
per klausimas? 

Džeinė nuėjo į svetainę ir pamatė tėvą, 
įsitaisiusį savo senajame fotelyje — it kla- 
jojantį karalių, sugrįžusį atsiimti sosto. Jo 
plaukai keistai blizga, batų tepalo juodumo 
— kada gi juos nusidažė? Esama ir kitų per- 
mainų: šilkiniai marškiniai atvira apykakle, 
prašmatnus rankinis laikrodis. Dėl to jis 
atrodo kaip kokia nors Frenko Ricolio ver- 
sija iš Las Vegaso. Nejaugi ji įžengė ne į tu- 
os namus, atsidūrė alternatyviame pa- 
saulyje su androide mama ir disko stiliaus 
tėčiu? 

— Aš paimsiu Reginą, — tarė Gabrielis ir 
diskretiškai išnyko koridoriumi. 

Bailys. 

— Mudu su tavo motina pagaliau 
susikalbėjome. 

— Tai yra? 

— Ketiname viską atitaisyti. Grįžti prie 
to, kaip buvo anksčiau. 

— Su ar be Blondės? 

— Kas, po velnių, tau yra? Mėgini viską 
sužlugdyti? 

— Tu gana gerai pasidarbavai pats. 

— Andžela! Pasakyk jai. 

Džeinė pasisuko į motiną. Ši stovėjo 
nudūrusi akis į grindis. 

— Ar tu kaip tik šito nori, mam? 

— Bus gerai, Džeine, — tyliai ištarė 
Andžela. — Pasiseks. 

— Tai neskamba kaip entuziazmo 
balsas. 

— Aš myliu tavo mamą, — pasakė Fren- 
kas. — Mudu esame šeima, sukūrėme 
namus ir liekame kartu. Tai svarbiausia. 

Džeinė vedžiojo akis nuo vieno prie kito 
gimdytojo. Tėvas, už-raudęs ir kliaudingas, 
piktai žioravo į ją. Motina vengė dukters 
žvilgsnio. Tiek daug Džeinė norėjo pa- 
sakyti, tiek daug turėtų pasakyti, bet buvo 
per vėlu: Gabrielis jau stovėjo prie 

paradinių durų, laikydamas ant rankų jų 
įmigusią dukterį. 

— Dėkui, kad pasėdėjai prie mažylės, 
mam, — pasakė Džeinė. — Aš tau 
paskambinsiu. 

Jie išėjo laukan prie automobilio. Gabri- 
eliui baigus užsagstyti Reginą jos auto- 
mobilinėje kėdutėje, paradinės durys atsid- 
arė ir iš namo išėjo Andžela su Reginos 
kimštine žirafa rankose. 

— Ji klyks kaip žudoma, jeigu pamiršite 
Benį, — pasakė pa-duodama žirafą Džeinei. 

— Tu gerai jautiesi, mam? 

Andžela apsiglėbė rankomis ir žvilgtelėjo 
atgal į namą, lyg lauktų, kad kas nors kitas 
atsakytų į tą klausimą. 

— Mam? 

Andžela atsiduso. 

— Taip turi būti. To nori Frenkas. Taip 
pat ir Maikas. 

— Mano broliai čia neturi balso. Tik tu 
vienintelė turi. 

— Jis taip ir nepasirašė skyrybų popier- 
ių, Džeine. Mudu tebesame susituokę, o tai 
kai ką reiškia. Reiškia, kad jis niekada iš 
tikrųjų mūsų neišsižadėjo. 

— Tai reiškia, kad jis norėjo abejaip. 

— Jis — tavo tėvas. 

— Aha, ir aš jį myliu. Bet myliu ir tave, o 
tu neatrodai laiminga. 

Šešėliuose  skendinčiame įvažiavimo 
take ji matė, kaip motina stengiasi nutaisyti 
narsią šypseną. 

— Mes esame šeima. Aš padarysiu, kad 
tai pasisektų. 

— O kaip Vinsas? 

Vos tik paminėjus Korsako vardą, moti- 
nos šypsena staiga subliūško. Ji prisis- 
paudė prie burnos delnus ir nusisuko. 

— O Dieve. O Dieve... 

Motina pratrūko kūkčioti, ir Džeinė ją 
apkabino. 

— Ilgiuosi jo, — prisipažino Andžela. — 
Ilgiuosi kasdien. Jis to nenusipelno. 

— Myli Vinsą? 

— Taip! 

— Myli tėtį? 

Andžela trumpai padvejojo. 

— Žinoma, myliu. 

Bet tikrasis atsakymas buvo toje 
pauzėje, tose tyliose sekundėse prieš 
paprieštaraujant tam, ką jos širdis jau 
žinojo. Ji atsitraukė nuo Džeinės, giliai at- 
sikvėpė ir atsitiesė. 

— Dėl manęs nesijaudink. Viskas bus 
puiku. Dabar važiuok namo ir paguldyk 
mergytę į lovelę, gerai? 

Džeinė lydėjo akimis motiną, nueinančią 
atgal į namą. Pro langą matė, kaip Andžela 
įsitaiso svetainėje ant sofos priešais Frenką, 
tebesėdintį fotelyje. Visai kaip senais 

laikais, pagalvojo Džeinė. Mama savo 
kampe. Tėtis — savajame. 


'9 Katinas ir šuo, animacinių filmų personažai. 

Mora stabtelėjo įvažoje ir pažvelgė aukštyn 
į kranksinčias varnas. Dešimtys tupėjo 
aukštai medyje nelyginant pikta lemiantys 
vaisiai, pilko dangaus fone skėtriodamos 
juodais sparnais. Varnų žmogžudystė — 
tinkamas terminas šiam sambūriui ir šią 
šaltą pilką dieną su artėjančiais audros de- 
besimis ir jos laukiančia niūria užduotimi. 
Skersai tako, vedančio į kiemą už namo, 
buvo nutiesta nusikaltimo vietą žyminti 
juosta. Mora pranėrė po ja ir slinkdama per 
šviežiai išjudintą dirvą juto varnas ją 
stebint, sukranksint į kiekvieną žingsnį, tri- 
ukšmingai aptarinėjant naują įsibrovėlę į jų 
karalystę. Už namo kieme, šalia palikto 

ekskavatoriaus ir drėgnų žemių kauburio, 
stovėjo detektyvai Darenas Krouvas ir 
Džonis Temas. Morai artinantis, Temas jai 
pamojo apmauta purpurine pirštine ranka. 
Žmogžudysčių skyriuje jis buvo naujokas, 
uolus ir neturintis humoro jausmo jaunas 
detektyvas, neseniai perkeltas iš 
patruliavimo kinų kvartale. Savo nelaimei, 
buvo paskirtas į porą su Krouvu, kuris 
privertė savo ankstesnį partnerį Tomą 
Murą išeiti į labai nusipelnytą pensiją. 
Pragare sumanyta pora — taip juodu 
praminė Džeinė, ir skyriuje buvo lažin- 
pęs Temas galiausiai palūš ir pakels ranką 
prieš Krouvą. Toks poelgis reikštų Temo 
karjeros katastrofą, tikrai, bet visi sutarė, 
kad būtų velniškai malonu pamatyti. 

Net čia, tankiai medžiais apaugusiame 
užpakaliniame kieme, be jokių televizijos 
kamerų, Krouvas buvo pačiame savo 

puikume, kaip iš GO", su kino žvaigždės 
šukuosena ir kostiumu, gražiai pagal už- 
sakymą pasiūtu jo platiems pečiams. Jis 
buvo vyras, įpratęs susiurbti visą dėmesį, ir 
būtų lengva nepastebėti kur kas ramesnio 
Temo. Bet Mora susitelkė kaip tik į Temą, 
nes žinojo, kad gali juo kliautis: perteiks 
faktus neprafiltruotus ir tiksliai. 

Nespėjus Temui išsižioti, | Krouvas 
susijuokęs prašneko: 

— Nemanau, kad namo savininkai tikė- 
josi tai rasti savo naujajame plaukymo 
baseine. 

Mora pažvelgė žemyn į žemėmis išteptą 
kaukolę ir krūtinės ląstos griaučius, 
gulinčius iš dalies perlenktame mėlyname 
plastikiniame  brezente. Pakako vieno 
žvilgsnio, kad atpažintų žmogaus kaulus. 

Ji užsimovė pirštines. 

— Kokia čia istorija? 

— Turėjo būti naujas plaukymo basei- 
nas. Savininkai nusipirko namą prieš trejus 
metus, nusisamdė „Lorenzo Construction“ 
baseinui iškasti. Dviejų pėdų gylyje rado 
tai. Ekskavatorininkas atvertė brezentą, 
persigando ir paskambino devyni vienas vi- 
enas. Laimė, neatrodo, kad savo kaušu 
būtų padaręs daug žalos. 

Mora nepamatė jokių drabužių, jokių 
brangenybių, bet mirusiojo lyčiai nustatyti 
jų nė neprireikė. Pritūpusi tyrinėjo švelnias 
antakines briaunas. Ji daugiau atvertė su- 
lenktą brezentą, atidengdama dubenį su 
plačiai išsiskleidusiais klubikauliais. Iš vi- 
eno žvilgsnio į šlaunikaulį nustatė, kad 
žmogaus būta neaukšto, daugiausia penkių 
pėdų ir trijų colių ūgio. 

— Ji čia pragulėjo kurį laiką, — pasakė 
Temas — jam nereikėjo Moros pagalbos, 
kad atpažintų moters palaikus. — Ar ilgai, 
kaip manote? 

— Pilnutinė skeletizacija. Stuburo sąnar- 
ių nebelikę, — pastebėjo Mora. — Tos 
raiščių jungtys jau suirusios. 

— Vadinasi, mėnesius? Metus? 

— Taip. 

Krouvas nekantriai krenkštelėjo. 

— O konkrečiau? 

— Sykį mačiau pilnutinę skeletizaciją ne- 
giliame kape praėjus vos trims mėnesiams, 
tad konkrečiau atsakyti negaliu. Galiu tik 
apytikriai spėti, kad post mortem inter- 
valas — mažų mažiausia šeši mėnesiai. Ka- 
dangi ji nuoga ir kapas negilus, irimas 
turėjo būti spartesnis, bet nemažas gylis 
apsaugojo nuo naršančių maitėdų. 

Jiems virš galvų tartum atsakas 
pasigirdo garsus kranktelėjimas. Pažvelgusi 
aukštyn, Mora pamatė tris ant šakos 
tupinčias ir juos stebinčias varnas. Buvo 
regėjusi, kokią žalą varniniai gali padaryti 
žmogaus kūnui, kaip tie snapai gali 

suplėšyti raiščius ir išlesti iš akiduobių akis. 
Sušlamėję smailais sparnais, paukščiai 
sutartinai pakilo į orą. 

—  Nemalonūs paukščiai. It maži 
maitvanagiai, — pasakė Temas, stebėdamas 
juos nuplasnojant. 

— Ir neįtikimai protingi. Jeigu tik jie 
galėtų kalbėti, — ji pažvelgė į jį. — Kokia 
šios vietos nuosavybės istorija? 

— Apie keturiasdešimt metų priklausė 
kažkokiai senyvai moteriai. Prieš penkio- 
lika ji mirė, užsitęsė testamento tvirtinimas 
ir namo būklė vis prastėjo. Pasitaikydavo 
nuomininkų, bet daugiausia jis stovėdavo 
tuščias. Kol prieš trejetą metų namą nu- 
sipirko ši pora. 

Mora apžvelgė kiemo ribas. 

— Jokių tvorų. Ir valda remiasi į mišką. 

— Aha, ribojasi su Akmenuotojo up- 
okšnio draustiniu. Lengvai prieinama 

kiekvienam, ieškančiam vietos, kur užkasti 
kūną. 

— O dabartiniai savininkai? 

— Maloni jauna pora. Jie pamažu tvarkė 
namą, atnaujino vonios kambarį ir virtuvę. 
Šiais metais nusprendė į žemę įleisti ba- 
seiną. Anot jų, prieš pradedant jį kasti, ši 
kiemo dalis buvo gana tankiai užžėlusi 
piktžolėmis. 

— Vadinasi, palaidota anksčiau, nei jie 
nusipirko namą? 

— O kaip ši mergina? — įsiterpė Krouv- 
as. — Jūs galite pasakyti mirties priežastį? 

— Turėkite šiek tiek kantrybės, detek- 
tyve. Aš dar nė nebaigiau jos išvynioti. 

Mora nuplėšė likusią mėlynojo brezento 
dalį, atidengė blauzdikaulius, šeivikaulius, 
padikaulius ir... Ji sustingo, stebeilydama į 
oranžinę nailoninę virvę, tebeapsuktą apie 
čiurnikaulius. Akimirksniu galvoje švys- 
telėjo vaizdinys. Kita nusikaltimo vieta. 

Oranžinė nailoninė virvė. Už čiurnų 
pakabintas kūnas pašalintais viduriais. 

Tylomis ji perkėlė žvilgsnį prie krūtinės 
ląstos griaučių. Priklaupė arčiau ir įs- 
istebeilijo į kardinę ataugą, kur susiėjo ir 
jungėsi prie krūtinkaulio šonkauliai. Net 
tokią apniukusią dieną, miško prietemoje ji 
kaule pamatė aiškią įrantą. Įsivaizdavo šį 
kūną, pakabintą už čiurnų žemyn galva. 
Įsivaizdavo peilį perskrodžiant pilvą, nuo 
gaktos iki krūtinkaulio. Ta įranta buvo kaip 
tik ten, kur savo kelią baigtų peilis. 

Pirštinėse rankos jai staiga atšalo. 

— Daktare Ailz? — paklausė Temas. 

Nuleidusi jį negirdom, pasižiūrėjo į 
kaukolę. Kaktos kaule, ten, kur šis nuožul- 
niai leidosi į antakius, buvo trys lygia- 
grečios įbraižos. 

Apstulbusi ji ant kelių atsilošė. 

— Reikia paskambinti Ricoli. 

Priekyje žaibai, pagalvojo Džeinė, praner- 
dama po šviesia policijos juosta. Ši nusikal- 
timo vieta priklauso ne jai, čia ne jos terit- 
orija, todėl Džeinė tikėjosi, kad iš pat pra- 
džių Darenas Krouvas leis tą aiškiai supra- 
sti. Prisiminė Leoną Gotą, šaukiantį ant 
kaimynės mažylio: Dink iš mano vejos! 
Įsivaizdavo Krouvą po trisdešimties metų, 
lygiai tokį patį pakvaišusį senioką, šauki- 
antį: Dink iš maniškės nusikaltimo vietos! 

Bet šoniniame kieme ją pasitiko Džonis 
Temas. 

— Ricoli, — tarė. 

— Kaip jo nuotaika? 

— Kaip įprasta. Spindi it saulė. 

— Tai gerai, a? 

— Šiuo metu nėra pernelyg laimingas dėl 
daktarės Ailz. 

— Aš irgi ne pernelyg laiminga. 

— Ji užsispyrė pasikviesti jus. O dak- 
tarės Ailz aš klausau. 


298/748 

Džeinė nužvelgė Temą, bet kaip visada 
neįstengė išskaityti jo veido, niekada ne- 
sugebėdavo. Nors Žmogžudysčių skyriuje 
jis buvo naujas, jau turėjo nepriekaištingai 
ir atkakliai dirbančio žmogaus reputaciją. 
Skirtingai nei Krouvas, Temas nesivaikė 
šlovės. 

— Sutinkate, kad tarp tų dviejų atvejų 
esama ryšio? — paklausė ji. 

— Žinau, daktarė Ailz nuojautomis 
nesikliauja. Štai kodėl mane šiek tiek 
nustebino, kad ji išsikvietė jus. Turint gal- 
voje nuspėjamą atatranką. 

Jiems nereikėjo paminėti pavardės — 
abu žinojo, kad kalba apie Krouvą. 

— Ar labai blogai su juo kartu dirbti? — 
paklausė ji, kai abu žengė akmeninėmis 
plytelėmis klotu taku. 

— Atmetus faktą, kad sporto salėje aš jau 
suplėšiau tris bokso maišus? 

— Patikėkit manimi, geriau nebus. 
Dirbti kartu su juo — tas pat, kaip patirti 
kinišką kankinimą vand... — ji staiga nutilo. 
— Pats žinote, apie ką kalbu. 

Temas nusijuokė. 

— Mes, kinai, galbūt tai išradome, bet 
Krouvas ištobulino. 

Juodu išniro į užpakalinį kiemą, ir 
Džeinė pamatė jų paniekos objektą stovintį 
šalia Moros. Visa Krouvo kūno kalba, nuo 
pastirusio sprando iki sujaudintų gestų, 
šaukte šaukė: Atsikniskite! 

— Prieš paversdama tai visokių prielaidų 
cirku, — pasakė jis Morai, — gal mums 
pateiktumėte konkretesnį mirties laiką? 

— Konkrečiau kol kas neįmanoma, — at- 
sakė Mora. — Kitkas priklauso nuo jūsų. 
Tai jūsų darbas. 

Pastebėjęs prisiartinant Džeinę, Krouvas 
metė: 

— Neabejoju, atsakymus turi visažinė 
Ricoli. 

— Mane pasikvietė daktarė Ailz, — at- 
rėmė Džeinė. — Tik pasižiūrėsiu ir dingsiu 
tau iš kelio. 

— Aha. Taip. 

Mora ramiai tarė: 

— Ji antai ten, Džeine. 

Džeinė nusekė ją per kiemą prie stov- 
inčio ekskavatoriaus. Palaikai gulėjo ant 
mėlyno brezento šviežiai iškastos duobės 
pakraštyje. 

— Suaugusi moteris, — pasakė Mora. — 
Ūgis — apie penkios pėdos ir trys coliai. 
Stubure — jokių artritinių pokyčių, epifizės 
uždaros. Apytikris jos amžius — tarp 
dvidešimties ir trisdešimt penkerių metų... 

— Į kokią velniavą mane veli? — mur- 
mtelėjo Džeinė. 

— Atsiprašau? 

— Aš jau esu jo juodajame sąraše. 

— Taip pat ir aš, bet manęs tai ne- 
sustabdo dirbti savo darbo. 

Mora šiek tiek patylėjo ir pridūrė: 

— Jeigu tik jį išsaugosiu. 

Viskas dėl Moros parodymų teisme, kai 
už grotų buvo pasiųstas visų mėgstamas 
faras. Dėl savo atokumo, — kas nors jį 
pavadintų keistumu — Mora niekada neb- 
uvo populiari tarp Bostono policijos de- 
partamento kadrų, o dabar farai ją laikė sa- 
vo išdavike. 

— Turiu būti atvira, — prisipažino 
Džeinė. — Tai, ką papasakojai telefonu, 
nelabai mane sujaudino. 

Ji pažvelgė į palaikus, iš kurių buvo te- 
likę nekas daugiau kaip tik kaulai. 

— Pradžiai, tai moteris, — pasakė. 

— Jos čiurnos buvo surištos oranžine 
nailonine virve. Tokia pačia, kaip ir Goto 
atveju. 

— "Tokios rūšies virvė gana dažna. 
Skirtingai nei Gotas, šita yra moteris, ir 
kažkas pasivargino ją užkasti. 

— Visai kaip ir pas Gotą, krūtinkaulio 
apačioje yra įpjovimo žymė. Manau, visai 
tikėtina, kad ji buvo išskrosta. 

— Tikėtina? 

— Kai nėra išlikusių jokių minkštųjų 
audinių ir organų, negaliu to įrodyti. Bet 
krūtinkaulis įpjautas peiliu. Panašiai įp- 
jauni skrosdamas pilvą. Ir dar vienas 
dalykas. 

Mora atsiklaupė parodyti į kaukolę. 

— Pažiūrėk į tai. 

— Tas tris mažutes įbraižas? 

— Prisimeni Goto kaukolės nuotrauką, 
kurioje tau parodžiau tris linijinius 
įbrėžimus? Lyg nagų žymes kaule. 

— Šitos ne linijinės. Tik maži įdrėskimai. 

— Jos išsidėsčiusios tiksliai lygiagrečiai. 
Galėjo būti padarytos to paties įrankio. 

— Arba gyvūnų. Arba to ekskavatoriaus. 

Išgirdusi balsus, Džeinė pasisuko. 
Atvyko nusikaltimo vietos tyrėjų brigada, ir 
Krouvas kriminalistų trijulę vedė prie 
palaikų. 

— Taigi, ką sau galvoji, Ricoli? — pak- 
lausė Krouvas. — Ketini tai pasisavinti? 

— Nekovoju dėl tavo teritorijos. Tik 
tikrinu kai kuriuos panašumus. 

— Taviškė auka buvo kas? Šešiasdešimt 
ketverių metų vyriškis? 

— Taip. 

— O čia jauna moteris. Ar tau atrodo 
panašu? 

— Ne, — pripažino Džeinė, jausdama 
įbestą Moros žvilgsnį. 

— Jusiškė vyriškos lyties auka — ką gi 
pas ją radote per autopsiją? 

— Įskilusią kaukolę, taip pat sutraiškytą 
skydinę kremzlę, — atsakė Mora. 

— Mano merginos kaukolėje nėra akiva- 
izdžių įtrūkimų, — pareiškė Krouvas. 

Mano merginos. Lyg ji, šita bevardė 
auka, priklausytų jam. Lyg jis jau buvo 
įtvirtinęs nuosavybę. 

— Šita moteris buvo smulki ir lengviau 
sutramdoma nei vyras, — atrėmė Mora. — 
Nebūtų buvę reikalo pirma ją apsvaiginti 
smūgiu į galvą. 

— Bet yra kitas skirtumas, — 
paprieštaravo Krouvas. — Kita detalė, 
nesiderinanti su anuo atveju. 

— Detektyve Krouvai, aš žiūriu į šitų 
dviejų atvejų geštaltą. Bendrą vaizdą. 

— Ir jums tik atrodo, kad jį matote. Vi- 
ena auka — pagyvenęs vyras, antroji — 
jaunesnė moteris. Vienai įskilusi kaukolė, 
kitai — ne. Viena buvo nužudyta ir ek- 
sponuojama nuosavame garaže, kita — 
užkasta kieme už namo. 

— Abu buvo nuogi, surištomis virve či- 
urnomis ir, tikėtina, išdarinėti. Kaip pada- 
rytų medžiotojas... 

— Mora, — įsiterpė Džeinė, — gal apein- 
am valdą? 

— Aš jau ją apėjau. 

— Ką gi, aš — ne. Eime. 

Nenorom Mora nusekė ją nuo duobės ir 
jiedvi patraukė į kiemo pakraštį. Nusvirę 
medžiai čia dar labiau gilino ir taip slogiai 
pilkos popietės prieblandą. 

— Manai, Krouvas teisus, taip? — pak- 
lausė Mora su šiokiu tokiu kartėliu balse. 

— Žinai, aš visada gerbiu tavo nuomonę, 
Mora. 

— Bet šiuo atveju tu jai nepritari. 

— Turi pripažinti, tarp tų dviejų aukų 
yra skirtumų. 

— Įpjovimų žymės. Nailoninė virvė. Net 
mazgai panašus ir... 

— Dvigubas paprastas mazgas nėra 
išskirtinis. Nusikaltėliu dėta, kaip tik tokiu 
ir suriščiau auką. 

— O išdarinėjimas? Kiek pastaruoju 
metu matei tokių atvejų? 

— Tu radai krūtinkaulyje vienintelę 
įrantą. Tai neįtikina. Aukos labai būti 
skirtingos. Amžius, lytis, vieta, kur buvo 
rastos. 

— Kol nenustatyta moters tapatybė, neg- 
alima sakyti, kad ji niekaip nesusijusi su 
Gotu. 

— Gerai, — atsidusdama pasidavė 
Džeinė. — Teisybė. 

— Kodėl mudvi ginčijamės? Tu visada 
gali įrodyti, kad aš klystu. Tik atlik savo 
darbą. 

Džeinė įsitempė. 

— Kada jo neatlikau? 

Atsakymas, toks pritvinkęs įtampos, 
privertė Morą nutilti. Tamsūs jos plaukai, 

paprastai lygūs ir glotnūs, nuo žvarbios 
drėgmės pavirto į standų lizdą su įstrigu- 
siomis pavienėmis šakelėmis. Šitų medžių 
prieblandoje, žemėmis išteptais kelnių 
atvartais ir suglamžyta palaidinuke ji 
atrodė kaip laukinė Moros versija, 
nepažįstamoji per ryškiai — karštligiškai — 
žėrinčiomis akimis. 

— Kas iš tikrųjų čia vyksta? — tyliai pak- 
lausė Džeinė. 

Mora nusuko akis į šalį, ūmai nedrįs- 
dama pažiūrėti atvirai, lyg atsakymu būtų 
pernelyg sunku pasidalyti. Per daugelį 
metų jos buvo susipažinusios su viena kitos 
bėdomis ir klaidomis. Abi žinojo viena kitos 
sunkumus. Kodėl gi dabar Mora staiga ven- 
gia atsakyti į paprastą klausimą? 

— Mora? — mygo Džeinė. — Kas 
atsitiko? 

Mora atsiduso. 

— Aš gavau laišką. 

V Santr.: Gentleman's Ouarterly — madų žurn- 
alas vyrams. 

Jos sėdėjo kabinoje „Pas Dž. P. Doilį“ — 
mėgstamoje Bostono policijos departa- 
mento girdykloje, kur, jeigu ateitum penktą 
popiet, beveik tikrai rastum prie baro pus- 
tuzinį farų, besikeičiančių kovinėmis istori- 
jomis. Bet trečią valandą restorane buvo 
tyku ir tą popietę užimtos tik dar dvi kabi- 
nos. Džeinė pas Doilį buvo valgiusi begalę 
priešpiečių, o Mora čia lankėsi pirmą kartą. 
Tai darsyk priminė jas skiriančią prarają, 
nors daugelį metų buvo kolegės ir draugės. 
Farė prieš daktarę, bendruomenės koledžas 
prieš Stanfordo universitetą, Adomo alus'? 
prieš „Sauvignon Blanc“. Kol padavėja 
stovėjo laukdama, Mora peržvelgė meniu 

tokiu veidu, kuriame atsispindėjo klausi- 
mas: Kokią mažiausią bjaurastį galiu 
užsisakyti? 

— Čia gera žuvis su skrudintomis 
bulvytėmis, — patarė Džeinė. 

— Paimsiu „Cezario“ salotų, — pasakė 
Mora. — Užpilo atskirai. 

Padavėja pasišalino, minutėlę abidvi 
sėdėjo nesmagioje tyloje. Gretimą kabiną 
buvo užsiėmusi porelė, nepajėgianti vienas 
nuo kito atitraukti rankų. Pagyvenęs vyras, 
jaunesnė moteris. Seksas popietę, pamanė 
Džeinė, ir, be abejo, velniškai nelegalus. Tai 
jai priminė savo pačios tėvą Frenką ir jo 
blondinę pupytę, meilės romaną, išardžiusį 
jo santuoką ir sudaužyta širdimi Andželą 
pasiuntusį į Vinso Korsako glėbį. Džeinei 
norėjosi sušukti: Ei, ponuli, nagi, grįžk pas 
savo žmoną, kol dar nesukrušai abiejų 
gyvenimų. 

Lyg vyrai, apsvaigę nuo testosterono, 
kada nors klausytųsi proto balso. 

Mora žvilgtelėjo į aistringai susikibusią 
porelę. 

— Miela vieta. Ar jie nuomoja kambarius 
valandai? 

— Kai gyveni iš faro algos, čia galima 
užkąsti padoraus ir gausaus maisto. Atleisk, 
jeigu neatitinka tavo standartų. 

Mora susiraukė. 

— Nežinau, kodėl taip pasakiau. Šiandi- 
en iš manęs netikusi kompanionė. 

— Sakei, tau atėjo laiškas. Kas jį 
atsiuntė? 

— Amaltėja Lenk. 

Nuskambėjusi pavardė it žiemos dvelks- 
mas pašiurpino Džeinei odą, sukėlė 
plaukelius ant sprando. Moros motina. 
Pametusi dukterį netrukus po to, kai ją pa- 
gimdė. Dabar gyvenanti Freiminghamo 

moterų kalėjime, kur atlieka bausmę iki gy- 
vos galvos už daugybę žmogžudysčių. 

Ne, ne motina. Pabaisa. 

— Kurių velnių tu gauni iš jos laiškus? — 
pasipiktino Džeinė. — Maniau, nutraukei 
su ja visus kontaktus. 

— Taip. Paprašiau kalėjimo administra- 
cijos, kad liautųsi persiuntinėti jos laiškus. 
Neatsiliepdavau į jos telefono skambučius. 

— Tai kaipgi gavai šį laišką? 

— Nežinau, kaip sugebėjo jį prakišti. Gal 
untė kitos kalinės laiške. Bet vakar vakarą 
grįžusi namo radau jį savo pašto dėžutėje. 

— Kodėl man nepaskambinai? Būčiau 
sutvarkiusi šį reikalą. Vienas apsilankymas 
Freiminghame, ir aš, po šimts, užtikrinčiau, 
kad ji daugiau tavęs nebevargintų. 

— Negalėjau tau paskambinti. Man 
reikėjo laiko pagalvoti. 

— Apie ką galvoti? — Džeinė palinko į 
priekį. — Ji vėl tau kvaršina galvą. Kaip tik 
tai mėgsta daryti. Jai malonu žaisti su 
tavimi proto žaidimus. 

— Žinau. Žinau tai. 

— Tik praverk per plyšelį duris, ir ji įs- 
ispraus į tavo gyvenimą. Ačiu Dievui, kad 
tavęs neaugino. Vadinasi, tu jai nieko 
neskolinga. Nė vieno žodžio, nė vienos 
minties. 

— Manyje jos DNR, Džeine. Kai pažvelg- 
davau į motiną, jos veide matydavau save. 

— Genai pervertinami. 

— Genai lemia, kas mes esame. 

— Ar tai reiškia, kad paėmusi skalpelį 
pradėsi pjaustyti žmones, kaip darydavo ji? 

— Žinoma, ne. Bet pastaruoju metu... — 
Mora nutilo ir pasižiūrėjo sau į rankas. — 
Kur tik pažvelgiu, tartum matau šešėlius. 
Matau tamsiąją pusę. 

Džeinė suprunkštė. 

— Kai įeinu į pilną žmonių kambarį, 
mašinaliai klausiu savęs, kurio turėčiau bi- 
joti. Kurį reikia stebėti. 

— Tai vadinama situaciniu apdairumu. 
Gudru. 

— Kai kas daugiau. Tartum sugebėčiau 
jausti tamsą. Nežinau, ar dėl to kaltas ap- 
linkinis pasaulis, ar tai egzistuoja mano 
viduje. 

Mora tebestebeilijo sau į rankas, lyg ten 
būtų prašytas atsakymas, ir kalbėjo toliau: 

— Pagaunu save apniktą manijos ieškoti 
grėsmingų dėsningumų. Susisiejančių 
dalykų. Kai šiandien išvydau tuos griaučius 
ir prisiminiau Leono Goto kūną, pamačiau 
dėsningumą. Žudiko žymę. 

— Tai nereiškia, kad slysti į tamsiąją 
pusę, o tik reiškia, kad dirbi savo teismo 
medicinos ekspertės darbą. Visada ieškai 
geštalto, kaip tu suformulavai. 

— Tu nepamatei žymės. Kodėl aš ją 
pamačiau? 

— Kadangi esi įžvalgesnė už mane. 

— Lengvabūdiškas atsakymas, Džeine. Ir 
jis neteisingas. 

— Gerai, leisk man pasitelkti savo 
nuostabias farės smegenis ir kai ką 
pastebėti. Tau metai išties buvo sunkūs. 
Nutraukei su Danieliu ir veikiausiai jo vis 
dar ilgiesi. Aš teisi? 

— Žinoma, ilgiuosi. 

Tyliau ji pridūrė: 

— Ir, esu tikra, jis taip pat manęs ilgisi. 

— Paskui davei parodymus prieš Veiną 
Grefą. Pasiuntei farą už grotų, ir Bostono 
policijos departamentas dėl to atšiauriai su 
tavimi elgėsi. Esu skaičiusi, kaip žmones 
susargdina stresas. Nutrūkęs meilės ryšys, 
konfliktas darbe — velniai rautų, patyrei 
tiek įtampos, kad jau turėtum sirgti vėžiu. 

— Dėkui, kad priminei dar vieną dalyką, 
dėl kurio turėčiau jaudintis. 

— Ir dabar šis laiškas. Šis prakeiktas 
laiškas iš jos. 

Jos nutilo, nes sugrįžo padavėja su jų 
patiekalais: trijų sluoksnių  sumuštiniu 
Džeinei ir „Cezario“ salotomis — su užpilu 
atskirai — Morai. Kaip aptarnautoja nuėjo, 
Mora tyliai paklausė: 

— Ar tu kada nors gauni laiškų iš jo? 

Jai nereikėjo ištarti jo vardo; abi žinojo, 
apie ką ji kalba. Susimąsčiusi Džeinė sugni- 
aužė pirštus virš savo randuotų delnų, kur 
Vorenas Hoitas kadaise buvo susmeigęs sa- 
vo skalpelius. Jau ketverius metus ji 
neregėjo jo akyse, tačiau prisiminė kiekvi- 
eną jo veido detalę, nors toks niekuo neišs- 
iskiriantis veidas galėtų įsimaišyti į bet kur- 
ią minią. Įkalinimas ir liga, be abejonės, jį 
pasendino, bet permainos Džeinės visiškai 
nedomino. Buvo pakankamai patenkinta 

žinodama, kad įvykdė teisingumą vienin- 
tele kulka Hoitui į stuburą, ir tą bausmę jis 
kentės visą gyvenimą. 

— Jis bandė man rašyti laiškus iš reabil- 
itacijos, — pasakė Džeinė. — Diktuoja juos 
savo lankytojams, ir tie juos persiunčia 
man. Aš juos iškart išmetu. 

— Taip ir nebandei perskaityt? 

— Kodėl turėčiau? Šitaip jis mėgina likti 
mano gyvenime. Pranešti, kad tebegalvoja 
apie mane. 

— Moterį, kuri paspruko. 

— Aš ne tik pasprukau, bet jį ir pažem- 
inau, — Džeinė šiurkščiai nusijuokė ir 
pasiėmė sumuštinį. — Yra manimi apsės- 
tas, bet aš neeikvosiu nė milisekundės, kad 
apie jį galvočiau. 

— Iš tikrųjų visai negalvoji? 

Labai tyliai  užduotas klausimas 
akimirką pakibo ore neatsakytas. Džeinė 
susitelkė į sumuštinį, bandydama save 

įtikinti, kad pasakė tiesą. Bet kaipgi yra iš 
tikrųjų? Nors ir sukaustytas paralyžiuoto 
kūno spąstų, Vorenas Hoitas dėl bendros 
jųdviejų praeities tebeturėjo jai galios. Jis 
matė ją bejėgę ir pasibaisėjusią; tapo to 
momento, kai ji buvo nugalėta, liudininku. 

— Nesuteiksiu jam tos galios, — atsakė 
Džeinė. — Nenoriu apie jį galvoti. Ir tu 
turėtum taip elgtis. 

— Net jeigu ji mano motina? 

— Tas žodis jai netinka. Ji yra DNR 
donorė, tik tiek. 

— Tai stiprus tiek. Ji — kiekvienos mano 
kūno ląstelės dalis. 

— Maniau, tu jau apsisprendei, Mora. 
Pasitraukei nuo jos ir prisiekei, kad 
niekada nesigręžiosi atgal. Kodėl keiti 
nusistatymą? 

Mora nuleido akis į savo nepaliestas 
salotas. 

— Kadangi perskaičiau jos laišką. 

— Ir, spėju, ji paspaudė visus tinkamus 
mygtukus. Esu vienintelė tavo kraujo gim- 
inaitė. Tarp mudviejų nenutraukiami 
saitai. Aš teisi? 

— Taip, — pripažino Mora. 

— Ji — sociopatė, ir tu nieko jai 
neskolinga. Suplėšyk laišką ir pamiršk apie 
ji. 

— Ji miršta, Džeine. 

— Ką? 

Su kančia akyse Mora pažvelgė į Džeinę. 

— Jai likę šeši mėnesiai, daugiausia — 
metai. 

— Nesąmonė. Ji tave kvailina. 

— Vakar vakare, kai tik perskaičiau 
laišką, paskambinau kalėjimo slaugytojai. 
Amaltėja jau pasirašė paleidimo blanką, 
todėl jie pasidalijo su manimi medicininė 
informacija. 

— Ji nepraleidžia jokios gudrybės, a? 
Tiksliai žinojo, kaip tu sureaguosi, ir 
paspendė spąstus. 

— Slaugytoja tai patvirtino. Amaltėjai 
kasos vėžys. 

— Labiau nusipelniusios į tai kandidatės 
negalėtų pasitaikyti. 

— Ji — mano vienintelė kraujo giminaitė 
ir miršta. Ji nori, kad jai atleisčiau. 
Maldauja. 

— Ir tikisi, kad jai atleisi? 

Greitais, piktais judesiais Džeinė ser- 
vetėle nusišluostė nuo pirštų majonezą ir 
paklausė: 

— O kaip dėl visų tų žmonių, kuriuos ji 
papjovė? Kas jai atleis už tai? Ne tu. Tam 
neturi teisės. 

— Bet galiu jai atleisti, kad pametė 
mane. 

— Tai, kad tave pametė, jos vienintelis 
geras kada nors padarytas dalykas. Užuot 

auginta psichopatės mamos, gavai nor- 
malaus gyvenimo šansą. Patikėk manimi, ji 
taip pasielgė ne todėl, kad tai buvo 
teisinga. 

— Ir vis dėlto pažvelk į mane, Džeine. 
Esu sveika ir nesužalota. Užaugau vi- 
sokeriopai palankiomis sąlygomis, auklė- 
jama mylinčių tėvų, tad neturiu dėl ko 
skųstis. Kodėl nesuteikti bent kiek 
paguodos mirštančiai moteriai? 

— Tada parašyk laišką. Pasakyk, kad 
atleidai, ir ją pamiršk. 

— Jai likę tik šeši mėnesiai. Nori mane 
pamatyti. 

Džeinė numetė ant stalo servetėlę. 

— Nepamiškime, kas ji iš tikrųjų tokia. 
Sykį man pasakei, kad pašiurpdavai, kai 
pažvelgdavai jai į akis, nes jose nepamaty- 
davai tau atliepiančio žmogaus. Pasakei, 
kad matydavai tuštumą. Juk pati ją pavad- 
inai pabaisa. 

Mora atsiduso. 

— Taip, tikrai. 

— Tai neženk į pabaisos narvą. 

Moros akyse staiga sublizgo ašaros. 

— O po šešių mėnesių, kai ji numirs, 
kaip aš susidorosiu su kaltės jausmu? Kad 
atmečiau paskutinį jos norą? Bus jau per 
vėlu pakeisti nuomonę. Kaip tik tai mane 
labiausiai jaudina. Kad visą likusį gyvenimą 
jausiu kaltę. Taip ir nebeturėsiu galimybės 
suprasti. 

— Suprasti ką? 

— Kodėl aš tokia, kokia esu. 

Džeinė pažvelgė į susirūpinusį draugės 
veidą. 

— Tai yra, kokia? Talentinga? Logiška? 
Per garbinga dėl savo pačios, po šimts, 
gerovės? 

— Persekiojama, — tyliai ištarė Mora. — 
Tamsiosios pusės. 

Supypsėjo Džeinės mobilusis. Trauk- 
damasi jį iš rankinuko, ji pasakė: 

— Tai dėl mūsų darbo pobūdžio ir 
dalykų, kuriuos tenka matyti. Abi šį darbą 
pasirinkome ir nesame iš panelių, saulėtose 
pievose jodinėjančių poniais. 

Ji  nuspaudė telefono mygtuką 
ATSILIEPTI. 


— Detektyvė Ricoli. 

— Kurjeris pagaliau perdavė Leono Goto 
telefono skambučių išklotinę, — pranešė 
Frostas. 


— Kas nors įdomaus? 

— Tikrai įdomu. Savo mirties dieną 
Gotas kelis kartus skambino telefonu. Vien- 
as skambutis — Džeriui O'Brajenui, ir apie 
jį mes jau žinojome. 

— Kad pasiimtų Kouvo gaišeną? 

— Aha. Jis taip pat skambino Interpolo 
biurui Johanesburge, Pietų Afrikoje. 

— Interpolui? Dėl ko gi jis jiems 
skambino? 

— Dėl Botsvanoje dingusio savo sūnaus. 
Tyrėjo biure nebuvo, todėl Gotas paliko 
žinutę, kad vėliau vėl paskambins. Taip ir 
nebesuspėjo. 

— Jo sūnus dingo prieš šešerius metus. 
Kodėl Gotas teiraujasi apie jį dabar? 

— Visai nenumanau. Bet štai tikrai 
įdomus įrašas jo telefono skambučių išklot- 
inėje. Pusę trečios popiet jis paskambino į 
mobilųjį telefoną, registruotą Džodės 
Andervud vardu Brukline. Pokalbis truko 
šešias minutes. Tą patį vakarą, devintą 
keturiasdešimt šešios, Džodė Anedervud 
atskambino Gotui. To skambučio trukmė 
tik šešios sekundės, tad galbūt ji tik paliko 
žinutę jo atsakiklyje. 

— Tą naktį jo atsakiklyje nebuvo jokios 
žinutės. 

— Teisingai. Ir visai tikėtina, kad devintą 
keturiasdešimt šešios Gotas jau buvo ne- 
begyvas. Kadangi kaimynė iš gretimo namo 
pasakė mačiusi pas jį šviesas užgesus tarp 
devintos ir pusės vienuoliktos. 

— Taigi kas ištrynė jo telefono at- 
sakiklyje žinutę? Frostai, tai keista. 

— Ir darosi dar keisčiau. Aš dusyk 
paskambinau į Džodės Anervud mobilųjį, 
abu kartus skambučiai buvo nukreipti į 
balso paštą. Paskui staiga man toptelėjo, 
kad jos pavardė skamba pažįstamai. 
Prisimeni? 

— Prašau, primink. 

— Praėjusios savaitės žinios. Bruklinas. 

Ūmai Džeinei pulsas leidosi šuoliais. 

— Ten įvyko žmogžudystė... 

— Sekmadienio naktį savo namuose 
buvo nužudyta Džodė Anedervud. Tą pačią 
naktį kaip ir Leonas Gotas. 

' Pašaipus tyro geriamojo vandens, kokį, pasak 
Biblijos, gėrė Adomas rojuje, pavadinimas kaip 
priešingybė „velnio lašams“, t. y. alkoholiniam 
gėrimui. 

— Įėjau į jos „Facebook'o“ puslapį, — pa- 
sakė Frostas, jiems važiuojant į Brukliną. — 
Patikrinti profilio. 

Bent sykį vairavo jis, o Džeinė žaidė su 
Frosto „iPad“ — bandė atsigriebti ir per- 
žiūrėti informaciją, pirštu ekranėlyje stum- 
dama jo jau aplankytus tinklalapius. Ji išs- 
iskleidė „Facebook'o“ puslapį ir pamatė 
dailutės raudonplaukės fotografiją. Pasak 
šios profilio, buvo trisdešimt septynerių 
metų amžiaus, viengungė, aukštesniosios 
mokyklos bibliotekininkė. Turėjo seserį 
Sarą ir buvo vegetarė, o tarp patinkančių 
dalykų įvardijo PETA, gyvūnų teises ir hol- 
istinę sveikatą. 

— Ji ne visai Leono Goto tipo, — nus- 
prendė Džeinė. — Kodėl moteris, veikiausi- 
ai neapkenčianti visko, ką simbolizavo Leo- 
nas Gotas, turėtų kalbėtis su juo telefonu? 

— Nežinau. Peržiūrėjau jo pastarųjų 
keturių savaičių telefono skambučių išklot- 
ines ir tarp jų jokių kitų skambučių nebuvo. 
Tik tie du, sekmadienį. Jis paskambino jai 
pusę trijų, ji jam atskambino devintą 
keturiasdešimt šešios vakaro. Kai Gotas 
turbūt jau buvo nebegyvas. 

Džeinė mintyse atkūrė scenarijų, kaip jis 
aną vakarą tikriausiai rutuliojosi. Žudikas 
vis dar Goto name, negyvas kūnas kabo 
garaže, galbūt jau darinėjamas. Suskamba 
telefonas, skambutį priima atsakiklis, ir 
Džodė Andervud palieka žinutę. Kas toje 
žinutėje yra, kad žudikas ją ištrina ir sukru- 
vina atsakiklį? Kas būtų jį privertęs tą pačią 
naktį nuvažiuoti į Brukliną ir įvykdyti antrą 
žmogžudystę? 

Ji pažvelgė į Frostą. 

— Mes taip ir neradome pas jį namie as- 
meninės adresų knygutės. 

— Ne. Irgi visur ieškojau, nes mums 
reikėjo jo kontaktų. Jokios adresų knygutės 
neaptikau. 

Džeinė pagalvojo apie žudiką, stovintį 
prie telefono, matantį displėjuje Džodės 
numerį, kuriuo anksčiau tą dieną Gotas 
skambino. Numerį, kurį Gotas kartu su 
Džodės pašto adresu tikriausiai saugojo sa- 
vo asmeniniame kalendorėlyje. 

Ji slinko žemyn Džodės „Facebook'o“ 
puslapį, skaitydama įrašus. Moteris juos 
įdėdavo gana reguliariai, bent kas kelios di- 
enos. Paskutinis įrašas padarytas šeštadi- 
enį, dieną prieš jos mirtį. 


Išbandžiau vegetariško tajų ap- 
kepo receptą. Vakar vakare 
pagaminau šį patiekalą savo 

seseriai su vyru, ir jie net 
nepasigedo mėsos. Jis sveikas, 
skanus ir naudingas planetai! 


Ar Džodė bent kiek nujautė, kad tą 
vakarą pietūs su ryžių miltų lakštiniais ir 
sojų varške bus vienas iš jos paskutinių val- 
gių? Kad visos jos pastangos maitintis 
sveikai netrukus bus nebesvarbios? 

Džodė paslinko atgal per ankstesnius 
Džodės įrašus: apie jos perskaitytas knygas 
ir patikusius filmus, apie draugų vestuves ir 
gimtadienius, apie apniukusią dieną spalį, 
kai mąstė apie gyvenimo prasmę. Dar 
keliomis savaitėmis anksčiau, rugsėjį, dži- 
ugesnis įrašas — apie naujų mokslo metų 
pradžią: 


Kaip malonu bibliotekoje vėl 
matyti pažįstamus veidus. 

Paskui, pačioje rugsėjo pradžioje, ji įdėjo 

tamsiaplaukio šypsančio jaunikaičio nuo- 
trauką ir ją palydėjo melancholišku įrašu: 


Prieš šešerius metus praradau 
savo gyvenimo meilę. Niekada 
nesiliausiu tavęs ilgėtis, Eliotai. 


Eliotas. 

— Jo sūnus, — tyliai ištarė Džeinė. 

— Ką? 

— Džodės „Facebook'o“ įrašas apie žmo- 
gų, vardu Eliotas. Ji rašo: Prieš šešerius 
metus praradau savo gyvenimo meilę. 

— Prieš šešerius metus? — nustebintas 
pažvelgė į ją Frostas. — Kaip tik tada dingo 
Eliotas Gotas. 


Lapkritį, kai laikrodžiai persukami į 
standartinį laiką, Naujojoje Anglijoje saulė 

leidžiasi anksti, ir pusę penktos tą rūškaną 
popietę jau atrodė kaip sutemos. Visą dieną 
dangus grasė lietumi, ir kol Džeinė su 
Frostu atvyko prie Džodės Andervud namų, 
smulki dulksna rasojo priekinį stiklą. 
Priešais jų fasadą stovėjo pilkas fordas „Fu- 
sion“, vairuotojo pusėje jie matė moters 
galvos siluetą. Džeinei dar nespėjus at- 
sisegti saugos diržo, fordo durelės atsil- 
apojo ir laukan išlipo vairuotoja — statulos 
formų, stilingais žilsvumo nudryžuotais 
plaukais, apsirengusi madingai, bet kartu ir 
praktiškai: pilkomis kelnėmis ir kosti- 
umėlio švarku, gelsvai rusvu lietpalčiu, 
avinti tvirtais, patogiais plokščiais žemak- 
ulniais. Tokia apranga galėtų būti ir iš 
Džeinės drabužių spintos, ir tai nestebino, 
nes ši moteris irgi buvo farė. 

— Detektyvė Andrėja Pirson, — prisist- 
atė ji. 

— Džeinė Ricoli, Baris Frostas, — atsakė 
Džeinė. 

Visi paspaudė vienas kitam rankas, bet 
negaišo laiko stoviniuoti stiprėjančioje 
dulksnoje, ir Pirson tuojau pat juos užvedė 
laipteliais prie paradinių namo durų. Gyve- 
namasis būstas buvo kuklus, su priekiniu 
kiemeliu, kuriame dominavo pora forsitijos 
krūmų plikomis šakomis, nes lapus jau 
nuplėšė ruduo. Nuo priebučio turėklų te- 
bekarojo policijos juostos skutelis — ryški 
perspėjamoji vėliavėlė, skelbianti: Įvyko 


tragedija. 
— Turiu prisipažinti, jūsų skambutis 
mane nustebino, — pasakė detektyvė 


Pirson, išsitraukdama namo raktą. — 
Mums dar nepavyko išsireikalauti Džodės 
Andervud telefono skambučių išklotinės iš 
paslaugos teikėjo, 0 jos mobiliojo 
neradome. Taigi visai nežinojome, kad ji ir 
ponas Gotas mainėsi telefono skambučiais. 

— Pasakėte, kad neradote jos telefono, — 
tarė Džeinė. — Jis pavogtas? 

— Kartu su kitais daiktais, — pridūrė de- 
tektyvė Pirson ir atrakino duris. — Motyvas 
— apiplėšimas. Bent šitaip mes pamanėme. 

Jie įžengė į namą, ir detektyvė įjungė 
šviesas. Džeinė pamatė medines grindis, 
švediško minimalistinio stiliaus  eleg- 
antiškais baldais apstatytą svetainę, bet 
kraujo dėmių nesimatė. Vienintelis 
įrodymas, kad čia įvyko nusikaltimas — vi- 
etomis pabarstyti milteliai pirštų ats- 
paudams susekti. 

— Jos kūnas gulėjo štai čia, prie pat 
paradinių durų, — nurodė Pirson. — Kai 
pirmadienio rytą Džodė nepasirodė darbe, 
mokykla paskambino jos seseriai Sarai, ir ši 
iškart atvažiavo. Ji surado Džodę apie 
dešimtą ryto. Buvo apsirengusi pižama ir 
vonios chalatu, o mirties priežastis gana 
akivaizdi. Jai aplink kaklą matėsi ligatūros 

žymės, ir teismo medicinos ekspertas 
sutiko, kad buvo pasmaugta. Aukai taip pat 
buvo nubrozdintas dešinys smilkinys, gal- 
būt nuo pradinio smūgio, kuriuo siekta ją 
apsvaiginti. Seksualinės prievartos 
požymių nerasta. Ataka buvo žaibiška, mo- 
teris akimirksniu partrenkta ant žemės, kai 
tik atidarė duris. 

— Pasakėte, ji vilkėjo pižama ir chalatu? 
— paklausė Frostas. 

Pirson linktelėjo. 

— Teismo medicinos ekspertas apytikri- 
ai nustatė mirties laiką tarp aštuntos 
vakaro ir antros nakties. Jeigu Gotui ji 
paskambino devintą keturiasdešimt šešios, 
tatai mums susiaurina mirties laiką. 

— Tariant, kad skambino tikrai Džodė, o 
ne kas nors kitas jos telefonu. 

Pirson šiek tiek patylėjo. 

— Tokia galimybė egzistuoja, nes jos 
mobilusis dingęs. Pirmadienio rytą 

kiekvienas skambutis jai ėjo tiesiai į balso 
paštą, tad tas, kuris telefoną turi, matyt, jį 
jau buvo išjungęs. 

— Manėte, kad motyvas buvo apiplėšti. 
Kas dar paimta? — paklausė Džeinė. 

— Pasak jos sesers Saros, tarp pasigen- 
damų Džodės daiktų — „MacBook Air“ 
nešiojamasis kompiuteris, vaizdo kamera, 
mobilusis ir jos pinginė. Šiame mikrora- 
jone būta ir kitų įsilaužimų, bet jie įvykdyti 
gyventojui nesant namie.  Pagrobtos 
panašaus pobūdžio vertybės, daugiausia 
elektronika. 

— Manote, tai buvo tas pats nusikaltėlis? 

Detektyvė Pirson atsakė ne iškart, o 
stebeilijo į grindis, lyg tebematytų sau prie 
kojų gulintį Džodės Andervud kūną. Sidab- 
riška plaukų garbana nuslydo jai ant skru- 
osto, ir moteris ją nusibraukė. Pažvelgė į 
Džeinę. 

— Nesu tikra. Per kitus plėšimus palikti 
pirštų atspaudai, akivaizdžiai mėgėjiškas 
darbas. Bet šioje nusikaltimo vietoje 
neradome jokių įkalčių. Ji tokia švari, taip 
kvalifikuotai viskas atlikta, kad atrodo... 

— Veikė profesionalas. 

Detektyvė linktelėjo. 

— Štai kodėl mane domina jos pokalbiai 
telefonu su Leonu Gotu. Ar ana nusikal- 
timo vieta atrodė kaip tikslinio nužudymo? 

— Tikslo nežinau, — pasakė Džeinė. — 
Bet ten tikrai nebuvo švaru ir kvalifikuotai 
atlikta kaip čia. 

— Kaip suprasti? 

— Aš jums atsiunčiau nusikaltimo vietos 
fotografijas. Leonas Gotas nužudytas ger- 
okai kruviniau. Ir groteskiškiau. 

— Taigi, šie du atvejai galbūt nėra susiję, 
— spėjo detektyvė Pirson. — Bet ar jūs ži- 
note, kodėl jie apsimainė telefono skam- 
bučiais? Kaipgi abu pasižinojo? 


|| -588/48 

— Šiek tiek nujaučiu, tačiau tam 
patvirtinti man reikės Džodės sesers. Pa- 
sakėte, ji vardu Sara? 

— Gyvena maždaug už mylios. Aš jai 
paskambinsiu ir perspėsiu, kad apsil- 
ankysime. Prašyčiau savo automobiliu sekti 
paskui mane. 


— Mano sesuo neapkentė visko, ką sim- 
bolizavo Leonas Gotas. Jo stambiųjų žvėrių 
medžioklės, politikos, bet užvis labiausiai jo 
elgesio su savo sūnumi, — pasakė Sara. — 
Visai nenutuokiu, kodėl jis turėjo 
skambinti Džodei. Arba kodėl ji — jam. 

Jie sėdėjo tvarkingoje Saros svetainėje, 
kur visi baldai buvo šviesaus medžio ir stik- 
lo. Matėsi, kad abiejų seserų skoniai sutapo 
— iki pat švediškos elegancijos pomėgio. 
Taip pat jos buvo ir panašios: abi raudonais 
garbanotais plaukais ir gulbių kaklais. Bet 

skirtingai nei šypsančios Džodės fotografija 
„Facebook'e“, Saros veidas buvo lyg mo- 
mentinė didelio nuovargio nuotrauka. Savo 
trims svečiams ji atnešė ant padėklo arba- 
tos ir sausainukų, bet jos pačios puodelis 
stovėjo vėstantis ir nepaliestas. Nors buvo 
trisdešimt aštuonerių, pro langą 
krintančioje pilkoje šviesoje ji atrodė senes- 
nė, lyg sielvartas veidui būtų suteikęs nu- 
osavą rimtumo išraišką — nusvirusiuose 
burnos kampučiuose, akyse. 

Pirson ir Sara jau buvo pažįstamos, jas 
suvedė Džodės mirtis, tad Džeinė ir Frostas 
pirmus kelis klausimais perleido užduoti 
detektyvei. 

— Tie telefono skambučiai galbūt ir 
neturi nieko bendra su Džodės nužudymu, 
Sara, — pasakė ši. — Bet sutapimas tikrai 
krinta į akis. Ar Džodė pastarosiomis 
savaitėmis užsimindavo apie Leoną Gotą? 

— Ne. Taip pat ir pastaraisiais mėnesiais 
ar metais. Kai neteko Elioto, jai nebuvo 
apie ką su jo tėvu kalbėti. 

— Ką ji sakė apie Leoną Gotą? 

— Kad jis niekingiausias tėtis pasaulyje. 
Džodė ir Eliotas apie dvejus metus gyveno 
kartu, todėl ji daug girdėdavo apie Leoną. 
Kaip jis savo ginklus mylėjo labiau už savą 
šeimą. Kaip sykį pasiėmė Eliotą, dar tik try- 
likametį, į medžioklę. Liepė jam išdarinėti 
elnią, o kai Eliotas atsisakė, sūnų pavadino 
pederastu. 

— Kaip baisu. 

— Tuoj po to žmona Leoną paliko ir 
pasiėmė Eliotą su savimi. Geriausia, ką 
motina galėjo padaryti. Labai gaila, kad to 
nepadarė anksčiau. 

— Ar Eliotas dažnai bendravo su tėvu? 

— Nereguliariai. Džodė man papasakojo, 
kad paskutinį kartą tėvas paskambino Eli- 
otui per jo gimtadienį, bet pokalbis buvo 

trumpas. Eliotas stengėsi kalbėti mandagi- 
ai, tačiau turėjo padėti ragelį, kai tėvas pra- 
dėjo burnoti ant jo velionės motinos. Po 
mėnesio Eliotas išvyko į Afriką. Tai buvo jo 
svajonių kelionė, planuota daug metų. Ačiū 
Dievui, Džodei nepavyko gauti atostogų, 
kad galėtų vykti su juo drauge, antraip gal- 
būt būtų... 

Saros galva nusviro, ir ji įbedė akis į savo 
nepaliestą arbatos puodelį. 

— Ar Džodė turėjo kokių nors kontaktų 
su Leonu, kai dingo Eliotas? — paklausė 
detektyvė Pirson. 

Sara linktelėjo. 

— Keletą kartų. Turėjo prarasti sūnų, 
kad pagaliau suprastų, kas per asilas buvo 
tėvas. Mano sesuo buvo tokia gera ir mė- 
gino jį bent kiek paguosti. Juodu niekada 
nesutarė, bet po pamaldų už Eliotą ji 
parašė Leonui atviruką. Net atspausdino ir 
įrėmino paskutiniąją Elioto nuotrauką, 

padarytą jam būnant Afrikoje. Džodė 
padovanojo tą nuotrauką Leonui ir 
nustebo, kai gavo iš jo padėkos laiškutį. Bet 
po to jų ryšiai nutrūko. Kiek žinau, jie 
nesikalbėjo daug metų. 

Iki šiol Džeinė sėdėjo tylomis, leisdama 
klausinėti detektyvei Pirson. Dabar ji ne- 
susilaikė neįsikišusi. 

— Ar jūsų sesuo turėjo kitų Elioto 
Afrikos nuotraukų? 

Sara suglumusi pažvelgė į ją. 

— Keletą. Keliaudamas jas visas siuntė iš 
savo mobiliojo. Elioto fotoaparatas taip ir 
nebuvo surastas, taigi padarytos mobiliuo- 
ju yra vienintelės iš jo išvykos. 

— Jūs jas matėte? 

— Taip. Paprasčiausiai tipiškos kelionių 
nuotraukos. Fotografijos iš skrydžio lėk- 
tuvu, Keiptauno turistinių vietų. Nieko įsi- 
mintina, — ji liūdnai nusijuokė. — Eliotas 
nebuvo itin geras fotografas. 

Detektyvė Pirson suraukusi antakius 
pažvelgė į Džeinę. 

— Dėl kokios priežasties paklausėte apie 
jo Afrikos fotografijas? 

— Mes kalbėjomės su liudininku, kuris 
buvo pas Gotą namie sekmadienį apie pusę 
trečios. Jis girdėjo Gotą kalbant telefonu, 
kažkam sakant, kad nori visų Elioto nuo- 
traukų iš Afrikos. Pagal skambučio laiką tas 
pokalbis turėjo būti su Džode. 

Džeinė pažvelgė į Sarą ir paklausė: 

— Kodėl Gotas būtų norėjęs tų 
nuotraukų? 

— Visai nenumanau. Jautė kaltę? 

— Dėl ko? 

— Dėl visko. Kaip jis būtų galėjęs būti 
geresnis tėvas. Dėl visų savo padarytų 
klaidų, įskaudintų žmonių. Galbūt mąstė 
apie sūnų, kurį visus tuos metus ignoravo. 

Kaip tik tą patį jiems papasakojo ir 
Džeris O'Brajenas: kad pastaruoju metu 

Leonas Gotas buvo apniktas savo sūnaus 
dingimo. Senstant ateina atgaila ir ima 
suktis mintys, kaip biitum turėjęs elgtis, bet 
Leonui nebepasitaikys progos pataisyti 
santykių su Eliotu. Vienas namuose, tik su 
šunimi ir dviem katėmis gal jis ūmai supra- 
to, koks menkas sūnaus meilės pakaitalas 
buvo tų naminių gyvūnų kompanija? 

— Tai viskas, ką galiu jums papasakoti 
apie Leoną Gotą, — baigė Sara. — Susitikau 
su juo tik sykį, prieš šešerius metus per 
pamaldas už Eliotą. Daugiau jo taip ir 
nebepamačiau. 

Paskutinis prieblandos mirgesys išblėso, 
už lango jau sutemo. Šiltoje lempos šviesoje 
Saros veidas tartum nusimetė kelerius 
metus, ir ji atrodė jaunesnė, gyvesnė. Gal- 
būt atsikratė sielvarto priblokštos sesers 
vaidmens ir įsitraukė į paskutinių sesės 
valandų mįslę, su kuria nežinia kodėl 
siejasi Leonas Gotas. 

— Jūs pasakėte, kad pusę trečios jis 
skambino Džodei, — vėl prašneko Sara ir 
pažvelgė į Pirson. — Ji veikiausiai dar 
turėjo būti Plimute. Konferencijoje. 

Detektyvė paaiškino Džeinei ir Frostui: 

— Mes bandėme atkurti paskutinę 
Džodės dieną. Žinome, kad sekmadienį ji 
dalyvavo bibliotekininkų konferencijoje. 
Renginys baigėsi penktą, taigi veikiausiai ji 
parsirado į namus jau po pietų. Galbūt 
todėl ir atskambino Gotui taip vėlai, dev- 
intą keturiasdešimt šešios. 

— Mes žinome, kad jis skambino Džodei 
dėl nuotraukų pusę trečios, — pasakė 
Džeinė. — Tad, spėju, ji atskambino jam dėl 
to paties. Galbūt norėjo pasakyti, kad 
surado Elioto... — Džeinė trumpam nutilo, 
pažvelgė į Sarą. — Kur jūsų sesuo laikė 
nuotraukas iš Elioto kelionės į Afriką? 

— Skaitmeniniuose failuose. O šiuos 
veikiausiai saugojo nešiojamajame 
kompiuteryje. 
Džeinė ir detektyvė Pirson susižvalgė. 
— Bet jis dabar dingęs, — pasakė Džeinė. 


Lauke trejetas detektyvų stovėjo prie savo 
automobilių, drebėjo nuo žvarbios drėgmės 
ir tyliai tarėsi. 

— Mes jums atsiųsime savo užrašus, ir 
būtume dėkingi, jeigu jūs atsiųstumėte 
savuosius, — pasakė Džeinė. 

— Būtinai. Tik man vis dar neaišku, ką gi 
mes persekiojame. 

— Ir man, — prisipažino Džeinė. — Bet 
nujaučiu, kad kažko esama. Kas susiję su 
Elioto Afrikos fotografijomis. 

— Juk girdėjote, kaip Sara jas 
apibūdino. Tipiškos turistinės nuotraukos, 
nieko ypatinga. 

— Bent jai. 

— Ir tos pačios darytos prieš šešerius 
metus. Kodėl jos kam nors dabar turėtų 
rūpėti? 

— Nežinau. Aš tik vadovaujuosi... 

— Nuojauta? 

Šis žodis privertė Džeinę pritilti. Ji 
prisiminė ankstesnį savo pokalbį su Mora 
šiandien, kai numojo į draugės spėjimą 
apie ką tik iškastus griaučius. Kai kalbama 
apie nuojautas, mes kliaujamės tik sa- 
vomis, net jei ir nesiseka jų apginti. 

Detektyvė Pirson nusibraukė lietaus 
nublizgintą plaukų sruogą ir atsiduso. 

— Ką gi, dalytis informacija niekada 
nepakenks. Tai miela permaina. Paprastai 
vaikinai nori užrašų iš manęs, bet ne- 
sutinka dalytis savaisiais. 

Ji pažvelgė į Frostą ir pridūrė: 

— Tai netaikiau jums. 

Džeinė nusijuokė. 

— Jis kitoks. Dalijasi viskuo, išskyrus 
bulvių traškučius. 

— Bet tu vis tiek juos pavagi iš manęs, — 
atsikirto Frostas. 

— Kai tik parvažiuosiu namo, 
elektroniniu paštu jums atsiųsiu, ką turiu, 
— pažadėjo Pirson. — Džodės autopsijos 
protokolą galite gauti tiesiogiai iš teismo 
medicinos eksperto. 

— Kuris daktaras ją atliko? 

— Ten nepažįstu visų patologų. Stambus 
vyras. Stipriu balsu. 

— Panašu į daktarą Bristolį, — nuspren- 
dė Frostas. 

— Taip, tokia pavardė. Daktaras Bristol- 
is. Praėjusį antradienį jis atliko jos autop- 
siją. — Pirson išsiėmė automobilio rakteli- 
us. — Neaptiko nieko netikėta. 

Netikėtumai turi vieną savybę: niekada 
nežinai, kada pasitaikys ir pakeis tyrimo 
kryptį. 

Kitos dienos antrą pusę Džeinė skyrė 
kaip tik tokių netikėtumų medžioklei 
Andrėjos Pirson elektroniniu paštu atsiųs- 
tuose failuose. Sėdėdama prie kompiuterio 
tarp paskleistų ant stalo priešpiečių likučių, 
ji spragsėjo puslapį po puslapio, per- 
žiurinėdama liudininkų parodymus ir de- 
tektyvės Pirson užrašus. Tame pačiame 
Bruklino name Džodė gyveno aštuonerius 
metus. Namą ji paveldėjo iš tėvų, o ap- 
linkinis mikrorajonas buvo tykus ir malo- 
nus. Ji neturėjo jokių priešų, o šiuo metu 

nedraugavo ir su jokiais vyrais. Niekas iš 
kaimynų neprisiminė, kad jos nužudymo 
naktį būtų girdėjęs kokius nors riksmus ar 
balsus, nieko, kas bylotų apie grumtynes 
dėl gyvybės. 

Žaibiška ataka — taip apibūdino Pirson, 
auka sutvarkyta žaibiškai, ji net neturėjo 
galimybės gintis. Nusikaltimo vietos foto- 
grafijos tai patvirtino. Džodės kūnas rastas 
prieškambaryje, gulintis aukštielninkas, jos 
viena ranka ištiesta paradinių durų link, lyg 
būtų bandžiusi prisitraukti ir persiversti 
per slenkstį laukan. Buvo apsirengusi 
dryžuota pižama ir tamsiai mėlynu vonios 
chalatu. Viena šlepetė tebebuvo ant jos 
kairės pėdos, kita gulėjo vos už kelių colių. 
Džeinės šlepetės buvo visai tokios pačios: 
rusvos odos, su vilna iš vidaus, užsakytos iš 
„L. L. Bean“ internetinės parduotuvės. Kai 
jas avės, visada prisimins šitą moters pėdų 
fotografiją. 

Ji perėjo prie autopsijos protokolo, 
padiktuoto Moros kolegos daktaro Bris- 
tolio. Eibis Bristolis išsiskyrė iš kitų, 
pasižymėjo garsiu juoku, dideliu apetitu ir 
nevalyvais valgymo įpročiais, bet atidumu 
detalėms morge prilygo Morai. Nors 
nusikaltimo vietoje ligatūros nerasta, iš 
aukos kaklo nubrozdinimų daktaras Bris- 
tolis nustatė, kad buvo panaudota virvė, o 
ne viela. Mirties laikas — maždaug tarp aš- 
tuntos vakaro ir antros nakties. 

Džeinė spragsėjo puslapius, kuriuose 
buvo aprašomi vidaus organai (visi sveiki) 
ir genitalijų tyrimas (jokių traumų ar 
neseno seksualinio aktyvumo požymių). 
Kol kas jokių netikėtumų. 

Ji perėjo prie drabužių sąrašo: dviejų 
dalių dryžuota pižama — iš šimtapro- 
centinės medvilnės, mažo dydžio. Chalatas 
— tamsiai mėlyno veliūro, mažo dydžio. Iš 

vidaus vilna pamuštos šlepetės, septinto 
dydžio, „L. L. Bean“ firmos. 

Džeinė spragtelėjo kitą puslapį. Peržvel- 
gė pėdsakų, galinčių tapti įkalčiais ir per- 
duotų kriminologinei laboratorijai, sąrašą. 
Įprasti dalykai: pirštų nagų nuokarpos, 
paimti gaktos plaukai, makšties angos tep- 
inėliai. Paskui susitelkė į įrašus puslapio 
apačioje: 


Trys plaukų sruogos, baltai 
pilkos, galbūt gyvūno, maždaug 
nuo trijų iki keturių centimetrų 
ilgio. Paimta nuo aukos chalato, 
netoli palankos. 


Galbūt gyvūno. 

Džeinė prisiminė gryno medžio Džodės 
grindis, elegantiškus švediškus baldus, ir 
mėgino mintyse atkurti, ar ten matė kokių 
nors naminių gyvūnėlių laikymo požymių. 

Galbūt katė pasitrynė į mėlynąjį veliūro 
chalatą. Pasiėmusi telefoną, paskambino 
Džodės seseriai. 

— Gyvūnus ji mylėjo, bet namie nelaikė 
jokių, neskaitant auksinės žuvelės, kuri nu- 
gaišo prieš kelis mėnesius, — pasakė Sara. 

— Niekada neturėjo šuns ar katės? — 
paklausė Džeinė. 

— Negalėjo. Buvo tokia alergiška, kad at- 
sidūrusi netoli katės pradėdavo dusti. 

Sara liūdnai nusijuokė: 

— Vaikystėje ji svajojo tapti veterinare ir 
dirbo savanore vietinėje gyvūnų ligoninėje. 
Kaip tik tada ir patyrė pirmą astmos 
priepuolį. 

— Ar ji turėjo kailinių paltų? Galbūt iš 
triušio, audinės? 

— Tikrai ne. Džodė buvo PETA narė. 

Džeinė baigė pokalbį ir įsistebeilijo į 
žodžius kompiuteryje. Trys plaukai, galbūt 
gyvuno. 

Ir pagalvojo: Leonas Gotas turėjo kačių. 


— Tos trys plaukų vijos užmena įdomią 
mįslę, — pasakė Eirina Volčko. 

Bostono policijos departamento veter- 
anė, kriminalistė, plaukų ir plaušų srities 
specialistė Eirina metų metus mokė 
dešimtis detektyvų sudėtingos kilimų 
plaušelių ir plaukų sruogų analizės, rodė 
skirtumus tarp vilnos ir medvilnės, sin- 
tetikos ir natūralaus pluošto, išpešto ir 
nukirpto plauko. Nors Džeinė daug kartų 
pro mikroskopą tyrinėjo sruogas iš begalės 
nusikaltimo vietų, ji niekada neįgis Eirinos 
įgūdžių atskirti vieną sruogą nuo kitos; visi 
šviesūs plaukai Džeinei atrodė vienodi. 

— Vieną plauką dabar turiu po mik- 
roskopu, — pasakė Eirina. — Sėskitės, ir aš 
jums parodysiu savo problemą. 

Džeinė įsitaisė ant laboratorinės tabur- 
etės ir pažvelgė pro dvivietį mokomąjį mik- 
roskopą. Pro okuliarus pamatė sruogą, 
ištemptą įstrižai regėjimo lauko. 

— Tai sruoga numeris vienas, paimta 
nuo ponios Andervud mėlynojo vonios 
chalato, — paaiškino Eirina, žiūrėdama pro 
antrą okuliarų porą. — Spalva: balta. Išlin- 
kis: tiesi. Ilgis: trys centimetrai. Aiškiai 
matomi kutikulė, žievė ir šerdis. Pirmiausia 
atkreipkite dėmesį į spalvą. Matote, ji ne 
visai vienoda? Viršūnės link ji tartum 
blykšta. Toks požymis vadinamas ruožėtu- 
mu. Normalus žmogaus plaukas paprastai 
būna vienodas per visą ilgi, todėl tai pirma 
nuoroda, kad turime reikalą su kažkieno 
kito, ne žmogaus, plauku. Dabar pažvelkite 
į šerdį, centrinį kanalą, einantį visu sruogos 
ilgiu. Ši šerdis platesnė nei žmogaus 
plauko. 

— Taigi koks čia plaukas? 

— Išorinis kutikulės sluoksnis mus 

užveda ant gana geros minties. Aš padariau 

mikrofotografijas. Leiskite jums parodyti. 

Eirina pasisuko į kompiuterį prie savo 
rašomojo stalo, sustukseno klaviatūra. 
Ekrane pasirodė išdidintas plauko vaizdas. 
Sruogos paviršius buvo padengtas smulki- 
ais trikampiais žvyneliais, sluoksniuotais 
kaip šarvai. 

— Žvyneliai dygliniai, — toliau aiškino 
Eirina. — Matote, kaip jie šiek tiek pakilę, 
lyg tuoj atkristų it žiedlapiai. Man patinka, 
kaip viskas sudėtingai atrodo taip smarkiai 
padidinta. Visiškai kitas pasaulis, mums 
plika akimi nematomas. 

Eirina nusišypsojo į ekraną, lyg apžvelg- 
dama užsienio šalies miestą, kurį norėtų, 
bet negalėtų aplankyti. Visą dieną įkalintai 
šiame belangiame kambaryje, tiriamų 
nusikaltimų kraštovaizdį jai atstojo tie mik- 
roskopiniai keratino ir proteino peizažai. 

— Ir ką gi tai reiškia? — paklausė 
Džeinė. — Kad plaukas turi dyglinius 
žvynelius? 

— Tai patvirtina mano pirmą įspūdį, kad 
jis ne žmogaus. Šitokio pavidalo žvyneliai 
būdingi audinėms, ruoniams ir naminėms 
katėms. 

— Įprasti dalykai būna paprasti. Tad, 
spėju, šitas yra naminės katės. 

Eirina linktelėjo. 

— Negaliu tvirtinti šimtu procentų, bet 
katė labiausiai tikėtinas šaltinis. Tik viena 
katė per vienerius metus pameta šimtus 
tūkstančių plaukų. 

— O Dieve brangus! Tai bent darbo su 
dulkių siurbliu. 

— Ir jeigu turite namie ne vieną, 0 
dešimtis kačių, kaip kai kurie jų mylėtojai, 
įsivaizduokite kiek susidaro plaukų. 

— Nenoriu įsivaizduoti. 

— Mačiau vieną mokslinę teismo medi- 
cinos studiją. Ji atskleidė, kad neįmanoma 
įžengti į gyvenamąjį būstą, kuriame yra 
katė, kad neprikibtų kažkiek jos plaukų. 
Daugelis amerikiečių namuose laiko maži- 
ausiai vieną katę ar šunį, tai kas žino, kaip 
šis konkretus plaukas pateko ant aukos 
chalato? Jeigu neturėjo katės pati, galėjo 
atsidurti šalia kokios nors draugės 
augintinės. 

— Anot jos sesers, auka buvo labai aler- 
giška ir vengė gyvūnų. Įdomu, galbūt tuos 
plaukus ji pasigavo nuo antrinio šaltinio. 
Žudiko. 

— Ir manote, kad žudikas juos pernešė iš 
Leono Goto nužudymo vietos. 

— Gotas turėjo dvi kates ir šunį, taigi jo 
namas buvo it kailių fabrikas. Apsinešiau 
katės plaukais vien tik perėjusi per tą vietą. 
Žudikas irgi galėjo jų susigriebti. Jeigu 
paimčiau kelis Goto kačių plaukus, ar 

galėtumėte juos palyginti su šių trijų sruo- 
gų DNR? 

Eirina atsiduso ir pastūmė ant kaktos 
akinius. 

— Deja, DNR bus šiokia tokia problema. 
Visos trys plaukų sruogos nuo Džodės 
Andervud chalato nusišėrusios per telofazę. 
Tie plaukai neturi šakninio galo, taigi ir 
branduolio DNR. 

— O kaip po mikroskopu? Vien vizualiai 
palyginus? 

— Tai mums tik pasakytų, kad žiūrime į 
baltus plaukus, kurie galėtų būti tos pačios 
katės. Teisme nepakankamai geras 
įrodymas. 

— Ar įmanoma kaip nors įrodyti, kad tie 
plaukai pernešti iš Goto namo? 

— Galbūt. Šiek tiek laiko pabuvusi su 
katėmis pastebėsite, kaip dažnai jos prausi- 
asi. Nuolatos prisižiūri ir kaskart laižosi 
kailį, pameta iš savo burnos epitelio 

ląsteles. Mums galbūt pavyktų gauti iš tų 
sruogų mitochondrijų DNR žymenis. Deja, 
užtruks savaites, kol turėsime rezultatus. 

— Tačiau tai būtų įrodymas? 

— Taip, būtų. 

— Manau, man reiktų surinkti katės 
plaukų. 

— Išrautų tiesiai iš gyvūno, kad gautume 
šaknies medžiagos. 

Džeinė atsiduso. 

— Nebus taip lengva, nes vienas iš kat- 
inų nesiduoda pagaunamas. Tebėra kažkur 
aukos name, laisvai bėgioja. 

— Vaje. Tikiuosi, kas nors jį pašeria. 

— Spėkite, kas ten kiekvieną dieną 
nukanka palikti maisto bei vandens ir 
pakeisti kraiką dėžėje? 

Eirina nusijuokė. 

— Man nė nesakykit. Detektyvas 
Frostas? 

— Jis tvirtina negalįs pakęsti kačių, bet, 
prisiekiu, pultų į degantį namą vien tik gel- 
bėdamas kačiuką. 

— Žinote, detektyvas Frostas man visada 
patiko. Toks mielas. 

Džeinė suprunkštė. 

— Aha, palyginti su juo, aš atrodau kaip 
ragana. 

— Jam reikia susirasti kitą žmoną, — pa- 
sakė Eirina, išimdama iš po mikroskopo 
objektinį stiklelį. — Norėjau jį suvesti su vi- 
ena iš savo draugių, bet ji atsisako sus- 
itikinėti su farais. Anot jos, jie turi valding- 
umo problemų. 

Ji pakišo po mikroskopu kitą objektinį 
stiklelį ir tarė: 

— Leiskite jums parodyti dar vieną 
plauką, paimtą nuo to paties chalato. Kaip 
tik šitas mane visiškai suglumino. 

Džeinė vėl įsitaisė ant laboratorinės 
taburetės ir pasižiūrėjo pro okuliarą. 

— Atrodo kaip pirmoji sruoga. Kuo ji 
skiriasi? 

— Iš pirmo žvilgsnio tikrai atrodo 
panaši. Balta, tiesi, apie penkių centimetrų. 
Toks pats spalvinis ruožėtumas, ir iš to 
galime spręsti, kad jis veikiausiai ne 
žmogaus. Iš pradžių pamaniau, kad irgi iš 
Felis catus — naminės katės. Bet kai 
intą, jis labai skirtingos kilmės. 

Ji vėl pasisuko prie kompiuterio ir atid- 
arė ekrane antrą langą, parodydama kitą 
mikrofotografiją. Sugretino abu vaizdus. 

Džeinė susiraukė. 

— Antras plaukas atrodo visai 
nepanašus į naminės katės. 

— Kutikulės žvyneliai labai skirtingi. Jie 
atrodo kaip mažutės suplotos kalnų 
viršūnės. Visai ne kaip naminės katės dy- 
gliniai žvyneliai. 

— Kokio gyvūno šis plaukas? 

— Palyginau su kiekvienu plauku iš savo 
duomenų bazės, bet tokio niekada anksčiau 
nebuvau mačiusi. 

Mįslingo padaro. Džeinė prisiminė 
Leono Goto namą ir sieną su medžioklės 
trofėjų galvų iškamšomis. Ir prisiminė tak- 
sidermijos dirbtuvę, kur jis reguliariai 
gramdė, džiovino ir tempė gyvūnų iš viso 
pasaulio kailius. 

— Ar šis plaukas galėtų būti snieginio 
leopardo? — paklausė ji. 

— Tai gana konkretu. Kodėl snieginio 
leopardo? 

— Kadangi Gotas dirbo prie snieginio 
leopardo kailio, ir šis dabar dingęs. 

— Jie labai reti gyvūnai, todėl nežinau, iš 
kur gaučiau plauko pavyzdį palyginimui. 
Bet yra būdas rūšiai nustatyti. Prisimenate, 
kaip mes nustatėme asmens tapatybę iš to 
keisto plauko, rasto žmogžudystės kinų 

kvartale vietoje? Paaiškėjo, kad toji sruoga 
beždžionės. 

— Jūs ją nusiuntėte į laboratoriją 
Oregone. 

— Taip. Į Laukinės gyvūnijos teismo 
medicinos laboratoriją. Jie turi gyvūnų ker- 
atino struktūros pavyzdžių iš viso pasaulio. 
Taikant elektroforezę, galima analizuoti 
plauko proteino sudėtį ir palyginti su 
žinomomis keratino struktūromis 

— Taip ir padarykime. Jeigu šis plaukas 
snieginio leopardo, tai beveik tikrai buvo 
perneštas iš Goto namo. 

— O per tą laiką, — tarė Eirina, — man 
gaukite tos naminės katės plauką. Jeigu 
DNR sutaps, turėsite reikiamą įrodymą, 
kad abi žmogžudystės susijusios. 

— Tu buvai didelė klaida, — pasakė 
Mora. — Man nereikėjo tavęs parsigabenti 
namo. 

Katinas nekreipė į ją dėmesio, laižėsi 
letenas ir stropiai prausėsi, surijęs dėželę 
importinio ispaniško tuno alyvuogių 
aliejuje. Ekstravagancija po dešimt dolerių 
už porciją, bet jis nesutinka ėsti sauso kačių 
maisto, o Mora tą popietę pakeliui į namus 
pamiršo paimti daugiau skardinėlių gur- 
maniško kačių maisto. Paieškojusi savo 
podėlyje, surado tą vieną brangiąją 
skardinėlę tuno, kurį ketino panaudoti 
puikiai „Nicos“ mišrainei su traškiomis 
žaliosiomis pupelėmis ir raudonosiomis 

bulvėmis. Bet ne, godus mažesnis jos namų 
svečias sulapnojo kiekvieną gabalėlį ir 
neskubiai išbidzeno iš virtuvės, leisdamas 
suprasti, kad Moros paslaugų jam 
nebereikia. 

Tai tiek tos draugystės. Aš tik tarnaitė. 
Mora praskalavo katės dubenėlį karštame 
muiliname vandenyje ir įdėjo į indaplovę 
nuodugniam, mikrobus  naikinančiam 
valymui. Ar galėtum vos per savaitę 
užsikrėsti Toxoplasma gondii? Pastaruoju 
metu ji paniškai bijojo toksoplazmozės, nes 
buvo skaičiusi, kad liga gali progresuoti į 
šizofreniją. Katėmis pamišusios moterys 
yra pamišusios per savo kates. Štai kaip tie 
klastingi gyvūnai mus valdo, pagalvojo ji. 
Užkrečia parazitais ir priverčia šerti tunu 
po dešimt dolerių už skardinėlę. 

Sučirškė durų skambutis. 

Mora nusiplovė bei pasišluostė rankas — 
Žūkite mikrobai! — ir nuėjo atidaryti 
paradinių durų. 

Priebutyje stovėjo Džeinė Ricoli. 

— Atvažiavau katės plaukų, — paaiškino 
ji ir išsitraukė iš kišenės pincetą su maišeliu 
įkalčiams. — Tau suteikiu tą garbę. 

— Kodėl ne pati? 

— Jis tavo katinas. 

Atsidususi Mora paėmė pincetą ir nuėjo 
į svetainę, kur katinas tupėjo ant kavos 
staliuko, įtariai spoksodamas į ją žaliomis 
akimis. Drauge gyveno jau savaitę, 0 ji su 
įnamiu dar nebuvo užmezgusi ryšio. Ar 
įmanoma iš tikrųjų užmegzti su katinų 
ryšį? Goto nužudymo vietoje jis malonino 
Morą meile, miaukė ir trynėsi į ją, kol suvil- 
iojo priimti pas save. O kai parsivežė namo, 
katinas pasidarė jai abejingas, nors lepino 
jį tunu ir sardinėmis. Visuotinė nusivylusių 

žmonų dejonė: Jis mane apžavėjo, man 
meilinosi, o dabar esu jo tarnaitė. 

Ji atsiklaupė prie katino, o tas bematant 
nušoko nuo kavos staliuko ir lėtai nutipeno 
į virtuvę, visa savo povyza reikšdamas 
akivaizdžią panieką. 

— Būtina išrauti tiesiai iš gyvūno, — pa- 
sakė Džeinė. 

— Žinau, žinau. 

Mora nusekė paskui katiną koridoriumi 
murmėdama: 

— Kodėl gi jaučiuosi tokia juokinga? 

Rado katiną tupintį ten, kur turėtų 
stovėti jo dubenėlis, įbedusį į ją kaltinamai 
žėrinčias akis. 

— Galbūt jis alkanas, — nuo tarpdurio 
metė Džeinė. 

— Ką tik pašėriau. 

— Tai vėl pašerk. 

Ji atidarė šaldytuvą ir išėmė kartoninį 
pakelį riebios grietinėlės. 

— Jos man reikės patiekalui, — pasakė 
Mora. 

— O man reikia katino plauko. 

Džeinė įpylė į dubenėlį grietinėlės ir 
padėjo ant grindų. Katinas akimirksniu 
įniko ją lakti. Taip ir nepajuto, kaip Džeinė 
išpešė jam iš nugaros tris plaukus. 

— Kai niekas kitkas nepavyksta, paban- 
dyk papirkti, — pamokė Džeinė, 
užsandarindama plaukus įkalčių maišelyje. 
— Dabar man tik reikia gauti pavyzdį iš ki- 
tos katės. 

— Jos niekas nesugebėjo pagauti. 

— Aha, bus problema. Šią savaitę Fros- 
tas kasdien ten lankėsi ir jos net nematė. 

— Tu, tikra, kad ji vis dar name? 
Nepabėgo? 

— Kažkas suėda kačių maistą. Be to, ten 
yra daugybė vietų pasislėpti. Galbūt man 
pavyks įvilioti ją į spąstus. Gali man 
paskolinti kokią kartoninę dėžę? 

— Tau taip pat reikės ir pirštinių. Ar 
bent įsivaizduoji, kokią bjaurią infekciją 
rizikuoji pasigauti nuo katės įdrėskimo? 

Mora nuėjo prie prieškambario sieninės 
spintos ir surado rudų odinių pirštinių 
porą. 

— Pabandyk šitas. 

— Oho, jos atrodo tikrai brangios. Pas- 
istengsiu nesugadinti. 

— Palauk. Ir man reikia poros. Žinau, 
turiu čia jų daugiau. 

— Tu irgi važiuoji? 

— Anas katinas nesiduoda sugaunamas. 

Mora įkišo ranką į palto kišenę ir 
susirado antrą porą pirštinių. 

— Šis darbas tikrai skirtas dviem 
moterims. 


Name tebetvyrojo mirties tvaikas. Nors 
kūnas ir viduriai buvo pašalinti jau prieš 

kelias dienas, irimas išskiria į orą savo 
cheminį pėdsaką, aitrų mišinį kvapų, 
prasiskverbiančių į kiekvieną spintą ir 
plyšį, įsigeriančių į baldus, kilimus ir 
portjeras. Kaip ir dūmai po gaisro, puvimo 
dvokas nelengvai išnyksta, ir šis atkakliai 
tebesilaikė Goto name nelyginant paties 
žmogaus dvasia. Jokia valymo tarnyba dar 
nebuvo atvykusi šluoti bei šveisti, ir kruvini 
letenų atspaudai tebeženklino grindis. 
Prieš savaitę, kai Mora įėjo, ji buvo kartu su 
detektyvais ir kriminalistais, po kambarius 
aidėjo jų balsai. O šiandien tegirdėjo 
apleisto namo rimtį, tylą, drumsčiamą tik 
betikslius ratus po svetainę sukančios vien- 
išos musės dūzgesio. 

Džeinė padėjo ant grindų kartoninę 
dėžę. 

— Pereinam kambarį po kambario. 
Pradėkim apačioje. 

— Kodėl aš staiga prisiminiau tą žuvusią 
zoologijos sodo prižiūrėtoją? — nusistebėjo 
Mora. 

— Čia naminė katė, ne leopardas. 

— Net žavūs naminiai katinėliai savo 
DNR gilumoje yra plėšrūnai. 

Mora užsimovė pirštines ir pridūrė: 

— Viename moksliniame straipsnyje 
buvau radusi apytikrius duomenis, kad 
mylimos namų katytės per metus nužudo 
beveik keturis milijardus paukščių. 

— Milijardus? Tikrai? 

— Kaip tik tam jos ir sukurtos. Tylios, 
vikrios ir greitos. 

— Kitaip tariant, sunkiai pagaunamos, — 
atsiduso Džeinė. 

— Deja. 

Mora įkišo ranką į dėžę ir išėmė 
atsivežtą iš namų frotinį rankšluostį. 
Planavo jį užmesti ant bėglio katinėlio ir 

suvyniotą įmesti į dėžę, o pati likti 
nesubraižyta. 

— Šiaip ar taip, — kalbėjo ji toliau, — tai 
galų gale būtina padaryti. Juk negali var- 
gšelis Frostas visą gyvenimą pristatinėti 
kačių maisto ir kraiko. Kai tik pagausime 
katiną, kaip manai, ar Frostas jo norės? 

— Jeigu jį įmesime į tvenkinį, Frostas 
niekada su mumis nebesikalbės. Patikėk 
manimi, kai užvešiu katiną jam į namus, jis 
ten ir pasiliks. 

Džeinė irgi užsimovė pirštines. Į jas, pra- 
dėjusias savąją medžioklę, nuo sienų žvelgė 
gyvūnų galvų iškamšos. Parklupusi ant 
grindų keturiomis, Džeinė pasižiūrėjo po 
sofa ir foteliu. Mora apieškojo spinteles ir 
užkaborius. Nuplodama nuo delnų dulkes 
Džeinė atsitiesė, ir staiga jos dėmesį pagavo 
afrikinio liūto galvos iškamša. Žibėjo tokios 
gyvybiškai protingos akys, kad atrodė, jog 
žvėris tuoj nušoks nuo sienos. 

— Antai jis! — sušuko ji. 

Mora apsisuko ir pamatė, kaip kažkas 
baltas švystelėjo per svetainę ir nuskuodė 
laiptais aukštyn. Pasičiupusi kartoninę 
dėžę, ji nusekė paskui savo draugę į antrą 
aukštą. 

— Į šeimininko miegamąjį! — riktelėjo 
Džeinė. 

Jiedvi įžengė į kambarį ir uždarė duris. 

— Gerai, įvijome jį į spąstus, — apsidži- 
augė Džeinė. — Žinau, jis čia įnėrė. Tai kur- 
gi, po velniais, slepiasi? 

Mora apžvelgė baldus: dvigulę lovą, na- 
ktinius staliukus abipus ir masyvią ko- 
modą. Veidrodyje ant sienos atsispindėjo jų 
įraudę ir suirzę veidai. 

Parpuolusi ant kelių, Džeinė pasižiūrėjo 
po lova. 

— Čia nėra, — pranešė. 

Mora pasisuko į įeinamąją drabužinę 
plačiai atlapomis durimis. Vienintelė vieta 

pasislėpti. Jos susižvalgė ir sutartinai giliai 
įkvėpė oro. 

— Į medžioklę trauksim mes, — tyliai 
uždainavo Džeinė ir spragtelėjusi jungikliu 
užžiebė spintoje šviesą. 

Peržiūrėjo švarkus ir nertinius, taip pat 
gerokai per daug vilnonių languotų 
marškinių. Džeinė stumtelėjo į šalį sunkią 
skrandą, kad galėtų pasižiūrėti giliau į 
spintą, ir staigiai atšlijo, kai iš jos klaikiai 
kniaukdamas išlėkė katinas. 

— Mėšlas! — Džeinė įsistebeilijo į prad- 
rėkstą savo dešinio dilbio rankovę. — 
Dabar aš oficialiai neapkenčiu kačių. Kur, 
po galais, jis paspruko? 

— Palindo po lova. 

Džeinė nusėlino prie savo klastingo 
priešo. 

— Daugiau nebebus jokios gerosios 
farės. Katine, tu mano. 

— Džeine, tau bėga kraujas. Apačioje, sa- 
vo rankinuke, turiu spiritinių tamponų. 

— Pirma mes jį pagausime. Nueik iš ki- 
tos lovos pusės. Pabaidyk jį į mane. 

Mora parpuolė ant kelių ir pasižiūrėjo 
po lovos rėmu. Pora geltonų akių žioravo į 
ją, o iš gyvūno gerklės grumeno toks 
kraupus niurzgesys, kad Morai ant rankų 
pastiro plaukeliai. Anaiptol tai ne mielas 
katinėlis, o pats Gauruotasis Velnias. 

— Gerai, aš pasiruošusi su rankšluosčiu, 
— pasakė Džeinė. — Pavyk jį į mane. 

Mora nedrąsiai pamojo į gyvūną. 

— Škac! 

Katinas apnuogino dantis ir sušnypštė. 

— Škac? — suprunkštė Džeinė. — Rim- 
tai, Mora, tik tiek sugebi? 

— Ką gi, gerai. Judinkis, katine! 

Mora pamojavo ranka, ir katinas at- 
sitraukė. Nusiavusi batą, ji sviedė į gyvūną. 

— Eik! 

Katinas šovė iš palovio. Nors kilusių 
grumtynių Mora nematė, girdėjo miauk- 
sėjimą, šnypštimą ir draugės keiksmus ga- 
lynėjantis su grobiu. Iki Mora vėl atsistojo, 
Džeinė jau turėjo Gauruotąjį Velnią saugiai 
įvyniotą į frotinį rankšluostį. Įmetė te- 
besipriešinantį rankšluostyje katiną į kar- 
toninę dėžę ir užvožė jos atvartus. Dėžė 
brazdėjo ir kratėsi nuo penkiolikos 
įniršusio katino svarų. 

— Man reikės injekcijos nuo pasiutligės? 
— paklausė Džeinė, apžiūrinėdama savo 
įdrėkstą dilbį. 

— Pirmiausia tau reikia muilo ir antisep- 
tiko. Nusiplauk ranką. Aš nueisiu į apačią ir 
surasiu tuos spiritinius tamponus. 

Mora visada laikėsi seno skautų devizo 
„Būk pasirengęs“, tad savo rankinuke 
turėjo latekso pirštines, spiritinių tamponų, 
pincetą, antbačius ir plastikinių maišelių 
įkalčiams sudėti. Apačioje  rankinuką 


378/748 
surado ant kavos staliuko, kur ir buvo pal- 
ikusi. Ji išsiėmė pakelį spiritinių tamponų 
ir jau buvo besukanti atgalios viršun, kai 
staiga pastebėjo sienoje pliką vinį. Aplink 
tuščią vietą kabėjo įrėmintos Leono Goto 
fotografijos iš įvairių medžioklės ekspedi- 
cijų, kuriose jis pozavo su šautuvu ir savo 
negyvais trofėjais — elniu, buivolu, šernu, 
liūtu. Taip pat ir įrėmintas straipsnis apie 
Gotą iš Hub Magazine: „Trofėjų meistras: 
interviu su Bostono  taksidermijos 
specialistu“. 

Džeinė laiptais nulipo į svetainę. 

— Taigi, ar turėčiau nerimauti dėl 
pasiutligės? 

Mora parodė į pliką vinį. 

— Ar iš čia kas nors buvo paimta? 

— Aš jaudinuosi, kad man atkris ranka, 
o tu klausi apie tuščią vietą sienoje. 

— Kažkas iš čia dingę, Džeine. Ar šitaip 
buvo ir praėjusią sa-vaitę? 

— Aha, buvo. Pastebėjau tą vinį ank- 
sčiau. Galiu pasitikrinti nusikaltimo vietos 
vaizdajuostėse, kad patvirtinčiau. 

Džeinė nutilo ir staiga suraukusi antaki- 
us įsistebeilijo į apnuogintą vinį. 

— Įdomu... 

— Kas? 

Džeinė pasisuko į ją. 

— Gotas paskambino Džodei Andervud 
ir paprašė Elioto fotografijų iš Afrikos. 

Ji parodė į tuščią vietą ant sienos ir 
paklausė: 

— Manai, šitai kaip nors susiję su jo 
skambučiu? 

Suglumusi Mora pakraipė galvą. 

— Dingusi fotografija? 

— Tą pačią dieną jis taip pat skambino 
Pietų Afrikos Interpolui. Vėlgi dėl Elioto. 

— Kodėl jam taip parūpo sūnus būtent 
dabar? Juk Eliotas dingo prieš daug metų? 

— Prieš šešerius. 

Džeinė vėl pasisuko į pliką vietą, iš kur- 
ios kažkas buvo paimta, ir pridūrė: 
— Botsvanoje. 

Botsvana 


Stebiuosi, kaip ilgai žmogus gali nemiegoti, 
laužo šviesoje matydama Džonį knapsint 
galva, jo liemenį pasvyrant it virstančio 
medžio. Tačiau pirštais jis tebegniaužia 
šautuvą sau ant kelių, tartum ginklas būtų 
kūno dalis, galūnių tąsa. Visą vakarą kiti jį 
stebėjo, ir, žinau, Ričardas jautė pagundą 
jėga užvaldyti tą jo šautuvą, bet Džonis, 
nors ir pusiau miegantis, yra pernelyg grės- 
mingas, kad drįstum su juo galynėtis. Nuo 
Isajo mirties Džonis dieną tik kartkartėmis 
ištaikydavo bent kiek nusnūsti, ir jis 
pasiryžęs budėti visą naktį. Jeigu taip tęs 

toliau, dar po kelių dienų jį ištiks katatonija 
arba jis išprotės. 

Šiaip ar taip, jis tebeturės šautuvą. 

Apžvelgiu veidus aplink laužą. Silvija ir 
Viviana glaudžiasi drauge, šviesūs jų 
plaukai vienodai susivėlę, veidai įsitempę iš 
nerimo. Keista, ką savana padaro netgi 
gražioms moterims. Nuplėšia nuo jų visą 
paviršutinį blizgesį, nupilkina plaukus, nu- 
grando makiažą, suardo jas iki kūno ir 
kaulų. Štai ką dabar matau, žvelgdama į 
jas: dvi moteris, ardomas iki plikų jų 
dalelių. Taip jau atsitiko poniai Mat- 
sunagai, kuri sunyko iki silpnos, suskil- 
inėjusios savo esybės. Ji vis dar nieko 
nevalgo. Mano paduota lėkštė su mėsa 
lieka nepaliesta jai prie pėdų. Norėdama, 
kad ji gautų bent kokių maistingų me- 
džiagų, įdėjau į arbatą du pilnus šaukštelius 
cukraus, bet moteris tuoj pat ją išspjovė ir 

dabar nepatikliai žiūri į mane, lyg gras- 
inčiau ją nunuodyti. 

Faktiškai dabar visi nepasitikėdami žvel- 
gia į mane, nes neprisidėjau prie jų Džonio 
kaltintojų komandos. Jie mano, kad pa- 
sitraukiau į tamsiąją pusę ir esu Džonio 
šnipė, nors mėginu sugalvoti tikriausią 
būdą, kaip mums išlikti gyviems. Žinau, 
Ričardas joks laukinės gamtos žmogus, net 
jeigu ir tariasi toks esąs. Negrabus, įsibaim- 
inęs Eliotas nesiskutęs jau nežinia kiek di- 
enų, jo akys pasruvusios krauju, ir dabar aš 
kiekvieną minutę laukiu, kada jis pradės 
vapalioti kaip pamišėlis. Blondinės gniūžta 
tiesiog mano akyse. Vienintelis žmogus, 
kuris dar laikosi, kuris iš tikrųjų žino, ką ši- 
ose tolybėse veikia — Džonis. Aš balsuoju 
už jį. 

Štai kodėl kiti į mane nebežiūri. Žiūri 
pro mane ar kiaurai manęs, vogčia 
susišaudo vienas su kitu žvilgsniais 

kažkokia nebylia Morzės abėcėle, mirksėd- 
ami vokais. Mes gyvename tikrovišką telev- 
izijos serialo „Išlikimas“ versiją, ir yra 
aišku, kad buvo nubalsuota mane pašalinti 
iš salos. 

Blondinės nueina miegoti pirmos, pal- 
ieka laužo šviesą  susiglaudusios ir 
kuždėdamosios. Paskui įsmunka į savo 
palapines Eliotas ir Keiko. Kurį laiką prie 
laužo sėdime tik mudu su Ričardu, per- 
nelyg nepasitikintys vienas kitu, kad ištar- 
tume bent žodį. Beveik sunku patikėti, kad 
kitados tą žmogų mylėjau.  Savanoje 
praleistos dienos suteikė gražiai jo išvaizdai 
dailaus šiurkštumo, bet dabar po šia išore 
matau niekingą tuštybę. Jis negali prilygti 
Džoniui, todėl jo nemėgsta — tokia tikroji 
priežastis. Svarbiausias klausimas — katras 
yra tikresnis vyras. Ričardas visada turi 
būti savo paties siužeto herojus. 

Atrodo, tuoj kažką pasakys, kai abu 
sumojame, kad Džonis atsibudęs, jo akys 
žiba šešėliuose. Neprataręs nė žodžio, 
Ričardas atsistoja. Net ir stebėdama jį 
nudybinant ir įneriant į mūsų palapinę, 
pajuntu Džonio žvilgsnį, jo karštį savo 
veide. 

— Kur su juo susipažinote? — klausia 
Džonis. 

Jis sėdi atsirėmęs į medį toks nejudrus, 
kad pats atrodo kaip kamieno dalis, jo 
kūnas — lyg viena ilga susirangiusi šaknis. 

— Knygyne, žinoma. Jis atėjo pasir- 
ašinėti savo knygos „Pasirinkimas žudyti“ 
egzempliorių. 

— Apie ką ji? 

— Ak, įprastas R. Renviko trileris. Hero- 
jus įstringa tolimoje saloje su teroristais. Jo 
įgūdžiai laukinėje gamtoje padeda juos vi- 
eną po kito patiesti. Žmonės ryja tas knygas 
kaip saldainius, prisirinko pilnas knygynas 

gauti autografų. Po to jis su knygyno per- 
sonalu nuėjo į alinę išgerti. Tikrai maniau, 
kad Ričardas nusižiūrėjo mano kolegę 
Seidę. Bet ne, parvažiavo namo su manimi. 

— Sprendžiant iš balso, jūs stebitės. 

— Jūs nematėte Seidės. 

— Ir prieš kiek laiko tai įvyko? 

— Beveik prieš ketverius metus. 

Pakankamai ilgai, kad Ričardui 
nusibostų. Pakankamai laiko įvairioms 
užgaulėms ir nuoskaudoms susikaupti ir 
priversti vyrą susimąstyti apie geresnius 
pasirinkimus. 

— Vadinasi, jūs turėtumėte vienas kitą 
gerai pažinoti, — nusprendė Džonis. 

— Turėtume. 

— Nesate tikra? 

— Ar kada nors galima būti? 

Jis pasižiūri į Ričardo palapinę. 

— Dėl kai kurių žmonių — ne. Kaip ir 
niekada negali būti tikras dėl kai kurių 

žvėrių. Įmanoma prijaukinti liūtą ar 
dramblį, net jais pasitikėti. Bet niekada 
negali pasitikėti leopardu. 

— Kaip manote, koks žvėris yra 
Ričardas? 

Džonis nė neišlaužia šypsenos. 

— Tai jūs man pasakykite. 

Jo atsakymas, ištartas labai tyliai, mane 
priverčia apsvarstyti beveik ketverius 
metus su Ričardu. Ketverius metus, kai 
dalijomės lova ir valgiu, bet visada tarp 
mudviejų buvo atstumas. Būtent jis laikėsi 
santūriai,  pasišaipydavo iš santuokos, 
tartum tai būtų mums per žema, bet, 
manau, aš visą laiką Žinojau, kodėl jis 
manęs taip ir neveda, tik nenorėdavau sau 
to prisipažinti. Jis laukė vienintelės. O aš 
tokia nebuvau. 

— Jūs juo pasitikite? — tyliai taria 
Džonis. 

— Kodėl klausiate? 

— Net po ketverių metų, ar iš tikrųjų Ži- 
note, kas jis toks? Ką gali iškrėsti? 

— Juk nemanote, kad Ričardas tas, 
kuris... 

— Ojūs? 

— Kaip tik taip kiti kalba apie jus. Kad 
mes negalime jumis pasitikėti. Kad jūs 
tyčia mus čia įklampinote. 

— Ir jūs taip manote? 

— Manau, jeigu būtumėte norėjęs mus 
nužudyti, jau būtumėte tai padaręs. 

Jis vėl pasižiūri į mane, ir aš aštriai su- 
vokiu šautuvą prie jo šono. Kol jis valdo 
šautuvą, valdo ir mus. Dabar klausiu savęs, 
gal padariau lemtingą klaidą, atsivėrusi 
netinkamam žmogui. 

— Papasakokite man, ką dar jie kalba, — 
paprašo Džonis. — Ką planuoja? 

— Niekas nieko neplanuoja. Tiktai jie 
yra išsigandę. Mes visi esame išsigandę. 

— Be reikalo, kol niekas nepasielgs kaip 
nors neapgalvotai. Kol jūs manimi pas- 
itikite. Nieku kitu, tik manimi. 

Net ir ne Ričardu, štai kas jo mintyje, 
nors to nepasako. Ar jis iš tikrųjų mano, 
kad reikia kaltinti Ričardą dėl to, kas įvyko? 
O gal tai įeina į Džonio žaidimą skaldyti ir 
nugalėti, pasėjant įtarumo sėklas? 

Sėklos jau leidžia šaknis. 

Vėliau, gulėdama greta Keiko jos palap- 
inėje, mąstau apie tuos vakarus, kai Ričar- 
das pareidavo namo vėlai. Susitikdavo su 
savo literatūriniu agentu. Arba pietaudavo 
su savo leidyklos personalu. Labiausiai 
baiminausi, kad jis turi nuotykėlį su kita 
moterimi. Dabar klausiu savęs, gal man 
stokodavo vaizduotės, ir jo tikri motyvai 
buvo tamsesni, labiau pasibaisėtini nei vien 
tik neištikimybė. 

Lauke už palapinės gieda naktinis 
vabzdžių choras, o plėšrūnai tyko aplink 

mūsų stovyklą, ir juos sulaiko tik laužo 
liepsna. Ir vienišas žmogus su šautuvu. 

Džonis nori, kad juo pasitikėčiau. Džonis 
žada mus išsaugoti gyvus. 

Šios minties laikausi, kol pagaliau 
užmiegu. Džonis sako, kad mes tai ištver- 
sime, ir aš juo tikiu. 

Iki  išauštant dienai, kai viskas 
pasikeičia. 


Šįkart klykia Eliotas. Paniški jo ūkčiojimai 
O, Dieve mano! O, Dieve mano! mane 
išbudina ir vėl bloškia į tikrovės košmarą. 
Keiko nėra, ir aš palapinėje viena. Net 
nepasivarginu įsimuistyti į kelnes, išsiritu 
iš palapinės vien su marškinėliais ir apat- 
inėmis kelnaitėmis, stabtelėdama tik bas- 
nirčia įsispirti į batus. 

Visa stovykla atsibudusi ir visi subėgę 
prie Elioto palapinės. Blondinės laikosi 

viena kitos, jų plaukai riebūs ir susivėlę, 
kojos basos, nors aušra žvarbi. Kaip ir aš, 
jos išpuolė iš savo palapinių vien su apat- 
iniais. Keiko tebevilki pižama, jos pėdos 
apautos mažučiais japoniškais sandalais. 
Tik Ričardas visiškai apsirengęs. Jis stovi 
gniauždamas Elioto pečius, mėgindamas 
vaikiną nuraminti, bet Eliotas vis purto 
galvą, veblena. 

— Ji dingo, — sako Ričardas. — Ten jau 
nebėra. 

— Gali slėptis mano drabužiuose! Arba 
tarp apklotų. 

— Aš vėl pasižiūrėsiu, gerai? Bet jos 
nemačiau. 

— Kas, jeigu yra dar kita? 

— Dar kita — kas? — klausiu. 

Visi atsisuka į mane pažiūrėti, ir jų akyse 
matau įtarumą. Juk tai aš, kuria niekas 
nepasitiki, nes susidėjau su priešu. 

— Gyvatė, — sako Silvija ir drebėdama 
apsigobia rankomis. — Kažkokiu būdu ji 
įsigavo į Elioto palapinę. 

Žvilgteliu į žemę, kone tikėdamasi išvysti 
šliaužiančią link mano batų gyvatę. Šiame 
vorų ir kandančių vabzdžių krašte išmokau 
niekada nevaikščioti basa. 

— Ji šnypštė ant manęs, — skundžiasi 
Eliotas. — Nuo to ir atsibudau. Pramerkiau 
akis, o ji tiesiog ten, susirangiusi man ant 
kojų. Pamaniau, tikrai... 

Drebančia ranka jis pasišluosto veidą. 

— O Dieve. Mes nepratempsim dar 
savaitės! — priduria. 

— Eliotai, liaukis, — įsako Ričardas. 

— Kaip po šito aš galėsiu miegoti? Kaip 
kuris nors iš jūsų galės miegoti, kai neži- 
note, kas galbūt įšliauš pas jus į guolį? 

— Spėčiau, tai buvo šnypščioji margė, — 
sako Džonis. 

Vėlgi, tyliai prisiartindamas, jis privertė 
mane krūptelėti. Pasisuku ir pamatau, kaip 
jis įmeta į blėstantį laužą pagalių. 

— Jūs matėte gyvatę? — klausiu. 

— Ne. Bet Eliotas pasakė, kad ji ant jo 
šnypštė. 

Džonis ateina prie mūsų, kaip visada 
nešinas šautuvu. 

— Buvo geltona su rudu? Dėmėta, su 
trikampe galva? — klausia jis Elioto. 

— Tai buvo gyvatė, tiek težinau! Manot, 
man rūpėjo jos paklausti, kuo vardu? 

— Čia, toli savanoje, šnypščiančiosios 
margės dažnos. Galimas daiktas, 
pamatysime jų daugiau. 

— Ar jos labai nuodingos? — klausia 
Ričardas. 

— Jeigu žaizdelę paliksi negydomą, nuo- 
das gali būti mirtinas. Bet jeigu mano 
žodžiai jus apramins, įkandimai dažnai 
būna sausi, visai be nuodo. Veikiausiai ji tik 

įšliaužė į Elioto guolį sušilti. Taip šliužai 
elgiasi. 

Jis apžvelgia mus. 

— Štai kodėl jus perspėjau miegoti 
užsidarius palapinių užtrauktukus. 

— Jis buvo uždarytas, — sako Eliotas. 

— Tai kaip ji įsigavo į jūsų palapinę? 

— Juk žinote, kaip aš bijau maliarijos. 
Visada užsidarau palapinės užtrauktuką, 
kad apsisaugočiau nuo uodų. Nemaniau, 
kad ta prakeikta gyvatė galėtų patekti 
vidun! 

— Ji galėjo įšliaužti dieną, — užsimenu. 
— Kol paties nebuvo palapinėje. 

— Sakau jums, aš niekada jos nepalieku 
neuždarytos. Net dieną. 

Netardamas nė žodžio Džonis apeina 
palapinę iš kitos pusės. Ar jis ieško gyvatės? 
Gal mano, kad ji vis dar tūno kažkur po 
audeklu, laukdama kitos progos įsibrauti? 

Staiga Džonis parpuola ant kelių, ir mes jo 
nebematome. Tyla nepakenčiama. 

Netvirtu balsu Silvija šūkteli: 

— Gyvatė dar ten? 

Džonis neatsako. Atsistoja, o kai 
pamatau jo veidą, man suledėja rankos. 

— Kas yra? — klausia Silvija. — Kas ten? 

— Ateikite ir patys pasižiūrėkite, — tyliai 
ištaria jis. 

Beveik slepiamas skurdžios žolės, 
žemesniuoju palapinės kraštu eina pjūvis. 
Audeklas ne paprastai įplyšęs, o švariai, 
tiesiai perpjautas, ir mums akimirksniu 
viskas paaiškėja. 

Negalėdamas patikėti, Eliotas apžvelgia 
mus. 

— Kas tai padarė? Kas, po velniais, prap- 
jovė mano palapinę? 

— Peilius jūs visi turite, — nurodo 
Džonis. — Bet kuris galėjo tai padaryti. 

— Ne bet kuris, — atremia Ričardas. — 
Mes miegojome. Tai jūs čia visą naktį bu- 
vote, ėjote sargybą, kaip tatai vadinate. 

— Sulig pirma šviesa aš pasišalinau pri- 
rinkti laužui pagalių. 

Džonis nužvelgia Ričardą nuo galvos iki 
kojų ir klausia: 

— O kiek laiko jūs buvote atsikėlęs ir 


apsirengęs? 
— Matote, ką jis daro, a? — Ričardas 
pasisuka į mus. — Neužmirškite, kieno 


rankose šautuvas. Kas čia vadovavo, kai 
viskas ėmė ristis velniop. 

— Kodėl mano palapinę? — Eliotas 
pakelia balsą iki šaižaus riksmo, visus 
užkrėsdamas savo panika. — Kodėl mane? 

— Vyrus, — tyliai pratarė Viviana. — Jis 
pirma šalina vyrus. Nužudė Klarensą. 
Paskui Isają. O dabar Elioto eilė... 

Ričardas žingteli Džonio link, ir šau- 
tuvas akimirksniu pašoka aukštyn, jo 

vamzdis nutaikytas tiesiai Ričardui į 
krūtinę. 

— Atgal, — įsako Džonis. 

— Štai kaip viskas bus, — sako Ričardas. 
— Jis pirma nušaus mane. Paskui užmuš 
Eliotą. O kaip dėl moterų, Džoni? Galbūt 
turi savo pusėje Milę, bet likusiųjų negali 
išguldyti. Ne, jeigu visi priešinsimės. 

— Tai tu, — sako Džonis. — Tai tu šitai 
darai. 

Ričardas žingteli dar žingsnį jo link. 

— Tai aš tave ir sustabdysiu. 

— Ričardai, — meldžiu. — Nereikia. 

— Metas pasirinkti, Mile, kieno tu 
pusėje. 

— Nėra jokių pusių! Turime apie tai 
pasikalbėti. Privalome būti protingi. 

Ričardas žengia dar vieną žingsnį Džo- 
nio link. Tai iššūkis, nervų kova. Savana 
atėmė jam protą, ir dabar Ričardas veikia 
prieš Džonį, savo varžovą, iš gryno įsiūčio. 

Prieš mane — išdavikę. Laikas sulėtėja, su 
skausmingu aiškumu įsimenu kiekvieną 
smulkmeną. Prakaitą ant Džonio kaktos. 
Trekštelėjusią šakelę po Ričardo batu, kai 
jis ryžtingai krypuoja pirmyn. Džonio 
ranką, jo trūkčiojančius raumenis, pasiren- 
giant šauti. 

Ir matau Keiko, — smulkutę, gležnutę 
Keiko — tylomis prasmunkant už Džonio. 
Matau ją pakeliant rankas. Matau akmeniu 
trenkiant Džoniui į pakaušį. 


Jis dar gyvas. 

Kažkiek minučių po smūgio jo akys 
suvirpa ir atsimerkia. Akmuo perkirto 
Džoniui skalpą, ir jis neteko baugiai daug 
kraujo, bet į mus žvelgia blaiviomis akimis 
ir visai sąmoningai. 

— Jūs darote klaidą, visi, — prataria. — 
Turite manęs klausyt. 

— Niekas tavęs nesiklausys, — atkerta 
Ričardas, ir jo šešėlis nuslenka per Džonį. 

Ričardas stovi, įbedęs akis žemyn į jį. 
Šautuvas dabar jo rankose, tai jis kontroli- 
uoja padėtį. 

Sustenėjęs Džonis pamėgina atsikelti, 
bet sunku vien tik atsisėsti. 

— Be manęs jūs neišsigelbėsite. 

Ričardas pasižiūri į kitus, ratu stovinčius 
aplink Džonį. 

— Mums balsuoti? 

Viviana papurto galvą. 

— Aš juo nepasitikiu. 

— Tai ką darom? — klausia Eliotas. 

— Surišam. Štai ką. 

Ričardas linkteli blondinėms. 

— Eikite ir suraskite kokią virvę, — 
paragina. 

— Ne. Ne. 

Džonis svirduliuodamas pasikelia ant 
kojų. Nors ir svyruoja, vis tiek niekas 
neišdrįstų su juo galynėtis. 

— Nušauk mane, jeigu nori, Ričardai. 
Tiesiog čia, dabar pat. Bet nesiduosiu sur- 
išamas. Nenoriu likti bejėgis. Tik ne šiuose 
tyruose. 

— Nagi, suriškite jį, — liepia Ričardas 
blondinėms, bet jos kaip sustingusios 
nesijudina iš vietos. — Eliotai, tu imkis! 

— Tik pabandyk, — suurzgia Džonis. 

Eliotas nubąla ir pasitraukia. 

Džonis pasisuka į Ričardą ir sako: 

— Dabar turi šautuvą. Įrodei esąs alfa 
vyras. Toks buvo viso žaidimo tikslas? 

— Žaidimo? — Eliotas purto galvą. — Po 
šimts, mes visi tik stengėmės išlikti gyvi. 

— Todėl nepasitikėk juo, — meta Džonis. 

Ričardo rankos tvirčiau sugniaužia šau- 
tuvą. O Dieve, jis šaus. Šaltakraujiškai 

nužudys beginklį žmogų. Puolu prie 
vamzdžio trūktelėti žemyn. 

Nuo Ričardo antausio išdrykstu ant 
žemės. 

— Nori, kad mus visus užmuštų, Mile? — 
surinka jis. — Dėl to stengiesi? 

Paliečiu tvinksintį skruostą. Dar niekada 
anksčiau jis man nes-mogė; jeigu tai būtų 
atsitikę kur nors kitur, aš jau telefonu 
kviesčiausi policiją, bet čia, laukinėse platy- 
bėse, niekaip nepabėgsi, neprisišauksi 
valdžios atstovų. Apsidairau aplink į kitus. 
Jų veiduose nematau nė kiek užuojautos. 
Blondinės, Keiko, Eliotas — jie visi palaiko 
Ričardą. 

— Gerai, — taria Džonis. — Turi galimy- 
bę šaudyti, Ričardai. Bet kada gali ja pasin- 
audoti. Bet jeigu ketini mane nušauti, 
turėsi tai padaryti į nugarą. 

Jis apsisuka ir žengia šalin. 

— Jeigu grįši į stovyklą, nudėsiu tave! — 
sušunka Ričardas. 

Per petį Džonis mesteli: 

— Verčiau jau rizikuosiu savanoje. 

— Mes stovėsime sargyboje. Jeigu tave 
pamatysime kur nors netoliese... 

— Nepamatysite. Jau greičiau kliausiu- 
osi žvėrimis. 

Džonis nutyla, pažvelgia į mane. 

— Eikš su manimi, Mile. Prašau, eikš, — 
pakviečia. 

Žvilgčioju pirmyn atgal į Ričardą ir 
Džonį, suparalyžiuota pasi-rinkimo. 

— Ne, pasilik su mumis, — sako Viviana. 
— Jau bet kurią dieną mūsų atskris ieškoti 
lėktuvas. 

— Kol lėktuvas atskris, visi būsite 
negyvi, — sako Džonis ir ištiesia į mane 
ranką. — Aš tavimi pasirūpinsiu, prisiekiu. 
Neleisiu, kad kas nors atsitiktų. Meldžiu 
tavęs, pasitikėk manimi, Mile. 

— Nebūk beprotė, — perspėja Eliotas. — 
Juk negali juo tikėti. 

Pagalvoju apie viską, kas pakrypo 
negerai: apie Klarensą ir Isają, atplėštus 
nuo kaulų jų kūnus. Apie sunkvežimį, 
staiga mįslingai išėjusį iš rikiuotės. Apie 
nuodingą gyvatę šviežiai įpjautoje Elioto 
palapinėje. Prisimenu, ką Džonis vos prieš 
kelias dienas prisipažino: kaip vaikystėje jis 
rinkdavo gyvates. Kas kitas, jei ne Džonis, 
žino, kaip pagauti barškuolę ir su ja elgtis. 
Viskas, kas iki šiol atsitiko, nebuvo vien 
paprastos nesėkmės; ne, mūsų mirtis buvo 
čia numatyta, ir tokį planą galėjo įvykdyti 
tik Džonis. 

Jis išskaito sprendimą iš mano akių, 
sureaguoja skausminga mina, tartum 
būčiau sudavusi mirtiną smūgį. Minutėlę 
stovi priveiktas, jo pečiai nusmukę, veide — 
sielvartas. 

— Būčiau viską dėl tavęs padaręs, — 
švelniai man taria. 
Paskui palinguoja galva ir apsisukęs 
nueina. 
Mes visi tebestebime, kai jis išnyksta už 
krūmų. 


— Kaip manote, jis sugrįš? — klausia 
Viviana. 

Ričardas paplekšnoja gulintį šalia savęs 
šautuvą — jis dabar nuolat jam bus po 
ranka. 

— Tegul tik pamėgina, būsiu pasirengęs. 

Mes sėdime prie stovyklavietės laužo, 
Elioto užkurto šėlstančio pragaro tamsos 
fone. Liepsnos per aukštos ir per karštos, 
kad būtų patogu, tai kvailas pliauskų eik- 
vojimas, bet aš suprantu, kodėl jis taip ne- 
saikingai kūrena.  Liepsnos atbaido 
plėšrūnus, net ir dabar mus tykančius. 

Jokių kitų stovyklos laužų mes nepastebė- 
jome, tad kurgi šią juodą juodžiausią naktį 
yra  Džonis? Kokiomis gudrybėmis 
naudojasi, kad išliktų gyvas, kai visur vien 
dantys ir nagai? 

— Mes eisime sargybą poromis, — sako 
Ričardas. — Niekam nevalia bet kada iš čia 
pasišalinti. Pirma pamaina bus Elioto ir 
Vivianos. Mudu su Silvija stosime į antrąją. 
Tai padės mums išsilaikyti per naktį. Šitaip 
ir toliau tęsime, liksime budrūs, ir viskas 
bus puiku, iki lėktuvas atskris mūsų ieškoti. 

Tai, kad jis mane išskyrė iš budėjimo 
grafiko, skaudžiai akivaizdu. Suprantu, 
kodėl pagalbos nelaukiama iš Keiko; kai ši- 
taip netikėtai partrenkė Džonį, ji ir vėl pa- 
sitraukė į tylą. Nors jau valgo, kelis 
šaukštus pupelių konservų ir saują kreker- 
ių. Bet štai aš, visiškai pajėgi ir pasirengusi 
pagelbėti, ir nė vienas į mane nė nežvilgteli. 

— O kaip dėl manęs? — klausiu. — Ką 
turėčiau daryti? 

— Mes su tuo susitvarkysime patys, 
Mile. Tau nereikia nieko daryti. 

Jo balso tonas neleidžia protestuoti, 
tikrai ne moteriai, sykį drįsusiai stoti Džo- 
nio pusėn. Netarusi nė žodžio, palieku 
laužą ir nukiūtinu į mūsų palapinę. Šiąnakt 
aš vėl su Ričardu, nes Keiko savo palap- 
inėje manęs nebenori. Aš atstumtoji, iš- 
davikė, galinti tave miegantį nudurti. 

Po valandos šalia manęs įropoja Ričar- 
das, ir aš dar nemiegu. 

— Tarp mudviejų baigta, — tariu. 

Jis nesivargina ginčytis. 

— Taip. Aišku. 

— Katrą pasirinksi? Silviją ar Vivianą? 

— Ar tai svarbu? 

— Ne, turbūt ne. Kad ir koks vardas, visa 
esmė — padulkinti kokią nors naują. 

— O kaip tu ir Džonis? Prisipažink, 
buvai pasirengusi palikti mane ir susidėti 
su juo. 

Pasisuku į Ričardą, bet pro audeklą įs- 
ismelkiančios laužo šviesos fone tematau jo 
siluetą. 

— Juk pasilikau, ar ne? 

— Tik todėl, kad mūsų rankose šautuvas. 

— Ir dėl to esi laimėtojas, taip? Savanos 
karalius. 

— Aš kovoju, velniai rautų, dėl mūsų 
gyvybių. Kiti tai supranta. Kodėl tu negali? 

Ilgai, liūdnai atsidūstu. 

— Aš irgi suprantu, Ričardai. Žinau, tu 
manai, kad teisingai elgiesi. Nors ir nė kiek 
nenutuoki, ką toliau daryti. 

— Kad ir kokios mudviejų problemos, 
Mile, dabar mums rei-kia laikytis kartu, an- 
traip neištempsime iki galo. Turime šau- 
tuvą ir maisto atsargų, taigi aplinkybės 
mums palankios. Bet aš negaliu numatyti, 

ką darys Džonis. Tik pabėgs į savaną ar su- 
grįš ir bandys mus pribaigti. 

Jis šiek tiek patyli. 

— Vis dėl to juk esame liudininkai, — 
priduria. 

—  Liudininkai ko? Mes taip ir 
nematėme, kad jis ką nors būtų nužudęs. 
Negalime įrodyti, kad padarė ką nors bloga. 

— Tegul įrodo policija. Kai iš čia 
išsigausime. 

Minutėlę tylime. Pro audeklą girdžiu, 
kaip šnekasi sargybą einantys Eliotas su 
Viviana. Girdžiu šaižiai zyziant vabzdžius, 
tolumoje klykaujant hienas, ir savęs 
klausiu, ar Džonis tenai dar gyvas, o gal net 
šiuo metu jo kūnas plėšomas į gabalus ir 
ryjamas. 

Ričardas plaštaka perbraukia man 
ranką. Pamažu, nedrąsiai jo pirštai susip- 
ina su manaisiais. 

— Žmonės juda pirmyn, Mile. Tai 
nereiškia, kad pastarieji metai praėjo 
perniek. 

— Ketveri. 

— Mudu nebe tokie patys, kokie bu- 
vome, kai susipažinome. Tiesiog toks 
gyvenimas, ir mums reikia į jį žiūrėti kaip 
suaugusiems. Sugalvoti, kaip pasidalyti sa- 
vo daiktus, ką pasakyti mūsų draugams. 
Viską atlikti be dramos. 

Tuos dalykus pasakyti jam kur kas 
lengviau. Galbūt aš pirma ketinau 
pareikšti, kad tarp mudviejų baigta, bet tai 
jis iš tikrųjų paliko mane. Dabar suprantu, 
kad jau seniai rengėsi mane palikti. O 
Afrika galiausiai tą mintį subrandino, 
Afrika parodė, kokie mudu netinkami vien- 
as kitam. 

Galbūt kadaise jį mylėjau, bet dabar 
manau, kad iš tikrųjų niekada jis man 
nepatiko. Ir tikrai nepatinka dabar, kai taip 

dalykiškai kalba apie mūsų santykių nut- 
raukimo sąlygas. Apie tai, kaip turėčiau 
susirasti naują būstą, kai tik sugrįšime į 
Londoną. Ar mano sesuo priimtų laikinai 
pas save, kol ieškosiuos tinkamos vietos? Ir 
paskui dar visi tie dalykai, mūsų drauge 
įsigyti. Virtuvės rakandai galėtų atitekti 
man, kompaktiniai diskai ir elektronika pa- 
silieka pas jį, juk gana teisinga? Ir juk gerai, 
kad mudu neturime mylimų naminių 
gyvūnėlių, dėl kurių reikėtų peštis? Kaip 
toli tai nuo tų vakarų, kai glaudėmės ant 
sofos, planuodami šią kelionę į Botsvaną. 
Įsivaizduodavau žvaigždėtą dangų ir kok- 
teilius aplink stovyklos laužą, 0 ne tas 
bekraujes išsiskyrimo sąlygas. 

Persiverčiu ant šono, nusisukdama nuo 
jo. 

— Gerai, — sako jis. — Pasikalbėsime 
apie tai vėliau. Kaip civilizuoti žmonės. 

— Taip, — sumurmu. — Civilizuoti. 

— Dabar man reikia bent kiek numigti. 
Turiu atsikelti po keturių valandų ir per- 
imti sargybą. 
Tie žodžiai paskutiniai, kada nors jo pa- 
sakyti man. 


Atsibundu  patamsy ir minutėlę ne- 
susigaudau, kurioje palapinėje esu. Paskui 
smogia suvokimas, ir skausmas kone fiziš- 
kas. Kad nutrūko mano santykiai su 
Ričardu. Prieš akis vienišos dienos. Palap- 
inėje tokia tamsa, kad nė negaliu atspėti, ar 
jis guli šalia. Ištiesiu ranką jo paliesti, bet 
aptinku tik tuštumą. Tai ateitis; man teks 
priprasti miegoti vienai. 

Trekšteli šakelė, kai kažkas — žmogus ar 
gyvūnas — praeina pro mano palapinę. 

Įtempiu regą, stengdamasi pamatyti pro 
storą audeklą, bet taip tamsu, kad nė 
neįžiūriu bent silpniausios laužo žaros. Kas 

leido laužui užgesti? Kam nors reikia 
primesti pagalių, kol jis visai neišblėso. 
Užsitempiu kelnes ir siekiu pasiimti batų. 
Po visų kalbų, kad liktume budrūs ir 
eitume sargybą, tie beverčiai idiotai net ne- 
sugeba palaikyti pagrindinės mūsų 
apsaugos. 

Man beatidarant palapinės atvarto 
užtrauktuką, pokšteli pirmas šūvis. 

Kažkuri moteris klykia. Silvija? Viviana? 
Negaliu pasakyti, katra iš jų; tik girdžiu jos 
balse paniką. 

— Jis turi šautuvą! O Dieve, pas jį... 

Patamsy grabaliojuosi savo kuprinės, 
kur laikau nukištą žibintuvą. Mano ranka 
sugniaužia dirželį, ir tuo pat metu pokšteli 
antras šūvis. 

Išsirepečkoju iš palapinės, bet tematau 
šešėlius po šešėlių. Kažkas šmėsteli pro 
blunkančias laužo žarijas. Džonis. Jis čia, 
kad atkeršytų. 

Nugriaudėja trečias šūvis, ir aš neriu į 
krūmų tamsą. Jau esu beveik prie aptvaro 
vielos, kai už kažko užkliūvu ir parpuolu 
ant kelių. Apčiuopiu šiltą kūną, ilgus sus- 
ivėlusius plaukus. Ir kraują. Vienos iš 
blondinių. 

Akimirksniu vėl pašoku ant kojų, aklai 
skuodžiu į naktį. Išgirstu sužvangant 
varpelius, kai batais užkliudau aptvaro 
vielą. 

Kita kulka praskrieja taip arti, kad 
girdžiu ją prašvilpiant visai šalia savęs. 

Bet mane jau gaubia tamsa, taikinys, 
kurio Džonis niekaip nepamatys. Už manęs 
— siaubo klyksmai, ir nugriaudėja dar vien- 
as, paskutinis, šūvis. 

Man nelieka nieko kita: vieniša puolu į 
naktį. 

Bostonas 


— Jis visada mėgina susireikšminti. Bent 
jau galėtų pasistengti laiku pasirodyti, — 
pasakė  Krouvas, surauktais antakiais 
čia būti prieš dvidešimt minučių. 

— Esu tikra, detektyvas Temas turi rimtą 
priežastį vėluoti, — apgynė jaunikaitį Mora. 

Jai padedant dešinį Džeinės Dou'3 
šlaunikaulį į teisingą anatominę padėtį, 
nerūdijančio plieno stalas pikta lemiančiai 
žvangtelėjo. Po šaltu klinikiniu morgo 
šviesų tviskesiu kaulai atrodė lyg iš plastiko 
ir nenatūralūs. Pašalink nuo jaunos moters 

odą bei minkštuosius audinius, ir štai 
viskas, kas lieka: kauliniai pinučiai, ant 
kurių buvo prikabinti minkštieji audiniai. 
Kai žmogaus skeletai pristatomi į morgą, 
dažnai jie būna nepilni, trūksta mažųjų 
rankų ir pėdų kaulų — juos lengvai 
išsinešioja maitėdos. Bet šita Džeinė Dou 
buvo įvyniota į brezentą ir užkasta 
pakankamai giliai, kad ją apsaugotų nuo 
nagų, dantų ir snapų. Užtat minkštaisiais 
audiniais ir vidaus organais puotavo 
vabalai ir mikrobai, švariai nuvalydami 
kaulus. Nelyginant strategijos meistrė, be- 
siruošianti anatominei šachmatų partijai, 
Mora tiksliai sudėliojo tuos kaulus ant 
autopsijos stalo. 

— Visi jį laiko kažkokiu kiaušingalviu 
išminčiumi vien tik todėl, kad yra azijietis, 
— bambėjo Krouvas. — Na, nėra toks 
gudrus, kaip pats įsivaizduoja. 

Mora netroško veltis į šį pokalbį — arba, 
tiesą sakant, į jokį pokalbį su detektyvu 
Krouvu. Kai jis įsileisdavo į vieną iš 
daugelio savo svaičiojimų apie kitų nekom- 
petenciją, didžiuma strėlių paprastai lėk- 
davo į advokatus ir teisėjus. Tai, kad jis si- 
uto dėl savo paties parnerio Temo, vertė 
Morą jaustis itin nesmagiai. 

— Be to, jis turi kažką tokio pasalūniško. 
Ar kada nors pastebėjote? Dėl kažko veikia 
man už nugaros, — skundėsi Krouvas. — 
Vakar jo kompiuteryje pamačiau vieną dok- 
umentą ir apie šį paklausiau. O jis nus- 
paudė klavišą IŠEITI ir uždarė failą. Pa- 
sakė, kad kai ką kapsto savarankiškai. Cha. 

Mora atitaikė kairį šeivikaulį prie šio 
porininko blauzdikaulio ir padėjo abu ant 
stalo greta kaip kaulinius geležinkelio 
bėgius. 

— Mačiau jo kompiuteryje, kad tai buvo 
VICAP'4 failas. Aš jo neprašiau jokios 

VICAP paieškos. Kokį velnią jis mėgina nuo 
manęs nuslėpti? Kas per žaidimai? 

Mora nepakėlė akių nuo kaulų. 

— Vargu ar nelegalu paprašyti VICAP 
paieškos. 

— Nepranešus savo partneriui? Sakau 
jums, jis pasalūnas. Ir tai jį atitraukia nuo 
mūsiškės bylos. 

— Galjis tai daro dėl jūsiškės bylos. 

— Tai kodėl slepia? Kad tinkamu mo- 
mentu galėtų staiga ištraukti ir visiems 
padaryti įspūdį? Siurprizas, genialusis de- 
tektyvas Temas išaiškina nusikaltimą! Aha, 
jam patiktų nušluostyti man nosį. 

— Neatrodo, kad jis ką nors tokio 
iškrėstų. 

— Jūs jo dar neperpratote, daktare. 

Bet perpratau tave, pagalvojo Mora. 
Krouvo svaičiojimai — klasiškas siekio 
pasidemonstruoti pavyzdys. Jeigu kas ir 
išalkęs dėmesio, tai tik pats Krouvas, savo 

kolegoms žinomas kaip Faras Holivudas. 
Pastatyk kur nors netoliese TV žinių bri- 
gadą, ir jis kaipmat ten atsiras — įdegęs 
saulėje, pasidabinęs pagal užsakymą siūtu 
kostiumu ir pasirengęs filmuotis. Kol Mora 
padėjo ant stalo paskutinį kaulą, jis vėl 
telefonu spėjo išsiųsti Temui dar vieną irz- 
lią balso pašto žinutę. Tikrai, daug 
paprasčiau turėti reikalų su mirusiojo tyla. 
Kol Džeinė Dou ant stalo taip kantriai 
laukė, Krouvas žingsniavo po salę, spin- 
duliuodamas toksišką priešiškumo debesį. 

— Norite išgirsti apie Džeinės Dou 
palaikus, detektyve? Ar verčiau palauksite 
mano surašyto protokolo? — paklausė 
Mora, vildamasi, kad jis pasirinks pastarąjį 
variantą ir paliks ją ramybėje. 

Krouvas įsidėjo mobilųjį į kišenę. 

— Aha, aha, tęskite. Ką mes turime? 

— Laimė, turime visą skeletą, tad mums 
nereikės ekstrapoliuoti. Moters amžius — 

tarp aštuoniolikos ir trisdešimt penkerių 
metų. Sprendžiant iš šlaunikaulio ilgio, jos 
ūgis apytikriai buvo apie penkios pėdos ir 
trys ar keturi coliai. Veido modeliavimas 
mums suteiks galimybę numanyti, kaip ji 
atrodė, bet jeigu pažiūrėsite į kaukolę... 

Mora paėmė kiaušą ir ištyrinėjo nosies 
kaulus. Apvertė kaukolę pakaušiu žemyn ir 
pasižiūrėjo į viršutinius dantis. 

— Nosies ertmė siaura, šaknis aukšta. 
Maksiliniai kandžiai lygūs. Tai atitinka 
kaukazoidinius bruožus. 

— Baltoji mergina. 

— Taip, su gerais dantimis. Visi keturi 
protiniai dantys buvo ištraukti, ir ji neturi 
ėduonių. Dantys tobulai išsirikiavę. 

— Pasiturinti baltoji. Ne iš Anglijos. 

— Patikėkite manimi, tai anglai išrado 
ortodontiją. 

Stengdamasi išvengti jo erzinančių ko- 
mentarų, Mora sutelkė dėmesį į skeleto 

krūtinės ląstą. Vėlgi pirmiausia atkreipė 
dėmesį tiesiai į įpjovos žymę kardinėje 
ataugoje. Pamėgino apmąstyti kitus būdus, 
kaip įranta galbūt atsirado ant krūtinkaul- 
io, bet logiška galimybė jai atrodė tik peilio 
ašmenys. Pjauk liniją viršun pilvu, ir kaip 
tik į ten atsirems tavo ašmenys — į kaulinį 
skydą, saugantį širdį ir plaučius. 

— Galbūt tai durtinė žaizda, — spėjo 
Krouvas. — Galbūt jis taikėsi į širdį. 

— Ko gero, galėjo taip būti. 

— Jūs tebemanote, kad ji buvo 
išdarinėta. 

— Manau, visos prielaidos tebėra ant 
stalo. 

— Galite man pasakyti geresnį mirties 
laiką? 

— Nėra geresnio mirties laiko. Tik 
tikslesnis. 

— Kad ir kaip. 

— Kaip jau jums sakiau prie užkasimo 
vietos, pilnutinė skeletizacija gali trukti 
mėnesius ar metus, atsižvelgiant į 
palaidojimo gylį Bet koks apytikris 
skaičiavimas būtų netikslus, bet kadangi 
čia beveik nebeišlikę sąnarių, tai man 
sako... 

Ji nutilo ir staiga sutelkė dėmesį į vieną 
iš krūtinės ląstos šonkaulių. Užkasimo vi- 
etoje tos detalės nepastebėjo, ir net dabar, 
po ryškiomis morgo šviesomis, žymės buvo 
vos matomos. Trys lygiai vienodais ats- 
tumais išsidėsčiusios įrantos užpakalinia- 
me šonkaulio paviršiuje. Visai tokios pat, 
kaip ir moters kaukolėje. Padarytos tuo 
pačiu įnagiu. 

Morgo durys staigiai atsilapojo, ir į salę 
įžengė detektyvas Temas. 

—  Vėluoji keturiasdešimt penkias 
minutes, — bloškė Krouvas. — Kodėl išvis 
varginaisi pasirodyti? 

Temas vos žvilgtelėjo į savo partnerį, 
akis buvo įsmeigęs į Morą. 

— Gavau jums atsakymą, daktare Ailz, — 
pasakė įteikdamas jai aplanką. 

— Ką, dabar tu dirbi teismo medicinos 
ekspertei? — paklausė Krouvas. 

— Daktarė Ailz manęs paprašė 
paslaugos. 

— Keista, kad nepasivarginai man 
pasakyti. 

Mora atvertė aplanką ir įsistebeilijo į 
pirmą puslapį. Pervertė į kitą ir dar kitą. 

— Nemėgstu paslapčių, Temai, — niršo 
Krouvas. — Ir tikrai nemėgstu partnerių, 
nuo manęs viską slepiančių. 

— Ar apie tai pranešėte detektyvei 
Ricoli? — staigiai įsiterpė Mora, žiūrėdama 
į Temą. 

— Dar ne. 

— Verčiau tuoj pat jai paskambinkime. 

— Kodėl jūs į tai įtraukiate Ricoli?— 
griežtai paklausė Krouvas. 
Mora pasižiūrėjo į kaulus ant stalo. 
— Kadangi jūs ir detektyvė Ricoli dirb- 
site prie šios bylos drauge. 


Kaip faras, vos prieš mėnesį stojęs į tarnybą 
Žmogžudysčių skyriuje, Džonis Temas žaib- 
iškai surado per internetą FTB Smurtinių 
nusikaltimų užkardymo programą, kitaip 
dar žinomą kaip VICAP. Keliais sparčiais 
klaviatūros spustelėjimais jis prisijungė 
prie portalo „Teisėsaugos įstaigos“, ir šis 
jam suteikė prieigą prie FTB duomenų 
bazės su daugiau kaip 150 000 smurtinių 
atvejų visoje šalyje. 

— Tuos nusikaltimų analizės raportus 
kaupti vargas, — pasakė Temas. — Niekas 
nenori atsakinėti į du šimtus klausimų ir 
parašyti ataskaitos vien tam, kad tavo 

atvejis būtų įtrauktas į duomenų banką. 
Tad esu tikras, kad čia tik dalinis sąrašas. 
Bet tai, kas vis dėlto pasirodo VICAP 
puslapiuose, ganėtinai kelia nerimą. 

Jis apsuko savo nešiojamąjį kompiuterį, 
kad kiti sėdintieji prie pasitarimų stalo 
galėtų pamatyti ekraną. 

— Štai mano preliminarios paieškos 
pagal iš pradžių įvestus kriterijus 
rezultatai. Visi atvejai atsitiko per pastarąjį 
dešimtmetį. Apibendrinimą rasite jums 
išdalytuose aplankuose. 

Sėdėdama viename pasitarimų stalo gale 
Mora stebėjo Džeinę, Frostą ir Krouvą 
vartant puslapius iš šūsnies, kuriuos jiems 
išdalijo Temas. Pro uždaras duris ji girdėjo 
koridoriuje juoką ir lifto dzingtelėjimus, bet 
šiame kambaryje vienintelis garsas buvo tik 
popierių  šlamesys ir skeptiški kren- 
kšėjimai. Ji retai prisidėdavo prie detek- 
tyvų, aptariančių bylą, bet šįryt Temo buvo 

paprašyta dalyvauti kaip konsultantė. 
Paprastai jos vieta morge, kur mirusieji 
negali su tavimi ginčytis. Jautėsi nesmagiai 
šitame farų pilname kambaryje, kur 
prieštaravimas visada būdavo ant kieno 
nors liežuvio galo. 

Krouvas numetė puslapį virš savosios 
popierių šūsnies. 

— Manai, kad šalyje siaučia vienas 
nusikaltėlis, kuris sutvarko visas tas aukas? 
Ir ketini jį susekti sėdėdamas prie rašomojo 
stalo ir žaisdamas VICAP loto? 

— Pirmas sąrašas — tik išeities taškas. 
Jis man suteikė preliminarią duomenų 
bazę, kuria galėčiau remtis. 

— Nužudymai aštuoniose valstijose! 
Trijų moterų, aštuonių vyrų. Devynių 
baltųjų, vieno lotynų amerikiečio, vieno 
juodojo. Visokio amžiaus, nuo dvidešimties 
iki šešiasdešimt ketverių. Koks gi čia 
sumautas žudiko elgsenos dėsningumas? 

— Juk žinai, kaip nemėgstu sutikti su 
Krouvu, — prašneko Džeinė, — bet jis 
teisus. Aukos per daug įvairios. Jeigu veikė 
vienintelis nusikaltėlis, kodėl gi jis 
pasirinko šias konkrečias aukas? Tarp jų 
nieko bendra, kiek aš matau. 

— Kadangi bendras faktorius, nuo kurio 
pradėjome, buvo oranžinė nailoninė virvė 
apie čiurnas. Į ją daktarė Ailz pirmiausia 
atkreipė dėmesį, kai pamatė Džeinę Dou. 
Tokia pati buvo ir pas Gotą. 

— Mudvi jau tai aptarėme, — pasakė 
Džeinė. — Nemanau, jog tai reikšminga 
sąsaja. 

Mora pastebėjo, kad kalbėdama Džeinė į 
ją nežiūri. „Nes ant manęs suirzusi? — 
svarstė ji. — Nes mano, kad neturėčiau 
vaidinti farės, kai mano vieta morge, dar- 
buotis skalpeliu?“ 

— Tai ir viskas, kas sieja tą tuziną žmo- 
gžudysčių? Kad buvo surišti virve? — 
nusišiepė Krouvas. 

— Abiem aukoms panaudota trijų ir šeši- 
olikos šimtųjų colio storumo oranžinė, tvir- 
tai suvyta nailoninė virvė, — pabrėžė 
Temas. 

— Kurią galima nusipirkti bet kurioje 
šalies technikos priemonių parduotuvėje, 
— suprunkštė Krouvas. — Po šimts, galbūt 
vieną tokią ir šiuo metu turiu savo garaže. 

— Nailoninė virvė buvo ne vienintelė 
mano paieškos sąlyga, — atrėmė Temas. — 
Visas tuzinas aukų rastos pakabintos galva 
žemyn. Kai kurios ant medžių, kai kurios — 
ant gegnių. 

— Vis tiek to nepakanka, kad spręstum 
apie žudiko paliktą pėdsaką, — spyrėsi 
Krouvas. 

— Leiskite jam pabaigti, detektyve 
Krouvai, — pasakė Mora, kuri iki šiol 

beveik nepratarė nė žodžio, bet dabar ne- 
beišlaikė. — Galbūt suprasite, į ką mes 
taikome. Iš tikrųjų gali egzistuoti ryšys tarp 
mūsiškių dviejų atvejų ir kitų visoje šalyje. 

— Ir jūs su Temu ketinate ištraukti iš 
skrybėlės triušį. 

Krouvas išėmė iš aplanko saują puslap- 
ių, paskleidė juos ant stalo ir tarė: 

— Gerai, pasižiurėkime, ką atkapstei. 
Pirma auka: penkiasdešimtmetis ad- 
vokatas, baltasis iš Sakramento. Prieš 
šešerius metus surastas kybantis žemyn 
galva garaže, surištomis rankomis ir či- 
urnomis, perpjauta gerkle. Antroji — 
dvidešimt dvejų metų lotynų amerikietis, 
sunkvežimio vairuotojas, surastas kybantis 
žemyn galva Finikse, Arizonoje. Rankos ir 
kojos surištos, ant viso liemens — deginimo 
ir pjūvių žymės, išluptos genitalijos. Gražu. 
Leiskite man spėti: narkotikų kartelis. 
Trečioji — trisdešimt dvejų metų vyras, 

baltasis, teistas už smulkią vagystę, rastas 
kybantis žemyn galva nuo medžio Meine, 
perskrostu pilvu, išplėštais vidaus organais. 
Aha, mes jau žinome, kas tai padarė. Iš- 
duotas arešto orderis suimti jo buvusį biči- 
ulį. Tad šitą iš sąrašo išbraukit. 

Jis pakėlė akis. 

— Man tęsti, daktare Ailz? — paklausė. 

— Čia yra daugiau, ne vien surištos Či- 
urnos ir virvė. 

— Aha, žinau. Tos trys pjūvių Žymės, 
galbūt padarytos peiliu, galbūt — ne. Tai tik 
blaško. Galbūt Temas vaidins jūsų patar- 
nautoją, bet aš turiu susitelkti į savo paties 
tiriamą bylą. O jūs vis dar negalite man pa- 
sakyti, kada Džeinė Dou mirė. 

— Aš jums pateikiau apytikriai apskaiči- 
uotą mirties laiką. 

— Aha, maždaug tarp dvejų ir 
dvidešimties metų. Tikrai konkretu. 

— Detektyve Krouvai, jūsų partneris į šią 
analizę įdėjo valandas darbo. Galėtumėte 
bent jau išklausyti. 

— Gerai, — Krouvas numetė ant stalo 
rašiklį. — Tęsk, Temai. Papasakok, kaip visi 
mirusieji iš šio sąrašo susiję su muūsiške 
Džeine Dou. 

— Ne visi, — pasakė Temas. Nepaisant 
kylančio nepasitenkinimo, jis atrodė ramus 
kaip visada. — Jūsų matytas sąrašas — tik 
pirmas varnelėmis pažymėtų žmogžudysčių 
rinkinys, sudarytas atsižvelgiant į virvės 
tipą ir žemyn galva kybančių aukų padėtį. 
Paskui aš atlikau atskirą paiešką pagal ter- 
miną evisceracija, nes mes žinome, kad tai 
buvo padaryta Gotui. Be to, spręsdama iš 
įpjovimo žymių krūtinkaulyje, daktarė Ailz 
įtaria, jog taip buvo padaryta ir Džeinei 
Dou. VICAP mums papildomai pateikė dar 
kelias aukų pavardes. Tie žmonės buvo tik 
evisceruoti, bet nepakabinti už virvės. 

Džeinė pažvelgė į Frostą. 

— Štai frazė, kurią ne kasdien girdi: tik 
evisceruoti. 

— Atkreipiau dėmesį į vieną konkretų 
evisceracijos atvejį prieš ketverius metus. 
Auka buvo trisdešimt penkerių moteris, 
turistinių žygių su kuprinėmis mėgėja, su 
draugais stovyklavusi Nevadoje. Grupę su- 
darė dvi moterys ir du vyrai, bet vienintelė 
buvo rasta tik ji. Kiti tebelaikomi dingusiais 
be žinios. Atsižvelgiant į vabzdžių 
įkandimus, ji išbuvo negyva tris ar keturias 
paras. Kūnas rastas dar gana gerai išsil- 
aikęs, kad teismo medicinos ekspertas 
galėtų nustatyti atliktą evisceraciją. 

— Trys ar keturios paros laukinėse platy- 
bėse, ir dar pakankamai likę, kad tai 
pamatytum? — nusistebėjo Krouvas. 

— Taip. Kadangi ji buvo palikta ne ant 
žemės. Kūnas rastas medyje, perkartas per 
šaką.  Evisceracija ir elevacija. Savęs 

paklausiau, ar toks derinys yra mįslės rak- 
tas. Kaip tik taip pasielgtų medžiotojas su 
nušautu laukiniu žvėrimi. Jį pakabintų ir 
išdarinėtų. Dėl to iškart pagalvojau apie 
Leoną Gotą ir jo santykį su medžiokle ir 
medžiotojais. Vėl įėjau į VICAP duomenų 
bazę ir viską pradėjau iš naujo. Šįkart 
ieškojau dar neužvertų bylų, susijusių su 
nusikaltimais laukinės gamtos plotuose. 
Aukų su krūtinkaulio įpjovų žymėmis ar at- 
likta evisceracija. Ir aptikau kai ką įdo- 
maus. Ne tik vienintelę auką, bet kitą din- 
gusią grupę, kaip tie keturi žygeiviai su 
kuprinėmis Nevadoje. Prieš trejus metus 
Montanoje dingo elnių medžiotojų trijulė. 
Trejetas vyrų. Vienas vėliau rastas iš dalies 
skeletizuotas ir įspraustas medyje. Antrojo 
žandikaulis — tik žandikaulis — aptiktas po 
kelių mėnesių šalia pumos irštvos. Teismo 
medicinos eksperto prielaida: meškos ar 
pumos užpuolimas. Bet meška neužvilktų 

kūno į medį. Tai leido ekspertui padaryti 
išvadą, kad užpuolė puma. Nors nesu 
tikras, ar puma pajėgtų užvilkti savo grobį į 
medį. 

— Pasakei, kad jie buvo medžiotojai, 
vadinasi, turėjo būti ginkluoti. Kaip žudikas 
sugebėjo patiesti tris vyrus su šautuvais? 

— Geras klausimas. Vienas šautuvas taip 
ir nerastas. Kiti du ginklai tebebuvo tų vyrų 
palapinėse. Aukos tikriausiai užkluptos 
netikėtai. 

Iki šiol skeptiškai nusiteikusi Džeinė 
dabar palinko į priekį ir sutelkė visą dėmesį 
į Temą. 

— Papasakok apie tą žygeivę su kuprine 
Nevadoje. Ką gi teismo medicinos eksper- 
tas pasakė apie mirties priežastį? 

— Anuo atveju irgi buvo spėjama, kad 
galbūt užpuolė puma. Bet mes kalbame 
apie keturis žygeivius, o du iš jų buvo vyrai. 
Mirties priežastis liko „nenustatyta“. 

— Ar viena puma galėjo sudoroti keturis 
suaugusius žmones? 

— Nežinau, — atsakė Temas. — Turime 
pasikonsultuoti su laukinių kačių special- 
istu. Net jeigu puma tikrai nužudė visus 
keturis žygeivius, yra viena detalė, kuri 
rūpėjo medicinos ekspertui: dėl kokios 
priežasties į VICAP duomenų bazę buvo 
įtraukta ta moteriškosios lyties auka? 

— Dėl krūtinkaulio įpjovų? 

— Taip. Ir trijų šovinių tūtų. Jos rastos 
šalia, ant žemės. Žygeiviai nebuvo 
ginkluoti, bet, matyt, kažkas kitas toje 
apylinkėje buvo. 

Temas apžvelgė tris detektyvus prie stalo 
ir kalbėjo toliau: 

— Pradėjau ieškodamas nailoninės vir- 
vės, o baigiau visiškai skirtingų bendrav- 
ardiklių komplektu. Evisceracija. Elevacija. 
Ir rajonais, kur galėtų būti surasti 
medžiotojai. 

— O kaip dėl to smulkaus vagišiaus iš 
Meino, išskrosto ir kybančio medyje? — 
paklausė Frostas. — Pasakei, kad šioje 
byloje įtariamasis buvo nustatytas? 

Temas linktelėjo. 

— Įtariamasis Nikas Tibodo, tariamas 
aukos bičiulis. Baltasis, šešių pėdų ir dviejų 
colių ūgio, sveriantis du šimtus svarų. Ank- 
sčiau jis buvo kelis kartus teistas už 
įsilaužimą į patalpas, vagystę, grasinimą ir 
įžeidimą veiksmu. 

— Taigi smurtautojo praeitis. 

— Aiškiai. Ir paklausykit: Tibodo — ais- 
tringas medžiotojas. 

Temas apsuko nešiojamąjį kompiuterį ir 
jiems parodė fotogra-fiją — jauną vyrą eži- 
uku nukirptais plaukais ir tiesiu žvilgsniu. 
Jis stovėjo prie savo trofėjaus — iš dalies 
nudirto elnio patino, pakabinto už užpaka- 
linių kojų ant medžio. Nors vilkintis gri- 
ozdiška medžioklės apranga, Nikas Tibodo 

akivaizdžiai buvo raumeningas ir stiprus 
sto-rasprandis galingomis rankomis. 

— Ši fotografija padaryta maždaug prieš 
šešerius metus, tad įsivaizduokite jį dabar 
šiek tiek senesnį, — paaiškino Temas. — Jis 
užaugo Meine, pažįsta laukinę gamtą ir 
moka elgtis su šautuvu. Sprendžiant iš nuo- 
traukos, taip pat moka ir išdarinėti elnią. 

— Ir galbūt kitus stambius sumedžiotus 
laimikius, — pridūrė Mora. — Štai mums ir 
bendras siūlas: medžioklė. Galbūt elniai 
Tibodo atsibodo. Galbūt žmogžudystė jį 
taip sudomino, kad susiviliojo sudė-tinges- 
niu grobiu. Atsižvelkite į nužudymų laiką. 
Prieš penkerius metus nužudomas, pakabi- 
namas ir išdarinėjamas Tibodo bičiulis. 
Tibodo dingsta. Po metų keturi beginkliai 
žygeiviai užpuolami Nevadoje. Dar po metų 
— trys ginkluoti medžiotojai Montanoje. 
Šis žudikas kelia statymus, iššūkiai darosi 
vis labiau jaudinantys. O galbūt ir rizika. 

— Leonas Gotas irgi būtų buvęs didelis 
dantų ir gerai žinomas medžiotojų publikai. 
Žudikas turėjo apie jį girdėti. 

— Betgi kodėl šitam medžiotojui imtis 
Džeinės Dou? — paprieštaravo Krouvas. — 

Džeinė suprunkštė. 

— Aha, nes mes tokios silpnos, bejėgės 
būtybės. Bet nežinai, ji ir pati galėjo būti 
medžiotoja. 

— Neužmirškite Džodės Andervud. Ji 
buvo moteris, — priminė Frostas. — Ir jos 
nužudymas atrodo susijęs su Goto mirtimi. 

— Manau, kaip tik turėtume susitelkti į 
Džeinę Dou, — pasiūlė Temas. — Jeigu ji 
buvo nužudyta daugiau nei prieš šešerius 
metus, galėtų būti viena iš pačių pirmųjų 
aukų. Nustatyta jos asmens tapatybė būtų 
raktas į šią bylą. 

Džeinė užvertė aplanką ir nužvelgė 
Temą. 

— Judu su Mora atrodote nebloga ko- 
manda. Kada pradėjote? 

— Kai ji manęs paprašė VICAP paieškoti 
panašių atvejų, — atsakė Temas. — Nuo 
tada. 

Džeinė žvilgtelėjo į Morą. 

— Galėjai man paskambinti. 

— Galėjau, — sutiko Mora. — Bet iš pra- 
džių rėmiausi tik savo nuojauta. Ir nenorė- 
jau gaišinti tavo laiko. 

Ji atsistojo išeiti. 

— Dėkui, detektyve Temai. Jūs peržvel- 
gėte visas duomenų ba-zes, ir aš neturiu ką 
pridurti. Grįžtu į morgą. 

Ten, kur tikroji mano vieta — tarp klus- 
nių mirusiųjų, pagalvojo ji ir išėjo iš pasit- 
arimų kambario. 

Kai įžengė į liftą, įkandin įsmuko ir 
Džeinė. 

— Pasakyk man, — pareikalavo ji, kai 
užsidarė lifto durys ir užkirto kelią pabėgti 
nuo šio pokalbio. — Kodėl kreipeisi į Temą? 
Mora žiūrėjo tiesiai priešais save į švieči- 
ančius aukštų skaitmenis. 
— Jis norėjo man padėti. 


— Oaš — ne? 
— Tu nesutikai su manimi dėl 
panašumų. 


— Ar kada nors manęs paprašei atlikti 
konkrečią paiešką duomenų bazėje? 

— Temas vis tiek pildė raportą į VICAP 
dėl Džeinės Dou. Jis Žmogžudysčių skyri- 
uje naujas ir trokšta gerai pasirodyti. Mano 
prielaidai jis buvo geranoriškas. 

— O aš — tik užkietėjusi cinikė. 

— Tu skeptikė, Džeine. Būtų tekę tave 
įkalbinėti, o tai pareikalautų pernelyg daug 
pastangų. 

— Pernelyg daug pastangų? Dėl 
draugės? 

— Netgi dėl draugės, — patvirtino Mora 
ir žengė iš lifto. 

Džeinė neketino taip lengvai atstoti ir 
žingsniavo greta Moros, kai ši išėjo iš 
pastato ir patraukė į parkavimo garažą. 

— Vis dar pyksti ant manęs, kad ne- 
sutikau su tavimi. 

— Ne. 

— Taip, pyksti, antraip būtum paprašiusi 
manęs, o ne Temo. 

— Tu nenorėjai matyti panašumų tarp 
Goto ir Džeinės Dou, bet jų yra. Aš jaučiu. 

— Jauti? Nuo kada pradėjai atsižvelgti į 
nuojautas, o ne įrodymus? 

— Tai tu nuolat kalbi apie instinktą. 

— Bet tu — niekada. Visada kalbi apie 
faktus ir logiką, tad kas gi pasikeitė? 

Mora sustojo prie savo automobilio, bet 
jo neatrakino. Tik stovėjo prie durelių, 
stebeilydama į savo pačios atspindį lange. 

— Ji vėl man parašė, — tarė. — Motina. 


441/748 

Ilga tyla. 

— Ir tu paprasčiausiai to laiško 
neišmetei? 

— Negalėjau, Džeine. Yra dalykų, kuriu- 
os man reikia sužinoti, iki ji numirs. Kodėl 
manęs išsižadėjo. Kas aš iš tikrųjų esu. 

— Pati žinai, kas esi, ir tai neturi su ja 
nieko bendra. 

— Iš kur gali tai žinoti? — ji žingtelėjo 
arčiau Džeinės. — Gal-būt matai tik tai, ką 
aš tau leidžiu matyti. Galbūt nuo tavęs 
nuslėpiau tiesą. 

— Kokią — kad esi kokia nors pabaisa 
kaip ir ji? 

Mora prisislinko taip arti, kad jiedvi 
kone rėmėsi akimis, bet Džeinė tik 
nusijuokė. 

— Esi mažiausiai baisi iš visų mano 
pažįstamų žmonių. Na, išskyrus Frostą. 
Amaltėja  išsigimėlė, bet to iš jos 
nepaveldėjai. 

— Vis dėlto paveldėjau vieną dalyką. 
Mes abi matome tamsą. Kur visi kiti mato 
saulės šviesą, mudvi matome, kas slypi 
šešėliuose. Vaiką su mėlynėmis, žmoną, 
labai bijančią kalbėti: Namą, kur 
užuolaidos nuolat užtrauktos. Amaltėja tai 
vadino talentu atpažinti blogį. 

Išsitraukusi iš rankinuko voką, Mora pa- 
davė Džeinei. 

— Kas čia? 

— Žinios, kurias ji renka iš laikraščių. 
Saugo visas, kur esu paminėta aš, ir seka 
kiekvieną bylą, prie kurios dirbu. 

— Tarp jų Goto ir Džeinės Dou. 

— Be abejo. 

— Dabar žinau, iš kur visa tai. Amaltėja 
Lenk tau pasako, kad yra ryšys, ir tu ja tiki. 
— Džeinė palingavo galva. — Argi nebuvau 
tavęs perspėjusi? Ji dumia tau akis. 

— Ji mato tai, ko nemato niekas kitas. 
Pastebi tarp visokių smulkmenų pasi- 
metusius įkalčius. 

— Kaipgi ji gali? Juk smulkmenos jai 
neprieinamos. 

— Net ir kalėjime ji daug ką girdi. 
Žmonės jai papasakoja ar parašo, atsiunčia 
laikraščių iškarpų. Ji mato atitikmenis, ir 
buvo teisi dėl pastarojo. 

— Aha. Jeigu nebūtų nuteistoji žmo- 
gžudė, iš jos išeitų puiki nusikaltimų 
analitikė. 

— Galbūt taip. Vis dėlto ji — mano 
motina. 

Pasiduodama Džeinė iškėlė rankas. 

— Gerai. Nori jai priskirti tokį gebėjimą, 
negaliu tavęs sustabdyti. Bet aš atpažįstu 
klaidą, kai ją pamatau. 

— Ir tau visada labai patinka ją nurodyti. 

— O kas kitas pasakytų? Taip elgiasi 
tikra draugė, Mora. Tave sustabdo, kol vėl 
nesumovei sau gyvenimo. 

Vėl. Mora neturėjo kuo atsikirsti ir tik 
tylomis žiūrėjo, įgelta Džeinės tiesos. Vėl. 
Prisiminė visus Džeinės bandymus ap- 
saugoti ją nuo klaidos, kuri vėliau neduo- 
davo ramiai gyventi. Kai ji ir dvasiškasis 
tėvas Danielis Brofis, traukiami į meilės ro- 
maną be jokios galimos laimingos pabai- 
gos, vis artėjo vienas prie kito, Džeinė buvo 
proto balsas, kuris ją perspėjo apie ateityje 
laukiančią širdgėlą. Balsas, kurio Mora 
nepaisė. 

— Prašau, — tyliai ištarė Džeinė. — Aš 
tik nenoriu, kad nukentėtum, — ji suėmė 
Morą už žasto ir kaip draugė tvirtai jį 
spustelėjo. — Visais kitais atžvilgiais tu 
tokia nuovoki. 

— Išskyrus, kai kalbama apie žmones. 

Džeinė nusijuokė. 

— Žmonės ir yra problema, ar ne? 

— Galbūt turėčiau likti prie kačių, — pa- 
sakė Mora, atsidarydama automobilio 
dureles ir įsmukdama vidun. — Jų draugi- 
joje bent jau tiksliai žinai savo padėtį. 


13 Amerikiečių kriminalistikos praktikoje šitaip 
vadinamos neidentifikuotos tapatybės moterys. 
4 Santr.: Violent Criminal Apprehension Pro- 
gram — FTB Smurtinių nusikaltėlių užkardymo 
programa. 

Omaras, briedis ir mėlynynai. Štai su kuo 
daugelis žmonių asocijuoja Meino valstiją, 
bet Džeinės vaizdiniai buvo kur kas 
niūresni. Ji mąstė apie tamsius miškus, 
klampias pelkes ir slaptas vietas, kur galėtų 
pradingti žmogus. Prisiminė, kaip vos prieš 
penkis mėnesius drauge su Frostu keliavo 
automobiliu į šiaurę naktį ir viskas pas- 
ibaigė kraujo ir mirties ūke. Džeinei Meinas 
nebuvo joks „atostogų kraštas“, o vieta, kur 
atsitinka blogi dalykai. 

Prieš penkerius metus blogas dalykas 
ištiko smulkų vagišių Brendoną Taironą. 

Jiems skriejant Pirmuoju pakrantės 
keliu šiaurės link, lietų pa-keitė ledo 

kruopelės. Vairavo Frostas. Nors veikė 
salono šildytuvas, Džeinei žvarbo kojos ir ji 
gailėjosi šįryt neapsiavusi aulinukų vietoje 
plonų žemakulnių laivučių. Kad ir kaip nes- 
inorėjo sau pačiai pripažinti, jog vasara 
baigėsi, užteko žvilgtelėti pro automobilio 
langą į plikus medžius ir plieninių dangų, 
kad suprastum: stojo tamsiausias metų 
laikas. Atrodė, lyg juodu keliautų į pačią 
žiemą. 

Frostas sulėtino greitį — jie pravažiavo 
pro du medžiotojus švie-są atspindinčiomis 
oranžinėmis liemenėmis, keliančius į ša- 
likelėje pastatyto pikapo kėbulą išdarinėtą 
elnio patelę. Jis liūdnai palingavo galva. 

— Bembio mama. 

— Lapkritis. Toks metų laikas. 

— Kai pykši visi tie šautuvai, man baugu 
kirsti valstijos ribą. Bam! Dar vieno 
šikniaus iš Masačusetso laimikis maiše! 

— Ar kada nors medžiojai? 

— Niekada netroškau. 

— Dėl Bembio mamos? 

— Ne dėl to, kad būčiau nusistatęs prieš 
medžioklę. Tik nematau jokio įdomumo — 
tampyti po miškus šautuvą. Šaldyti savo 
subinę. O paskui... — jis nusipurtė. 

— Išdarinėti elnią? — Džeinė nusijuokė. 
— Ne, neįsivaizduoju tavęs tai darančio. 

— Na, o ar tu galėtum? 

— Jeigu reikėtų. Juk šitaip ir turime 
mėsos. 

— Ne, mėsos turime iš prekybos centro, 
suvyniotos į plastikinę plėvelę. Be vidurių. 

Už jų automobilio langų nuo plikų šakų 
varvėjo ledinis vanduo, horizonte kybojo 
tamsūs debesys. Bjauri diena bastytis po 
mišką, ir kai jie po dviejų valandų galiausiai 
atvažiavo prie parkavimo aikštelės tur- 
istinės trasos pradžioje, Džeinė nenustebo, 
pamačiusi ją tuščią. Minutėlę abu sėdėjo, 

apžvelgdami niūrų mišką ir lapais nuklotus 
iškylų stalus. 

— Na, mes čia. Tai kurgi jis? — paklausė 
ji. 

— Vėluoja dar tik dešimt minučių. 

Frostas išsitraukė mobilųjį. 

— Nėra signalo, — tarė. — Kaip su juo 
susisieksime? 

Džeinė atidarė savo pusės dureles. 

— Gerai, nebegaliu laukti. Šiek tiek pas- 
ivaikščiosiu po mišką. 

— Tikrai nori ten eiti? Per medžioklės 
sezoną? 

Ji parodė į ženklą  MEDŽIOTI 
DRAUDŽIAMA, prikaltą prie  me-džio 
netoliese. 

— Šis rajonas paženklintas. Turėtų būti 
saugu. 

— Manau, verčiau jo palaukti 
automobilyje. 

— Ne, iš tikrųjų negaliu laukti. Man 
reikia pasiusioti. 

Džeinė išlipo ir leidosi į mišką. Vėjas 
čaižė per plonas jos kelnes, o šlapimo pūslę 
šaltyje maudė. Nukėblino kelis jardus tarp 
medžių, bet lapkritis buvo nuplėšęs nuo jų 
lapus ir pro plikas šakas ji vis dar tebematė 
automobilį. Žengė toliau, ir kiekvienas 
šakelės  trekštelėjimas miško tyloje 
nuskambėdavo it verčiantis krūptelėti spro- 
gimas. Įnėrusi už visžalių jaunų medelių 
guoto, atsisegė kelnių užtrauktuką ir 
pritūpė, vildamasi, kad pro šalį nepražygiu- 
os koks nors turistas ir jos nepamatys visu 
plikos subinės gražumu. 

Nuaidėjo šūvis. 

Dar nespėjusi pašokti ant kojų, išgirdo 
Frostą ją šaukiant vardu. Išgirdo treškanči- 
us per pomiškį jos link žingsnius. Staiga 
štai jis — ir ne vienas. Keli žingsniai iš 
paskos sekė stambus, raumeningas 

vyriškis. Pralinksmintas nužvelgė ją, skubi- 
ai užsitempiančią kelnes. 

— Mes išgirdome šūvį, — pasakė 
užraudusiu veidu Frostas, greitai nusukda- 
mas akis į šalį. — Atleisk, nenorėjau... 

— Pamiršk, — nukirto Džeinė, pagaliau 
užsisegusi užtrauktuką. — Juk čia prikaltas 
ženklas nemedžioti. Kas, po velniais, 
šaudo? 

— Garsas galbūt atsklido iš slėnio, — 
spėjo stambusis vyriškis. — O jūs, žmonės, 
be oranžinės, šviesą atspindinčios liemenės 
neturėtumėte lįsti į mišką. 

Tikrai, niekas negalėtų nepastebėti it 
neonas šviečiančios jo liemenės, kurią 
vilkėjo virš savo skrandos su gobtuvu. 

— Jūs turbūt Ricoli. 

Jis žvilgtelėjo žemyn, kur jos tupėta, ir 
neatkišo rankos. 

— Čia detektyvas Barberis iš Meino val- 
stijos policijos, — pa-aiškino Frostas. 

Barberis trumpai jai linktelėjo galva. 

— Nustebau, kai jūs, žmonės, vakar man 
paskambinote. Niekada nemaniau, kad Ni- 
kas Tibodo baigs Bostone. 

— Mes netvirtiname, kad jis tai padarė, 
— pasakė Džeinė. — Tik norime geriau apie 
jį išsiaiškinti. Kas jis toks ir ar galėtų būti 
mūsų ieškomas vyrukas. 

— Ką gi, jūs norėjote pamatyti, kur prieš 
penkerius metus mes suradome Tairono 
kūną. Leiskite jums parodyti. 

Jis žengė pirmas, užtikrintai mindamas 
per pomiškį. Po kelių žingsnių Džeinė savo 
kelnių klešne užsikabino už dygliuoto ger- 
vuogės stiebelio ir turėjo sustoti, kad iš- 
sivaduotų. Kai vėl pakėlė akis, Barberio 
ryškiai oranžinė liemenė šokčiojo jau toli 
priekyje, už plikų šakų raizgyno. 

Tolumoje nugriaudėjo dar vienas šūvis. 
Ir štai aš, apsirengusi juodai ir rudai, visai 
kaip meška. Ji paknopstom nusiskubino 

paskui Barberį, nekantraudama greičiau 
pasiekti tos šviečiančios it neonas or- 
anžinės liemenės saugumą. Kai prisivijo, 

— Tairono kūną aptiko pora stovyk- 
lautojų iš Virdžinijos, — pasakė Barberis, 
nesivargindamas atsigręžti pasižiūrėti, ar 
Džeinė neatsiliko. — Jie turėjo su savimi 
šunį, kuris nuvedė tiesiai prie jo. 

— Aha, dažniausiai šunys juos ir sur- 
anda, — patvirtino Frostas, o jo balsas 
staiga nuskambėjo kaip kokio laukinėje 
gamtoje surandamų kūnų specialisto. 

— Buvo vasaros pabaiga, tad jį slėpė 
lapų dar nenusimetę medžiai. Gal patys 
būtų užuodę, jeigu būtų pūtęs tinkamos 
krypties vėjas. Miške daug kas miršta, todėl 
gali tikėtis, kad kartkartėmis užsidursi ant 
kokio nors nugaišusio gyvūno. Bet negali 
tikėtis kažkokio tipo, kybančio žemyn galva 
su prapjautu pilvu. 

Jis linktelėjo pirmyn į taką. 

— Mes jau arti tos vietos. 

— Iš kur jūs žinote? — nusistebėjo 
Džeinė. — Tie medžiai man visi vienodi. 

— Iš to ženklo, — jis parodė į ženklą 
MEDŽIOTI DRAUDŽIAMA, pakabintą šalia 
tako. — Už to ženklo tik kelios dešimtys 
žingsnių gilyn į mišką. 

— Manote, vieta pasirinkta ne šiaip sau? 
Ar šis ženklas turėjo reikšti kokią nors 
žinią? 

— Aha. Didelį užsikruškite valdžios 
atstovams. 

— O galbūt tai ir yra žinia: Medžioti 
draudžiama. Mat Bostone viena iš mūsų 
aukų buvo medžiotojas, ir mes svarstome, 
gal žudikas norėjo tam suteikti politinę 
prasmę. 

Barberis papurtė galvą. 

— Tuomet ieškote ne to žmogaus. Nikas 
Tibodo nebuvo koks nors pakvaišėlis dėl 
gyvūnų teisių. Jo aistra buvo medžioklė. 

Jis pasuko nuo tako į mišką. 

— Parodysiu jums tą medį, — tarė. 

Su kiekvienu žingsniu tartum stiprėjo 
šaltis. Džeinės bateliai sudrėko, ir dabar 
žvarba smelkėsi pro jų odą, lapai siekė 
blauzdas ir slėpė purvo duobes bei čiurnas 
klaipančias šaknis. Aną šiltą rugpjūčio di- 
eną prieš penkerius metus vaikščioti po šį 
mišką žudikui buvo kur kas maloniau, nors 
galbūt ir knibždėjo uodų, išjudintų jam 
praeinant. Ar auka tebebuvo gyva, noriai 
žingsniavo greta, nenujausdama savo kom- 
paniono kėslų? O gal Brendonas Taironas 
jau buvo nudobtas, permestas it išdarinėtas 
elnias žudikui ant pečių? 

— Štai tas medis, — parodė Barberis. — 
Jis kybojo žemyn galva nuo šitos šakos. 

Džeinė pažvelgė aukštyn į šaką — prie 
jos dar laikėsi keli parudę virpčiojantys 
lapai. Nepamatė nieko, kas išskirtų šį 
konkretų ąžuolą iš bet kurio kito medžio, 
jokios užuominos į tai, kas prieš penkerius 
metus tabalavo nuo tos šakos. Paprasči- 
ausias medis, be jokių paslapčių. 

— Pasak teismo medicinos eksperto, 
Taironas buvo negyvas jau apie dvi paras, 
— pasakė Barberis. — Kybojo ten aukštai, ir 
vieninteliai laukiniai gyviai, galėję jį 
pasiekti, buvo paukščiai ir vabzdžiai, todėl 
jo kūnas išsilaikė vientisas. 

Jis šiek tiek patylėjo. 

— Išskyrus žarnas, kurias tikriausiai 
maitėdos kaipmat sudorojo, — pridūrė. 

Įsistebeilijo į šaką, lyg ten matytų te- 
bekybantį Brendoną Taironą, pritemdytą 
vasariškos lapijos kupolo. 

— Mes taip ir neradome jo piniginės ar 
drabužių. Veikiausiai daiktai paimti, kad 
būtų sunkiau nustatyti asmens tapatybę. 

— Arba jis juos pasiėmė kaip trofėjų, — 
pasakė Džeinė. — Kaip medžiotojai pasiima 
žvėries odą, kad ši jiems primintų patirtą 
nuotykį. 

— Ne, abejoju, ar jis turėjo galvoje kokį 
nors ritualą. Tiesiog Nikas buvo praktiškas 
kaip visada. 

Džeinė pažvelgė į Barberį. 

— Kalbate, lyg būtumėte įtariamąjį 
pažinojęs. 

— Taip ir yra. Abu užaugome tame 
pačiame miestuke. Pažįstu ir jį, ir jo brolį 
Edį. 

— Ar gerai? 

— Žinau pakankamai, kad tie vaikinai 
nuo seno visiems kėlė vien rūpesčius. Dvy- 
likos metų Nikas jau vogdavo smulkiuosius 
iš kitų vaikų švarkelių.  Keturiolikos 

įsilauždavo į automobilius. Šešiolikos — į 
namus. Aukos — Brendono Tairono — is- 
torija tokia pati. Nikas ir Taironas, abu 
drauge atsibastydavo čia, vogdavo daiktus 
iš stovyklautojų palapinių ir automobilių. 
Kai Nikas nužudė Taironą, pastarojo garaže 
radome maišą vogtų daiktų. Galbūt kaip tik 
dėl jų abu susipyko. Tame maiše buvo 
gražių dalykų. Fotoaparatų, sidabrinis 
žiebtuvėlis, pilna piniginė kredito kortelių. 
Manau, juodu susikivirčijo besidalindami, 
ir Taironas pralaimėjo. Smulkus niekšelis. 
Geresniam vyrukui to nebūtų atsitikę. 

— Ir kaip manote, kur dabar Nikas 
Tibodo? 

— Spėjau, kad patraukė į Vakarus. Gal- 
būt į Kaliforniją. Nemaniau, kad jis 
galiausiai baigs taip arti, Bostone, bet gal- 
būt nenorėjo atsidurti toli nuo savo brolio 
Edžio. 

— Kur Edis gyvena? 

— Maždaug už penkių mylių nuo čia. O, 
mes klausinėdami smarkiai pričiupome 
Edį, bet iki šiol jis nesutinka mums pa- 
sakyti, kur yra Nikas. 

— Nesutinka? Ar nežino? 

— Jis prisiekinėja, kad nežino. Bet tie 
broliai Tibodo įsivaizduoja esantys prieš 
visą pasaulį. Turite atsiminti, kad Meinas 
— šiaurinis Apalačų galas, ir kai kurios iš 
čionykščių šeimų už viską labiau vertina 10- 
jalumą. Stovėk šalia savo brolio, nesvarbu, 
ką jis padarė. Manau, kaip tik taip Edis ir 
pasielgė. Atvyko su planu, kaip ištraukti iš 
čia Niką ir padėti jam išnykti. 

— Penkeriems metams? 

— Ne taip sunku, jeigu tau padeda brol- 
is. Štai kodėl aš vis dar nenuleidžiu nuo 
Edžio akių. Žinau, kur jis eina ir ką lanko. 
O, aš jam turėjau įvaryti ligą, nes žino, kad 
taip nepaliksiu. Žino, kad jį stebiu. 

— Mums reikia pasikalbėti su Edžiu 
Tibodo, — pasakė Džeinė. 

— Iš jo neišpešite tiesos. 

— Vis tiek norėtume pabandyti. 

Barberis pasižiūrėjo į laikrodį. 

— Gerai, turiu laisvą valandą. Dabar pat 
galime patraukti į jo namus. 

Džeinė ir Frostas susižvalgė. 

— Galbūt bus geriau, jeigu su juo 
pasimatysime vieni, — pasa-kė Frostas. 

— Nenorite, kad ir aš ten būčiau? 

— Tarp judviejų visko yra buvę, — atsakė 
Džeinė, — ir, matyt, nieko draugiško. Jeigu 
jūs ten būsite, jis taps atsargus. 

— O, supratau. Aš — faras blogiukas, o 
jūs norite atrodyti farais geručiais. Aha, yra 
logikos. 

Jis pažvelgė į ginklą, dirželiais 
pritvirtintą prie Džeinės liemens. 

— Ir, matau, abu turite kuo apsiginti. Tai 
gerai. 

— Kodėl? Edis — problema? — paklausė 
Frostas. 

— Jis nenuspėjamas. Pagalvokite apie 
tai, ką Nikas padarė Taironui, ir būkite 
budrūs. Kadangi iš tų brolių gali tikėtis 
visko. 


Edžio Tibodo garaže galva žemyn kabojo 
puikus elnio patinas. Užgrioztas įrankiais ir 
senomis padangomis garažas atrodytų kaip 
ir bet kuris Amerikoje, jei ne žvėris, tabal- 
uojantis nuo lubų kablio ir varvinantis 
kraują į balutę ant betoninių grindų. 

— Nežinau, ką dar galiu pasakyti apie sa- 
vo brolį. Jau viską, ko klausė, papasakojau 
policijai. 

Edis iškėlė peilį prie elnio užpakalinės 
kojos, įpjovė aplink čiurnos sąnarį, paskui 
perrėžė odą nuo sąnario iki kirkšnies. Dar- 
buodamasis  dalykiškai, kaip žmogus, 

sumedžiojęs daug elnių, jis abiem rankomis 
sugriebė kailį ir stenėdamas nuo pastangų 
nulupo, apnuogindamas rausvai violetinį 
raumenį ir sausgyslę, dengiamą sidabriškos 
fascijos. Atdarame garaže buvo šalta, ir 
stabtelėjęs atsipūsti Edis iškvėpė debesis 
garo. Kaip ir jo brolis Nikas fotografijoje, 
buvo plačiapetis, rudakis ir tokio pat ak- 
meninio veido, tik nevalyvesnis: apsirengęs 
dėmėtu nuo kraujo kombinezonu ir vilnone 
kepuraite, barzdos šeriai jau pamarginti 
brandaus trisdešimt devynerių amžiaus 
žilės. 

— Kai surado tame medyje kybantį 
Taironą, valstijos policija vis nedavė man 
ramybės, įkyriai klausinėjo, velniai griebtų, 
vis to paties. Kur Nikas galėjo nulįsti? Kas 
jį slepia? Aš vis kartojau, kad jie klysta. Kad 
kažkas tikriausiai nutiko ir Nikui. Jeigu jis 
slapstosi, tikrai nebūtų išėjęs be savo 
urvinio krepšio. 

— Kas per krepšys? — paklausė Frostas. 

— Tik nesakykite, kad nesate girdėję 
apie urvinius krepšius. 

Susiraukęs Edis pažvelgė į juos pro 
praskėstas užpakalines elnio kojas. 

— Vis dėlto tiksliau, kas gi tai? 

— Krepšys, kuriame laikai svarbiausius 
dalykus, kad išliktum gyvas. Tiems atve- 
jams, kai visa sistema eina velniop. Jeigu 
įvyks kokia nors katastrofa, pavyzdžiui, per 
teroristų išpuolį bus susprogdinta radioak- 
tyvi bomba, didmiesčių žmonių gyvenimas 
sutriks. Nėra elektros, liaudis apimta pan- 
ikos. Štai kodėl reikia urvinio krepšio. 

Edis dar nudyrė kailio, ir nuo kruvinos 
elnio mėsos tvaiko, aitraus bei padvisusio, 
Frostas susiraukė ir pasitraukė toliau. 

Edis pralinksmintas žvilgtelėjo į jį. 

— Ne elnienos mėgėjas? 

Frostas stebeilijo į blizgančią mėsą su 
riebalų dryžiais. 

— Kartą bandžiau. 

— Nepatiko? 

— Iš tikrųjų tai ne. 

— Gal nebuvo tinkamai paruošta. Arba 
žvėris netinkamai nušautas. Kad mėsa būtų 
skani, elnią būtina paguldyti greitai. Viena 
kulka, kad nesikankintų. Jeigu elnią tik 
sužeisi, teks jį vytis, ir mėsa persiims 
baimės skoniu. 

Frostas  spoksojo į  apnuogintus 
raumenis, kurie kadaise nešė šį patiną per 
laukus ir miškus. 

— Ir koks gi baimės skonis? 

— Kaip prisvilusios mėsos. Nuo panikos 
po žvėries kūną pas- klinda visokie hor- 
monai, ir tu ragauji pasipriešinimą. Dingsta 
aromatas. 

Jis dailiai nurėžė nuo kulšies kumščio 
didumo gabalą ir įmetė į nerūdijančio pli- 
eno dubenį. 

— Šitas buvo nušautas tinkamai. Taip ir 
nepajuto, kas jį parmušė. Išeis skanus 
troškinys. 

— Ar kada nors medžiodavote drauge su 
broliu? — paklausė Džeinė. 

— Su Niku užaugome drauge 
medžiodami. 

Jis atpjovė kitą gabalą ir pridūrė: 

— Man jo trūksta. 

— Jis buvo geras šaulys? 

— Geresnis už mane. Tikrai šaltakraujiš- 
kas, niekada nepaskubėdavo. 

— Ar jisai sugebėtų ten, miške, 
išgyventi? 

Edis šaltai ją nužvelgė. 

— Jau praėjo penkeri metai. Ką, manai, 
jis vis dar ten, gyvena kaip koks miškinis? 

— Kaip tu manai, kur jis? 

Edis numetė peilį į kibirą, ir krauju 
nudažyto vandens užtiško ant betono. 

— Ne to žmogaus ieškote. 

— O kas yra tas? 

— Ne Nikas. Jis nenužudė. 

Džeinė nužiūrinėjo negyvą patiną — 
kairė jo koja jau buvo apnuoginta ligi 
kaulo. 

— Niko bičiulis Taironas rastas išdar- 
inėtas ir kybantis visai kaip šis elnias. 

— Tai kas? 

— Nikas buvo medžiotojas. 

— Ir aš medžiotojas, bet nieko 
nenužudžiau. Tik maitinu savo šeimą, o jūs, 
žmonės, taip toli nuo to, kad turbūt 
niekada nesinaudojote peiliu mėsai nuo 
kaulų atskirti. 

Jis išėmė iš dubens praskalautą peilį ir 
ištiesė Džeinei. 

— Nagi, pabandyk, detektyve, — pasiūlė. 
— Pirmyn, paimk jį. Atpjauk gabalą ir 
pamatyk, koks jausmas, kai pats susirandi 
pietus. O gal bijai išsitepti krauju rankas? 

Džeinė matė jo akyse panieką: did- 
miesčio mergiotė niekada nesipurvins 
rankų. Tik tokie vyrai kaip broliai Tibodo 
medžioja, ūkininkauja ir skerdžia, kad 
turėtų ant stalo savo kepsnį. Ji galbūt ir 
matė Edžio panieką, bet jis taip pat matė ir 
josios. 

Džeinė paėmė peilį, žingtelėjo prie 
patino ir perpjovė giliai, iki pat kaulo. 
Sušalusi mėsa prasiskyrė, ir ji užuodė viską, 
kuo kitados elnias buvo: šviežią žolę, giles 
ir miško samanas. Ir kraują — laukinį, at- 
siduodantį variu. Mėsa atšoko nuo kaulo — 
standus purpurinis pleišto formos gabalas 
— ir Džeinė įmetė jį į dubenį. Nė 
nežvilgtelė-jusi į Edį, pradėjo rėžti kitą 
gabalą. 

— Jeigu Nikas savo draugo Tairono 
nenužudė, — tarė ji, peiliui slystant per 
mėsą, — kas, manai, tai padarė? 

— Nežinau. 

— Nikas ir anksčiau smurtavo. 
muštynes. 

— Ar kada nors mušėsi su Taironu? 

— Kartą. 

— Kiek tu Žinai. 

Edis pasiėmė kitą peilį ir giliai susmeigė 
į skerdeną išpjauti nu-garinės. Darbavosi 
ašmenimis vos rankos atstumu nuo 
Džeinės, bet ji ramiai rėžė nuo kojos kitą 
gabalą. 

— Taironas irgi nebuvo angelas, ir jie 
abu mėgdavo išgerti. 

Edis ištraukė kruviną nugarinę, slidžią it 
ungurys, ir įmetė į dubenį, paskui praska- 
lavo peilį šalto vandens kibire. 

— Jei žmogus netyčia praranda 
savitvardą, jis dar nėra monstras. 

— Galbut Nikas daugiau nei prarado 
savitvardą. Galbūt ginčas nuvedė į kai ką 
blogesnio nei muštynės. 

Edis pažvelgė tiesiai į ją. 

— Kodėl jis būtų palikęs Taironą kyboti 
ant medžio, visai atvirai, kur bet kas galėjo 
aptikti? Nikas nekvailas. Žino, kaip mėtyti 
pėdas. Jeigu jis būtų nužudęs Taironą, būtų 
nuvilkęs į mišką ir užkasęs. Arba dalimis 
išmėtęs žvėrims suėsti. Tai, kas padaryta 
Taironui, yra kažkas kita, kažkas nesveika. 
Mano brolis to nepadarė. 

Jis nuėjo prie darbastalio pasigaląsti 
peilio, ir visą pokalbį nutraukė galąstuvo 
žviegesys. Plieniniame dubenyje mėsos jau 
buvo su kaupu, koks dvidešimt svarų, o liko 
išpjaustyti dar pusę elnio. Lauke, už atdarų 
garažo durų, krito ledinė dulksna. Prie šio 
nuošalaus laukų keliuko stovėjo keletas 
trobesių, ir pastarąjį pusvalandį Džeinė 
nematė pravažiuojant nė vieno auto- 
mobilio. O juodu štai čia, nežinia kur, ir 
stebi peilį salandantį piktą vyrą. 

— Ar tavo brolis dažnai nuvykdavo į Bo- 
stoną? — per galąstuvo žviegesį sušuko ji. 

— Kartais. Nedažnai. 

— Niekada neminėjo tokio Leono Goto? 

Edis žvilgtelėjo į ją. 

— Štai kur jūs lenkiat? Į Leono Goto 
nužudymą? 

— Tu pažinojai jį? 

— Ne asmeniškai, bet, žinoma, jo pav- 
ardė girdėta. Daugelis medžiotojų jį žino. 
Aš niekada negalėjau sau leisti tokio už- 
sakymo, bet jeigu norėdavai savo laimikį 
iškimšti ir sumontuoti, Gotas buvo tas 
žmogus, į kurį turėjai kreiptis. 

Edis trumpam nutilo, paskui paklausė: 

— Ar dėl to jūs čia ir klausinėjat apie 
Niką. Manote, kad jis patvarkė Gotą? 

— Mes tik klausiame, ar jie pažįstami. 

— Skaitėme Goto straipsnius Trophy 
Hunter žurnale. Ir nuvykome į „Cabela's“ 
krautuvę pasižiūrėti jo padarytų ir 


471/748 
sumontuotų stambiųjų žvėrių iškamšų. Bet, 
kiek žinau, Nikas taip ir nesusipažino su 
Gotu. 

— Niekada nekeliavo į Montaną? 

— Prieš daug metų. Mes abu keliavome. 
Pasižiūrėti Jeloustou-no parko. 

— Prieš kiek metų? 

— Ar tai svarbu? 

— Taip, svarbu. 

Edis padėjo į šalį galandamą peilį ir 
ramiai tarė: 

— Kodėl jūs klausiate apie Montaną? 

— Ten buvo nužudyti kiti žmonės, pone 
Tibodo. 

— Norite pasakyti, tokiu pat būdu kaip 
Taironas? 

— Buvo panašumų. 

— Kas tie kiti žmonės? 

— Medžiotojai. Tai atsitiko prieš trejus 
metus. 

Edis papurtė galvą. 

— Mano brolis dingo prieš penkerius. 

— Bet jis buvęs Montanoje. Valstiją 
pažįsta. 

— Tai buvo tik viena sumauta kelionė į 
Jeloustouną! 

— O kaip Nevada? — paklausė Frostas. 
— Kada nors jis ten buvo? 

— Ne. Ką, ir ten jis ką nors neva nužudė? 

Nuo Džeinės Edis perkėlė žvilgsnį į 
Frostą ir suprunkštė: 

— Kokių dar žmogžudysčių Nikui norite 
prisegti? Jis negali pats gintis, tad 
galėtumėte jam primesti ir visą savo 
įšaldytų bylų krūvą. 

— Kur jis, Edi? 

— Kad aš žinočiau! — netekęs kantrybės, 
jis nubloškė tuščią dubenį, ir tas nukritęs 
ant betono kurtinamai žvangtelėjo. — Jūs, 
sukrušti farai, atlikite savo sukruštas 
pareigas ir suraskite atsakymus, o ne 
įkyrėkite man dėl Niko. Jo nemačiau akyse 

ir nieko nežinau jau penkeri metai. 
Paskutinį kartą mačiau čia, priebutyje, geri- 
antį su Taironu. Abudu ginčijosi dėl 
kažkokių šūdniekių, pasiimtų iš 
stovyklavietės. 

— Pasiimtų? — suprunkštė Džeinė. — 
Nori pasakyti — pavogtų. 

— Nesvarbu. Bet jie nesimušė, aišku? 
Tiesiog... gyvai derėjosi, tik tiek. Abu išėjo 
pas Taironą į namus, ir tai viskas. Tuomet 
juos mačiau paskutinį kartą. Po kelių dienų 
čia prisistatė valstijos policija. Jie surado 
Niko pikapą, paliktą turistinės trasos pra- 
džioje. Ir surado Taironą. Bet Niko pėdsakų 
taip ir neaptiko. 

Lyg pavargęs ilgiau stovėti, Edis nudribo 
ant suolo ir atsipūtė. 

— Štai tiek aš žinau. Ir tai viskas. 

— Pasakei, kad Niko pikapas buvo pal- 
iktas turistinės trasos pradžioje. 

— Aha. Policija pamanė, kad jis iš- 
dulkėjo į laukinius tyrus. Kad kur nors kaip 
Rembo slapstosi miškuose, gyvena iš 
žemės. 

— O tu kaip manai, kas jam atsitiko? 

Minutėlę Edis tylėjo, stebeilydamas į sa- 
vo  sudiržusius delnus, nagus su 
pridžiūvusiu krauju. 

— Manau, mano brolis miręs, — tyliai 
ištarė. — Kur nors jo kaulai išbarstyti, tiktai 
mes dar neradome. Arba kybo nuo kokio 
nors medžio, kaip ir Taironas. 

— Taigi manai, kad jis nužudytas. 

Edis pakėlė galvą ir pažvelgė į ją. 

— Manau, jie susitiko tenai, miške, dar 
ką nors. 


21 


Botsvana 


Pateka saulė, ir aš laukinėse platybėse vi- 
ena. Valandų valandas klupiniavau per 
tamsą, ir visai neįsivaizduoju, ar toli 
nukeliavau nuo stovyklos; tik žinau, kad 
esu kažkur pasroviui, nes visą naktį laiki- 
ausi upės garsų sau iš kairės. Kai dangus 
pašviesėja iš rausvo į auksinį, esu tokia 
ištroškusi, kad parpuolu prie vandens ant 
kelių ir geriu kaip koks laukinis žvėris. Dar 
tik vakar primygtinai reikalavau vandenį 
pirma užvirinti arba dezinfekuoti jodu. 
Būčiau drebėjusi dėl to viso mikrobinio si- 
aubo, mirtinos bakterijų ir parazitų dozės, 


476/748 
kurią nuryju su kiekvienu gurkšniu. Visa tai 
dabar nebesvarbu, nes vis tiek mirsiu. 
Semiu rieškučiomis vandenį, geriu taip 
godžiai, kad jis taško man veidą, srūva nuo 
smakro. 

Pagaliau numaldžiusi troškulį, 
tupėdama atsilošiu ir žvelgiu pro papirusų 
stiebus į medžius ir linguojančias žoles už 
upės. Į padarus, gyvenančius šiame žaliame 
ir svetimame pasaulyje — esu ne kas kita, 
kaip tik vaikščiojanti mėsos atsarga, ir kur 
tik pasižiūriu, visur man vaidenasi dantys, 
nekantraujantys mane suryti. Kartu su 
saulėtekiu pasigirsta paukščių čiauškesys, 
pakėlusi aukštyn akis pamatau tingius 
ratus danguje sukančius grifus. Ar jie jau 
nusitaikė į mane, kaip į kitą savo užkandį? 
Pasuku paupiu aukštyn, stovyklos link, ir 
matau aiškų savo paliktų pėdsakų taką 
palei krantą. Prisimenu, kaip Džonis 
lengvai atsekdavo net menkiausius letenų 

įspaudus. Mano pėdsakų takas bus ryškus 
it neono šviesos, kad jis galėtų juo sekti. 
Dabar, kai jau šviesi diena, jis mane 
medžios, nes negali palikti manęs gyvos. Aš 
dabar vienintelė žinau, kas atsitiko. 

Negaliu sau leisti mąstyti apie Ričardą ir 
kitus. Galiu tik susitelkti į tai, kaip išlikti 
gyvai. Baimė verčia mane judėti, stumia 
giliau į tyrus. Visai nenumanau, kur upė 
veda. Iš turistinio vadovo prisimenu, kad 
Okavango deltos upes ir upokšnius maitina 
liūtys Angolos aukštumose. Šis vanduo, 
kasmet užtvindantis lagūnas ir pelkes, iš 
kurių taip stebuklingai suveši tiek daug 
laukinės augalijos, galiausiai išsilies į per- 
džiūvusią Kalahario dykumą. Pasižiūriu 
aukštyn, kad nustatyčiau tik dabar 
kylančios virš medžių viršūnių saulės 
kryptį. Aš einu į pietus. 

Ir esu alkana. 

Kuprinėje susirandu šešis „PowerBar“ — 
energetinius batonėlius, kiekvieną turintį 
po 240 kalorijų. Prisimenu juos Londone 
įsidėjusi į lagaminą — tik dėl visa ko, jeigu 
negalėčiau pakęsti maisto savanose, ir 
prisimenu, kaip Ričardas šaipėsi iš mano 
nuotykiams netikusio skonio. Akimirksniu 
vieną suryju ir turiu prisiversti, kad kitus 
palikčiau vėlesniam laikui. Jeigu laikysiuos 
netoli upės, bent turėsiu vandens, begalę, 
nors jis ir perneša aibę ligų, kurių nepajė- 
giu net ištarti. Bet pakrantė yra pavojinga 
zona, kur taip dažnai susitinka plėšrūnas ir 
jo auka, kur susieina gyvybė ir mirtis. Prie 
mano kojų — kažkokio žvėries kaukolė, 
išblukinta saulės. Kažkokio panašaus į elnią 
padaro, gavusio galą čia, upės pakrantėje. 
Vandenį sujudina ribulių ruožas, ir į 
paviršių išnyra mažos kaip karoliukai 
krokodilo akys. Čia būti nėra gera vieta. Aš 
pasuku toliau į žolę ir aptinku jau išmintą 

taką. Iš įspaustų į smėlį pėdsakų sumoju 
einanti įkandin dramblių. 

Kai bijai, viskas padidėja, paryškėja. 
Matai per daug, girdi per daug, ir mane 
apninka vienas po kito sparčiai spragsintys 
vaizdiniai ir garsai, ir bet kuris iš jų galėtų 
būti vienintelis perspėjimas apie tai, kas 
mane nugalabytų. Būtina viską iškart ap- 
doroti mintyse. Ta siūbuojanti žolė? Tik vė- 
jas. Tie neryškūs sparnai, sklendžiantys virš 
nendryno? Erelio žuvininko. Šnaresys 
pomiškio krūmuose — sukeltas pro šalį 
pėdinančio tapyro. Horizonte slenka šviesi- 
ai rusvos impalos ir tamsesni Afrikos bui- 
volų siluetai. Visur matau gyvybę — 
skraidančią,  čirškančią, plaukiojančią, 
mintančią. Gražią, alkaną ir pavojingą. O 
dabar mane surado moskitai ir puotauja 
mano krauju. Neįkainojamos manosios 
tabletės pasiliko palapinėje, tad prie būdų 
numirti pridur-kite maliariją, taip pat ir 

būti sudraskytai liūto, sutryptai buivolo, 
nuskandintai krokodilo ir sutraiškytai hi- 
popotamo. Karštis stiprėja, ir moskitai 
tampa negailestingi. Eidama kaip pamišėlė 
mosikuojuosi nuo jų, bet jie sutirštėja į 
kandantį debesį, nuo kurio negaliu pabėgti. 
Apimta nevilties grįžtu prie upės, kur sau- 
jomis semiu purvą ir tepliojuosi juo veidą, 
kaklą ir rankas. Dumblas glitus nuo 
irstančios augalijos, nuo smarvės Ži- 
aukčioju, bet teškiuosi ir teškiuosi vis 
storesnius jo sluoksnius, kol visa pasiden- 
giu.  Atsistojų  — pirmykštė būtybė, 
išnyranti iš purvo. Kaip Adomas. 

Toliau traukiu dramblių taku. Jie irgi 
linkę keliauti paupiu, ir eidama pastebiu 
kitus įspaudus, kurie rodo, kad šiuo 
maršrutu nau-dojasi daugybė įvairių 
gyvūnų. Savanoje tai tolygu supermagis- 
tralei, visi mes keliaujame drambliams 

įpėdžiui. Jeigu šiuo keliu vaikščioja impala 
ar kudu, tai neabejotinai ir liūtai. 

Čia dar viena žudymo zona, kur 
plėšrūnas ir auka suranda vienas kitą. 

Bet aukšta žolė abipus manęs slepia ir 
daug grėsmių, o aš neturiu jėgų minti savo 
pačios taką per tankų brūzgyną. Turiu 
judėti greitai, nes kažkur už manęs yra 
Džonis, negailestingiausias plėšrūnas iš 
visų. Kodėl gi aš nenorėjau to suprasti? Kai 
kiti po vieną buvo galabijami, o jų kūnai su 
kaulais sušeriami šiam alkanam kraštui, 
likau akla jo žaidimui. Kiekvienas man 
mestas Džonio žvilgsnis, kiekvienas ištartas 
švelnus žodis buvo tik nužudymo 
preliudija. 

Saulei pasiekus zenitą, aš tebesivelku 
dramblių taku. Purvas ant mano odos 
sudžiūsta į kietą plutą, jo gabalai trupa į 
burną, kai valgau antrą energetinį batonėlį 
— suryju jį su smėliu ir viskuo. Žinau, 

privalėčiau saugoti savo maisto atsargas, 
bet jau esu išbadėjusi ir būtų didžiausia tra- 
gedija susmukti negyvai, vis dar tebeturint 
kuprinėje maisto. Takas suka atgal į upės 
pakrantę, kur prieinu lagūną, tokią juodą ir 
ramią, kad jos vandenyse atsispindi antras 
dangus. Vidudienio karštis nutildė savaną; 
net paukščiai nuščiuvo. Prie vandens auga 
medis, ant kurio pakibę dešimtys keistų 
maišų nelyginant kalėdinių bumbulų. Apk- 
vaitusi nuo sekinančio karščio, savęs 
klausiu, gal užsidūriau ant ateivių iš kitos 
planetos kolonijos kokonų, paliktų 
inkubuotis, kur niekas jų neaptiks. Paskui 
praplasnoja paukštis ir dingsta viename iš 
maišų. Paukščių audėjų lizdai. 

Lagūnos vanduo sujuda — lyg kažkas 
būtų ką tik pabudęs. Žengteliu atatupsta, 
jausdama čia blogį, laukdama, kad netikė- 
tai pakliūsiu į spąstus. Traukdamasi atgal į 
žolę, juntu savo nugarą šiurpstant. 

Tą vakarą įmoklinu tiesiai į dramblių 
bandą. 

Tokiuose tankiuose brūzgynuose net 
toks didžiulis gyvūnas kaip dramblys gali 
tave užklupti netikėtai, ir kai išklupiniuoju 
iš akacijų guoto, staiga priešais mane — ji. 
Dramblė atrodo tokia pat išgąsdinta kaip ir 
aš: iš baimės sutrimituoja taip garsiai, kad 
mane kiaurai persmelkia. Esu pernelyg 
priblokšta, kad sprukčiau. Stoviu suak- 
menėjusi, akacijos man už nugaros, 
dramblė — priešais, stovi tokia pat sustin- 
gusi. Kol spoksome viena į kitą, akies 
kraštu matau aplinkui save judant masyvi- 
us pilkus pavidalus. Visa jų banda braškina 
šakas, laužo šakeles. Aišku, jie žino, kad aš 
čia, liaunasi maitintis, įtariai nužiūrinėja 
purvu apkepusią įsibrovėlę. Kaip būtų ne- 
sunku vienam iš jų mane nugalabyti. 
Straublio mostas, vienas žingsnis masyvia 
koja man ant krūtinės išvaduotų juos nuo 

tos grėsmės. Jaučiu, kaip visi mane tyr- 
inėja, svarsto mano likimą. Paskui vienas 
dramblys ramiai ištiesia aukštyn straublį, 
nulaužia šakelę ir įsideda į burną. Vienas 
po kito jie vėl ima maitintis. Drambliai 
mane įvertino ir paskelbė nepavojinga. 

Tyliai įsmunku atgal į krūmą ir slenku 
priedangos link — di-dingo medžio, 
aukščiu pranokstančio akacijas. Keberioju- 
osi storu kamienu, kol  atsiduriu 
pakankamai aukštai, kad saugiai įsi- 
taisyčiau virš bandos, ir susirangau šakos 
linkyje. Kaip ir mano pirmykščiai protėviai, 
randu saugumą medžiuose. "Tolumoje 
klykauja hienos, stūgauja liūtai — perspėji- 
mas apie užvirsiančias kovas stojus nakčiai. 
Aukštai ant savo laktos stebiu saulėlydį. 
Šešėliuose po medžiu dramb-liai toliau 
maitinasi, šlamėdami ir  šlepsėdami 
kojomis. 

Naktis atgyja riksmais ir staugesiais. 
Žvaigždės mirkčioja, juodame danguje 
šviesios kaip krištolas. Pro išlinkusias šakas 
suseku Skorpiono žvaigždyną, Džonio man 
parodytą pirmąją naktį. Tai tik vienas iš 
dalykų, kurių jis mane išmokė apie gyven- 
imą savanoje, ir aš stebiuosi, kodėl vargin- 
osi. Kad suteiktų galimybę priešintis ir 
padarytų mane vertingesniu laimikiu? 
Kažkaip atsilaikiau ilgiau už visus kitus. 
Mąstau apie Klarensą ir Eliotą, Matsunagas 
ir blondines. O daugiausia mąstau apie 
Ričardą ir apie tai, ką mudu kadaise drauge 
turėjome. Prisimenu vienas kitam duotus 
pažadus ir naktis, kai užmigdavome ap- 
sikabinę. Staiga pravirkstu dėl Ričardo, dėl 
visko, ką kadaise mudu patyrėme, ir mano 
kūkčiojimai — dar vienas gyvūno šauksmas 
šiame  triukšmingame nakties chore. 
Verkiu, iki pradeda sopėti krūtinę ir peršėti 

gerklę. Kol pasijuntu tokia išsekusi, kad 
suglembu. 


Išaušus  ketvirtai dienai,  išsivynioju 
paskutinį energetinį batonėlį. Kremtu jį 
pamažu, kiekvienas kąsnis — pagarbos 
duoklė šventajai maisto galiai. Kadangi tai 
paskutinis mano valgis, kiekvienas riešutas, 
kiekvienas avižinis dribsnis — džiugus aro- 
mato plykstelėjimas, ankščiau mano iš 
tiesų niekada neįvertintas. Mąstau apie 
daugelį šventinių puotų, per kurias apsiry- 
davau, bet nė viena nebuvo tokia šventinė 
kaip šis dabar mano valgomas medyje 
patiekalas, su tekančia saule dangui pražys- 
tant auksu. Sulaižau paskutinius trupinėli- 
us nuo įvynioklio, paskui nukėblinu prie 
upės kranto, parpuolu ant kelių lyg maldai 
ir geriu iš vandens sraujymės. 

Kai vėl atsistoju, jaučiuosi keistai soti. 
Nepajėgiu prisiminti, kada lėktuvas turi at- 
skristi į lauko aerodromą, bet dabar tai 
kažin ar svarbu. Džonis pilotui pasakys, 
kad atsitiko baisi nelaimė ir neliko nė vieno 
gyvo, kurio reikėtų ieškoti. Niekas taip ir 
neatvyks manęs surasti. Pasauliui esu 
mirusi. 

Pasisemiu iš upės purvo ir išsitepu veidą 
ir rankas nauju sluoksniu. Jau juntu saulės 
karštį tvoskiant man į sprandą, ir spiečiai 
kraujasiurbių vabzdžių kyla iš nendrių. Di- 
ena vos tik prasidėjo, o aš jau išsekusi. 

Prisiverčiu eiti. Vėlgi velkuosi į pietus. 


Kitos dienos vidudienį taip išalkstu, kad 
nuo skrandžio traukulių susiriečiu dvilinka. 
Atsigeriu iš upės vildamasi, kad vanduo 
palengvins kančias, bet gurkiu per daug, 
per greitai, ir viskas vėl atsinaujina. Klūpau 

purve vemdama, verkdama. Kaip būtų 
lengva dabar pasiduoti! Atsigulti ant 
žemės, ir tegul žvėrys mane sudoroja. Mano 
kūnas, mano kaulai bus praryti laukinių 
tyrų, amžiams papildys Afriką. Iš šio krašto 
mes visi kilę, ir į šį kraštą aš sugrįžtu. Čia 
tinkama vieta numirti. 

Kažkas supliuškena vandenį, ir pakėlusi 
galvą matau paviršiuje krutant dvi ausis. 
Hipopotamas. Esu ganėtinai arti, kad jį 
išgąsdinčiau, bet pati baimės nejaučiu, man 
nerūpi, gyvensiu ar mirsiu. Nors jis žino, 
kad esu čia, bet toliau nerūpestingai 
mėgaujasi upėje. Drumstas vanduo ribuli- 
uoja nuo smulkių žuvyčių bei vabzdžių, ir iš 
dangaus vis pliumpteli gervės. Šioje vietoje, 
kur mirštu, tiek daug gyvybės. Stebiu 
laumžirgį, plazdenantį papiruso nendryno 
link, ir staiga pasijuntu tokia išbadėjusi, 
kad gatava suvalgyti net tą vabzdį. Bet judu 
nepakankamai greitai, ir tepagaunu į saują 

nendrių, storų ir plaušuotų. Nežinau, ar jos 
mane nunuodys; man nerūpi. Tik trokštu 
kuo nors užpildyti skrandį ir susilpninti 
traukulius. 

Kišeniniu peiliuku iš savo kuprinės at- 
sipjaunu saują nendrių ir suleidžiu į jų 
stiebus dantis. Luobelė švelni, minkštimas 
krakmolingas. 

Kramtau ir kramtau, kol burnoje telieka 
standus skaidulų gumulėlis, ir jį išspjaunu. 
Traukuliai malšta. Atsipjaunu dar saują pa- 
piruso nendrių ir jas graužiu kaip koks 
gyvūnas. Kaip tas hipopo-tamas, ramiai be- 
siganantis netoliese. Kapoju ir kramtau, ka- 
poju ir kramtau. Kaskart pripildžiusi 
burną, suimu į save savaną, juntu ją susil- 
iejant su manimi. 

Moteris, kokia kadaise buvau, Milė 
Džeikobson, pasiekė savo kelionės pabaigą. 
Klūpėdama upės pakrantėje aš atiduodu jos 
sielą. 

Bostonas 


Mora negalėjo matyti, bet žinojo, kad ji ją 
stebi. 

— Ten, ant atbrailos, — pasakė daktaras 
Alenas Rodsas, zoologijos sodo didžiųjų 
kačių specialistas. — Už to žolės kuokšto. 
Sunku įžiūrėti, nes puikiai susilieja su 
uolomis. 

Tik tuomet Mora pastebėjo gelsvai rus- 
vas akis. Jos buvo įsmeigtos į ją, tik į ją, 
šaltu lazerio skvarbumu, kuris susieja 
plėšrūną su auka. 

— Būčiau visai jos nepamačiusi, 
sumurmėjo Mora ir, jau drebėdama nuo 

šalto vėjo, dabar susitikusi su neatlyžtančiu 
įdėmiu pumos žvilgsniu, pajuto šiurpulį dar 
sustiprėjant. 

— O jūsų ji nepaleido iš akių, — pasakė 
Rodsas. — Veikiausiai sekė nuo pat tada, 
kai pamatė mus išeinančius iš už to vingio. 

— Sakote, ji sekė mane. Bet ne jus? 

— Plėšrūnui svarbiausia atsirinkti geri- 
ausiai pasiekiamą auką — tokią, kurią 
lengviausia pargriauti ant žemės. Prieš 
puldama visiškai suaugusį vyrą, puma 
pirmiau pasirinks vaiką ar moterį. 
Pažiūrėkite, ar matote link mūsų einančią 
šeimą? Stebėkite, kaip elgiasi puma. Ste- 
bėkite jos akis. 

Ant atbrailos pumos galva staigiai pas- 
isuko, ir plėšrūnė iškart persimainė į vis- 
iškos parengties būseną — raumenys suvil- 
nijo, žvėriui pritūpiant šuoliui. Nebespok- 
sojo į Morą, o akis kaip lazerius susmeigė į 

naują taikinį, dabar striksintį jo aptvaro 
link. Į vaiką. 

— Labiausiai ją traukia judesys ir dydis, 
— paaiškino Rodsas. — Kai koks vaikas 
bėga pro šį aptvarą, katės galvoje tartum 
spragteli jungiklis. Viršų paima instinktas. 

Daktaras pasisuko ir kreipėsi į ją: 

— Man smalsu, kodėl staiga susidomė- 
jote pumomis. Nepamanykite, kad vengiu 
atsakinėti į klausimus, — skubiai pridūrė 
jis. — Jeigu norėtumėte, kada nors per 
priešpiečius mielai jums papasakočiau 
daugiau. 

— Didžiosios katės mane labai žavi, bet, 
tiesą sakant, esu čia dėl vienos bylos, prie 
kurios dirbame. 

— Vadinasi, dėl darbo. 

Nejau išgirdo jo balse nusivylimą? 
Negalėjo išskaityti jo veido, nes buvo nus- 
isukęs į aptvarą, alkūnėmis remdamasis į 
apsauginį turėklą, vėl žvilgsnį nukreipęs į 

pumą. Pagalvojo apie priešpiečius su Alenu 
Rodsu. Įdomus pokalbis su žmogumi, 
akivaizdžiai aistringai mylinčiu savo darbą. 
Matė jo akyse intelektą, ir nors vyras neb- 
uvo labai aukštas, nuo nuolatinio darbo 
lauke įdegęs saulėje ir geros formos. Tai 
solidus, patikimas žmogus, kokį būtų 
turėjusi įsimylėti, bet nebuvo kibirkštėlės. 
Tos prakeiktos kibirkštėlės vaikymasis jai 
atnešė vien sielvartą; kodėl ji niekad 
neįsižiebė su žmogumi, kuris galėtų ją 
padaryti laimingą? 

— Kaip pumos elgsena siejasi su kokia 
nors teismo medicinos byla? — paklausė 
jis. 

— Noriu daugiau sužinoti apie jų 
medžioklės įpročius. Kaip jos nužudo. 

Jis suraukė antakius. 

— Ar valstijoje puma ką nors užpuolė? 
Tai patvirtintų mano girdėtus gandus. 

— Kokius gandus? 

— Apie pumas Masačusetse. Esama 
pranešimų, kad jų pastebėta visoje Naujo- 
joje Anglijoje, bet šiuo metu tai panašu į 
pasakojimus apie vaiduoklius — pastebėta, 
bet nepatvirtinta. Išskyrus vieną, prieš kel- 
erius metus užmuštą Konektikute. 

— Konektikute? Ji buvo pabėgusi namų 
augintinė? 

— Ne, tas žvėris tikrai buvo laukinis. Ją 
partrenkė visureigis greitkelyje prie Mil- 
fordo. DNR analizė parodė, kad ji migravo 
iš laukinių pumų grupės Pietų Dakotoje. 
Taigi tos katės neabejotinai atsibastė iki 
Rytų pakrantės. Veikiausiai jų yra čia pat, 
Masačusetse. Mane tai baugina. Bet, spren- 
džiant iš balso, jus tokia perspektyva kone 
sužavėjo. 

Susidrovėjęs jis nusijuokė. 

— Ryklių specialistai myli ryklius. 
Besidomintieji dinozaurais pakvaišę dėl tir- 
anozaurų. Tai nereiškia, kad trokštame su 

jais susidurti akis į akį, bet mums visiems 
bendras nuostabos jausmas, kurį kelia 
didžieji plėšrūnai. Žinote, šis žemynas nuo 
pakrantės iki pakrantės priklausė pumoms, 
iki mes jas išvijome. Manau, gana įdomu, 
kad jos vėl sugrįžta. 

Šeima su vaiku paliko ekspoziciją ir z0- 
ologijos sodo taku patraukė tolyn. Pumos 
akys vėl susmigo į Morą. 

— Jeigu jos čia, valstijoje, — tarė ji, — tai 
sudie ramiems pasivaikščiojimams po 
miškus. 

— Dėl to pernelyg nesibaiminčiau. 
Pažiūrėkite, kiek daug jų yra Kalifornijoje. 
Nakties judėjimo vaizdo kameros pagavo 
jas klajojančias apie Grifito parką Los 
Andžele. Bet retai kada išgirstame apie in- 
cidentą, išskyrus vieną kitą atvejį, kai 
užpuolė bėgiotojus ir dviratininkus. Mat 
joms įgimta vytis bėgančią auką, todėl jud- 
antis objektas pagauna jų dėmesį. 

— Vadinasi, mes turėtume stovėti ir 
drąsiai jas pasitikti? Gintis? 

— Jei atvirai, tai jūs taip ir nepamatysite 
jos puolant. Kol susivoksite, jau bus bes- 
uleidžianti nasrus jums į kaklą. 

— Kaip Debei Lopes. 

Rodsas trumpam nutilo. 

— Taip, — tyliai ištarė, — kaip vargšelei 
Debei. 

Jis pažvelgė tiesiai į ją ir paklausė: 

— Taigi, ar čia pasitaikė pumos 
antpuolis? 

— Šita byla iš Nevados. Iš jos kalnų. 

— Tų kačių tikrai ten yra. Kokios 
aplinkybės? 

— Auka buvo žygeivė su kuprine. Kol 
buvo surasta, jos kūną aplesinėjo laukiniai 
paukščiai, bet kai kurios detalės teismo 
medicinos ekspertą paskatino svarstyti apie 
pumos antpuolį. Pirma — auka buvo be 
žarnų. 

— Nedažnai taip pasitaiko, kai užpuola 
didžioji katė. 

— Teismo medicinos ekspertą suglu- 
mino dar ir vieta, kurioje kūnas rastas. 
Aukštai medyje. 

Jis išpūtė akis. 

— Medyje? 

— Permesta per šaką apie dešimt pėdų 
virš žemės. Klausimas toks: kaip ji ten at- 
sidūrė? Ar galėjo užvilkti puma? 

Jis trumpai pagalvojo. 

— Toks elgesys pumai nebūdingas. 

— Kai leopardas nužudė Debę Lopes, jis 
ją užvilko ant atbrailos. Jūs pasakėte, kad 
šitaip jis pasielgė iš instinkto, kad ap- 
saugotų savo grobį. 

— Taip, tai tipiškas afrikinio leopardo el- 
gesys. Savanose jie susiduria su kitų 
didžiųjų mėsėdžių  — liūtų,  hienų, 
krokodilų — konkurencija.  Užsitempę 
didelį nužudytą laimikį į medį, jie laiko jį 

toli nuo maitėdų. Kai grobis saugiai 
paslėptas medyje, leopardas juo gali 
maitintis kada tinkamas. Afrikoje, kai 
medyje pamatai negyvą impalą, žinai, jog 
tik vienas žvėris būtų pajėgęs ją ten įkelti. 

— O kaip pumos? Ar jos naudojasi 
medžiais? 

— Šiaurės Amerikos pumos nesusiduria 
su tokia pat maitėdų konkurencija kaip 
Afrikos plėšrūnai. Puma galbūt galėtų įs- 
itempti grobį į tankius krūmus ar urvą, o 
paskui suėsti. Bet į medį? — jis papurtė 
galvą. — Būtų neįprasta. Tai labiau panašu 
į afrikinio leopardo elgesį. 

Mora vėl pasisuko į aptvarą. Katės akys 
tebebuvo įbestos į ją, tartum vienintelė 
galėtų pasotinti jos alkį. 

— Papasakokite daugiau apie leopardus, 
— tyliai paprašė ji. 

— Labai abejoju, ar po Nevadą laksto 
leopardas, nebent būtų pabėgęs iš kokio 
nors zoologijos sodo. 

— Vis tiek norėčiau žinoti apie juos 
daugiau. Jų įpročius. Medžiojimo būdus. 

— Na, aš geriausiai susipažinęs su Pan- 
thera pardus, afrikiniu leopardu. Taip pat 
yra daug porūšių — Panhera orientalis, 
Panthera fisca, Panthera pardus japonen- 
sis, bet šie nėra taip gerai ištyrinėti. Prieš jų 
medžioklę kone iki išnaikinimo būtumėte 
galėjusi leopardų aptikti Azijoje, Afrikoje, 
dargi taip toli Vakaruose kaip Anglijoje. 
Liūdna matyti jų tiek mažai pasaulyje. Juo 
labiau kad esame jiems skolingi už mūsų 
pastūmėjimą evoliucijos laipteliais aukštyn. 

— Kaip jie tai padarė? 

— Yra tokia teorija, kad ankstyvieji hom- 
inidai Afrikoje prasimaitindavo ne medži- 
odami, bet vogdami mėsą, kurią leopardai 
slepia medžiuose. Atitiktų nelyginant 

greitojo maisto tašką. Išnyksta būtinybė 
pačiam susimedžioti impalą. Tik palauk, 
kol leopardas nudobs grobį ir užtemps į 
medį. Jis paės iki soties ir kelioms 
valandoms pasišalins. Tuomet ir pasiči- 
umpi likusią skerdeną. Gatavi proteino 
ištekliai galbūt sustiprino mūsų protėvių 
protinius sugebėjimus. 

— Leopardas jūsų nesustabdytų? 

— Radijo ryšiu atliktas stebėjimas 
patvirtina, kad leopardai ištisą dieną nepa- 
silieka prie savo sumedžioto laimikio. Jie 
prisiryja, kuriam laikui pasišalina, paskui 
po kažkiek valandų sugrįžta vėl pasi- 
maitinti. Kadangi skerdenos dažnai būna 
jau be vidurių, mėsa išsilaiko gera kelias di- 
enas. Tai hominidams suteikė galimybę 
prisėlinti ir pavogti sau pietus. Bet jūs teisi: 
tai buvo rizikinga. Senoviniuose leopardų 
urvuose randama daugybė priešistorinių 
hominidų kaulų. Kai mes vogdavome jų 


501/748 
pietus, leopardai kartais mus paversdavo 
savaisiais pietumis. 

Mora prisiminė katiną savo namuose ir 
kaip tas įdėmiai ją ste-bėdavo — lygiai taip 
pat, kaip dabar ši puma. Kačių ir žmonių 
ryšys sudėtingesnis, ne vien kaip plėšrūno 
ir grobio. Naminė katė, nors tupi tau ant 
kelių ir ėda iš tavo rankos, bet vis tiek 
išlaiko medžiotojos instinktus. 

Kaip ir mes. 

— Jie vienišiai gyvūnai? — paklausė ji. 

— Taip, kaip ir dauguma felidų. Liūtai — 
išimtis. Ypač leopardai yra vienišiai. Patelės 
palieka savo mažylius kartais net ištisą 
savaitę, nes jos mėgsta medžioti ir ieškotis 
maisto vienos. Pusantrų metų amžiaus 
jaunikliai pasitraukia nuo motinos ir leidži- 
asi apibrėžti nuosavos teritorijos. Išskyrus 
rujos laikotarpį, jie laikosi pavieniui. Labai 
slaptingi, labai sunkiai pastebimi. Tai na- 
ktiniai medžiotojai, turintys  pasalūnų 

reputaciją, taigi galite suprasti, kodėl mito- 
logijoje jie yra tokie svarbūs. Senoviniam 
žmogui tamsa turėjo būti siaubinga, nes bet 
kurią naktį jam apie gerklę galėjo susigni- 
aužti leopardo nasrai. 

Mora pagalvojo apie Debrą Lopes, kuri 
paskutinę akimirką tikriausiai suvokė tą si- 
aubą. Žvilgtelėjo į leopardo aptvarą vos už 
kelių jardų. Po zoologijos sodo prižiūrėto- 
jos mirties buvo pastatytas laikinas skydas 
narvui paslėpti, bet dabar ten stovėjo du 
sodo lankytojai ir pyškino nuotraukas mo- 
biliaisiais telefonais. Mirtis — roko 
žvaigždė, visada pritraukianti klausytojų. 

— Jūs pasakėte, kad didžiosios katės 
pašalina savo nudobto laimikio vidurius, — 
priminė Mora. 

— Toks yra jų mitybos pobūdis. Leo- 
pardai visuomet praplėšia kūno ertmę nuo 
užpakalinės dalies. Todėl išsiverčia žarnos, 
kurias jie suėda per pirmą parą. Tai 

apsaugo mėsą nuo pernelyg greito suirimo, 
ir katė gali neskubėti maitintis. 

Rodsas nutilo, nes suskambo jo mo- 
bilusis. Metęs atsiprašomą žvilgsnį, jis 
atsiliepė: 

— Alio? O Dieve. Marse, buvau visiškai 
pamiršęs. Tuoj atei-nu, — jis atsidusdamas 
išjungė telefoną ir atsiprašė: — Atleiskite, 
bet manęs laukia valdybos posėdyje. 
Amžina lėšų medžioklė. 

— Dėkui, kad su manimi susitikote. 
Labai man pagelbėjote. 

— Kada tik panorėsite. 

Jis patraukė taku, paskui atsisuko ir 
šūktelėjo: 

— Jeigu kada nors pageidausite 
privačios ekskursijos po darbo valandų, 
duokite man žinią! 

Mora lydėjo jį akimis, kol dingo už 
posūkio, ir staiga pasijuto viena, drebanti 
vėjyje. 

Ne, ne visai viena. Pro tuščio leopardo 
narvo grotas šmėstelėjo šviesiai rusvi kaip 
liūto karčiai plaukai ir platūs pečiai po ruda 
vilnone striuke. Daktaras Oberlinas, zoo0lo- 
gijos sodo veterinaras. Minutėlę juodu 
nužiūrėjo vienas kitą lyg du atsargūs 
padarai, netikėtai susidūrę akis į akį savan- 
oje. Paskui jis šiurkščiai linktelėjo, pamojo 
ir dingo atgal į maskuojantį krūmyną. 
Nematomas kaip puma, pagalvojo ji. Aš 
nė nežinojau, kad jis ten buvo. 

— Jeigu visi tie antpuoliai skirtingose 
valstijose iš tikrųjų tarp savęs susiję, tai 
mes turime reikalą su labai sudėtingos ritu- 
alinės elgsenos kompleksu, — padarė 
išvadą daktaras Lorensas Zukeris. 

Kriminalistikos psichologo, Bostono 
policijos departamento konsultanto 
Zukerio blyški, dramblota persona 
Žmogžudysčių  sky-riuje buvo gerai 
pažįstama. Iš savo vietos galustalėje jis 
žvelgė į Morą ir keturis detektyvus, kurie tą 
rytą susirinko į pasitarimų kambarį. 
Zukerio išvaizdoje kažkas trikdančiai prim- 
inė roplį, ir jo slystantis žvilgsnis lyžtelėjo 
Moros veidą it šaltas driežo liežuvis. 

— Prieš užbėgdami į priekį, — tarė de- 
tektyvas Krouvas, — mes dar nenustatėme, 
kad tie antpuoliai yra susiję. Tokią teoriją 
iškėlė daktarė Ailz, ne mes. 

— Mes į ją tebesigiliname, — pasakė 
Džeinė. — Mudu su Frostu vakar 
nuvažiavome į Meiną pasidomėti penkerių 
metų senumo atveju. Auka, toks Brendonas 
Taironas, buvo rastas išdarinėtas ir ky- 
bantis nuo medžio. 

— Ir ką gi jūs manote? — paklausė 
Zukeris. 

— Negaliu pasakyti, kad vaizdas bent 
kiek aiškesnis. Meino valstijos policija sus- 
itelkusi tik į vieną įtariamąjį — vyrą, vardu 
Nikas Tibodo. Jiedu su auka buvo 
pažįstami. Galbūt dėl ko nors nesutarė, ir 
tai paskatino nužudymą. 

Krouvas atrėmė: 

— Aš paskambinau į Montaną ir Nevadą, 
pasikalbėjau su tenykščiais detektyvais apie 

jų bylas. Jie mano, kad abu incidentus 
galima paaiškinti pumos  antpuoliu. 
Nematau, kaip kitų valstijų bylos siejasi su 
mūsiške ar su žmogžudyste Meine. 

— Jas visas sieja simbolika, — prabilo 
Mora, nebepajėgdama toliau tylėti. 

Nei farė, nei psichologė, ji ir vėl šiame 
susitikime įsibrovėlė, ir atėjo tik pakviesta 
daktaro Zukerio. Visiems sužiurus, Mora 
pasijuto lyg priešais skepticizmo sieną, kur- 
ią turės pralaužti. Krouvas spinduliuoja 
priešiškumą. Abu, ir Frostas, ir Džeinė, 
stengiasi atrodyti be išankstinio 
nusistatymo, bet Džeinės balse stigo en- 
tuziazmo. O Džonis Temas liko neįžvelgia- 
mas kaip visada ir savo nuomonės nereiškė. 

— Pasikalbėjusi su daktaru Rodsu apie 
leopardo biologiją supratau, kad tai ir yra 
bendra gija. Kaip leopardas medžioja, kaip 
maitinasi, kaip užkelia ant medžio savo 

nudobtą laimikį Tai nutiko visoms 
aukoms. 

— Tai ko gi mes ieškome? — sukrizeno 
Krouvas. — Žmogaus-leopardo? 

— Jūs nuleidžiate tai juokais, detektyve 
Krouvai, — pasakė Zukeris. — Bet taip 
iškart neatmeskite daktarės Ailz teorijos. 
Kai ji vakar man dėl to paskambino, aš irgi 
suabejojau. Paskui peržiūrėjau kitose val- 
stijose įvykdytas žmogžudystes. 

— Nevadoje ir Montanoje nebūtinai 
buvo žmogžudystės, — nurodė Krouvas. — 
Teismo medicinos ekspertai sako, jog tai 
galėjo būti pumos antpuoliai. 

— Pasak daktaro Rodso, pumos 
paprastai neužsitempia savo laimikių į 
medžius, — atrėmė Mora. — Ir kas gi 
nutiko kitiems abiejų išvykų dalyviams? 
Nevados grupėje buvo keturi žygeiviai. 
Surastas tik vienas. Montanoje buvo trys 
medžiotojai, palaikai rasti tik dviejų. 

Pumos nebūtų pajėgusios sunaikinti jų 
visų. 

— Galbūt pumų šeimyna. 

— Ne, tai nebuvo puma, — spyrėsi Mora. 

— Žinote, daktare Ailz, man sunkoka 
suspėti su visomis jūsų besimainančiomis 
teorijomis, — Krouvas apžvelgė pasitarimo 
dalyvius. — Pirma, mes išgirstame, kad šis 
žudikas nekenčia medžiotojų, todėl juos 
pakabina ir išdarinėja. O dabar kas? 
Kažkoks pamišėlis, besidedantis leopardu? 

— Nebūtinai jis nesveiko proto. 

— Eli, jeigu aš vaikštinėčiau dėdamasis 
leopardu, — toliau varė Krouvas, — jūs 
paskambintumėte vyrukams baltais chal- 
atais, kad mane uždarytų. 

Džeinė murmtelėjo: 

— Gal galėtume tai padaryti tuojau pat? 

Daktaras Zukeris pamokė: 

— Jums reikia įsiklausyti, ką sako dak- 
tarė Ailz. 

Jis pažvelgė į Morą ir tarė: 

— Kodėl jums dar kartą nepapasakojus 
apie pono Goto palaikų būklę? 

— Mes visi jau esame skaitę autopsijos 
protokolą, — metė Krouvas. 

— Vis dėlto tegul ji dar kartą apibūdina 
jo žaizdas. 

Mora linktelėjo. 

— Ten buvo depresinis dešiniojo 
viršugalvio kaulo lūžimas, atitinkantis 
smūgį buku daiktu. Taip pat daugybiniai ly- 
giagretūs krūtinės ląstos įdrėskimai, veiki- 
ausiai padaryti post mortem. Traiško-mieji 
skydinės kremzlės sužalojimai, kurie, labi- 
ausiai tikėtina, sukėlė asfiksiją. Vienintelis 
pjūvis tęsiasi nuo krūtinkaulio kardinės 
ataugos iki pat gaktos, pašalinti vidaus or- 
ganai iš abiejų, krūtinės ir pilvo, ertmių, — 
ji nutilo. — Man tęsti? 

— Ne. Sakyčiau, vaizdas pakankamai 
tapybiškas. Dabar leiskite jums perskaityti 

vieno daktaro aprašymą — iš kitos nusikal- 
timo vietos, — Zukeris užsidėjo akinius. — 
Auka, apie aštuoniolikos metų amžiaus mo- 
teris, auštant rasta negyva savo trobelėje. 
Gerklė sutraiškyta, o veidas ir kaklas per- 
drėksti — daugybinės žymės tartum nuo 
nagų, kūnas taip baisiai sužalotas, jog 
atrodo, lyg būtų iš dalies surytas. Žarnų ir 
kepenų nėra, bet čia pažymiu savotišką de- 
talę: kaip švariai buvo perpjautas vienas 
plonųjų žarnų galas. Toliau tyrime 
pastebiu, kad pilvas buvo perskrostas ypač 
tiesiu ir švariu pjūviu — tokios žaizdos 
nepadarytų joks man žinomas žvėris. Taigi, 
nepaisant mano pradinio įspūdžio, kad ši 
vargšelė buvo užpulta leopardo ar liūto, 
turiu padaryti išvadą, kad, be abejonės, tai 
žmogaus darbas. 

Jis padėjo ant stalo ką tik perskaitytą 
puslapį ir kreipėsi: 

— Juk tikrai sutiksite, kad aprašymas 
kraupiai panašus į daktarės  Ailz 
pasakojimą? 

— Koks čia atvejis? — paklausė Frostas. 

— Aprašytas vokiečio misionieriaus 
gydytojo, dirbančio Siera Leonėje. 

Zukeris šiek tiek patylėjo, paskui 
pridūrė: 

— 1948 metais. 

Kambaryje įsitvyrojo mirtina tyla. Mora 
apžvelgė užstalę ir pamatė Frosto ir Temo 
veiduose nuostabą, Krouvo — skepticizmą. 
O ką galvoja Džeinė? Kad aš galiausiai 
kuoktelėjau ir vaikausi fantomus? 

— Leiskite man pasitikslinti, — tarė 
Krouvas. — Jūs manote, kad turime reikalą 
su žudiku, kuris šitaip darė 1948-aisiais? 
Taigi jam dabar būtų kiek? Apie aštuonias- 
dešimt penkeri? 

— Mes keliame visai ne tokią prielaidą, 
— atrėmė Mora. 

— Tai kokia gi jūsų naujoji teorija, dak- 
tare Ailz? 

— Esmė ta, kad ritualiniai nužudymai 
turi istorinį precedentą. Tai, kas nutinka ši- 
andien — lygiagrečios pjūvių žymės, vidur- 
ių pašalinimas — yra šimtmečių įvykių 
aidas. 

— Mes kalbame apie kultą? Dvasias? Ar 
vėl grįžtame prie Žmogaus-leopardo? 

— Dėl Dievo meilės, tegul ji kalba, 
Krouvai. 

Džeinė pažvelgė į Morą. 

— Aš tik tikiuosi, kad turi ką nors 
daugiau nei antgamtinius prietarus. 

Mora atsakė: 

— Tai labai realu. Bet vis dėlto reikia 
šiokios tokios istorijos pamokėlės, grįžti be- 
veik šimtmetį atgalios. 

Ji pasisuko į Zukerį. 

— Supažindinsite juos su ankstesnėmis 
aplinkybėmis? — paklausė. 

— Mielai, — sutiko Zukeris. — Mat istor- 
ija išties įdomi. Maždaug Pirmojo pasaul- 
inio karo metu iš Vakarų Afrikos gauta 
daug pranešimų apie paslaptingas mirtis. 
Aukos būdavo vyrai, moterys ir vaikai. Juos 
rasdavo, kaip atrodydavo, su nagų žymėmis 
ant kūno, perpjautomis gerklėmis, išdar- 
inėtais pilvais. Kai kurie iš jų būdavo iš 
dalies suryti. Labai panašu į didžiųjų kačių 
užpuolimus, ir vienam liudininkui 
pasirodė, kad jis matė sprunkantį į brūz- 
gynus leopardą. Manyta  šmižinėjant 
kažkokią milžinišką katę, kuri įsigauna į 
kaimus, užpuola miegančius žmones. Bet 
vietinės valdžios atstovai netrukus suprato, 
kad iš tikrųjų užpuldinėja ne leopardas. 
Žudė žmonės, išpažįstantys šimtmečių 
senumo kultą. Slapta bendruomenė taip 
stipriai save tapatino su leopardais, kad jos 
nariai tikėjo iš tikrųjų galintys pavirsti į tą 
žvėrį, jeigu gers aukos kraują ar valgys jos 

kūną. Jie žudė siekdami pasidaryti galingi, 
perimti savo toteminio gyvūno jėgą. Per tu- 
os ritualinius nužudymus tikintysis užsi- 
meta leopardo kailį ir naudojasi plieniniais 
nagais, kuriais perrėžia savo auką. 

— Leopardo kailiu? — pakartojo Džeinė. 

Zukeris linktelėjo. 

— To snieginio leopardo kailio vagystė 
įgyja naują reikšmę, tiesa? 

— Ar šis leopardo kultas Afrikoje tebeeg- 
zistuoja? — paklausė Temas. 

— Pasak gandų, — atsakė Zukeris. — 
Praėjusio amžiaus penktą dešimtmetį Ni- 
gerijoje įvykdyta dešimtys žmogžudysčių, 
priskiriamų žmonėms-leopardams, kelios 
net vidury šviesios dienos. Valdžios organai 
ėmėsi griežtų priemonių, papildomai pas- 
itelkdami šimtus policijos pareigūnų, ir tie 
galiausiai areštavo ir nubaudė mirtimi 
nemažą skaičių įtariamųjų. Antpuoliai li- 
ovėsi, bet ar kultas buvo tikrai išnaikintas? 

O gal jis paprasčiausiai pasitraukė į 
pogrindį — ir išplito? 

— Į Bostoną? — metė Krouvas. 

— Ei, juk mes čia turėjome atvejų, 
susijusių su vudu ir satanistais, — pasakė 
Temas. — Tai kodėl negalėtų būti žmonės- 
leopardai? 

— Tie leopardo kulto nužudymai Afriko- 
je, — įsiterpė Frostas. — Koks buvo jų 
motyvas? 

— Kai kurie galbūt buvo politiniai. 
Pašalinti konkurentus, — atsakė Zukeris. — 
Tačiau tai nepaaiškina tartum atsitiktinių 
moterų ir vaikų nužudymų. Ne, už to slypi 
dar kažkas kita, tas pat, kas paskatino ritu- 
alinių žmogžudysčių kultus visame pa- 
saulyje. Daugybė žmonių buvo paaukota iš 
įvairių įsitikinimų. = Nužudai, kad 
įbaugintum savo priešus arba patenkintum 
dievus, tokius kaip Dzeusas ar Kali, visa es- 
mė galų gale slypi galioje. 

Zukeris apžvelgė užstalę, ir Mora vėl 
pajuto jo šaltą roplišką bučinį. 

— Dar pridurkite tų nužudymų 
ypatumus ir pamatysite bendrą giją: galios 
siekį. Tas žudikas gali atrodyti visai kaip 
paprastas žmogus ir užsiimti įprastu darbu. 
Bet įprasti dalykai jam nesuteikia tokio 
jaudulio ar galios pojūčio kaip žudymas. 
Tad jis keliauja ieškodamas aukos ir turi 
išteklių ir laisvę šitaip daryti. Kiek dar 
mirčių buvo neteisingai priskirtos 
nelaimingiems atsitikimams laukinėje 
gamtoje? Kiek dingusių žygeivių ar stovyk- 
lautojų iš tikrųjų buvo jų aukos? 

— Leonas Gotas nei keliavo pėsčiomis, 
nei stovyklavo gamtoje, — atrėmė Krouvas. 
— Jis buvo nužudytas nuosavame garaže. 

— Galbūt siekiant pavogti leopardo kailį, 
— pasakė Zukeris. — Tai šito žudiko to- 
teminis simbolis, kurį būtų galima 
panaudoti ritualiniams tikslams. 

Frostas priminė: 

— Mes žinome, kad Gotas internetiniu- 
ose forumuose gyrėsi snieginiu leopardu. 
Visiems paskelbė, kad jam pavesta dirbti 
prie vieno iš rečiausių gyvūnų pasaulyje. 

— Tai vėlgi rodo, kad jūsų įtariamasis — 
medžiotojas. Visai logiška — tiek simbol- 
iškai, tiek praktiškai. Šis žudikas tapatinasi 
su leopardais, tobuliausiais medžiotojais 
gamtoje. Jis taip pat patogiai jaučiasi lauk- 
inėmis sąlygomis. Bet, skirtingai nei kitų 
medžiotojų, jo grobis ne elnias ar briedis; 
jis pasirenka žmones. Pėsčiuosius turistus 
ar mėgėjus poilsiauti gamtoje. Tai didži- 
ausias iššūkis, ir savo aukos jis tyko 
negyvenamose vietovėse. Nevados kalnu- 
ose. Meino miškuose. Montanoje. 

— Botsvanoje tyliai ištarė Džeinė. 

Zukeris susiraukęs pažvelgė į ją. 

— Atleiskite? 

— Botsvanoje dingo Leono Goto sūnus. 
Jis su turistų grupe išvyko į safarį atokiame 
regione. 

Kai buvo paminėtas Eliotas Gotas, 
Moros pulsas staiga leidosi šuoliais. 

— Visai taip pat, kaip tie žygeiviai su 
kuprinėmis. Visai kaip tie medžiotojai, — 
pasakė ji. — Išvyksta į laukinius tyrus, ir 
niekas jų daugiau nebepamato. 

Dėsningumai. Svarbiausia pastebėti 
dėsningumus. Ji pažvelgė į Džeinę. 

— Jeigu Eliotas Gotas buvo viena iš jo 
aukų, vadinasi, šis žudikas tykojo grobio 
prieš šešerius metus, — padarė išvadą. 

Džeinė linktelėjo. 

— Afrikoje. 


Elektroninis failas, jai atsiųstas iš centrinio 
Botsvanos nacionalinio Interpolo biuro, 
Džeinės  nešiojamajame kompiuteryje 

glūdėjo jau kelias dienas. Beveik šimto 
puslapių, su Botsvanos policijos tarnybos 
Maune, Pietų Afrikos policijos tarnybos ir 
Interpolo filialo Johanesburge  ata- 
skaitomis. Vos tik gavusi failą, ji abejojo jo 
svarba Leono Goto nužudymo tyrimui po 
šešerių metų ir tik paviršutiniškai permetė 
tekstą akimis. Bet kėlė nerimą pėsčiųjų tur- 
istų Nevadoje ir medžiotojų Montanoje 
paralelė su lemtingu Elioto Goto safariu, 
todėl dabar ji įsitaisė prie rašomojo stalo ir 
atsidarė failą. Žmogžudysčių skyriuje 
skambant telefonams, o Frostui prie savo 
stalo triukšmingai glamžant sumuštinių 
įvynioklius, Džeinė vėl perskaitė failą, bet 
šįkart atidžiau. 

Interpolo ataskaitoje buvo glaustai 
apibendrinti įvykiai ir tyrimas. Prieš šešeri- 
us metus, rugpjūčio 20-ą Maune, Botsvan- 
oje, septynetas turistų iš keturių skirtingų 
šalių įsėdo į lėktuvą, gabenantį į savanas, ir 

išskrido į Okavango deltą. Keleiviai buvo 
išleisti tolimame lauko aerodrome, kur juos 
pasitiko savanų vedlys ir drauge su juo 
dirbantis pėdsekys, abu iš Pietų Afrikos. 
Per safarį jie turėjo pasiekti Deltos gilumą, 
kiekvieną naktį stovyklauti skirtingose vi- 
etose, keliauti sunkvežimiu, miegoti palap- 
inėse ir misti sumedžiota žvėriena. Savanų 
vedlio internetinėje svetainėje buvo žadam- 
as „tikras žmogaus nepaliestos gamtos 
nuotykis viename iš paskutinių likusių ro- 
jaus kampelių pasaulyje“. 

Šešiems iš tų septynių nelaimingų tur- 
istų nuotykis tapo kelione į užmarštį. 

Džeinė spragtelėjo į kitą puslapį, kuria- 
me buvo žinomų aukų sąrašas, taip pat 
duomenys apie jų tautybę ir ar jų palaikai 
buvo atgauti: 

Silvija Van Ofvegen (Pietų Afrika). 
Dingusi be žinios, manoma, 
mirusi. 

Jokių palaikų nerasta. 

Viviana  Kruisvik (Pietų Afrika). 
Mirusi. Iš dalies palaikai atgauti. 

Patvirtinta DNR. 

Eliotas Gotas (JAV). Dingęs be žinios, 
manoma, miręs. 

Jokių palaikų nerasta. 

Isajas Matsunaga (Japonija). Miręs, 
rasti palaikai palaidoti stovyklavi- 
etėje. Patvirtinta DNR. 

Keiko Matsunaga (Japonija). Dingusi 
be žinios, manoma, mirusi. 

Jokių palaikų nerasta. 

Ričardas Renvikas (JK). Dingęs be 
žinios, manoma, miręs. 

Jokių palaikų nerasta. 

Klarensas Ngobo (Pietų Afrika). 
Miręs, iš dalies palaikai atgauti. 

Patvirtinta DNR. 


Ji jau rengėsi spragtelėti į kitą puslapį, 
bet staiga susilaikė — akys užkliuvo už vi- 
enos konkrečios pavardės iš aukų sąrašo. 
Pavardė išjudino silpną prisiminimą. Kodėl 
gi ji atrodė pažįstama? Džeinė stengėsi 
atkurti šios prišauktą vaizdinį. Mintyse 
atkūrė kitą sąrašą su ta pačia pavarde. 

Ji su kėde pasisuko į Frostą — šis paten- 
kintas rijo savo įprastą kalakutienos 
sumuštinį. 

— Turi Brendono Tairono bylą iš Meino? 

— Aha. 

— Jau perskaitei? 

— Aha. Joje neradau nieko daugiau, nei 
mums papasakojo detektyvas Barberis. 

— Ten buvo vogtų daiktų, kuriuos jie 
surado paslėptus Tairono garaže, sąrašas. 
Galiu dar sykį pamatyti tą sąrašą? 

Frostas padėjo į šalį sumuštinį ir 
pakniso stirtą bylų ant savo rašomojo stalo. 
— Neprisimenu, kad ten būtų buvę kas 
nors verto. Keli fotoaparatai. Kredito kor- 
telės ir „iPod“... 

— Ar ten buvo sidabrinis žiebtuvėlis? 

— Aha. 

Jis ištraukė aplanką ir padavė jai. 

— Ir kas? — paklausė. 

Džeinė pasklaidė bylą, kol surado 
daiktų, Brendono Tairono ir Niko Tibodo 
pavogtų iš palapinių ir automobilių Meino 
stovyk-lavietėse, sąrašą. Permetusi akimis, 
užtiko įrašą, kuris buvo įstrigęs jai į at- 
mintį. Prabuoto sidabro žiebtuvėlis su iš- 
graviruota pavarde: R. Renvikas. 
Pasižiūrėjo į savo kompiuterį. Į aukų Bots- 
vanoje sąrašą. 

Ričardas Renvikas (UK). Dingęs be 
žinios, manoma, miręs. 

— Rūpūs miltai, — pratarė ji ir čiupo 
telefoną. 

— Kas yra? — paklausė Frostas. 

— Galbūt nieko. Galbūt — viskas. 

Ji surinko telefono numerį. 

Po trijų šaukiamųjų signalų atsiliepė 
balsas: 

— Detektyvas Barberis. 

— Sveiki, trukdo Džeinė Ricoli iš Bo- 
stono policijos departamento. Žinote tą 
bylą, kurią mums davėte apie Brendono 
Tairono nužudymą? Joje yra daiktų, jūsų 
paimtų iš Tairono garažo, sąrašas. 

— Aha. Kuriuos jis ir Nikas pavogė iš 
stovyklaviečių. 

— Atsekėte visų daiktų savininkus? 

— Daugelį. Kredito kortelės ir pav- 
ardėmis paženklinti daiktai sunkumų ne- 
sukėlė. Kai pasklido žinia, kad mes atga- 
vome stovyklavietėse pavogtas gėrybes, ke- 
letas jų savininkų įregistravo pretenzijas. 

— Mane konkrečiai domina vienas 
daiktas. Prabuoto sidabro žiebtuvėlis su iš- 
graviruota pavarde. 

Nė kiek nesudvejojęs Barbaris atsakė: 

— Ne. Savininko taip ir nesuradome. 

— Tikrai niekas neatsiliepė? 

— Tikrai. Apklausiau visus, atvykusius 
pareikšti pretenzijos į nuosavybę — dėl visa 
ko, nes galbūt jie matė ką nors stovyklavi- 
etėse. Gal ten pastebėjo Niką ir Taironą. 
Niekas taip ir nepasirodė atsiimti 
žiebtuvėlio. Ir tai mane nustebino. Juk 
prabuoto sidabro. Kas nors neabejotinai 
paklojo už jį nemažai pinigų. 

— Bandėte atsekti jame išgraviruotą 
pavardę? R. Renvikas? 

Barberis nusijuokė. 

— Pabandykite „Google“ paieškoti R. 
Renviko. Jums išmes apie dvidešimt tūk- 
stančių rezultatų. Mes tik galėjome paskel- 
bti tai žiniose ir tikėtis, kad savininkas 

mums paskambins. Galbūt jis neišgirdo. 
Galbūt taip ir nepastebėjo, kad jo neteko. 

Barberis trumpai patylėjo, paskui 
pasidomėjo: 

— Kodėl apie tai klausinėjate? 

— Dėl tos pavardės, R. Renvikas. Ji 
iškilo kitoje byloje. Aukos pavardė — R. 
Renvikas. 

— Kokioje byloje? 

—  Daugybinių žmogžudysčių, prieš 
šešerius metus. Botsvanoje. 

— Afrikoje? — Barberis prunkštelėjo. — 
Toli siekiate. Ar nemanote, kad ta pavardė 
— tik sutapimas? 

Galbūt, padėdama ragelį pagalvojo 
Džeinė. Arba galbūt tai vienintelis dalykas, 
kuris visus atvejus jungia. Prieš šešerius 
metus Afrikoje nužudytas Ričardas Renvi- 
kas. Po metų žiebtuvėlis su pavarde R. Ren- 
vikas atsiranda Meine. Ar jis atkeliavo į 
Jungtines Valstijas žmogžudžio kišenėje? 

— Gal man pasakysi, kas dedasi? — pak- 
lausė Frostas, kai ji vėl surinko telefono 
numerį. 

— Man reikia kai ką atsekti. 

Jis pažvelgė Džeinei per petį į puslapį jos 
kompiuteryje. 

— Botsvanos failas? Ką tai turi bendra 
su... 
Ji iškėlė ranką jį tildydama, nes išgirdo 
savo vyrą kaip visada šiurkščiai 
atsiliepiant: 

— Gabrielis Dinas. 

— Ei, pone specialusis agente, gali man 
padaryti paslaugą? 

— Leisk atspėti, — susijuokė jis. — 
Mums baigėsi pienas. 

— Ne, man reikia, kad paleistum veikti 
savąją Biuro makaulę. Noriu surasti vieną 
žmogų ir visai neįsivaizduoju, kokioje pa- 
saulio dalyje jo ieškoti. Tu turi draugą iš In- 
terpolo Pietų Afrikoje. Kažkokį Henką. 

— Henką Andriseną. 

— Aha, galbūt jis gali man padėti. 

— Tai tarptautinė byla? 

— Daugybinių žmogžudysčių Botsvano- 
je. Aš tau apie ją pasakojau. Apie turistus, 
dingusius per safarį. Problema ta, kad jau 
praėjo šešeri metai, ir nesu tikra, kur šita 
persona dabar yra. Spėju, sugrįžo į 
Londoną. 

— Kokia jos pavardė? 

— Milė Džeikobson. Vienintelė likusi 
gyva. 

Pietų Afrika 


Pastarąsias penkias dienas karmino spalvos 
bitininkas lankė kalistemono krūmą. Net 
man su puodeliu kavos įžengiant į savo 
sodą už namo, paukštis ramiai tupi — 
skaisčiai raudonas ornamentas, pakibęs 
tarp linksmo šakų ir žiedų raizgyno. Prie 
šio sodo aš sunkiai dirbau, kasiau ir kom- 
postavau, ravėjau ir laisčiau, paversdama 
tai, kas kadaise buvo krūmų sklypelis, į sa- 
vo asmeninę nuošalią priebėgą. Bet tą šiltą 
lapkričio dieną vos fiksuoju mintyse vas- 
aros žiedus ar apsilankantį bitininką. 

Telefono skambutis išvakarėse mane per- 
nelyg sukrėtė, kad mąstyčiau apie ką nors 
kitką. 

Iš namo pas mane ateina Kristoferis, ir 
kaldintos geležies kėdė subrazda į vidinio 
kiemelio akmenis, kai su savo kava sėdasi 
prie sodo stalelio. 

— Ką ketini daryti? — klausia jis. 

Aš kvėpiu į save žiedų aromatą ir sus- 
itelkiu į nuostabiai vijoklių apraizgytus 
pinučius. 

— Nenoriu vykti. 

— Taigi apsisprendei. 

— Taip, — atsidūstu. — Ne. 

— Aš galiu už tave tai sutvarkyti. Jiems 
pasakysiu, kad paliktų tave ramybėje. Jau 
atsakei į visus jų klausimus, tai ko gi dar 
tikisi? 

— Galbūt šiek tiek drąsos, — sukuždu. 

— Dieve brangus, Mile. Tu narsiausia 
moteris, kokią aš pažįstu. 

Tai priverčia mane susijuokti, nes visai 
nesijaučiu narsi. Jaučiuosi kaip virpanti 
pelė, bijanti palikti šiuos namus, kur man 
buvo taip saugu. Nenoriu palikti, nes žinau, 
kas ten už sienų laukia pasaulyje. Žinau, 
koks žmogus ten yra, ir vien nuo minties, 
kad jį vėl pamatysiu, man dreba rankos. 
Bet kaip tik to prašo ji, ta policininkė, kuri 
man paskambino iš Bostono. Jūs pažįstate 
jo veidą. Žinote, kaip jis mąsto ir kaip 
medžioja. Mums jūsų reikia, kad 
padėtumėte jį sučiupti. 

Iki vėl ką nors nužudys. 

Kristoferis pasilenkia per stalelį suimti 
mano rankų. Tik tuomet pastebiu, kaip iš 
tikrųjų man šalta. Koks šiltas jis. 

— Praėjusią naktį sapnavai košmarą, 
tiesa? 

— Tu pastebėjai. 

— Kur nepastebėsiu, kai miegu visai 
greta. 

— Jau mėnesius manęs neaplankė tas 
sapnas. Maniau, tai baigėsi. 

— Tas prakeiktas telefono skambutis, — 
burbteli jis. — Žinai, juk jie neturi nieko 
tvirto. Tik kelia tokią teoriją. Galėtų ieškoti 
visai ko nors kito. 

— Jie surado Ričardo žiebtuvėlį. 

— Negali žinoti, ar tikrai tas pats 
žiebtuvėlis. 

— Kitas R. Renvikas? 

— Pavardė gana dažna. Šiaip ar taip, 
jeigu žiebtuvėlis išties tas pats, tai reiškia, 
kad žudikas labai toli. Jis persikėlė į kitą 
žemyną. 

Štai kodėl noriu pasilikti čia, kur Džonis 
manęs nesuras. Būčiau beprotė, jei vykčiau 
ieškoti monstro. Išgeriu kavą ir atsistoju, 
kėdę sužvygindama į akmenis. Nesuprantu, 
ką aš galvojau, pirkdama kaldintos geležies 
sodo baldus. Galbūt lėmė patvarumo su- 
vokimas, jausmas, kad galiu pasikliauti jų 


D | | | | | | | | | | | | | | | | | | | | | | | | | | > 
tvirtumu, bet kėdės sunkios ir vos pas- 
tumiamos. Sugrįždama į namą jaučiuosi, 
lyg tempdama dar vieną naštą, sunkią it 
kaldinta geležis, baimės suplaktą ir mane 
prikausčiusią prie šios vietos. Nueinu prie 
kriauklės išplauti puodelių ir lėkštučių, 
sutvarkyti darbastalio, kuris ir taip jau 
švarutėlaitis. 

Žinote, kaip jis mąsto. Ir kaip medžioja. 

Staiga mintyse iškyla Džonio Posthumo 
veidas — toks realus, lyg jis stovėtų čia pat 
lauke, prie mano virtuvės, ir spoksotų pro 
langą. Krūpteliu — sužvangėjo ant grindų 
nukritęs šaukštelis. Džonis nuolatos ten, 
man vaidenasi tiesiog kaip kokia paklydusi 
mintis. Kai palikau Botsvaną, jaučiau, kad 
jis tikrai kada nors mane suseks. Esu vien- 
intelė likusi gyva, vienintelė liudininkė, 
kurios jam nepavyko nužudyti. "Tokio 

siai virto metais, ir manęs nepasiekė jokios 

žinios nei iš Botsvanos, nei iš Pietų Afrikos 
policijos, tad pradėjau viltis, kad Džonis 
miręs. Kad jo kaulai, kaip ir Ričardo, iš- 
barstyti po laukines platybes. Kaip ir kitų. 
Tik šitaip galėčiau jaustis vėl saugi — įsiva- 
izduodama, kad jis nebegyvas. Pastaruosius 
metus niekas jo nematė, nieko apie jį ne- 
girdėjo. Taigi galėjau manyti, kad jis gavo 
galą ir nebegalės man pakenkti. 

Skambutis iš Bostono viską keičia. 

Lengvai subilda laiptais žemyn pėdutės, 
ir į virtuvę įstriksi mūsų dukrelė Violeta. 
Ketverių metukų mažiulė vis dar nežino, 
kas yra baimė, nes mes jai melavome. 
Sakėme, kad pasaulis — ramus ir šviesus, 
todėl ji nežino, kad pabaisos iš tikrųjų eg- 
zistuoja. Kristoferis pasičiumpa ją ant 
rankų, suka aplink ir besijuokiančią 
nusineša į svetainę jųdviejų šeštadienio 
ryto ritualui — animaciniams filmukams. 
Lėkštės suplautos, kavavirė praskalauta ir 

viskas yra taip, kaip ir turėtų būti, bet aš 
žingsniuoju po virtuvę, dairydamasi naujo 
darbo, bet kokio, kuris mane prablaškytų. 

Atsisėdu prie kompiuterio ir matau 
partiją šiąnakt gautų elektroninių laiškų — 
iš savo sesers Londone, iš kitų Violetos 
darželio grupės mamų, iš kažkokio niger- 
iečio, norinčio elektroniniu būdu pervesti 
daugybę pinigų į mano banko sąskaitą, 
jeigu tik jam nurodyčiau jos numerį. 

Ir vienas — iš Bostono detektyvės 
Džeinės Ricoli. Atsiųstas praėjusią naktį, 
praslinkus vos valandai po mūsų pokalbio 
telefonu. 

Delsiu jį atsidaryti, jau nujausdama, kad 
kelio atgal nebebus. Kai tik peržengsiu šią 
ribą, nebegalėsiu pasitraukti už savo tvirtos 
sienos — viską neigti. Gretimame kam- 
baryje Kristoferis ir Violeta juokiasi, 
žiūrėdami animacinį chaosą, 0 aš čia 
sėdžiu, širdis man daužosi, rankos atšalo. 

Spragteliu pelę. Visai tas pat, kaip 
būčiau uždegusi dinamito sprogdiklį, nes 
tai, kas pasirodo ekrane, trenkia į mane it 
sprogimas: sidabrinis su praba žiebtuvėlis, 
Meino policijos surastas vogtų gėrybių 
maiše. Matau pavardę R. RENVIKAS, iš- 
graviruotą didžiosiomis raidėmis, kurias 
Ričardas taip mėgo. Tačiau mano žvilgsnį 
pritraukia įbrėžimas jo paviršiuje. Nors ir 
silpnas, bet aiškiai matosi — kaip vienintelė 
nago žymė, darkanti žvilgesį, ji eina skersai 
R raidės viršaus. Mąstau apie dieną, kai tai 
atsitiko, tą dieną Londone, kai jis iškrito 
Ričardui iš kišenės ir atsitrenkė į grindinį. 
Mąstau, kaip dažnai Ričardas naudodavosi 
tuo žiebtuvėliu ir koks buvo patenkintas, 
kai jam padovanojau gimimo dienos proga. 
Tuščia ir pretenzinga dovana, jo už- 
siprašyta, bet toks buvo Ričardas — visada 
trokštantis pasižymėti savo teritoriją, net 
jeigu ji — sidabrinis blizgutis su praba. 

Prisimenu, kaip jis prisidegdavo savuosius 
„Gauloises“ prie stovyklos laužo ir kaip 
šauniai spragteldavo, užtrenkdamas 
dangtelį. 

Nė kiek neabejoju, kad šis žiebtuvėlis 
tikrai jo, kažkaip atkeliavęs iš Okavango 
deltos per vandenyną į Ameriką žudiko 
kišenėje. O dabar manęs prašoma sekti 
įkandin jo. 

Skaitau žinutę, kartu su fotografija at- 
siųstą detektyvės Ricoli. Ar tai tas pats 
žiebtuvėlis? Jeigu taip, mums būtina apie 
tai pasikalbėti daugiau. Gal sutiktumėte 
atvykti į Bostoną? 

Lauke už virtuvės lango spindi saulė, ir 
mano sodas pačioje nuostabiausioje vas- 
aros puikybėje. Bostone artėja žiema, 
mintyse regiu ją ten žvarbią ir pilką, net 
pilkesnę nei Londone. Ricoli nė neįsivaiz- 
duoja, ko iš manęs prašo. Sakosi žinanti 
faktus apie tai, kas atsitiko, tačiau faktai — 


539/748 
šalti, bekraujai dalykai, nelyginant metalo 
gabaliukai, suvirinti į statulą, bet be sielos. 
Ji veikiausiai nepajėgia suprasti, ką man 
teko patirti Deltoje. 

Giliai atsidūstu ir išspausdinu savo at- 
sakymą: Apgailestauju, į Bostoną atvykti 
negaliu. 

Kaip jūrų pėstininkas, Gabrielis įgijo 
nemažai išlikimo įgūdžių, ir vienas iš jų, 
kurio Džeinė pavydėjo — jos vyro sugebėji- 
mas greitai nugriebti kelias brangias valan- 
das miego, kai tik pasitaikydavo proga. Vos 
tik skrydžio palydovės pritemdė salone 
šviesas, po kelių minučių jis atsilošė krėsle 
ir iškart nugrimzdo į sapnų šalį. O Džeinė 
sėdėjo plačiai atsimerkusi, skaičiuodama 
valandas, iki lėktuvas nutūps, ir mąsty- 
dama apie Milę Džeikobson. 

Vienintelė likusi gyva lemtingojo safario 
dalyvė nesugrįžo į Londoną, kaip manė 
Džeinė, bet dabar gyvena mažučiame Pietų 
Afrikos miestelyje, Raganų upės slėnyje. Po 

dviejų košmariškų savaičių kovojant 
savanose dėl išlikimo, apkepusi purvu ir 
maitindamasi vien tik nendrėmis ir žole, 
londoniškė knygų pardavėja nesugrįžo į 
didmiestį, bet nusprendė įsikurti tame 
pačiame žemyne, kuris jos vos 
nenugalabijo. 

Iš Milės Džeikobson nuotraukų, darytų 
jai išsigavus iš savanos, buvo aišku, kaip į 
savo sunkaus išbandymo pabaigą mergina 
sunyko, tiesiog ligi kaulų. Iš jos JK paso fo- 
tografijos žvelgė jauna tamsiaplaukė mėly- 
nomis akimis ir širdutės pavidalo veidu, 
maloniai paprasta — nei daili, nei neišva- 
izdi. O fotografijoje, padarytoje ligoninėje 
jai atsigaunant, buvo tokia pasikeitusi, kad 
Džeinė vos galėjo patikėti, jog tai tas pats 
asmuo. Tai, kas kadaise buvo Milė 
Džeikobson, laukinėje gamtoje nusinėrė 
kaip gyvatės oda, ir atsiskleidė kaulėta, 

saulės nujuodinta būtybė iškankintomis 
akimis. 

Kol visi kiti lėktuve atrodė miegantys, 
Džeinė dar kartą peržiūrėjo policijos bylą 
apie Botsvanos safaryje įvykdytas žmo- 
gžudystes. Tuo laiku Jungtinėje Karalystėje 
kilo nemažai triukšmo dėl to atvejo, nes 
Ričardas Renvikas buvo populiarus trilerių 
romanistas. Jungtinėse Valstijose skaityto- 
jai jį ne taip gerai žinojo, ir Džeinė visai 
nebuvo skaičiusi jo knygų, kurios Londono 
Times apibūdintos kaip „prikimš-tos 
veiksmo“ ir „testosteronu varomos“. Times 
straipsnis beveik ištisai buvo sutelktas į 
Renviką ir tik dvi pastraipos skirtos jo 
draugužei, su kuria gyveno, Milei Džeikob- 
son. Bet būtent Milė dabar užvaldė visą 
Džeinės dėmesį, ir ji nustėrusi stebeilijo į 
Interpolo faile įdėtą jaunos moters foto- 
grafiją. Ji buvo padaryta netrukus po to 
sunkaus išbandymo, ir Milės veide Džeinė 

matė savęs pačios prieš ne taip daug metų 
atspindį. Abi jos buvo liestos šaltos žudiko 
rankos ir liko gyvos. Tokio prisilietimo 
niekada nepamiršti. 

Ji su Gabrieliu paliko Bostoną lietingą ir 
vėjo genamos šlapdribos dieną, ir orai per 
jų trumpą sustojimą Londone buvo ne 
mažiau pilki ir vėjuoti. Tad po kažkiek 
valandų išlipus iš lėktuvo į vasarišką 
Keiptauno šilumą ištiko tikras šokas. Čia 
metų laikai atrodė atvirkštiniai, ir oro 
uoste, kur visi kiti dėvėjo šortais ir be- 
rankovėmis suknelėmis, Džeinė tebevilkėjo 
vilnoniu megztiniu su golfo apykakle, kuri- 
uo apsirengė dar Bostone. Kol juodu at- 
siėmė bagažą ir išėjo iš Imigracijos tar- 
nybos salės, ji jau leipėjo iš karščio ir 
nekantravo greičiau išsirengti iki 
marškinėlių. 

Kaip tik rovėsi per galvą megztinį, kai iš- 
girdo kažkokio vyriškio balsą sududenant: 

— Dinas „Mašina“! Pagaliau atsibeldei į 
Afriką! 

— Henkai, dėkui, kad mus pasitinki, — 
atsakė Gabrielis. 

Nusitraukusi megztinį, Džeinė pamatė 
savo vyrą ir buivolo stambumo blondiną 
tapšnojančius vienas kitam per nugarą — 
grynai vyriškas pasisveikinimas, reiškiantis 
kartu ir puolimą, ir glėbesčiavimąsi. 

— Ilgai skridote, a? — paklausė Henkas. 
— Bet dabar galėsite pasimėgauti šiltais 
orais. 

Jis pasisuko į Džeinę, nuverdamas 
žvilgsniu, nuo kurio ji su savo plonais 
marškinėliais pasijuto kone nuoga. Raus- 
vame, saulėje įdegusiame veide jo akys 
atrodė nenatūraliai blyškios, tokio pat 
sidabriško mėlynumo, kokį kartą matė 
vilko akyse. 

— Ojūs — Džeinė, — pridūrė atkišdamas 
drėgną, mėsingą delną.  —  Henkas 

Andrisenas. Džiaugiuosi pagaliau  su- 
sipažindamas su moterimi, kuri nutupdė 
ant žemės Mašiną. Nemaniau, kad kuri 
nors sugebėtų. 

Gabrielis nusijuokė. 

— Džeinė nėra tik „kuri nors“. 

Kol vyrai spaudė vienas kitam rankas, 
Džeinė jautė Henką ją vertinant ir savęs 
paklausė, ar jis tikėjosi, kad Dinas 
„Mašina“ bus nutupdytas kokios nors 
dailesnės, kuri išlipusi iš lėktuvo neatrodys 
it išgręžtas skuduras. 

— Ir aš esu apie jus girdėjusi, — atsakė 
ji. — Kažką apie naktį kauštant Hagoje 
prieš dvylika metų. 

Henkas žvilgtelėjo į Gabrielį. 

— Tikiuosi, tu jai papasakojai sured- 
aguotą versiją. 

— Norite pasakyti, kad ši istorija yra 
apie kai ką daugiau, nei tik apie du vyrus, 
užėjusius į barą? 

Henkas nusijuokė. 

— Tai viskas, ką jums reikia žinoti. 

Jis pasilenkė paimti jos lagamino ir 
pakvietė: 

— Leiskite jus palydėti į mano 
automobilį. 

Kai visi išėjo iš terminalo, Džeinė kelis 
žingsnius atsiliko ir leido jiems atsigriebti 
— pasidalyti paskutinėmis savo gyvenimo 
naujienomis. Nuo pat Londono beveik visą 
kelionę Gabrielis miegojo, ir dabar žengė 
energingai spyruokliuodamas  — kaip 
žmogus, nekantraujantis griebtis dienos 
darbų. Ji žinojo, kad Henkas gerą dešimtį 
metų vyresnis už Gabrielį, kad jis triskart 
išsiskyręs, kilęs iš Briuselio ir pastarąjį 
dešimtmetį tarnavo Interpolo Pietų Afrikos 
filiale. Taip pat žinojo, kad turi smarkaus 
gėrovo ir mergišiaus reputaciją, ir klausė 
savęs, į kokius nemalonumus įvėlė Gabrielį 
aną liūdnai pagarėjusią naktį Hagoje. 

Žinoma, įvėlė Henkas, nes Džeinė nepajėgė 
įsivaizduoti savo santūraus vyro tri- 
ukšmaujančio. Vien tik pažvelgus į juodu iš 
užpakalio matėsi, katras iš jų drausminges- 
nis. Gabrielis — lieknai sudėtu bėgiko 
kūnu, žengia turėdamas kryptį ir tikslą, o 
Henko išplitęs juosmuo — nevaldomo 
apetito požymis. Ir vis dėlto buvo akiva- 
izdu, kad juodu gerai sutaria, ir draugystė 
užsigrūdino tiriant žudynes Kosove. 
Henkas juos nusivedė prie sidabriško 


BMW — kiekvieno meilės nuotykių 
ieškančio vyro talismano — ir pamojo į 
priekinę sėdynę. 


— Džeine, pageidautumėte važiuoti šalia 
vairuotojo? 

— Ne, užleisiu tą garbę Gabrieliui. Judu 
turite apie ką pasišnekėti. 

— Sėdint gale ne toks geras vaizdas, — 
pasakė Henkas, ir jie užsisegė saugos 

diržus. — Bet garantuoju — ten, kur vežu, 
jums patiks. 

— Kur mes vykstame? 

— Į Stalo kalną. Apsilankėte trumpam, 
todėl tą vietą privalote pamatyti. Jūsų kam- 
barys viešbutyje veikiausiai dar 
neparuoštas, tai kodėl mums nepatraukus 
tiesiai į kalną? 

Gabrielis atsisuko į Džeinę: 

— Kaip tu, Džeine, norėtum? 

Iš tikrųjų tai ji troško tik dušo ir lovos. 
Nuo akinančios saulės skaudėjo galvą, o 
is pajėgia iškart leistis į ekskursiją po įžy- 
mias vietas, po šimts, ji kaip įmanydama 
pasistengs neatsilikti nuo vaikinų. 

— Gerai, važiuojam, — pasakė. 

Po pusantros valandos jie įsuko į 
parkavimo aikštelę prie Stalo kalno lyninio 
keltuvo žemesniosios stotelės. Išlipusi iš 
automobilio, Džeinė spoksojo į oru 

nutiestus lynus, kylančius kalno šlaitu. 
Aukščio ji ne itin bijojo, bet nuo minties, 
kad užkils į tą svaiginančią kalno viršūnę, 
permušė širdį. Staiga nebesijautė išs- 
isėmusi, tik mąstė apie nutrūkstančius 
lynus ir dviejų tūkstančių pėdų krytį į mirtį. 

— Ir ten viršuje yra mano jums 
pažadėtas vaizdas, — pasakė Henkas. 

— Jėzau. Ant to skardžio šono kybo 
žmonės! — negalėjo patikėti Džeinė. 

— Stalo kalnas — mėgstama laipiotojų 
uolomis vieta. 

— Negijie pametė savo sumautą protą? 

— O, mes kasmet prarandame po kelis 
alpinistus. Kai krenti iš tokio aukščio, 
niekas neišgelbės. Tik tenka susigrąžinti 
kūną. 

— Tai štai kur mes vykstame? Ten 
viršun? 

— Bijote aukščio? — pralinksmintos 
blyškios vilko akys pasisuko į ją. 

— Patikėk manimi, Henkai, — nusijuokė 
Gabrielis. — Net jeigu bijo, nė už ką 
neprisipažins. 

Ir kurią nors dieną išdidumas mane 
pražudys, pagalvojo ji, kai jie susigrūdo į 
lyninį vagonėlį kartu su dešimtimi kitų tur- 
istų. Kažin, kada paskutinį kartą ta sistema 
patikrinta, mąstė. Įdėmiai stebėjo keltuvo 
darbuotojus, ieškančius kokio nors girto, 
apsvaigusio nuo kvaišalų ar psicho. Ji 
suskaičiavo galvas, kad įsitikintų, ar 
neviršytas leistinas keleivių skaičius, ir 
vylėsi, kad galimas šioks toks svorio per- 
viršis, atsižvelgiant į tokius stambius vyrus 
kaip Henkas. 

Paskui vagonėlis pasinešė į dangų, ir 
Džeinei beliko susitelkti į vaizdą. 

— Jūsų pirmas žvilgsnis į Afriką, — 
sumurmėjo Henkas, pasilenkęs jai prie aus- 
ies. — Jus stebina? 

Ji nurijo seiles. 

— Ne taip įsivaizdavau. 

— O kaip įsivaizdavote? Visur bė- 
giojančius liūtus ir zebrus? 

— Na, aha. 

— Šitaip daugelis amerikiečių sau piešia 
Afriką. Žiūri per televiziją per daug gamtos 
laidų ir, kai išlipa iš lėktuvo apsirengę 
savanų striukėmis ir chaki kelnėmis, 
nustemba išvydę šiuolaikinį didmiestį kaip 
Keiptaunas. Niekur nė zebro, išskyrus z0- 
ologijos sodą. 

— Aš lyg ir tikėjausi pamatyti zebrą. 

— Turėtumėte pasiimti kelias papildo- 
mas dienas ir nuskristi į savaną. 

— Kad aš galėčiau, — atsiduso ji. — Bet 
mūsų valdybos mus laiko už trumpo 
pavadėlio. Nėra laiko pramogoms. 

Kabelinis vagonėlis sklandžiai sustojo ir 
durelės atsidarė. 

— Todėl šiek tiek padirbėkime, gerai? — 
pasiūlė Henkas. — Tai mums nesuktrudys 
tuo pat metu grožėtis reginiu. 

Nuo Stalo kalno plokštumos krašto 
Džeinė su nuostaba apžiūrinėjo kraštova- 
izdį, o Henkas jai rodė Keiptauno orientyr- 
us: uolines atodangas Velnio smailę ir Sig- 
nalinę kalvą, Stalo įlanką ir Robeno salą ši- 
aurėje, kur beveik du dešimtmečius kalėjo 
Nelsonas Mandela. 

— Kol kas tiek istorijos. Labai daug 
galėčiau jums papasakoti apie šią šalį. 

Henkas pasisuko į Džeinę: 

— Bet dabar einam prie reikalo. Prie 
žmogžudysčių Botsvanoje. 

— Gabrielis man pasakė, kad buvote 
susidūręs su ta byla. 

— Ne per pradinį tyrimą, nes jis vyko 
Botsvanoje. Interpolas įsitraukė tik Bots- 
vanos policijai sužinojus, kad žudikas kirto 
sieną į šią šalį. Pasienio miestuose, 


Jo ||| | 553/748 
komercinėse įmonėse, kur nebuvo 
reikalaujama PIN kodo, jis naudojosi 
dviejų savo aukų kredito kortelėmis. Safar- 
io sunkvežimis rastas paliktas Johanes- 
burgo pakraštyje. Nors nusikaltimai pada- 
ryti Botsvanoje, Džonis Posthumas yra Pi- 
etų Afrikos pilietis. Byla aprima daug šalių, 
štai kodėl pasitelktas Interpolas. Mes išl- 
eidome Raudonąjį pranešimą dėl 
Posthumo arešto, bet vis dar nieko 
nežinome apie jo buvimo vietą. 

— Ar apskritai kas nors išsiaiškinta šioje 
byloje? 

— Nieko svarbaus. Bet jūs turite supra- 
sti, su kokiais sunkumais susiduriame. 
Šioje šalyje kasdien įvykdoma apie penkias- 
dešimt žmogžudysčių — tai šešis kartus 
pranoksta Jungtinių Valstijų rodiklį. Daug 
bylų lieka neišaiškintos, policija perkrauta 
darbu, O įkalčių laboratorijos 
nepakankamai finansuojamos. Be to, šitos 

žmogžudystės įvyko Botsvanoje. 
Koordinacijos stoka tarp dviejų skirtingų 
jurisdikcijų dar labiau  komplikavo 
situaciją. 

— Bet esate tikri, kad Džonis Posthumas 
— jūsiškis žmogus? — paklausė Gabrielis. 

Andrisenas trumpam nutilo, ir tos kelios 
sekundės tylos bylojo garsiau nei bet kokie 
ištarti žodžiai. 

— Turiu... abejonių. 

— Kodėl? 

— Aš nuodugniai pasiknaisiojau po jo 
praeitį. Džonis Posthu-mas gimė Pietų 
Afrikoje, fermerių sūnus. Aštuoniolikos 
išėjo dirbti į medžioklės namus Sabi 
Sandse. Paskui persikėlė į Mozambiką ir 
Botsvaną, ir galiausiai pradėjo dirbti vienas 
nepriklausomu vedliu. Dėl jo niekada neb- 
uvo nusiskundimų. Per daugelį metų jis 
susikūrė patikimo žmogaus reputaciją. 
Išskyrus vienas girtas peštynes, nebuvo 

patekęs į policijos protokolus ir neturi 
smurtinės praeities. 

— Kiek jums žinoma. 

— Tiesa, galėjo būti incidentų, apie kuri- 
uos taip ir nepranešta. Nužudyk ką nors 
savanoje, ir kūno galbūt niekada nesuras. 
Tik mane trikdo, kad taip ir nebuvo jokių 
perspėjamųjų ženklų. Ankstesnėje žmogaus 
elgsenoje nėra nieko, kas rodytų, jog kurią 
nors dieną jis nusigabens aštuonis žmones į 
Deltos gilumą ir septynis iš jų papjaus. 

— Pasak vienintelės likusios gyvos, 
būtent taip ir atsitiko, — pasakė Džeinė. 

— Taip, — sutiko Henkas. — Jos 
žodžiais. 

— Jūs ir ja abejojate? 

— Ji atpažino Posthumą pagal vienintelę 
dvejų metų senumo paso fotografiją, kurią 
jai parodė Botsvanos policija. Nėra daug 
kitų jo nuotraukų. Daugelis pražuvo, kai 
prieš septynerius metus sudegė jo tėvų ūkio 

namas. Prisiminkite, ponia Džeikobson 
išsigavo iš savanos leisgyvė. Po tokio 
sunkaus išbandymo ir remiantis tik viena 
paso fotografija, ar galima tikėti, kad ji iš 
tikrųjų jį atpažino? 

— Jeigu tas žmogus nebuvo Džonis 
Posthumas, tai kas jis? 

— Mes žinome, kad jis naudojosi savo 
aukų kredito kortelėmis. Pasiėmė jų pasus, 
ir per kelias savaites, kol buvo pranešta 
apie jų dingimą, jis galėjo prisiimti jų as- 
mens tapatybes. Tai būtų leidę jam dėtis 
bet kuo, nukeliauti bet kur. Taip pat ir į 
Ameriką. 

— O tikrasis Džonis Posthumas? Man- 
ote, jis miręs? 

— Tai tik teorija. 

— Bet ar galima ją paremti kokiais nors 
įrodymais? Kūno? Kokių nors palaikų? 

— O, mes turime tūkstančius neat- 
pažintų žmonių palaikų iš nusikaltimo 

vietų visoje šalyje. Bet štai ko neturime — 
išteklių juos identifikuoti. Kadangi DNR 
tiriančios  kriminologinės laboratorijos 
atsilieka, aukos identifikacija gali trukti 
mėnesius, net metų metus. Tarp tų aukų 
galėtų būti ir Posthumas. 

— Arba galėtų būti gyvas ir šiuo metu 
netgi gyventi Bostone, — pasakė Džeinė. — 
Gali nė nebūti žinių apie jo teistumą vien 
todėl, kad iki Bostvanos nebuvo padaręs 
klaidos. 

— Kalbate apie Milę Džeikobson. 

— Leido jai išsigelbėti. 

Henkas minutėlę tylėjo, žvelgdamas į 
Stalo įlanką. 

— Abejoju, ar tuo metu jis pagalvojo apie 
tą problemą. Kad leidžia jai išsigelbėti, — 
pagaliau pratarė. 

— Vienintelei moteriai, kuri galėtų jį 
atpažinti? 

— Ji buvo kaip ir mirusi. Jeigu Deltoje 
paliktum likimo valiai bet kurį kitą turistą, 
vyrą ar moterį, jie nepratemptų nė dviejų 
dienų, ką jau kalbėti apie dvi savaites. Ji 
turėjo ten numirti. 

— Kodėl nenumirė? 

— Ištvermė? Laimė? — jis gūžtelėjo peči- 
ais. — Stebuklas. 

— Tu mateisi su ta moterimi, — įsiterpė 
Gabrielis. — Kokia tavo nuomonė apie ją? 

— Nuo tada, kai ją apklausiau, jau praėjo 
dveji metai. Dabar jos pavardė ne Džeikob- 
son, o Debruin. Ji ištekėjo už pietų 
afrikiečio. Prisimenu ją kaip... visiškai 
niekuo neišsiskiriančią. Tokį susidariau 
įspūdį ir, tiesą sakant, buvau nustebęs. 
Anksčiau perskaičiau jos parodymus ir 
žinojau, ką jai turbūt teko patirti. Tikėjausi 
išvysti nepaprastą moterį. 

— Jums neatrodo, kad jos parodymai 
teisingi? 

— Kad ji vaikščiojo tarp laukinių dram- 
blių? Kad dvi savaites be maisto ir beginklė 
keliavo per savaną? Kad gyvybę palaikė vi- 
en tik žole ir papiruso stiebais? — jis pal- 
ingavo galva. — Nieko stebėtina, kad Bots- 
vanos policija iš pradžių suabejojo jos pa- 
sakojimu. Iki patvirtino, jog septyni užsi- 
eniečiai neįsėdo į savo numatytus tarptau- 
tinius reisus namo. Jie pasikalbėjo su pilo- 
tu, nuskraidinusiu turistus į savaną, pak- 
lausė, kodėl jis nepranešė apie jų dingimą. 
Pilotas paaiškino sulaukęs skambučio, esą 
jie visi atgal į Mauną keliaus traukiniu, o ne 
skris. Truko dar kelias dienas, kol pagaliau 
Botsvanos policija susivokė Milę Džeikob- 
son pasakojus tiesą. 

— Bet, atrodo, jūs vis tiek abejojate. 

— Kai su ja susitikau, ji man sukėlė, na... 
šiek tiek pasimaišiusios įspūdį. 

— Kuria prasme? 

— Užsisklendusi. Nevisiškai atvira. Ji 
gyvena mažame provincijos miestuke, kur 
jos vyras turi ūkį. Veik niekada nedrįsta pa- 
likti savo apylinkės. Atsisakė atvykti į 
Keiptauną pasikalbėti. Turėjau nukakti į 
Tauvz Riverį, kad galėčiau su ja susitikti. 

— Mes rytoj ten važiuojame, — pasakė 
Gabrielis. — Tik šitaip ji sutinka su mumis 
pasimatyti. 

— Graži kelionė. Žavingi kalnai, ūkiai ir 
vynuogynai. Bet tikrai nelengva. Jos vyras 
— stambus griežtas afrikanas, nieko 
neprisileidžiantis. Manau, stengiasi būti 
globėjiškas, bet duoda aiškiai suprasti nen- 
orįs, kad policija trikdytų jo žmoną. Kol 
galėsite pasikalbėti su ja, turėsite pereiti jo 
patikrą. 

— Visiškai suprantu, — sutiko Gabrielis. 
— Bet kuris vyras šitaip elgtųsi. 

— Izoliuotų savo žmoną? 

— Kad bet kuriuo jam įmanomu būdu 
užtikrintų jos saugumą. Jeigu tik ji tam 
pritaria. 

Jis žvilgtelėjo į Džeinę. 

— Nes, dievaži, ne kiekviena žmona 
sutinka. 

Henkas nusijuokė. 

— Matyt, judu aiškinotės tą klausimą. 

— Kadangi, po šimts, Džeinė pernelyg 
rizikuoja. 

— Esu farė, — atrėmė Džeinė. — Kaipgi 
sutvarkyčiau  blogiukus, jeigu mane 
laikytum saugiai užrakintą? O iš kalbos 
atrodo, kad tas vyrukas būtent taip ir el- 
giasi su savo žmona. Paslėpė ją toli 
provincijoje. 

— Ir jums pirma teks turėti reikalą su 
juo, — pasakė Henkas. — Įtikinti, kad jai 
nesukelsite jokio pavojaus, nes tai jam rūpi 
labiausiai. 

— Jo nejaudina, kad Džonis Posthumas 
šiuo metu galėtų žudyti kitus žmones? 

— Jis tų aukų nepažįsta. Saugo saviškę, 
ir jums teks pelnyti jo pasitikėjimą. 

— Kaip manai, Milė bendradarbiaus? — 
paklausė Gabrielis. 

— Tik iki tam tikros ribos, bet kas gali ją 
smerkti? Pagalvok, kiek jai teko iškęsti, kol 
išsigavo iš Deltos. Kai po tokio sunkaus 
išbandymo lieki gyvas, nebebūni toks pats. 

— Kai kurie žmonės taptų stipresni, — 
pastebėjo Džeinė. 

— O kai kurie — sugniuždyti. 

Henkas palingavo galva: 

— Bijau, iš Milės dabar belikusi tik 
šmėkla. 

Nepaisant visko, ką Milė Džeikobson 
ištvėrė savanoje, ji nesugrįžo į sau įprastus 
Londono patogumus, o įsikūrė Vakarų 
Kyšulio provincijoje, mažame Raganų upės 
slėnio miestuke. Jeigu Džeinė būtų 
išgyvenusi dvi pragariškas savaites lauk- 
inėse platybėse, stengdamasi išvengti liūtų 
ir krokodilų, apkepusi purvu ir misdama 
šaknimis bei žole, ji būtų patraukusi iškart 
namo į nuosavą lovą, į nuosavą mikrora- 
joną su visais jų miestiškais patogumais, 
bet Milė Džeikobson, knygų pardavėja iš 
Londono, didmiestyje gimusi ir užaugusi, 
išsižadėjo visko, kas kitados jai buvo 
pažįstama, visko, kokia kadaise buvo, ir 


D | | | | | | | | | | | | | | | | | | | | | | | | | | | | | | 48 
apsistojo tolimame  Tauvz Riverio 
miestuke. 

Pasižiūrėjusi pro automobilio langą, 
Džeinė tikrai įstengė supras-ti, kas Milę 
galbūt pritraukė į šią kaimišką vietovę. Ji 
matė kalnų, upių ir dirbamos žemės 
kraštovaizdį, nutapytą sodriomis vasaros 
spalvomis. Viskas šiame krašte jai atrodė 
iškrypę iš pusiausvyros — nuo atvirkščių 
metų laikų iki saulės šiaurės pusėje, ir kai 
juodu suko kelio vingį, Džeinei staiga sus- 
vaigo galva, lyg pasaulis būtų apsivertęs 
aukštyn kojomis. Ji užsimerkė laukdama, 
kol viskas nustos suktis. 

— Nuostabi vietovė. Tiesiog nesinori 
grįžti namo, — pasakė Gabrielis. 

— Ilgas kelias nuo Bostono, — sumur- 
mėjo Džeinė. 

— Taip pat ir nuo Londono. Bet aš galiu 
suprasti, kodėl ji galbūt nenori grįžti atgal. 

Džeinė pravėrė akis ir prisimerkusi 
spitrijo į vynuogienojus, saulėje sirpstanči- 
us vaisius. 

— Na, jos vyras kilęs iš šio regiono. 
Žmonės iš meilės elgiasi kaip pakvaišę. 

— Pavyzdžiui, susikrauna daiktus ir per- 
sikelia į Bostoną? 

— Ar tu kada nors to gailiesi? Kad dėl 
manęs palikai Vašingtoną? 

— Leisk man apie tai pagalvoti. 

— Gabrieli. 

Jis nusijuokė. 

— Ar gailiuosi, kad vedžiau tave ir turiu 
žaviausią pasaulyje dukrytę? Kaip tu 
manai? 

— Aš daug mąstau apie vyrus, kurie ne- 
būtų pasiaukoję. 

— Tai ir kartok sau. Niekada nepakenks 
turėti dėkingą žmoną. 

Ji vėl pažvelgė pro langą į pralekiančius 
pro šalį vynuogynus. 

— Jei prakalbome apie dėkingumą, 
būsime skolingi mamai už tokį ilgą 
sėdėjimą prie mažylės. Kaip manai, gal 
turėtume jai nusiųsti dėžę Pietų Afrikos 
vyno? Juk žinai, kaip ji su Vinsu mėgsta... 
— Džeinė nutilo. 

Andželos gyvenime nebeliko Vinso Kor- 
sako, kai dabar sugrįžo jos tėtis. Ji 
atsiduso. 

— Niekada nemaniau, kad taip pa- 
sakysiu, bet aš ilgiuosi Korsako. 

— Aišku, ir tavo mama taip pat. 

— Ar esu bloga duktė, jeigu noriu, kad 
mano tėtis sugrįžtų pas savąją barakudą ir 
paliktų mus ramybėje? 

— Tu gera duktė. Savo motinai. 

— Kuri nenori manęs klausytis. Ji sten- 
giasi visus padaryti laimingus, išskyrus 
save. 

— Toks jos pasirinkimas, Džeine. Turi jį 
gerbti, jeigu ir nesup-ranti. 

Lygiai taip pat ji nesuprato Milės 
Džeikobson pasirinkimo pasitraukti į šį 
atokų šalies kampą, taip toli nuo visko ir 
nuo visų savo pažinotų žmonių. Telefonu 
Milė aiškiai leido suprasti, kad neatvyks į 
Bostoną pagelbėti tyrimui. Ji turinti ketver- 
ių metukų dukterį ir vyrą, kuriems yra 
reikalinga — standartiniai priimtini pas- 
iteisinimai, kuriuos kaišioja  išsisuk- 
inėdama moteris, kai nenori prisipažinti 
tikrų priežasčių: kad pasaulis ją baugina. 
Henkas Andrisenas Milę pavadino šmėkla 
ir perspėjo juos, kad niekaip nepavyks jos 
išvilioti iš Tauvz Riverio. Nei Milės vyras 
kada nors tai leis. 

Tas vyras pirmas juos pasitiko 
priebutyje, kai ji su Gabrieliumi sustojo 
prie ūkio gyvenamojo namo. Džeinei 
užteko vieno žvilgsnio, ir iš jo įraudusio 
veido suprato, kad jie susidurs su sunku- 
mais. Kristoferis Debruinas buvo toks pat 

stambus ir bauginantis, kaip jį apibūdino 
Henkas. Už Milę dešimčia metų vyresnis, 
jau perpus pražilusiais šviesiais plaukais, 
stovėjo sukryžiuotomis ant krūtinės ranko- 
mis it nepajudinama tvirta siena, atremi- 
anti įsibrovėlius. Džeinei ir Gabrieliui 
išlipus iš išsinuomoto automobilio, jis 
nenusileido laiptukais su jais pasisveikinti, 
bet laukė, kol nekviestieji svečiai 
prisiartins. 

— Ponas Debruinas? — tarė Gabrielis. 

Galvos linktelėjimas, nieko daugiau. 

— Aš — specialusis agentas Gabrielis Di- 
nas iš FTB. O čia — detektyvė Džeinė Ricoli 
iš Bostono policijos departamento. 

— Jus abu pasiuntė tokį kelią, a? 

— Šis tyrimas peržengia tiek valstybės, 
tiek tarptautines sienas. Jame dalyvauja 
didelis skaičius įvairių agentūrų. 

— Ir jūs manote, kad viskas veda prie 
mano žmonos. 

— Manome, kad ji — šios bylos raktas. 

— Ir kaipgi tai liečia mane? 

Du vyrai ir pernelyg daug prakeikto 
testosterono, pagalvojo Džeinė, 
žingtelėdama į priekį. Debruinas 
susiraukęs pažvelgė į ją, lyg nebūtų tikras, 
kaip duoti atkirtį moteriai. 

— Mes atkeliavome ilgą kelią, pone 
Debruinai, — ramiai tarė ji. — Prašom, gal 
leisite pasikalbėti su Mile? 

Minutėlę jis tyrinėjo ją akimis. 

— Ji išvažiavo pasiimti mūsų dukters. 

— Kada sugrįš? 

— Po kažkiek laiko. 

Nenorom jis atidarė paradines duris ir 
pakvietė: 

— Galėtumėte ir užeiti. Pirma reikia 
pasišnekėti. 

Juodu nusekė jį į namą, ir Džeinė pam- 
atė plačių lentų medines grindis ir masyvi- 
as lubų sijas. Šio namo karkasas saugojo 


570/748 
istoriją — nuo rankomis tašytų laiptų 
turėklų iki senoviškų olandiškų židinio kok- 
lių. Debruinas jiems nepasiūlė nei kavos, 
nei arbatos, bet šiurkščiai pamojo į sofą. 
Pats įsitaisė priešais fotelyje. 

— Milė čia jaučiasi saugi, — prašneko jis. 
— Mudu šiame ūkyje drauge susikūrėme 
gerą gyvenimą. Turime dukterį. Ji tik 
ketverių metukų. O dabar jūs norite viską 
pakeisti. 

— Ji visiškai kitaip galėtų pakreipti 
mūsų tyrimą, — pasakė Džeinė. 

— Jūs nesuprantate, ko iš jos prašote. Po 
jūsų pirmo telefono skambučio Milė kiaurą 
naktį nemiegojo. Prabunda klykdama. Ji 
net nenori palikti šio slėnio, o jūs tikitės, 
kad galėtų nukeliauti iki pat Bostono? 

— Bostono policija jos neišleis iš akių, 
pažadu. Ji bus visiškai saugi. 

— Saugi? Ar bent įsivaizduojate, kaip jai 
sunku jaustis saugiai netgi čia? — Jis 

suprunkštė. — Žinoma, neįsivaizduojate. 
Jūs nežinote, ką ji ištvėrė savanoje. 

— Mes skaitėme jos parodymus. 

— Parodymus? Lyg keliuose puslapiuose 
būtų galima papasakoti visą istoriją? Tądi- 
en, kai ji išėjo iš savanos, aš ten buvau. Ap- 
sistojęs medžioklės namuose Deltoje, 
atostogavau stebėdamas dramblius. Kiekvi- 
eną popietę mums patiekdavo arbatą ver- 
andoje, iš kur galė-davome stebėti tuos 
gyvūnus, atėjusius prie upės atsigerti. Tądi- 
en pamačiau išnyrančią iš savanos būtybę, 
niekados anksčiau mano neregėtą. Tokią 
liesą, kad atrodė it purvu apkepęs žabų 
ryšelis. Mums stebint ir netikint savo 
akimis, jis perkirto veją ir užkopė laip- 
tukais. Štai ten mes sėdime su savo gražiais 
porcelianiniais puodeliais ir lėkštutėmis, 
įmantriais keksiukais ir  mažučiais 
sumuštiniais. Ir ši būtybė prieina prie 
manęs, pažvelgia tiesiai į akis ir sako: „Jūs 

realūs? Ar aš esu danguje?“ Aš pasakiau jai: 
jeigu čia dangus, tai mane atsiuntė ne į tą 
vietą. Ir tuomet ji parpuolė ant kelių ir 
pratrūko raudoti. Kadangi suprato, kad jos 
košmaras baigėsi. Žinojo esanti saugi. 

Debruinas įdėmiai, skvarbiai nuvėrė 
Džeinę žvilgsniu ir pridūrė: 

— Aš jai prisiekiau, kad visada su man- 
imi bus saugi. Kad ir kas atsitiktų. 

— Taip bus ir su Bostono policija, sere, 
— užtikrino Džeinė. — Jeigu tik galėtume 
jus įtikinti, kad leistumėte jai... 

— Tai ne mane jums reikia įtikinti, o 
mano žmoną. 

Jis žvilgtelėjo pro langą — kiemo įvažoje 
sustojo automobilis. 

— Štai ir ji, — pratarė. 

Tylomis jie laukė, kol spynoje trekštelėjo 
raktas, paskui sutapeno pėdutės ir į sve- 
tainę įbėgo mergytė. Kaip ir jos tėvas buvo 
šviesia-plaukė bei tvirta, saulėje nuolat 

gyvenantis vaikas sveikais įraudusiais sk- 
ruostais. Metusi žvilgsnį į dvejetą svečių, 
nubėgo tiesiai į tėvo glėbį. 

— Štai ir tu, Violeta! — tarė Debruinas, 
užsikeldamas dukterį ant kelių. — Kaip ši- 
andien pasijodinėjai? 

— Jis man įkando. 

— Ponis? 

— Padaviau obuolį, o jis įkando man 
pirštą. 

— Esu tikras, kad netyčia. Todėl tau ir 
sakau laikyti delną plokščią. 

— Daugiau nebeduosiu jam obuolių. 

— Aha, ponį šitaip pamokysi, e? 

Šypsodamasis jis pakėlė akis ir staiga 
sustingo, pamatęs tarpduryje stovinčią 
žmoną. 

Skirtingai nei jos vyro ir duktės, Milės 
plaukai buvo tamsūs, sutraukti į uodegą, 
todėl jos veidas atrodė stebėtinai liesas bei 
kampuotas, skruostai įdubę, mėlynas akis 

temdė šešėliai. Ji nusišypsojo svečiams, bet 
žvilgsnis nepaslėpė baimės. 

— Mile, šitie žmonės iš Bostono, — pa- 
sakė Debruinas. 

Abu, ir Džeinė, ir Gabrielis, atsistojo 
prisistatyti. Spausdami Milei ranką, jautėsi 
it gniaužtų ledukus — tokie pastirę ir šalti 
buvo jos pirštai. 

— Dėkui, kad sutikote su mumis 
pasimatyti, — tarė Džeinė, kai jie vėl 
atsisėdo. 

— Anksčiau lankėtės Afrikoje? — pak- 
lausė Milė. 

— Mums abiem pirmas kartas. Gražu 
čia. Tokie ir jūsų namai. 

— Šis ūkis priklausė Kriso šeimai kartų 
kartas. Vėliau jis turėtų jums surengti 
ekskursiją. 

Milė trumpam pritilo, tartum jau išs- 
isėmusi nuo pastangos palaikyti net banalų 

pokalbį. Jos žvilgsnis nusileido ant tuščio 
kavos staliuko. 

— Nepasiūlei jiems arbatos? — susiraukė 
ji. 

Iškart Debruinas pašoko ant kojų. 

— O je, atleiskite, visai apie tai 
pamiršau. 

Jis paėmė dukterį už rankos. 

— Eime, Violeta, padėsi savo nenuo- 
vokiam tėtukui. 

Milė tylomis stebėjo išeinančius vyrą ir 
dukterį. Tiktai išgirdusi virtuvėje silpnai 
žvangtelint virdulį ir leidžiamą vandenį, ji 
pagaliau prašneko: 

— Aš nepersigalvojau dėl savo kelionės į 
Bostoną. Manau, Krisas jums tai pasakė. 

— Ir ne keliais žodžiais, — patvirtino 
Džeinė. 

— Bijau, tuščiai eikvojate laiką. Keliauti 
tokį kelią vien tam, kad išgirstumėte mane 

pakartojant tą patį, ką jums pasakiau 
telefonu. 

— Mums reikėjo su jumis susitikti. 

— Kodėl? Kad patys įsitikintumėte, jog 
nesu pamišėlė? Kad viskas, ką prieš šešeri- 
us metus papasakojau policijai, išties at- 
sitiko? — Milė žvilgtelėjo į Gabrielį, paskui 
vėl į Džeinę. 

Moterys jau buvo bendravusios telefonu, 
tad Gabrielis tylėjo — perleido iniciatyvą 
Džeinei. 

— Mes nė kiek neabejojame dėl to, kas 
jums nutiko, — patikino Džeinė. 

Milė pažvelgė sau į rankas, sunertas ant 
skreito, ir tyliai ištarė: 

— Prieš šešerius metus policija manimi 
netikėjo. Bent iš pradžių. Kai pasakojau 
jiems savo istoriją, gulėdama ligoninės 10- 
voje, iš akių mačiau, kad manimi abejoja. 
Nenuovoki didmiesčio mergina dvi savaites 
viena išgyveno savanoje? Jie manė, jog 


577/748 
nuklydau iš kokių nors kitų medžioklės 
namų ir nuo karščio kliedžiu. Sakė, kad 
tabletės, kurias vartojau nuo maliarijos, 
galbūt sukėlė man psichozę ar pamaišė 
protą. Turistams nuolat šitaip atsitinka. 
Mano pasakojimas skambėjo neįtikinamai, 
nes bet kuris kitas būtų numiręs iš bado. 
Arba būtų buvęs suplėšytas liūtų. Arba 
sutryptas dramblių. Ir kaipgi žinojau, kad 
galiu išlikti gyva misdama papiruso 
nendrėmis, kaip daro čiabuviai? Jie neg- 
alėjo patikėti, kad likau gyva grynai iš aklos 
laimės. Laimė, kad aš nusprendžiau traukti 
upe pasroviui ir galiausiai pasiekiau turistų 
namelį. Laimė, kad  nenusinuodijau 
kokiomis nors laukinėmis uogomis ar 
medžio žieve, bet maitinausi pačiomis 
maistingiausiomis nendrėmis, kokias tik 
būčiau galėjusi pasirinkti. Laimė, kad po 
dviejų savaičių savanoje išėjau gyva. Poli- 
cija sakė, kad tai buvo neįmanoma, — ji 


Jo ||| 588 
gilai atsikvėpė. — Ir vis dėlto aš tai 
padariau. 

— Manau, jūs neteisi, Mile, — pasakė 
Džeinė. — Lėmė ne laimė, o jūs pati. Mes 
skaitėme jūsų ataskaitą apie įvykį. Kaip jūs 
kasnakt miegodavote medžiuose. Kaip 
laikėtės upės ir vis ėjote, net kai buvote 
daugiau nei išsekusi. Kažkaip jūs suradote 
valios išlikti, kai beveik bet kuris kitas būtų 
pasidavęs. 

— Ne, — tyliai ištarė Milė, — tai savana 
nusprendė manęs pasigailėti. 

Kalbėdama ji žvelgė pro langą į didingą 
medį plačiai išsikerojusiomis šakomis, kur- 
ios it rankos glėbė visus po juo stovinčius. 

— Šis kraštas — gyvas alsuojantis 
padaras. Jis nusprendžia, ar jums gyventi, 
ar mirti. Naktimis tamsoje girdėdavau jo 
širdies ritmą — kaip kūdikis girdi prie savo 
motinos krūtinės jos širdies ritmą. Ir kasryt 
pabusdama klausdavau savęs, ar šis kraštas 

leis man pragyventi dar vieną dieną. Tik ši- 
taip aš galėjau išeiti gyva. Kadangi jis man 
leido. Saugojo mane. 

Ir ji pasižiūrėjo į Džeinę. 

— Nuojo, — pridūrė. 

— Džonio Posthumo. 

Milė linktelėjo. 

— Kai pagaliau pradėjo Džonio ieškoti, 
jau buvo per vėlu. Jis suspėjo išnykti. Po 
kurio laiko prie Johanesburgo rastas jo pal- 
iktas sunkvežimis. 

— Tas pats, kuris niekaip neužsivedė 
savanoje. 

— Taip. Vėliau vienas mechanikas man 
paaiškino, kaip galima tai padaryti. Kaip 
laikinai išvesti mašiną iš rikiuotės ir kad 
niekas nepastebėtų problemos. Kažką 
padaryti saugiklių dėžėje su plastikiniais 
perjungikliais. 

Džeinė žvilgtelėjo į Gabrielį, ir šis 
linktelėjo. 

— Atjunk starterio ar kuro siurblio relę, 
— pasakė. — Nebūtų lengva aptikti. Ir tai 
nesunkiai atitaisoma. 

— Jis privertė mus manyti, kad 
įstrigome, — pasakė Milė. — Įviliojo į spąs- 
tus, kad paskui galėtų vieną po kito 
nužudyti. Pirma Klarensą. Paskui Isają. 
Kitas būtų turėjęs būti Eliotas. Pirma jis 
likvidavo vyrus, o moteris paliko pabaigai. 
Mes manėme išsirengę į safarį, o iš tikrųjų 
dalyvavome Džonio medžioklės išvykoje. Ir 
buvome jo medžiojami žvėrys, — Milė giliai 
įkvėpė oro ir iškvėpė nusipurtydama. — Tą 
naktį, kai jis nužudė kitus, aš pabėgau. 
Visai nenutuokiau, kur link traukiu. Bu- 
vome nutolę kažkiek mylių nuo artimiausio 
kelio, daugybę mylių nuo lauko aerodromo. 
Jis žinojo, kad išlikti gyva neturiu jokios 
galimybės, tad paprasčiausiai susikrovė 
stovyklą ir išvažiavo, palikdamas kūnus 
žvėrims. Visa kita pasiėmė. Mūsų pinigines, 

fotoaparatus, pasus. Policija pasakė, kad jis 
Ričardo kredito kortele sumokėjo už ben- 
ziną Maune. O Elioto kortele nusipirko 
maisto atsargų Gaborone. Paskui kirto Pi- 
etų Afrikos sieną ir išnyko. Kas žino, kur jis 
toliau pasuko. Turėdamas mūsų pasus ir 
kredito korteles, galėjo nusidažyti plaukus 
rudai ir apsimesti Ričardu. Galėjo nuskristi 
į Londoną ir lengvai pereiti imigracijos 
patikrą. 

Ji apsiglėbė save rankomis. 

— Būtų galėjęs atsirasti prie mano durų 
slenksčio, — pridūrė. 

Gabrielis įsiterpė: 

— Jungtinėje Karalystėje neužregis- 
truota, kad Ričardas Renvikas sugrįžo į šalį. 

— Kas, jeigu jis nužudė kitus žmones, 
prisiėmė kitas asmens tapatybes? Jis galėjo 
nuvykti bet kur, apsimesti bet kuo. 

— Jūs tikra, kad jūsų vedlys iš tiesų buvo 
Džonis Posthumas? 

— Policija man parodė jo paso foto- 
grafiją, darytą vos prieš dvejus metus. 
Žmogus buvo tas pats. 

— Yra labai nedaug verifikuotų jo foto- 
grafijų. Jūs matėte tik tą vieną. 

— Manote, aš suklydau? 

— Juk žinote, kaip žmonės gali atrodyti 
skirtingai, visiškai skirtingai, vienoje ar 
kitoje nuotraukoje. 

— Jeigu tai buvo ne Džonis, tuomet kas? 

— Apsišaukėlis. 

Staiga praradusi amą nuo tokios galimy- 
bės, ji išpūtė į Gabrielį akis. 

Dzingtelėjo porcelianas — iš virtuvės su- 
grįžo Debruinas su arbata ant padėklo. 
Radęs kambaryje tylą, jis ramiai padėjo ant 
kavos staliuko padėklą ir klausiamai 
pažvelgė į žmoną. 

— Mamyte, galiu pripilti arbatos? 
Pažadu, neišliesiu. 

— Ne, brangute. Šįkart pripils mamytė. 
Galbūt judu su tėtuku nueitumėte 
pasižiūrėti televizoriaus? — ji maldaujamai 
pažvelgė į savo vyrą. 

Debruinas paėmė dukterį už rankos. 

— Eli, einam pasižiūrėti, ką rodo, gerai? 

Po minutėlės jie išgirdo kitame kam- 
baryje įjungtą televizorių — pratrūko šaižiai 
džiugi muzika. Nors padėklas su arbata 
stovėjo ant stalelio priešais ją, Milė nesub- 
ruzdo įpilti, bet sėdėjo apsiglėbusi ranko- 
mis,  tebešiurpdama nuo šio naujo 
netikrumo. 

— Henkas Andrisenas iš Interpolo 
mums pasakė, kad gulėjote ligoninėje, kai 
policija jums parodė fotografiją. Buvote dar 
silpna, tebeatsigaunanti. Ir jau buvo 
praėjusios savaitės, kai paskutinį kartą 
matėte žudiką. 

— Jūs manote, kad aš suklydau, — tyliai 
ištarė ji. 

— Liudininkai dažnai daro klaidų, — pa- 

sakė Gabrielis“: — Blogai prisimena 

smulkmenas arba pamiršta veidus. 

Džeinė pagalvojo apie visus geranor- 
iškus liudytojus, kurie, nors būdavo matę, 
užtikrintai nurodydavo ne tuos įtariamu- 
osius arba juos apibūdindavo pašėlusiai 
netiksliai. Žmogaus protas puikiai geba 
papildyti trūkstamas detales ir užtikrintai 
jas paversti faktais, net jeigu tie faktai tik 
įsivaizduoti. 

— Jūs mėginate mane priversti suabejoti 
savimi, — papriekaištavo Milė. — Bet foto- 
grafijoje, kurią man parodė, ir buvo Džonis. 
Prisimenu kiekvieną smulkiausią jo veido 
bruožą. 

Kalbėdama ji vis žvilgčiojo tai į Džeinę, 
tai į Gabrielį. 

— Galbūt jis dabar dangstosi kita pav- 
arde. Bet kad ir kur yra, kad ir kaip pas- 
ivadinęs, žinau, kad manęs nepamiršo. 

Jie išgirdo Violetą sucypiant iš juoko, o 
televizoriuje nepaliaujamai griaudėjo 
linksma muzika. Bet šis kambarys buvo 
taip pritvinkęs šiurpo, kad net pro langą 
vidun krintanti popietės saulė nepajėgė jo 
išsklaidyti. 

— Štai kodėl jūs nesugrįžote į Londoną, 
— pasakė Džeinė. 

— Džonis žinojo, kur aš gyvenau, kur 
dirbau. Žinojo, kaip mane surasti. Aš neg- 
alėjau grįžti. 

Milė pažvelgė tenlink, iš kur atsklido 
dukters juokas, ir pridūrė: 

— Ir dar buvo Kristoferis. 

— Jis mums papasakojo, kaip judu 
susipažinote. 

— Kai išėjau iš savanos, jis buvo tasai, 
kuris su manimi pasiliko. Kuris diena po 
dienos sėdėjo ligoninėje prie mano lovos. 
Kuris padėjo man pasijausti saugiai. 
Vienintelis. 

Ji pažvelgė į Džeinę. 

— Kodėl turėčiau grįžti į Londoną? 

— Ar ten nėra jūsų sesers? 

— Bet dabar čia mano namai. Kaip tik 
čia mano vieta. 

Ji vėl pažvelgė pro langą į medį išsikero- 
jusiomis šakomis. 

— Afrika mane pakeitė. Ten toli savanoje 
išginiau iš savęs visokį šlamštą. Savana it 
girnos tave nugludina, padeda nusimesti 
viską, kas nereikalinga. Priverčia pamatyti, 
kas iš tikrųjų esi. Nuvykusi į savaną, iš pra- 
džių buvau tik kvaila mergiotė. Jaudin- 
davausi dėl rankinukų, batų, veido kremų. 
Tuščiai metai iš metų laukiau, kol Ričardas 
mane ves. Maniau, kad mano laimei 
tereikia sutuoktuvinio žiedo ant piršto. Bet 
paskui, kai jau maniau mirštanti, atradau 
save. Savo tikrąjį aš. Ten toli palikau ank- 
stesnę Milę ir jos nesiilgiu. Būtent čia, 
Tauvz Riveryje, mano gyvenimas. 

— Kur jus tebekamuoja košmarai. 

Milė sumirksėjo. 

— Krisas jums papasakojo? 

— Jis mums papasakojo, kad prabusda- 
vote klykdama. 

— Kadangi man paskambinote. Štai 
kodėl viskas atsinaujino: nes jūs 
sugrąžinote. 

— O tai reiškia, kad tai niekur nedingo, 
Mile. Iš tikrųjų neliko praeityje. 

— Man puikiai sekėsi. 

— Nejaugi? — Džeinė apsidairė po kam- 
barį į tvarkingai surikiuotas knygas lentyn- 
ose, į vazą su gėlėmis tiksliai per židinio at- 
brailos vidurį. — Arba tai tik vieta slėptis 
nuo pasaulio? 

— Jeigu ir jums taip būtų nutikę, argi 
nesislėptumėte? 

— Norėčiau vėl jaustis saugi. Vienintelis 
būdas šitai pasiekti — surasti tą žmogų ir 
įkišti už grotų. 

— Tai jūsų darbas, detektyve. Ne mano. 
Padėsiu jums, kiek sugebėsiu. Peržiūrėsiu 
visas jūsų atsivežtas fotografijas. Atsakysiu 
į visus klausimus. Bet į Bostoną nevyksiu. 
Nepaliksiu savo namų. 

— Ir niekaip negalime padėti jums 
persigalvoti? 

Milė pažvelgė tiesiai į Džeinę. 

— Niekaip. 


27 


Jie šiąnakt apsistoję mūsiškiame svečių 
kambaryje. Jeigu kas nors ir galėtų man 
padėti jaustis saugiai, tai turėti po savo 
stogu ir policininkę, ir Jungtinių Valstijų 
federalinį agentą, bet manęs ir vėl neima 
miegas. Krisas guli šalia giliai alsuodamas 
— šiltas, raminantis kalnas patamsy. Kas 
per prabanga kasnakt taip kietai miegoti, 
atsibusti rytą atsigavusiam, laisvam nuo 
dusinančių blogų sapnų voratinklių. 

Jis nesujuda, kai išlipu iš lovos, siekiu 
pasiimti chalato ir išsmunku iš kambario. 

Apačioje koridoriumi praeinu pro svečių 
miegamąjį, kur apsistojusi detektyvė Ricoli 
ir jos vyras. Keista, jog ne iškart, o tik 

praleidusi su jais visą antrą pusdienį sumo- 
jau, kad juodu susituokę. Nešiojamajame 
kompiuteryje jie man rodė galimų įtari- 
amųjų nuotrauką po nuotraukos. Tiek daug 
veidų, tiek daug vyrų. Kol atėjo pietų 
metas, visos nuotraukos man ėmė lietis. 
Pasitryniau nuvargusias akis ir, kai vėl at- 
simerkiau, pamačiau agento Dino delną 
padėtą ant detektyvės Ricoli peties. Tai 
buvo ne vien platoniškas patapšnojimas, o 
vyro, neabejingo šiai moteriai, glamonė. 
Kaip tik tuomet išryškėjo ir kitos detalės: 
vienodi sutuoktuviniai žiedai. Kaip juodu 
užbaigdavo vienas kito sakinius. Jam 
nereikėjo paklausti, o tik paprasčiausiai pa- 
maišė šaukštelį cukraus jos kavos puodelyje 
ir padavė. 

Išoriškai atrodė griežtai dalykiški, ypač 
atokus ir šaltas Gabrielis Dinas. Bet prie 
pietų, po kelių taurių vyno, abu prakalbo 
apie savo santuoką, dukterį ir bendrą 

gyvenimą Bostone. Manau, sudėtingą 
gyvenimą dėl daug pastangų 
reikalaujančios tarnybos. O dabar jų darbas 
abu atnešė į mano nuošalų kampą Vakarų 
Kyšulyje. 

Ant pirštų galų pratykinu pro uždaras jų 
duris į virtuvę ir įsipilu stiklinėn nemenką 
šlaką škotiškojo. Pakankamą, kad pasid- 
aryčiau mieguista, bet ne apgirtusi. Iš 
patirties žinau, kad truputis škotiškojo 
padės man užmigti, o didesnis jo kiekis po 
kelių valandų privers atsibusti nuo koš- 
marų. Įsitaisau kėdėje prie virtuvės stalo ir 
pamažu siurbčioju gėrimą, o sieninis laik- 
rodis garsiai tiksi. Jeigu Krisas nemiegotų, 
mudu išsineštume gėrimą į sodą ir 
sėdėtume mėnesienoje, mėgaudamiesi na- 
ktį žydinčio jazmino aromatu. Pati viena į 
lauką aš niekada neinu. Krisas man sako, 
kad esu narsiausia iš jam pažįstamų 
moterų, bet ne drąsa mane palaikė gyvą 

Botsvanoje. Net žemiausias padaras nenori 
mirti ir kovos, kad išliktų; šiuo atžvilgiu aš 
neką narsesnė už bet kurį triušį ar žvirblį. 

Nuo kažkokio garso už savęs tiesiog 
pašoku nuo kėdės. Atsisukusi pamatau de- 
tektyvę Ricoli, basomis įeinančią į virtuvę. 
Nesušukuoti jos plaukai atrodo it netvark- 
ingų juodų dyglių karūna, ji apsirengusi per 
dideliais tenisinukais ir vyriškais 
boksininko šortais. 

— Atleiskite, kad jus išgąsdinau, — at- 
siprašo ji. — Tik atėjau stiklinės vandens. 

— Galiu jums pasiūlyti kai ko stipresnio, 
jeigu pageidautumėte. 

Ji nužiūri mano stiklinę škotiškojo. 

— Ką gi, nenorėčiau, kad gertumėte 
viena. 

Ji įsipila į stiklinę, papildo lygia dalimi 
vandens ir įsitaiso ant kėdės priešais mane. 

— Taigi jūs dažnai tai darote? — klausia. 

— Ką darau? 

— Geriate viena. 

— Tai man padeda užmigti. 

— Turite dėl to sunkumų, a? 

— Juk jau žinote, kad turiu. 

Nugeriu dar vieną gurkšnį, bet jis 
nepadeda man atsipalaiduoti, nes detek- 
tyvė stebi tamsiomis tiriančiomis akimis. 

— O kodėljūs nemiegate? 

— Laiko skirtumas po skrydžio reak- 
tyviniu. Bostone šiuo metu šešta valanda 
vakaro, ir mano organizmas nesiduoda 
apgaunamas. 

Ji nugeria gurkšnelį ir nuo viskio nė kiek 
nesusiraukia. 

— Dar kartą ačiū už pasiūlytą savo 
svečių kambarį, — padėkoja. 

— Negalėjome leisti, kad pernakt važi- 
uotumėte tokį kelią iki pat Keiptauno. Tik 
ne po praleistų su manimi valandų. Tikiu- 
osi, jums neteks iškart skristi atgal į 

Jungtines Valstijas. Būtų gaila, jeigu bent 
kiek neapžiūrėtumėte šios šalies. 

— Mums rytoj yra dar viena naktis 
Keiptaune. 

— Tik viena? 

— Ir taip savo bosą vos įtikinau, kad 
pritartų šiai kelionei. Šiuo metu pas mus 
visiems terūpi išlaidų karpymas. Dieve 
gink, kad už jų skatikus gautume ką nors 
smagaus. 

Pažvelgiu į savo škotiškąjį, švytintį it 
skystas gintaras. 

— Jūs iš tikrųjų mėgstate savo darbą? 

— Kaip tik tai visada troškau daryti. 

— Gaudyti žmogžudžius? — palinguoju 
galva. — Nemanau, kad pajėgčiau ištverti. 
Matyti tai, ką matote jūs. Kasdien susidurti 
akis į akį. 

— Juk jūs matėte pati asmeniškai. 

— Ir tikrai netrokštu pakartoti. 

Susiverčiu likusį viskį į burną ir vienu 
gurkšniu nuryju. Staiga jo nebepakanka, 
nebepakanka mano nervams nuraminti. 
Atsistoju dar įsipilti. 

— Kadaise ir aš sapnuodavau košmarus, 
— sako ji. 

— Nenuostabu, kai jūsų toks darbas. 

— Aš juos įveikiau. Jūs irgi galite. 

— Kaip? 

— Kaip ir aš. Sunaikinti monstrą. Įkišti jį 
ten, iš kur negalės pakenkti nei jums, nei 
kam nors kitam. 

Atkimšdama butelį nusijuokiu. 

— Argi aš panaši į policininkę? 

— Atrodote kaip moteris, kuri bijo net 
gultis miego. 

Pastatau ant spintelės butelį ir atsisuku į 
ją. 

— Jūs tiek nepatyrėte kaip aš. Galbūt ir 
medžiojate žmogžudžius, bet jie 
nemedžioja jūsų. 

— Jūs klystate, Mile, — ramiai sako ji. — 
Gerai žinau, ką jūs išgyvenate. Kadangi ir 
aš buvau medžiojama. 

Ji nuveria mane tvirtu žvilgsniu, kai vėl 
nusmunku ant kėdės. 

— Kas atsitiko? — klausiu. 

— Tai vyko prieš kelerius metus, apie tą 
laiką, kai susipažinau su savo vyru. Ieško- 
jau žmogaus, nužudžiusio daug moterų. At- 
sižvelgiant į tai, ką šis žudikas joms darė, 
kažin ar pavadinčiau jį žmogumi, bet 
veikiau kokios nors kitos rūšies padaru, 
mitusiu skausmu ir baime. Kuriam jų si- 
aubas teikė malonumą. Ko labiau bijojai, 
tuo stipriau jis tavęs geidė. 

Ji pakelia stiklinę prie lūpų, nugeria 
didelį gurkšnį. 

— Ojis žinojo, kad aš bijau. 

Esu nustebusi, kad ji tai prisipažįsta — ši 
moteris, iš kurios spinduliuoja toks be- 
baimiškumas. Per pietus ji papasakojo, 

kaip pirmąkart išspyrė duris, kaip vaikėsi 
žudikus stogais ir tamsiuose skersgatviu- 
ose. Dabar, sėdinti čia su tenisinukais ir 
boksininko šortais, kupeta susivėlusių tam- 
sių plaukų, ji atrodo kaip bet kuri kita mo- 
teris. Smulkutė, pažeidžiama. Įveikiama. 

— Jis buvo nusitaikęs į jus? — klausiu. 

— Aha. Man pasisekė. 

— Kodėl į jus? 

— Kadangi sykį jau buvo pagavęs mane į 
spąstus. Turėjo mane kaip tik ten, kur ir 
norėjo. 

Ji pakelia rankas ir parodo savo 
randuotus delnus: 

— Jis tai padarė. Skalpeliais. 

Anksčiau buvau pastebėjusi tuos keistai 
išsidėsčiusius randus — lyg sugijusias 
nukryžiavimo žaizdas. Pasibaisėjusi žiūriu į 
juos, nes dabar žinau, kaip tos žaizdos buvo 
padarytos. 

— Net jam atsidūrus kalėjime, nors ir 
žinojau, kad manęs nebepasieks, sapnuo- 
davau košmarus apie tai, ką man jis beveik 
padarė. Kaip galėčiau pamiršti, kai ant 
rankų — amžinas priminimas apie jį? Vis 
dėlto blogi sapnai pradėjo nykti. Po metų 
išvis jo beveik nebesap-nuodavau, ir tai 
turėjo būti pabaiga. Būtų galėjusi būti 
pabaiga. 

— Kodėl nebuvo? 

— Kadangi jis pabėgo. 

Ji sutinka mano žvilgsnį, ir matau jos 
akyse atsispindint mano pačios baimę. 
Matau moterį, žinančią, ką reiškia gyventi 
žudiko taikinyje, visais nenumanant, kada 
bus nuspaustas gaidukas. 

— Kaip tik tuomet vėl prasidėjo mano 
košmarai, — sako ji. 

Atsistoju ir pasiimu butelį škotiškojo. 
Atsinešu jį ant stalo ir pastatau tarp mūsų. 

— Nuo košmarų, — pasiūlau. 

— Negali jų užgerti, Mile. Kad ir kiek 
butelių ištvarkytum. 

— Tai ką jūs patariate? 

— Tą pat, ką ir aš dariau. Sumedžioti 
monstrą, sapnuose persekiojantį jus. Suka- 
poti į gabalus ir užkasti. Tuomet, tik tuomet 
jūs vėl ramiai miegosite. 

— Ir jūs ramiai miegate? 

— Taip. Bet tik todėl, kad nusprendžiau 
nebėgti ir nesislėpti. Žinojau: kol jis kažkur 
ten, suka apie mane ratus, niekada ramiai 
nesiilsėsiu. Todėl medžiotoja pasidariau aš. 
Gabrielis žinojo, kad rizikuoju, ir mėgino 
mane atkalbėti nuo tos bylos, bet aš 
privalėjau joje dalyvauti. Dėl savo nor- 
malios psichikos turėjau įsitraukti į kovą, o 
ne slėptis užsirakinusi duris ir laukti 
antpuolio. 

— O vyras jūsų taip ir nesulaikė? 

— Tuomet mudu dar nebuvome sus- 
ituokę, tad jis negalėjo to padaryti. 

Ji nusijuokia: 

— Ir dabar negalėtų. Bet jis kaip 
įmanydamas bando mane sutramdyti. 

Pagalvoju apie Krisą, ramiai knarkiantį 
mudviejų lovoje. Kaip jis mane supakavo ir 
atsigabeno į šį ūkį, kad būčiau saugi. 

— Kaip tik tą bando daryti ir manasis. 

— Laikyti už užrakintų durų? 

— Kad mane apsaugotų. 

— Tačiau jūs nesijaučiate saugi. Net po 
šešerių metų. 

— Čia tikrai jaučiuosi saugi. Bent jauči- 
ausi. Kol jūs to nesugrąžinote į mano 
gyvenimą. 

— Aš tik atlieku savo darbą, Mile. Nes- 
merkite manęs. Ne aš įdėjau jums į galvą 
tuos košmarus. Nesu ta, kuri jus padarė 
kaline. 

— Nesu kalinė. 

— Nejaugi? 

Per stalą žiūrime viena į kitą. Jos akys 
tamsios, spindinčios. Pavojingos akys, ki- 
aurai permatančios mano kaukolę iki gili- 
ausių smegenų raukšlių, kur slepiu savo 
slaptas baimes. Negaliu paneigti nieko, ką 
ji pasakė. Aš ir esu kalinė. Ne tik vengiu pa- 
saulio, bet ir gūžiuosi nuo jo. 

— Šitaip neturi būti, — taria ji. 

Iš pradžių neatsakau, tik žiūriu žemyn į 
stiklinę, kurią gobiu abiem delnais. Noriu 
dar gurkšnio, bet žinau, tai nuramins 
baimę tik kelioms valandoms. Kaip an- 
estezija, viskis galiausiai nustoja veikti. 

— Papasakokite, kaip jūs tai padarėte, — 
paprašau. — Kaip atsikirtote. 

Ji gūžteli pečiais. 

— Galų gale kitokio pasirinkimo ir 
neturėjau. 

— Jūs pasirinkote kovoti. 

— Ne, noriu pasakyti, aš iš tikrųjų 
neturėjau kitokio pasirinkimo. Matote, kai 

nusikaltėlis pabėgo iš kalėjimo, žinojau, 
kad privalau jį sumedžioti. Gabrielis, mano 
kolegos iš Bostono policijos departamento, 
jie visi bandė mane nuo to sulaikyti, bet aš 
negalėjau pasilikti nuošaly. Pažinojau tą 
žudiką geriau nei bet kuris kitas. Jau žvel- 
giau jam į akis ir mačiau žvėrį. Perpratau jį 
— kas jį jaudina, ko jis trokšta ir kaip tyko 
aukos. Vienintelis būdas atgauti ramų 
miegą — tai jį sumedžioti. Tik problema 
buvo ta, kad jis irgi mane medžiojo. Mes 
buvome du priešai, susirėmę mirtinoje ko- 
voje, ir vienas iš mudviejų turėjo kristi. 

Ji nutyla, trukteli gurkšnį viskio ir 
pasako: 

— Jis smogė pirmas. 

— Kas nutiko? 

— Buvau užspeista į kampą, kai maži- 
ausiai to tikėjausi. Nugabenta į vietą, kur 
niekas manęs nesurastų. O blogiausia, kad 
jis buvo ne vienas. Turėjo draugą. 

Jos balsas toks tylus, kad turiu prisilen- 
kti arčiau. Lauke, naktiniame sode, čirškia 
vabzdžiai, bet mano virtuvėje taip tyku, taip 
tyku, kad įsivaizduoju visas savo baimes 
padvigubėjus. Nesuprantu, kaip šita moter- 
is gali čia taip ramiai sėdėti ir man pasakoti 
savo istoriją. 

— Jie pasigavo mane ten, kur ir norėjo, 
— tęsia ji. — Nebuvo nieko, kas mane išgel- 
bėtų, viską pakreiptų kitaip. Prieš juos 
buvau tik aš, — atsikvepia ir ant kėdės 
ištiesina nugarą. — Ir aš laimėjau. Visai 
kaip ir jūs tai galite, Mile. Galite nužudyti 
tą mMonstrą. 

— Ar taip jūs padarėte? 

— Jis kaip ir negyvas. Mano kulka jam 
perkirto stuburo smegenis, ir dabar yra 
patekęs į savo kūno spąstus, iš kurių 
niekada neištrūks. Paralyžiuotas nuo kaklo 
iki apačios. O jo draugas pūva kape. 

Jos šypsena keistai neatitinka ką tik 
ištartų žodžių, bet kai nugali monstrus, tau 
priklauso pergalės šypsnys. 

— Ir tąnakt aš miegojau geriau, nei per 
visus metus, — sako ji. 

Pakumpstu prie stalo, tyliu. Žinoma, 
suprantu, kodėl ji man papasakojo savo is- 
toriją, bet šitai manęs neveikia. Negali 
žmogui įkrėsti drąsos, jeigu jis to neturi 
savyje. Esu gyva vien todėl, kad labai bi- 
jojau mirti, ir tai mane skatina bijoti. Mo- 
teris, kuri vis ėjo ir ėjo — pro dramblius ir 
krokodilus. Moteris, apdovanota tvirtomis 
kojomis ir sėkme — daugiau negu jai 
priklausė. 

Ji nusižiovauja ir atsistoja. 

— Turbūt grįšiu į lovą. Tikiuosi, galėsime 
daugiau apie tai pasikalbėti rytoj. 

— Aš nepakeisiu nusistatymo. Negaliu 
atvykti į Bostoną. 

— Net jeigu galėtumėte viską pakreipti 
kitaip? Jūs pažįstate šitą žudiką geriau nei 
kas nors kitas. 

— O jis pažįsta mane. Tai aš nuo jo pas- 
prukau, tai manęs jis ieško. Esu jo vienara- 
gis, padaras, pasmerktas būti medžiojamas, 
kol išnyks. 

— Mes jus saugosime, pažadu. 

— Prieš šešerius metus savanoje sužino- 
jau, koks jausmas yra mirti. Neprašykite 
manęs numirti dar kartą. 


Nepaisant išgerto viskio, o galbūt kaip tik 
dėl jo, aš ir vėl sapnuoju Džonį. 

Jis stovi priešais, tiesia į mane rankas, 
meldžia atbėgti. Visur aplink mus liūtai, 
artėjantys grobio, ir aš turiu pasirinkti. 
Kaip noriu pasitikėti Džoniu — juk kadaise 
juo pasitikėdavau! Aš iš tikrųjų niekada 
netikėjau, kad jis žmogžudys, o dabar stovi 

plačiapetis, auksaplaukis priešais mane. 
Eikš pas mane, Mile. Aš tave apsaugosiu. 
Su džiaugsmu nubėgu pas jį trokšdama, 
kad manęs prisiliestų. Bet kai įpuolu jam į 
rankas, Džonio burna pavirsta plačiai 
pražiotais nasrais su apnuogintais kru- 
vinais dantimis, paruoštais mane suryti. 

Atsibudusi pašoku klykdama. 

Atsisėdu ant lovos krašto, susiėmusi 
galvą tarp rankų. Krisas glosto man nugarą, 
mėgina nuraminti. Net kai prakaitas 
atvėsta, šiurpindamas man odą, širdis te- 
besidaužo krūtinėje. Jis murma: 

— Viskas gerai, Mile, esi saugi. 

Bet aš žinau, kad nėra gerai. Esu įskilusi 
porcelianinė lėlė, kuri nuo lengviausio 
barkštelėjimo tuoj sutrūkinės į šukes. 
Praėję šešeri metai nepadarė manęs vėl vi- 
entisos, ir man aiškų, kad niekada ne- 
bebūsiu vientisa. Kol Džonis neatsidurs 
kalėjime — arba numirs. 

Pakeliu galvą ir pažvelgiu į Krisą. 

— Negaliu taip toliau gyventi. Mudu 
negalime. 

Jis giliai atsidūsta. 

— Žinau. 

— Nors ir nenoriu, bet privalau tai 
padaryti. 

— Tada mes visi vyksime su tavimi į Bo- 
stoną. Tu nebūsi viena. 

— Ne. Ne. Nenoriu, kad Violeta būtų kur 
nors arti jo. Tegul ji lieka čia, kur, žinau, 
bus saugi. O tu vienintelis, kuriuo pasitikiu, 
kuris ja pasirūpins. 

— Bet kas pasirūpins tavimi? 

— Jie. Juk girdėjai, kaip sakė: jie neleis, 
kad man kas nutiktų. 

— O tujais tiki? 

— Kodėl neturėčiau? 

— Nes esi jiems tik įrankis, priemonė 
tikslui pasiekti. Tu jiems nerūpi. Jiems tik 
reikia sučiupti jį. 

— To ir aš noriu. Galiu jiems padėti tai 
padaryti. 

— Leisdama jam tave suuosti? Kas, jeigu 
jiems nepavyks jo sučiupti? Kas, jeigu jis 
šansus apvers savo naudai ir atseks tave at- 
gal čionai? 

Apie tokią galimybę aš nepagalvojau. 
Mąstau apie košmarą, iš kurio ką tik 
atsibudau. Džonis kviečia, žada saugumą, o 
tuoj paskui plačiai prasižioja jo nasrai. Tai 
pasąmonė mane perspėja likti nuošaly. Bet 
jeigu išties liksiu nuošaly, niekas 
nepasikeis, niekas nesugis. Visada būsiu 
įskilusi porcelianinė lėlė. 

— Neturiu iš ko rinktis, — tariu. — 
Privalau jais pasitikėti. 

— Gali pasirinkti nevykti. 

Suimu jo ranką — ūkininko ranką, stam- 
bią ir sudiržusią, pa-kankamai tvirtą, kad 
pargriautų ant žemės avį, ir pakankamai 

švelnią, kad sušukuotų mažai mergytei 
plaukus. 

— Man reikia tai užbaigti, brangusis. 
Vykstu į Bostoną. 


Kristoferis sudaro reikalavimų sąrašą ir 
žioruojančiomis siera akimis jį įteikia de- 
tektyvei Ricoli ir agentui Dinui. 

— Jūs kasdien su manimi susisieksite, 
kad žinočiau ją puikiai gyvuojant, — įsako 
jiems. — Noriu žinoti, kad ji sveika ir saugi. 
Noriu žinoti, ar ilgisi namų. Noriu žinoti, 
jeigu ji čiaudės. 

— Prašau, Krisai, — atsidūstu. — Juk ne 
į mėnulį keliauju. 

— Mėnulyje galėtų būti saugiau. 

— Turite mano žodį, mes ją saugosime, 
pone Debruinai, — patikina detektyvė 
Ricoli. — Neprašome jos prisisegti pisto- 
leto. Ji tik konsultuos mūsų detektyvų 

grupę ir teismo psichologą. Bus išvykusi 
savaitę, galbūt daugiausia dvi. 

— Nenoriu, kad ji sėdėtų viena kokio 
nors viešbučio numeryje. Noriu, kad pas ką 
nors apsistotų. Padoriuose namuose, kur 
nesijaustų izoliuota. 

Detektyvė Ricoli žvilgtelį į savo vyrą. 

— Neabejoju, mums pavyks ką nors 
suorganizuoti. 

— Kur? 

— Pirma turiu paskambinti ir išsiaišk- 
inti, ar galėtų apsistoti namuose, apie kuri- 
uos galvoju. 

— Kieno namuose? 

— Tos, kuria pasitikiu. Draugės. 

— Noriu, kad jūs tai patvirtintumėte 
prieš Milei įsėdant į tą lėktuvą. 

— Prieš mums paliekant Keiptauną, bus 
suderintos visos detalės. 

Minutėlę Krisas tyrinėja svečių veidus, 
ieškodamas dingsčių, kodėl turėtų jais 


| | | | | | | | | | | | | | | | | | | | | | | | 0 
nepasitikėti. Mano vyras iš prigimties skep- 
tiškas žmonių atžvilgiu, nes užaugo su 
nepatikimu tėvu, o motina jį pametė, kai 
buvo septynerių. Jis visada baiminasi 
prarasti mylimus žmones, o dabar baim- 
inasi prarasti mane. 

— Viskas bus gerai, brangusis, — 
nuraminu ir iš balso atrodau labiau pas- 
itikinti savimi, nei jaučiuosi iš tikrųjų. — 
Jie tiksliai žino, ką daro. 

Bostonas 


Mora pastatė vazą su geltonomis rožėmis 
ant komodos ir paskutinį sykį apsidairė po 
savąjį svečių miegamąjį. Baltas pūkinės an- 
tklodės užvalkalas šviežiai išskalbtas, 
turkiškas kilimas nuodugniai išvalytas 
dulkių siurblių, 0 vonios kambaryje 
pakabinti minkšti balti rankš-luosčiai. 
Paskutinis kartas, kai kas nors miegojo šia- 
me kambaryje, buvo rugpjūtį, kai septynio- 
likmetis Džulianas Perkinsas apsilankė per 
savo vasaros atostogas mokykloje. Jam 
išvykus, ji į šį kambarį beveik neįžengdavo. 
Dabar darsyk kritiškai jį apžvelgė, 

norėdama įsitikinti, kad jos namų viešniai 
viskas paruošta. Pro langą vėrėsi vaizdas į 
sodą už namo, bet šią lapkričio pabaigos 
popietę tesimatė nykus plikų daugiamečių 
augalų ir nurudusios žolės vaizdas. Yra 
nors vienas šviesus pavasario štrichas — 
puikių rausvų bijūnų paveikslas ant sienos 
ir ši vaza su geltonomis rožėmis. Džiugus 
pasveikinimas viešniai, atvykstančiai krau- 
pios misijos. 

Džeinė elektroniniu laišku paaiškino 
situaciją, ir Mora perskaitė failą apie Milę, 
tad žinojo, ko tikėtis. Bet kai sučirškė durų 
skambutis ir ji pirmą kartą išvydo Milę, 
pasijautė netikėtai užklupta: tokia suvar- 
gusi moteris atrodė. Kalta ilga kelionė iš 
Keiptauno. Džeinė taip pat atrodė sug- 
lamžyta, bet Milės išvaizda buvo gležna 
kaip ektoplazmos: įdubusios akys, liesas 
kūnas, beveik pradingęs per dideliame 
nertinyje. 

— Sveika atvykusi į Bostoną, — tarė 
Mora, visoms įėjus į namą ir Džeinei įnešus 
Milės lagaminą. — Atsiprašau už nekokius 
orus. 

Milė įstengė blankiai nusišypsoti. 

— Nesitikėjau, kad bus taip šalta. 

Susidrovėjusi ji pažvelgė žemyn į savo 
milžinišką megztinį ir pasiteisino: 

— Nusipirkau oro uoste. Manau, 
galėčiau į jį sutalpinti dar vieną moterį. 

— Turbūt labai pavargote. Pageidau- 
tumėte puodelio arbatos? 

— Mielai, bet pirma turbūt man reikia į 
tualetą. 

— Jūsų kambarys koridoriumi toliau, po 
dešinei, prie jo turėsite ir nuosavą vonios 
kambarį. Pašom nesiskubinti. Arbata vis- 
ada gali palaukti. 

Milė pasiėmė lagaminą. 

— Dėkui, po kelių minučių ateisiu. 

Mora ir Džeinė palaukė, kol išgirdo 
uždaromas Milės miegamojo duris. Tuomet 
Džeinė prašneko: 

— Tu tikra, kad šitaip bus gerai? 
Bandžiau rasti kitą sprendimą, bet mūsų 
butas per mažas. 

— Visiškai puiku, Džeine. Tu pasakei, 
kad tik vienai savaitei, o juk negali įkišti tos 
vargšės moters į viešbutį. 

— Ką gi, aš tikrai dėkinga. Vienintelė al- 
ternatyva buvo mano mamos namas, bet ši- 
uo metu ten pamišėlių prieglauda, kai tėtis 
varo ją iš proto. 

— O kaip išties tavo motinos reikalai? 

— Išskyrus tai, kad yra psichiškai pris- 
lėgta? — Džeinė palin-gavo galva. — 
Laukiu, kol ji pasiryš ir jį išspirs. Tik bėda 
ta, kad labai stengdamasi visus padaryti 
laimingus ji visiškai pamiršta apie save. — 
Džeinė atsiduso. — Mano mama šventoji. 

O mano motina tokia niekada nebus, 
pagalvojo Mora. Prisiminė paskutinį kartą, 
kai aplankė Amaltėją kalėjime. Atminty 
iškilo moters bedvasės akys, jos išskaičiuo- 
jantis žvilgsnis. Net jau tuomet Amaltėjos 
organizme brendo navikas, blogis blogyje, 
nelyginant nuodingos matrioškos. Dabar, 
graužiama vėžio, ar ji pradėjo jausti sąžinės 
priekaištus? Ar netgi įmanomas tokiai 
būtybei atpirkimas? Po kelių mėnesių, 
daugiausia šešių, tos akys amžinai užges. O 
aš visada klausinėsiu savęs. 

Džeinė pasižiūrėjo į laikroduką. 

— Turiu eiti. Pasakyk Milei, kad pasiim- 
siu ją rytoj apie dešimtą į mūsų grupės 
posėdį. Paprašiau Bruklino policijos de- 
partamento, kad kartkartėmis pasiųstų pro 
tavo namus patrulio mašiną, nenuleistų 
akių. 

— Negi tai būtina? Juk niekas nežino, 
kad ji čia. 

— Užvis svarbiausia, kad ji jaustųsi 
saugi. Teko pavargti, kol įkalbėjome ją čia 
atvykti, Mora. Moterį atgabenome tiesiai į 
žvėries irštvą. 

— Ko gero, tiesa. 

— Bet ji mums reikalinga. Tik turėtų 
jaustis patogiai, kad neįšoktų į lėktuvą 
namo. 

— Aš ne prieš turėti namie svečių, — pa- 
sakė Mora ir žvilgtelėjo į katiną, kuris kaip 
tik šiuo metu nusprendė užšokti ant kavos 
staliuko. — Nors šituo konkrečiu svečiu 
norėčiau atsikratyti. 

Ji pačiupo katiną už sprando ir numetė 
ant grindų. 

— Vis dar nejaučiate prieraišumo vienas 
kitam, a? 

— Ak, jis jaučia prieraišumą, tikrai. 
Mano konservų dėželių atidarikliui. 

Pasidygėjusi Mora suplojo delnais, nu- 
sipurtydama nuo jų katino plaukus. 

— Taigi, koks tavo įspūdis apie ją? — 
paklausė. 

Džeinė žvilgtelėjo koridoriaus link ir tyl- 
iai atsakė: 

— Ji bijosi, ir negaliu vargšelės dėl to 
smerkti. Ji vienintelė, likusi gyva, vienin- 
telė, galinti jį atpažinti teisme. Ir po šešerių 
metų jis vis dar kelia jai košmarus. 

— Nesunku suprasti. Juk mudvi buvome 
jos kailyje. 

Jai nebuvo reikalo smulkiau aiškinti; abi 
žinojo, ką reiškia būti medžiojamai, gulėti 
nuosavoje lovoje nepajėgiant užmigti, 
klausytis išdūžtant langą, pasisukant durų 
rankeną. Abi priklausė tai pačiai nelaimin- 
gai seserijai moterų, kurių kadaise tykojo 
žmogžudžiai. 

— Rytoj ji susidurs su daugybe 
klausimų, bus paprašyta atkurti kai kuriuos 
skaudžius prisiminimus, — pasakė Džeinė. 
— Pasistenk, kad gerai išsimiegotų. 

Džeinė jau žengė pro paradines duris, 
kai suskambo mobilusis, tad stabtelėjo 
priebutyje ir atsiliepė. 

— Sveikas, Temai, mes ką tik 
atvažiavome. Dabar suku pas jus sužinoti 
paskutinių... — ji priebutyje sustingo. — 
Ką? Esi tikras? 

Mora stebėjo, kaip Džeinė išjungė tele- 
foną ir įsistebeilijo į jį, lyg tas būtų ją 
išdavęs. 

— Kas atsitiko? 

Džeinė atsisuko į ją. 

— Turime problemą. Prisimeni Džeinę 
Dou? 

— Kaulus iš kiemo už namo? 

— Tu mane įtikinai, kad ji buvo 
nužudyta Žmogaus-leopardo. 

— Aš vis dar taip manau. Nagų įbrėžimai 
ant jos kaukolės. Skrodimo požymiai. Nail- 
oninė virvė. Viskas dera prie bendro 
paveikslo. 

— Ką tik nustatyta jos asmens tapatybė 
ir patvirtinta sulyginus DNR. Ji — Natali 
Tumbs, dvidešimties metų amžiaus. Buvo 
Kario koledžo studentė. Baltoji, penkių 
pėdų ir trijų colių ūgio. 

— Tai sutampa su mano tirtomis skeleto 
liekanomis. Kur prob-lema? 

— Natali pražuvo prieš keturiolika metų. 

Mora išpūtė į ją akis. 

— Prieš keturiolika metų? Ar žinome, 
kur tuo metu buvo Džonis Posthumas? 

— Pietų Afrikoje, dirbo savanos 
medžioklės namuose, — Džei-nė palingavo 
galva. — Jis negalėjo nužudyti Natali. 


— Šitai siunčia tavo visagalio Žmogaus- 
leopardo teoriją velniop, Ricoli, — pareiškė 
Darenas Krouvas. — Prieš keturiolika metų, 
kai Bostone pražuvo Natali Tumbs, šis vyr- 
ukas dirbo Sabi Sandse, Pietų Afrikoje. Tai 

dokumentuota Interpolo pranešime. Yra jo 
darbdavio įrašai iš medžioklės namų, jo 
darbo valandų žurnalas, atlyginimo čekių 
šaknelės. Jis akivaizdžiai nenužudė Natali. 
O tai reiškia, kad atsigabenai čia tą li- 
udininkę net iš Pietų Afrikos visai be 
reikalo. 

Vis dar apdujusi nuo prasto nakties 
miego Džeinė stengėsi sutelkti dėmesį į 
nešiojamąjį kompiuterį. Tą rytą ji atsibudo 
prastai susivokdama, išmaukė du puodelius 
kavos, kad prieš šį grupės pasitarimą išjud- 
intų smegenis, bet ji vos spėjo suvaldyti 
naujų faktų antplūdį. Spragsėdama kompi- 
uteryje per puslapius, patvirtinančius 
vakarykštį Temo pranešimą telefonu, ji 
jautė kolegų žvilgsnius. Natali Tumbs, ank- 
sčiau jų vadinta Džeine Dou, kadaise buvo 
dvidešimtmetė anglų literatūros magis- 
trantė Kario koledže — vos dvi mylios nuo 
žemėje surastų jos kaulų. Natali gyveno ne 

koledžo bendrabutyje, o išsinuomotame 
name su kitomis dviem studentėmis, kurios 
ją apibūdino kaip draugišką, sportišką ir 
mėgstančią gamtą. Paskutinį kartą ją matė 
šeštadienį popiet, su pilna knygų kuprine 
išsirengusią į studentišką pasimatymą su 
kažkuo Meine. 

Kitą dieną draugės pranešė apie jos 
dingimą. 

Keturiolika metų ši byla trūnijo nacion- 
alinėje dingusių be žinios asmenų duo- 
menų bazėje kartu su tūkstančiais kitų 
neišaiškintų. Jos motina, šiuo metu jau 
mirusi, paliko FTB savo DNR pavyzdį — 
tam atvejui, jeigu dukters palaikai kada 
nors atsirastų. Kaip tik pasitelkus šią DNR 
patvirtinta, kad kiemo už namo statybvi- 
etėje iškasti kaulai iš tikrųjų buvo Natali. 

Džeinė pažvelgė į Frostą, ir šis at- 
siprašomai pakraipė galvą. 

— Su faktais sunku ginčytis, — pasakė, iš 
balso besijaučiantis nesmagiai. Visada 
skaudu pripažinti Krouvo teisybę. 

— Tuščiai išvaistei nemažai Bostono 
policijos departamento smulkiųjų,  at- 
skraidindama tą liudininkę iš Pietų Afrikos, 
— įgėlė Krouvas. — Gerai pasidarbavai, 
Ricoli. 

— Betgi yra daiktinis įrodymas, 
susiejantis bent vieną žmogžudystę su 
Botsvana, — priminė ji. — Tas žiebtuvėlis. 
Žinome, kad jis priklausė Ričardui Ren- 
vikui. Kaip iš Afrikos jis atsidūrė Meine, 
jeigu jo nepergabeno žudikas? 

— Kas žino, kiek rankų žiebtuvėlis perėjo 
per pastaruosius šešerius metus? Galėjo 
būti atvežtas kokio nors nekalto turisto, 
suradusio jį nežinia kur, kišenėje. Kad ir 
kaip į tai žiūrėsi, aišku, kad Natali Tumbs 
nužudė ne Džonis Posthumas. Jos mirties 
data beveik dešimčia metų ankstesnė už 

visų kitų atvejų. Siūlau nutraukti mūsų jun- 
gtinį tyrimą. Tu, Ricoli, toliau ieškok savojo 
Žmogaus-leopardo, o mes ieškosime savo 
nusikaltėlio. Kadangi tarp mūsų atvejų 
nematau jokio ryšio. 

Jis pasisuko į savo partnerį ir tarė: 
— Eime, Temai. 
— Milė Debruin atkeliavo didelį kelią net 


iš Keiptauno, — spyrėsi Džeinė. — Šiuo 
metu ji laukia su daktaru Zukeriu. Bent išk- 
lausykime jos. 

— Kodėl? 


— Ojeigu išties yra tik vienas žudikas? O 
jeigu jis keliauja per valstybes, per 
tarptautines sienas, prisidengdamas skirt- 
ingų asmenų tapatybėmis? 

— Palauk. Ar tai kokia nors nauja teor- 
ija? — Krouvas nusijuokė. — Apsišaukėlis, 
kuris žudo prisidengdamas kitų žmonių 
pavardėmis? 

— Henkas Andrisenas, mūsų kontaktinis 
asmuo Interpole, pirmas iškėlė tokią ver- 
siją. Mat Džonis Posthumas neturėjo 
baudžiamojo teistumo, jokios smurtinės 
praeities. Galėjo pasigirti puikiausio safario 
vedlio reputacija, buvo gerbiamas kolegų. 
Kas, jeigu žmogus, lydėjęs tuos septynis 
turistus į savaną, buvo ne Džonis? Nė vien- 
as iš turistų anksčiau jo nepažinojo. Afriki- 
etis pėdsekys anksčiau kartu su juo niekada 
nebuvo dirbęs. Tikrojo Džonio vietą būtų 
galėjęs užimti kitas žmogus. 

— Apsišaukėlis? O kurgi tikrasis Džonis? 

— Turėtų būti miręs. 

Prie stalo stojo tyla — visi trys jos koleg- 
os svarstė šią naują ga-limybę. 

— Sakyčiau, tai tave sugrąžina į pradžią, 
— nusišiepė Krouvas.— Ieškoti žudiko be 
pavardės, be asmens tapatybės. Sėkmės. 

— Galbūt pavardės mes ir neturime, — 
pripažino Džeinė, — bet vis dėlto turime 
veidą. Ir turime asmenį, jį mačiusį. 

— "Tavo liudininkė atpažino Džonį 
Posthumą. 

— Remdamasi vienintele paso foto- 
grafija. Mes visi žinome, kad fotografijos 
gali meluoti. 

— Taip pat ir liudininkai. 

— Milė ne melagė, — atšovė Džeinė. — Ji 
perėjo pragarą ir nenorėjo čia atvykti. Bet 
šiuo metu sėdi už durų su daktaru Zukeriu. 
Mažų mažiausia jūs galite ją nors 
išklausyti. 

— Gerai, — atsiduso Krouvas, atsilošda- 
mas į kėdės atkaltę. — Kol kas žaisiu pagal 
jus. Galiu ir išklausyti, ką ji turi pasakyti. 

Džeinė nuėjo prie vidaus telefono. 

— Daktare Zukeri, gal atvestumėte Milę? 

Po kelių akimirkų Zukeris įlydėjo Milę į 
pasitarimų kambarį. Moteris vilkėjo 

vilnoniu kostiumėliu su sijonu ir išeigine 
palaidinuke, bet apranga buvo numeriu per 
didelė, lyg ji pastaruoju metu būtų netekusi 
svorio — atrodė it mergaitė, maskaradui 
persirengusi motinos rūbais. Romiai at- 
sisėdo ant daktaro Zukerio pristumtos 
kėdės, bet akis laikė įbedusi į stalą, lyg 
nedrįstų pažvelgti į ją apžiūrinėjančius 
detektyvus. 

— Čia mano kolegos iš Žmogžudysčių 
skyriaus, — pristatė Džeinė. — Detektyvai 
Krouvas, Temas ir Frostas. Jie yra skaitę 
bylą ir žino, kas jums nutiko Deltoje. Bet 
nori išgirsti daugiau. 

Milė susiraukusi pažvelgė į ją. 

— Daugiau? 

— Apie Džonį. Žmogų, kurį pažinojote 
kaip Džonį. 

— Papasakokite, ką jūs man neseniai 
kalbėjote apie Džonį, — pasiūlė daktaras 
Zukeris. — Prisimenate, jums pasakiau, kad 

kiekvienas žudikas turi savo metodą, savą 
braižą? Šie detektyvai nori žinoti, kuo 
Džonis ypatingas. Kaip jis veikia, kaip 
mąsto. Jūsų pasakojime gali būti kokia 
nors svarbi detalė, kuri padėtų jį sučiupti. 

Minutėlę Milė mąstė apie tai. 

— Mes juo pasitikėjome, — tyliai 
prašneko. — Čia ir buvo esmė. Mes — ir aš 
— manėme, kad jis mumis pasirūpins. 
Deltoje yra dešimtys įvairių būdų numirti. 
Kaskart, kai išlipi iš džipo, kai išlendi iš 
palapinės, kas nors tavęs tyko. Tokioje vi- 
etoje vienintelis asmuo, kuriuo turi pas- 
itikėti, yra vedlys po savaną. Žmogus su 
patirtimi, su šautuvu. Mes neturėjome pag- 
rindo juo netikėti. Prieš užsisakydamas 
kelionę, Ričardas atliko šiokią tokią 
paiešką. Sakė, kad Džonis turi aštuonio- 
likos metų patirtį, jog yra kitų keliautojų 
atsiliepimų. Žmonių iš viso pasaulio. 

— Jis sužinojo iš interneto? — kilstelėjęs 
antakius paklausė Krouvas. 

— Taip, — pripažino Milė nurausdama. 
— Kai atvykome į Deltą, viskas atrodė 
nuostabiai puiku. Jis mus pasitiko lauko 
aerodrome. Palapinės buvo paprastos, bet 
patogios. Ir Delta buvo graži. Tikrai lauk- 
inė, net sunku patikėti, kad tokia gamta dar 
eg-zistuoja. 

Ji trumpam nutilo, nesutelkusi žvilgs- 
nio, paskendusi tos vietos prisiminimuose, 
paskui atsikvėpė. 

— Pirmas dvi naktis viskas ėjosi kaip ir 
žadėta. Stovyklavimas, valgis, važiuoda- 
vome pasižiūrėti žvėrių. Paskui... viskas 
pasikeitė. 

— Po to, kai žuvo jūsų pėdsekys, — pa- 
sakė Džeinė. 

Milė linktelėjo. 

— Išaušus radome Klarenso kūną. 
Tikriau... jo dalis. Pasimaitino hienos, ir 

tiek mažai jo buvo likę, kad visai nenu- 
manėme, kas įvyko. Tuo metu jau buvome 
gilokai savanoje, per toli, kad būtų galima 
susisiekti radiju. Šiaip ar taip, radijas ne- 
veikė. Taip pat sugedo ir sunkvežimis, — ji 
nurijo seiles. — Mes įstrigome. 

Kambarys nuščiuvo. Net Krouvas susil- 
aikė nuo sau įprastų arogantiškų replikų. 
Augantis Milės pasakojimo siaubas pagavo 
visus. 

— Aš norėjau tikėti, kad tai tik atsitikt- 
inai sutapusios nesėkmės. Klarenso žūtis. 
Neužsivedantis sunkvežimis. Ričardas 
žiūrėjo kaip į puikų nuotykį, kurį galės 
aprašyti savo knygoje. Jo herojus Džek- 
manas Tripas, įstrigęs laukiniuose tyruose, 
išlieka gyvas nepaisant grėsmingų aplinky- 
bių. Neabejojome, kad galiausiai būsime iš- 
gelbėti. Mūsų ieškoti atskris lėktuvas. Taigi 
nusprendėme kuo geriau pasinaudoti situa- 
cija ir mėgautis patirtimi savanoje, — ji vėl 

nurijo seiles. — Paskui žuvo ponas Mat- 
sunaga, ir tai jau nebebuvo nuotykis. Tai 
virto košmaru. 

— Įtarėte Džonį? — paklausė Frostas. 

— Dar ne. Bent aš neįtariau. Isajo kūną 
suradome medyje — kaip tipišką leopardo 
grobį. Atrodė kaip dar vienas nelaimingas 
atsitikimas, dar vienas nesėkmės atvejis. 
Bet kiti jau šnabždėjosi apie Džonį. Klaus- 
inėjo savęs, ar čia nėra jo kaltės. Juk buvo 
pažadėjęs mus apsaugoti, o du žmonės jau 
nebegyvi, — Milė nudelbė akis į stalą. — 
Turėjau į jų nuomonę įsiklausyti. Turėjau 
jiems padėti Džonį sutvarkyti, bet negalė- 
jau tuo patikėti. Nenorėjau tuo patikėti, 
nes... — ji užsikirto. 

— Kodėl? — švelniai paklausė daktaras 
Zukeris. 

Milė sumirksėjo, nuvydama ašaras. 

— Nes buvau jį šiek tiek įsimylėjusi, — 
sukuždėjo. 

Įsimylėjusi žmogų, bandžiusį ją 
nužudyti. Džeinė apžvelgė nustebusius 
kolegų veidus, bet Milės prisipažinime 
nematė nieko šokiruojančio. Kiek kitų 
moterų buvo nužudytos savo vyrų, 
draugužių, žmonių, kuriuos jos dievino? 
Įsimylėjusi moteris — prasta charakterio 
ekspertė. Nieko stebėtina, kad Milė taip 
giliai paveikta: buvo apgauta ne tik Džonio, 
bet ir savo pačios širdies. 

— Anksčiau niekada niekam to nepri- 
sipažinau. Net sau pačiai, — pasakė Milė. — 
Bet ten toli laukinėje gamtoje — viskas ki- 
taip. Gražu ir keista. Nakties garsai, kvapai. 
Kasryt atsibundi šiek tiek išsigandusi. Įs- 
itempusi, — ji pažvelgė į daktarą Zukerį. — 
Tas pasaulis buvo Džonio. Ir jis man padėjo 
jaustis saugiai. 

Veiksmingiausias afrodiziakas. Pavojaus 
akivaizdoje nėra nieko labiau geidžiamo už 
globėją, pagalvojo Džeinė. Štai kodėl 

moterys įsimyli farus ir asmens sargybin- 
ius, kodėl dainininkės burkuoja apie tokį, 
kuris mane apsaugos. Afrikos savanose 
geidžiamiausias yra žmogus, galintis iš- 
saugoti tau gyvybę. 

— Kiti kalbėjo, kad reikia jėga įveikti 
Džonį ir užvaldyti jo ginklą. Aš nesutikau, 
laikiau juos paranojiškais. O Ričardas visus 
kurstė, mėgindamas vaidinti herojų, nes 
pavydėjo  Džoniui. Štai taip, buvome 
apsupti galinčių mus suėsti žvėrių, bet tik- 
roji kova vyko mūsų stovyklos viduje. 
Džonis ir aš — prieš visus kitus. Jie liovėsi 
manimi pasitikėti, slėpė nuo manęs savo 
planus. Maniau, mes paprasčiausiai visa tai 
ištversime, kol būsime išgelbėti, o paskui 
jie pamatys, kokie buvo juokingi. Maniau, 
mums tik reikia nusiraminti ir išlaukti. Ir 
paskui... — ji nurijo seiles. — Jis pabandė 
nužudyti Eliotą. 

— Į jo palapinę įleido gyvatę, — pasakė 
Džeinė. 

Milė linktelėjo. 

— Kaip tik tada supratau, kad privalau 
rinktis. Net tuomet ne visai galėjau 
patikėti, jog tai Džonio darbas. Nenorėjau 
tuo tikėti. 

— Mat jus privertė juo pasitikėti, — 
pridūrė Zukeris. 

Milė pasišluostė akis, ir jos balsas 
palūžo. 

— Štai kaip jis daro. Priverčia juo pas- 
itikėti. Pasirenka vieną žmogų, kuris nori 
juo tikėti. Galbūt pasidairo kokios nors 
neturinčios pasisekimo, visiškai eilinės 
moters, kuri mokyklos šokių vakarėliuose 
ramstydavo sienas. Arba moters, kurią ket- 
ina pamesti draugužis. O, jis tokią per- 
pranta. Šypsosi jai, ir pirmą kartą savo 
gyvenime vargšelė išties jaučiasi gyva, — ji 

vėl pasišluostė akis. — Aš buvau silpniausia 
gazelė bandoje. Jis tai žinojo. 


— Kažin ar silpniausia, — švelniai 
paprieštaravo Temas. — Jūs vienintelė iš- 
likote gyva. 


— Ir galite jį atpažinti, — pridūrė Džeinė. 
— Kad ir kokia tikroji jo pavardė. Mes tur- 
ime jo apibūdinimą. Žinome, kad jis apie 
šešių pėdų ir dviejų ar trijų colių ūgio, 
tvirto sudėjimo. Plaukai šviesūs, akys 
mėlynos. Galbūt ir pakeitė plaukų spalvą, 
bet ūgio nenuslėpsi. 

— Arba akių, — papildė Milė. — 
Žvilgsnio. 

— Papasakokite smulkiau. 

— Tartum žiūrėtų tiesiai į sielą. Skaitytų 
tavo svajones, tavo baimes. Lyg tiksliai 
matytų, kas tu tokia. 

Džeinė prisiminė kito vyro akis, į kurias 
kadaise žvelgė, ruošdamasi mirti, ir jai 
pašiurpo rankų oda. Mes abi jutome žudiko 

žvilgsnį, pagalvojo ji. Bet aš perpratau jį, 
kai pamačiau, o ji — ne. Ir dabar jos gėdą 
išduoda nusmukę pečiai, nulenkta galva. 

Suskambo Džeinės mobilusis, šaižiai ir 
priversdamas krūptelėti. Ji atsistojo ir pal- 
iko kambarį. 

Skambino kriminalistė Eirina Volčko. 

— Prisimenate tuos gyvūno plaukus, 
rastus ant mėlynojo Džodės Andervud 
chalato? 

— Katės plaukus, — atsakė Džeinė. 

— Aha, du iš jų tikrai naminės katės. Bet 
buvo dar trečias, kurio man nepavyko iden- 
tifikuoti. Jį nusiunčiau į laukinės gyvūnijos 
laboratoriją Oregone. Ką tik gavome at- 
sakymą dėl keratino. 

— Snieginio leopardo? 

— Ne, deja ne. Jis iš Panthera tigris 
tigris rūšies. 

— Skamba kaip tigro. 

— Jei konkrečiau — bengalinio tigro. O 
tai man visiškai netikėta. Galėtumėte 
paaiškinti, kaip ant aukos chalato pateko 
tigro plaukas? 

Džeinė jau turėjo atsakymą. 

— Leono Goto namas buvo gyvūnų 
iškamšų Nojaus arka. Regis, prisimenu tig- 
ro galvą pas jį ant sienos, bet nė neįsivaiz- 
davau, kad ji — bengalinio tigro. 

— Galite man gauti kelias sruogeles iš 
tos galvos iškamšos? Jeigu tie plaukeliai at- 
itiks šio tigro plauką, galėsime pasakyti, 
kad buvo pernešti iš Leono Goto namo ant 
Džodės Andervud chalato. 

— Dvi aukos. To paties žudiko. 

— Tikrai pradeda šitaip atrodyti. 

Jis yra čia, kažkur šiame mieste. Mes važi- 
uojame automobiliu popietės transporto 
sraute, ir aš žiūriu pro langą, stebiu pro šalį 
šaligatviu kėblinančius pėsčiuosius nulenk- 
tomis galvomis prieš vėją, siaučiantį tarp 
pastatų. Taip ilgai gyvenau ūkyje, kad 
pamiršau, ką reiškia būti didmiestyje. 
Nemėgstu Bostono. Man nepatinka, kaip 
čia šalta ir pilka, o aukšti pastatai užstoja 
bent lopinėlį dangaus ir įspraudžia mane į 
amžiną šešėlį. Nepatinka žmonių šiurkštu- 
mas, jie tokie tiesmukiški ir netašyti. 
Vairuoja detektyvė Ricoli ir atrodo išs- 
iblaškiusi, visai nesistengia palaikyti pokal- 
bio, tad mes sėdime tylėdamos. Lauke — 

blerbiančių automobilių signalų ir kažkur 
toli kaukiančių sirenų  kakofonija, ir 
žmonės — tiek daug žmonių. Kaip ir savan- 
oje, čia irgi laukinės platybės, kur vienas 
neteisingas judesys — neatsargiai nužengsi 
nuo šaligatvio krašto, persimesi žodžiais su 
piktu žmogumi — gali būti lemtingas. 

Kurgi šiame milžiniškame didmiesčio 
labirinte slepiasi Džonis? 

Visur, kur tik pasižiūriu, man vaidenasi 
jis. Vos tik trumpai pamatau virš kitų 
iškilusią šviesią galvą bei plačius pečius, ir 
man permuša širdį. Paskui žmogus pas- 
isuka, ir sumoju, kad tai ne jis. Nei koks 
kitas pagavęs mano akį aukštas šviesiaplau- 
kis. Džonis vienu metu visur ir niekur. 

Kai sustojame priešais kitą raudoną 
šviesą, suspausti tarp automobilių pri- 
grūstų dviejų eismo juostų, detektyvė Ricoli 
pažvelgia į mane. 

— Man reikia trumpam stabtelėti, o 
paskui nuvešiu jus pas Morą. Gerai? 

— Puiku. Kur važiuojame? 

— Prie vieno namo. Į nusikaltimo vietą, 
kur buvo nužudytas Gotas. 

Tai pasako labai kasdieniškai, betgi iš to 
ir gyvena. Vyksta į vietas, kur surandami 
kūnai. Ji kaip Klarensas, mūusiškis pėdsekys 
Deltoje, kuris nuolat ieškojo žvėrių ženklų. 
Detektyvės Ricoli medžiojami žvėrys yra 
tie, kurie žudo. 

Pagaliau ištrūkstame iš intensyvaus did- 
miesčio transporto eismo ir įvažiuojame į 
ramesnį vienos šeimos namų rajoną. Čia 
yra medžių, nors lapkritį nuo jų nuplėšti 
visi lapai, besiritantys gatvėmis it rudi kon- 
feti. Sustojame prie namo užtrauktomis na- 
ktinėmis užuolaidomis, o medyje plazdena 
vienišas policijos juostelės skivytas — vien- 
intelis šviesus akcentas  rudeninėje 
rūškanoje. 

— Užtruksiu vos kelias minutes, — sako 
Ricoli. — Galite palaukti automobilyje. 

Apsidairau po tuščią gatvę ir vieno fas- 
ado lange pastebiu siluetą — kažkas stovi ir 
mus stebi. Žinoma, žmonės turėtų stebėti. 
Žudikas apsilankė jų kaimynystėje, ir jie 
nerimauja, kad jis vėl pasirodys. 

— Einu kartu su jumis, — sakau. — Nen- 
oriu čia pasilikti viena. 

Sekdama įkandin jos į priekinį priebutį 
nervinuosi, ką pamatysiu viduje. Niekada 
nesu buvusi name, kur kažkas buvo 
nužudytas, ir įsivaizduoju = krauju 
aptaškytas sienas, ant grindų kreida 
nupieštą figūrą. Bet kai įžengiame vidun, 
nepamatau jokio kraujo nei smurto ženklų 
— nebent jiems priskirsi kraupią gyvūnų 
galvų ekspoziciją. Ant sienų jų kabo 
dešimtys, o akys kaip gyvos, tartum spokso 
į mane. Kaltinanti aukų galerija. Bloškia 

aitrus chlorkalkių kvapas, ir mano akys ap- 
siašaroja, šnerves peršti. 

Pastebėjusi mano miną, ji sako: 
— Valytojai tikriausiai visą namą iššlak- 
stė „Clorox“ skysčiu. Bet tai kur kas geriau 


už ankstesnį kvapą. 
— Ar tai atsitiko... buvo šitame 
kambaryje? 


— Ne, garaže. Man nereikia ten nueiti. 

— Oką gi mes čia veikiame? 

— Medžiojame tigrą. 

Detektyvė Ricoli apžvelgė trofėjų galvas 
ant sienų ir tarė: 

— Ir štai jis. Žinojau, kad tokį čia 
mačiau. 

Kai ji prisitraukia kėdę, kad pasiektų 
tigrą, įsivaizduoju šių žvėrių sielas, tarp 
savęs murmančias, sprendžiančias apie 
mus. Afrikos liūtas kaip gyvas, kone bijau 
prie jo prisiartinti, bet traukia mane it mag- 
netas. Pagalvoju apie tikrus liūtus, matytus 

Deltoje, po gelsvai rusvais jų kailiais ribuli- 
uojančius raumenis. Pagalvoju apie Džonį, 
auksaplaukį ir tokį pat stiprų, ir įsivaizduo- 
ju jo galvą, spoksančią žemyn į mane. Pa- 
vojingiausio padaro ant šios sienos. 

— Džonis sakė, kad veikiau užmuštų 
žmogų, nei kada nors nušautų didžiąją 
katę. 

Pešdama iš pakabintos tigro galvos 
plaukus, Ricoli stabteli ir pažvelgia į mane. 

— Jeigu taip, tai šitas namas tikrai jį 
supykdytų. Šios katės nugalabytos dėl 
sporto. Paskui Leonas Gotas girdavosi apie 
tai žurnale. 

Ji parodo į kabančių ant priešingos si- 
enos fotografijų galeriją: 

— Tai Elioto tėtukas. 

Nuotraukose matau tą patį pusamžį 
vyriškį, su šautuvu pozuojantį prie įvairių 
trofėjų. Ten taip pat yra įrėmintas žurnalo 

straipsnis: „Trofėjų meistras: interviu su 
Bostono taksidermijos specialistu“. 

— Aš visai nenumaniau, kad Elioto tėvas 
buvo medžiotojas. 

— Eliotas jums nepapasakojo? 

— Nė žodžio. Jis apie savo tėvą išvis 
nekalbėdavo. 

— Turbūt todėl, kad jo gėdijosi. Eliotas 
su savo tėčiu jau daug metų nesutarė. Leo- 
nas mėgo pyškinti į gyvūnus. O Eliotas 
troško gelbėti delfinus, vilkus ir lauko 
peles. 

— Na, aš žinau, kad jis mėgo paukščius. 
Safaryje juos nuolat mums rodydavo, 
bandydavo atpažinti. 

Pažvelgiu į Leono Goto fotografijas su jo 
nukautais žvėrimis ir palinguoju galva: 

— Vargšelis Eliotas. Jis buvo visų bokso 
kriaušė. 

— Kaip suprasti? 

— Ričardas visąlaik jį nusodindavo, 
padarydavo pašaipų taikiniu. Vyrai su savo 
testosteronu, visada besistengiantys pran- 
okti vienas kitą. Ričardas turėjo būti karali- 
us, o Eliotas — jam lenktis. Visa esmė — 
padaryti įspūdį blondinėms. 

— Dviem merginoms iš Pietų Afrikos? 

— Silvijai ir Vivianai. Eliotas jas buvo 
įsižiūrėjęs, o Ričardas niekada nepraleis- 
davo progos parodyti, koks jis labiau buvo 
vyras. 

— Iš balso atrodo, kad jūs vis dar jauči- 
ate dėl to kartėlį, Mile, — tyliai pastebi ji. 

Keista, kad išties jaučiu kartėlį. Kad net 
ir po šešerių metų vis dar skaudu prisiminti 
tas naktis prie stovyklos laužo, Ričardo 
dėmesį, skiriamą vien toms merginoms. 

— Kur buvo Džonis per visą tą kovą dėl 
vyriško dominavimo? — klausia ji. 

— Keista, bet jam tartum visai nerūpėjo. 
Tik stovėdavo nuošaly ir stebėdavo dramą. 

Visi mūsų smulkūs susirėmimai ir pavydas 
sakytum jam nebuvo svarbūs. 

— Galbūt jam labiau rūpėjo kiti dalykai. 
Pavyzdžiui, ką jums buvo suplanavęs. 

Ar jis mąstė apie tuos planus, kai sėdė- 
davo šalia manęs prie laužo? Ar vaizdavosi 
būsimus pojūčius, kai pralies mano kraują, 
stebės man iš akių senkant gyvybę? Staiga 
pajutusi šaltį, apsikabinu rankomis ir žiūriu 
į Leono Goto ir jo nugalabytų žvėrių 
fotografijas. 

Ricoli atėjusi atsistoja šalia manęs. 

— Kaip girdėjau, jis buvo šiknius, — sako 
ji, žvelgdama į Goto nuotrauką. — Bet ir 
šikniai nusipelno teisingumo. 

— Nenuostabu, kad Eliotas niekada apie 
jį neužsimindavo. 

— Ar kada nors kalbėjo apie savo 
draugužę? 

Pažvelgiu į ją. 

— Apie draugužę? 

— Džodę Andervud. Ji ir Eliotas buvo 
kartu dvejus metus. 

Tai man netikėta. 

— Jis buvo taip apspangęs dėl blondinių, 
kad nė neužsimindavo apie kokią nors kitą 
merginą. Jūs su ja susipažinote? Kokia ji? 

Ricoli atsako ne iškart. Kažkas jai kelia 
nerimą, kažkas, dėl ko dvejoja atsakyti. 

— Džodė Andervud mirusi. Ją nužudė tą 
pačią naktį kaip ir Leoną Gotą. 

Išverčiu į ją akis. 

— Jūs man nepapasakojote. Kodėl? 

— Tyrimas dar vyksta, todėl kai kurių 
dalykų negaliu jums sakyti, Mile. 

— Atsigabenote mane tokį kelią, bet vis 
tiek nuo manęs slepiate. Svarbius dalykus. 
Turėjote man apie tai papasakoti. 

— Mes nežinome, ar jų mirtys susijusios. 
Džodės nužudymas labiau panašus į 
apiplėšimą ir jo būdas visiškai kitoks nei 
Leono. Štai kodėl atvažiavau paimti plaukų 

pavyzdžių. Mes ieškome daiktinės sąsajos 
tarp tų antpuolių. 

— Argi neaišku? Tai Eliotas. 

Suvokimas smogia man taip stipriai, kad 
mirksnį prarandu amą, nepajėgiu net 
kvėpuoti. Sukuždu: 

— Sąsaja esu aš. 

— Ką turite galvoje? 

— Kodėl susisiekėte su manimi? Kodėl 
manėte, kad galiu jums pagelbėti? 

— Kadangi mes sekėme sąsajomis. Jos 
mus nuvedė prie žmogžudysčių Botsvanoje. 
Ir jūsų. 

— Būtent. Tos sąsajos jus atvedė prie 
manes. Šešerius metus slėpiausi Tauvz 
Riveryje, gyvenau kitokia pavarde. Laiki- 
ausi toli nuo Londono, nes bijojau, kad 
Džonis mane suras. Jūs manote jį esant Bo- 
stone. O dabar ir aš čia, — smarkiai gurk- 
teliu seiles. — Kaip tik ten, kur esu jam 
reikalinga. 

Matau jos akyse išgąstį. Ji tyliai taria: 

— Einam. Nuvešiu jus pas Morą. 

Kai išeiname iš namo, jaučiuosi 
pažeidžiama kaip gazelė atviroje pievoje. 
Visur man vaidenasi akys, stebinčios mane 
iš namų, iš pravažiuojančių automobilių. 
Klausiu savęs, kiek žmonių žino, kad esu 
Bostone. Prisimenu sausakimšą oro uostą, 
kur vakar nutūpėme, ir mąstau apie visus 
mane mačiusius Bostono policijos departa- 
mento vestibiulyje ar kavinėje, arba lauki- 
ančią lifto. Jeigu Džonis ten buvo, ar būčiau 
turėjusi jį pastebėti? 

Arba esu kaip gazelė, nematanti liūto iki 
pat jo šuolio akimirkos? 

— Jos mintyse jis išaugo į mitologinių 
matmenų monstrą, — pasakė Mora. — 
Šešerius metus buvo jo apsėsta. Visai 
natūralu, kad įsivaizduoja šią medžioklę 
nutaikytą vien į ją. 

Iš svetainės Džeinė girdėjo svečių vonios 
kambaryje šniokščiant dušą. Kol Milės neg- 
ali pasiekti jų balsai, tai paskutinė proga 
pasikalbėti apie ją vienoms dviem, ir Mora 
nedelsė išsakyti savo nuomonės. 

— Džeine, pagalvok, kaip absurdiškai ji 
įsivaizduoja. Mano, kad antžmogis Džonis 
nužudė Elioto tėvą, nužudė Elioto draugužę 
ir turėjo stebuklingą aiškiaregystę prieš 
penkerius metus pakišti sidabrinį žiebtuvėlį 

kaip įkaltį? Vien tam, kad ją išviliotų iš 
slėptuvės? — Mora papurtė galvą. — Net ir 
šachmatų meistrui per daug sudėtinga. 

— Betgi galimas daiktas, kad ir yra nusi- 
taikyta į ją. 

— Kur tavo įrodymai, kad Džodę Ander- 
vud ir Leoną Gotą nužudė tas pats 
nusikaltėlis? Anas buvo pakabintas ir išdar- 
inėtas. O ji — greitai pasmaugta per žaib- 
išką antpuolį. Nebent yra DNR atitikmuo 
su tais katės plaukais... 

— Tigro plaukas gana įtikinamas. 

— Koks tigro plaukas? 

— Prieš pat mums išeinant, man 
paskambino iš teismo medicinos laborator- 
ijos. Prisimeni tą neidentifikuotą trečią 
plauką nuo mėlynojo Džodės vonios chal- 
ato? Jis — bengalinio tigro. 

Džeinė išsitraukė iš kišenės plastikinį 
įkalčių maišelį ir kalbėjo toliau: 

— Pasirodo, pas Leoną Gotą ant sienos 
yra tigro galvos iškamša. Kokia tikimybė, 
kad siautėja du žudikai, abu turėję kontaktą 
su tigru? 

Mora susiraukusi pažvelgė į įkalčių 
maišelį su plaukais. 

— Ką gi, tai tikrai įtikina. Už zoologijos 
sodo ribų daug jų nerasi... — Ji nutilo ir 
pažvelgė į Džeinę. — Zoologijos sodas turi 
bengalinį tigrą. Kas, jeigu tas plaukas gyvo 
žvėries? 

Zoologijos sodas. 

Džeinė staiga prisiminė. Leopardo nar- 
vas. Debra Lopes, sumaitota ir kruvina jai 
prie kojų. Ir veterinaras, daktaras Oberli- 
nas, pritūpęs prie Debros kūno spaudinėja 
jos krūtinę, desperatiškai stengdamasis 
gaivinti širdį. Aukštas blondinas mėly- 
nomis akimis. Visai kaip  Džonis 
Posthumas. 

Džeinė išsitraukė mobilųjį telefoną. 

Po pusvalandžio daktaras Alenas Rodsas 
atskambino. 

— Nežinau, kam jums prireikė, bet man 
pavyko surasti Grego Oberlino fotografiją. 
Nėra labai geros kokybės. Padaryta prieš 
kelias savaites mūsiškiame lėšų rinkliavos 
renginyje. Šiaip ar taip, kas per reikalas? 

— Jūs apie tai neužsiminėte daktarui 
Oberlinui, tiesa? 

— Jūs paprašėte manęs nesakyti. Jei 
atvirai, jaučiuosi nepatogiai, veikdamas 
jam už nugaros. Ar tai koks nors policinis 
reikalas? 

— Negaliu atskleisti detalių, daktare 
Rodsai. Būtina išlaikyti konfidencialumą. 
Ar galite tą fotografiją atsiųsti elektroniniu 
paštu? 

— Tuojau pat? 

— Taip, tuojau pat. 

Džeinė šūktelėjo: 

— Mora, man reikia pasinaudoti tavo 
kompiuteriu. Daktaras man siunčia 
fotografiją. 

— Jis mano kabinete. 

Kai Džeinė atsisėdo prie Moros kompi- 
uterio ir įsijungė savo elektroninį paštą, fo- 
tografija jau buvo jos gautųjų laiškų 
dėžutėje. Rodsas pasakė, kad ji daryta zo- 
ologijos sodo lėšų rinkliavos renginyje, taigi 
pobūvio dalyviai buvo pasirišę juodus kak- 
laraiščius. Ji pamatė pustuzinį šypsančių 
svečių, su vyno taurėmis rankose pozuo- 
jančių pokylio salėje. Daktaras Oberlinas 
stovėjo kadro pakraštyje, iš dalies nus- 
isukęs, siekiantis pasiimti nuo padėklo 
sumuštinuko. 

— Gerai, aš dabar žiūriu į ją, — telefonu 
pasakė ji daktarui Rodsui. — ... bet nuo- 
trauka ne per geriausia. Gal turite kokių 
kitų? 

— Reiks paieškoti. O gal man tiesiog jo 
paprašyti? 

— Ne. Jo neprašykite. 

— Gal vis dėlto pasakytumėte, koks 
reikalas? Juk kuo nors neįtariate Grego, a? 
Mat jis visiškai, koks tik gali būti, padorus 
žmogus. 

— Jums žinoma, ar jis kada nors buvo 
Afrikoje? 

— Su kuo tai susiję? 

— Ar žinote, kad jis lankėsi Afrikoje? 

— Esu tikras, kad taip. Jo motina kilusi 
iš Johanesburgo. Klausykite, jums reikia 
paklausti paties Grego. Šitai mane verčia 
jaustis nepatogiai. 

Džeinė išgirdo žingsnius ir apsisukusi 
pamatė už savęs Milę. 

— Kaip jūs manote? — paklausė jos 
Džeinė. — Tai jis? 

Milė neatsakė. Stovėjo įsmeigusi akis į 
fotografiją, rankomis gniauždama Džeinės 

kėdės atkaltę. Tyla tęsėsi taip ilgai, kad 
kompiuterio ekranas užtemo ir Džeinei 
teko jį pažadinti. 

— Tai Džonis? — vėl paklausė Džeinė. 

— Galėtų... galėtų būti, — sukuždėjo 
Milė. — Nesu tikra. 

— Rodsai, — į telefoną pasakė Džeinė, — 
man reikia geresnės fotografijos. 

Išgirdo jį atsidūstant. 

— Paklausiu daktaro Mikovico. Arba gal- 
būt jo sekretorė turi ką nors viešųjų ryšių 
skyriuje. 

— Ne, per daug žmonių bus įtraukta. 

— Klausykite, nežinau, kaip kitaip 
galima gauti. Nebent panorėtumėte čia 
atvykti su nuosava vaizdo kamera. 

Džeinė pažvelgė į Milę: ji tebebuvo 
įbedusi akis į daktaro Gregorio Oberlino 
atvaizdą ekrane. 

— Taip ir padarysiu, — pasakė ji. 

Ji pažada, kad būsiu saugi. Sako, kad man 
nė nereikės tiesiogiai su juo susidurti, nes 
viskas bus nufilmuota vaizdo kamera ir ter- 
itorijoje sukiosis daug policijos pareigūnų. 
Aš sėdžiu su detektyvu Frostu zoologijos 
sodo parkavimo aikštelėje ir iš jo auto- 
mobilio stebiu pro įėjimą plūstančias šei- 
mas su vaikais. Visi atrodo laimingi ir su- 
jaudinti dienos zoologijos sode. Šeštadi- 
enis, pagaliau šviečia saulė, ir viskas atrodo 
kitaip — švaru, šviesu ir gaivu. Ir aš pati 
jaučiuosi kitaip. Taip, nervinuosi ir esu 
išsigandusi, bet pirmą sykį per šešerius 
metus mąstau, kad ir mano gyvenime 

pakils saulė, kad visi šešėliai netrukus 
išsisklaidys. 

Detektyvas Frostas atsiliepia mobiliuoju. 

— Aha, mes tebesame parkavimo 
aikštelėje. Tuoj ją atvesiu. 

Jis pažvelgia į mane. 

Ricoli apklausia daktarą Oberliną 
gyvūnų priežiūros sektoriuje, pietiniame 
zoologijos sodo gale, ir mes nė iš tolo ten 
nesiartinsime. Jums nereikia dėl nieko 
jaudintis. 

Jis atidaro dureles ir pakviečia: 

— Eime, Mile. 

Patraukiame įėjimo link, ir jis žengia 
greta manęs. Niekas iš bilietų kontrolierių 
nė nenujaučia, kad vyksta policijos opera- 
cija, ir mes įeiname kaip ir visi kiti lankyto- 
jai — pateikę bilietus ir prasistūmę pro 
sukamuosius vartukus. Pirma ekspozicija, 
kurią pamatau — tai flamingų lagūna, ir aš 
pagalvoju apie savo dukterį Violetą, 

mačiusią tūkstančių flamingų reginį lauk- 
inėje gamtoje. Man gaila tų didmiesčio 
vaikų, kurie ateity flamingus įsivaizduos 
kaip tuziną apatiškų paukščių betoniniame 
baseine. Negaunu progos žvilgtelėti į koki- 
us nors kitus gyvūnus, nes detektyvas Fros- 
tas veda taku tiesiai į administracijos 
korpusą. 

Mes laukiame konferencijų salėje su ilgu 
stalu, dešimtimis patogių kėdžių ir inform- 
acijos priemonių vežimėliu su vaizdo 
demonstravimo įranga. Ant sienų kabo įrė- 
minti garbės raštai ir diplomai Safolko zo- 
ologijos sodui ir jo personalui. 
ĮVERTINIMAS UŽ ĮVAIROVĘ. ĮVERTINIMAS 
UŽ RINKODARĄ. MARLINO PERKINSO 
PREMIJA. UŽ GERIAUSIĄ EKSPOZICIJĄ 
ŠIAURĖS RYTUOSE. Tai jų gyrimosi salė — 
parodyti lankytojams, kokia pasižymėjusi ši 
institucija. 

Priešingoje sienoje matau įvairių per- 
sonalo narių curriculae vitae, ir mano akys 
tiesiai nukrypsta į daktaro Oberlino. 
Keturiasdešimt ketverių metų amžiaus. 
Gamtos mokslų bakalauras. Baigęs Ver- 
monto universitetą. Įgytas veterinarijos 
daktaro laipsnis Kornelio universitete. Bet 
fotografijos nėra. 

— Tai gali šiek tiek užtrukti, tad 
turėkime kantrybės, — sako detektyvas 
Frostas. 

— Aš laukiau šešerius metus, — atsakau. 
— Galiu palaukti ir truputėlį ilgiau. 

Šešių pėdų ir trijų colių ūgio mėlynakis 
blondinas, daktaras Gregoris Oberlinas, 
buvo stulbinamai panašus į Džonio 
Posthumo paso fotografiją. Tokiu pat kam- 
puotu žandikauliu ir tokia pat plačia kakta, 
dabar susiraukšlijusia iš suglumimo, kai jis 
pamatė Džeinę nuspaudžiant vaizdo 
kameros mygtuką ĮRAŠAS. 

— Jums tikrai būtina įrašinėti? — pak- 
lausė jis. 

— Noriu tiksliai užprotokoluoti. Be to, 
man nebereikia užsi-rašinėti, todėl galiu 
susitelkti į pokalbį. 

Nusišypsojusi Džeinė atsisėdo. 

Fone girdėjosi blaškantis triukšmas: 
gyvūnų garsai iš veterinarinių narvų čia pat 
už daktaro Oberlino kabineto sienos, bet su 
tuo teks susitaikyti. Ji norėjo, kad jis būtų 
įprastoje aplinkoje ir jaustųsi atsipalai- 
davęs. Pokalbis Bostono policijos departa- 
mente tikrai sužadintų jo budrumą. 

— Džiaugiuosi, kad tęsiate tyrimą dėl 
Debros mirties, — pasakė jis. — Tai nedavė 
man ramybės. Labai. 

— Kas konkrečiai? — paklausė Džeinė. 

— Tokio nelaimingo atsitikimo neturėjo 
įvykti. Mudu su Deb-ra drauge dirbome 
daug metų. Ji buvo rūpestinga ir žinojo, 
kaip elgtis prie didžiųjų kačių. Nesuprantu, 
kaip ji pamiršo tokį paprastą dalyką — užs- 
tumti leopardo naktinio narvo skląstį. 

— Anot daktaro Rodso, net prityrusiems 
zoologijos sodo  prižiūrėtojams taip 
pasitaikydavo. 

— Ką gi, tai tiesa. Ir labai geruose zoolo- 
gijos soduose veteranai prižiūrėtojai patir- 
davo nelaimingų atsitikimų. Bet Debra 
buvo iš tokių žmonių, kurie nepaliktų 
namų, nepatikrinę visų dujų degiklių ir 
neįsitikinę, kad visų langų skląstukai 
užstumti. 

— Tai kas gi, sakote, atsitiko? Kas nors 
kitas atidarė naktinį narvą? 

— Turbūt jūs šitaip galvojate, ar ne? Ko 
gero, kaip tik dėl to norėjote su manimi 
pasikalbėti. 

— Ar tądien galėjo būti kokia nors 
Debros nerūpestingumo priežastis? — pak- 
lausė Džeinė. — Kas galbūt ją blaškė? 

— Prieš kelis mėnesius mudu nut- 
raukėme santykius, bet atrodė, kad ji 
laikosi puikiai. Nežinau, kas ją galėjo 
kamuoti. 

— Jūs man sakėte, kad santykius nut- 
raukė ji. 

— Taip, aš noriu vaikų, o ji nenorėjo. Ši- 
uo klausimu niekaip nerasi kompromiso. 
Tarp mudviejų neliko nuoskaudų, aš ir to- 
liau ja rūpinausi. Štai kodėl man iš tikrųjų 
reikia žinoti, ar jūs ko nors nepraleidote 
pro akis. 

— Jeigu ji nepaliko vartukų neužsklęstų, 
tai kas, manote, šitaip padarė? 

— Kaip tik čia ir esmė, aš nežinau! Per- 
sonalo zona lankytojams nematoma, todėl 
teoriškai bet kas ten būtų galėjęs prisėlinti 
nepas-tebėtas. 

— Ji turėjo priešų? 

— Ne. 

— Naują draugą? 

Pauzė. 

— Nemanau. 

— Iš balso neatrodote toks tikras. 

— Tiesą sakant, pastaruoju metu mes 
kalbėdavomės nedaug, išskyrus darbo 
klausimus. Žinau, tądien, kai eutanazavau 

Kouvą, ji buvo prislėgta, bet kitaip pasielgti 
tikrai negalėjau. Mes stengėmės to lep- 
pardo gyvybę palaikyti kuo ilgiau. Pabaigo- 
je buvo žiauru leisti jam kentėti. 

— Taigi Debra buvo dėl kažko prislėgta. 

— Taip, ir pikta, kad iš Kouvo bus pada- 
ryta iškamša kažkokiam turtingam šikniui. 
Ypač kai sužinojo, kad tas šiknius — Džeris 
O'Brajenas. 

— Kaip suprantu, nesate jo gerbėjas. 

— Tas žmogus Afriką laiko savo asmen- 
ine skerdykla. Giriasi apie tai savo radijo 
laidoje. Taigi taip, Debra buvo pikta, toks 
pat ir aš. Iš dalies mūsų misija — saugoti 
laukinę gyvūniją. Kitą mėnesį man nu- 
matyta komandiruotė į Johanesburgą, kur 
vyks konferencija apie retų rūšių apsaugą. 
O čia mes padarėme sandėrį su velniu, ir 
viskas dėl pinigų. 

— Taigi jūs vykstate į Afriką, — pasakė ji. 
— Anksčiau ten buvote? 

— Taip, mano motina kilusi iš Johanes- 
burgo, ir mes ten turime giminių. 

— O kaip dėl Botsvanos? Aš mąsčiau joje 
apsilankyti. Kada nors ten buvote? 

— Taip. Būtinai turėtumėte ją pamatyti. 

— Kada ten buvote? 

— Nepamenu. Prieš septynerius, gal 
aštuonerius metus. Ten gražu, viena iš 
paskutinių laukinės gamtos vietų pasaulyje. 

Ji išjungė mygtuką ĮRAŠAS. 

— Dėkui. Manau, tai visa kol kas man 
reikalinga informacija. 

Jis susiraukė. 

— Tik tiek norėjote sužinoti? 

— Jeigu turėsiu kitų klausimų, 
susisieksiu. 

— Jūs toliau tęsite tyrimą, taip? — pak- 
lausė jis, kol Džeinė krovėsi vaizdo kamerą. 
— Nes man neramu, kad jis bus auto- 
matiškai nutrauktas kaip nelaimingas 
atsitikimas. 

— Šiuo metu, daktare Oberlinai, įvykį 

sunku kaip nors kitaip įvardyti. Visi man 

kartoja, kad didžiosios katės pavojingos. 

— Ką gi, duokite žinią, jeigu dar ko nors 
jums reikės. Viską padarysiu, kad jums 
padėčiau. 

Jau padėjai, pamanė ji, išsinešdama iš 
jo kabineto kamerą. Saulėtas šeštadienis 
sutraukė į zoologijos sodą minias lankytojų, 
ir Džeinei teko laviruoti judriu taku. Dabar 
viskas galėjo pradėti sparčiai rutuliotis. 
Sodo teritorijoje jau buvo keturi poli- 
cininkai civiliniais drabužiais, laukiantys 
jos skambučio dėl Oberlino arešto. Tech- 
nikų grupė įsiverš paimti jo kompiuterio ir 
elektroninių failų, o Mora rinko zoologijos 
sodo bengalinio tigro pavyzdžius ir ketino 
juos persiųsti į plaukų ir plaušų analizės 
laboratoriją. Spąstai buvo parengti, ir 
Džeinei tereikėjo, kad Milė patvirtintų as- 
mens tapatybę. 

Įžengusi į administracijos korpuso kon- 
ferencijų salę, kur jos laukė Frostas ir Milė, 
Džeinė pajuto visais nervais kibirkščiuojant 
elektrą. Kaip medžiotojas, pamatęs savo 
auką, ji jau uodė ore savo laimikio kraują. 

Prijungusi vaizdo kamerą prie monit- 
oriaus, pasisuko į Milę. Ta stovėjo įsitvėrusi 
vienos kėdės atkaltės tokiomis įsitempu- 
siomis rankomis, kad, atrodė, tuoj nutrūks 
sausgyslės. Džeinei tai buvo tik medžioklė, 
Milei — galbūt akimirka, kai baigsis jos 
košmarai, todėl stovėjo priešais monitorių 
it kalinys, laukiantis, kad nuosprendžio 
vykdymas būtų atidėtas. 

— Taigi pradedam, — tarė Džeinė ir nus- 
paudė mygtuką LEISTI. 

Sumirkčiojęs ekranas atgijo, ir jame 
pasirodė besiraukantis daktaras Oberlinas. 

Jums tikrai būtina įrašinėti? 

Noriu tiksliai užprotokoluoti. Be to, 
man nebereikia užsirašinėti, todėl galiu 
susitelkti į pokalbį. 

Vaizdajuostei slenkant, Džeinė nenul- 
eido akių nuo Milės. Vienintelis garsas 
salėje — įrašyti Džeinės klausimai ir Ober- 
lino atsakymai. Milė stovėjo sustingusi, 
rankomis tebegniauždama kėdę, lyg salėje 
ši būtų vienintelis tvirtas ramstis. Ji ne- 
judėjo, tartum nė nekvėpavo. 

— Mile? — paklausė Džeinė ir nuspaudė 
PAUZĖ, ekrane sustabdydama Gregorio 
Oberlino veidą. — Tai jis? Džonis? 

Milė pažvelgė į ją. 

— Ne, — sukuždėjo. 

— Betgi vakar matėte jo nuotrauką. Pa- 
sakėte, kad joje galbūt jis. 

— Suklydau. Tai ne jis. 

Milei sulinko kojos, ir ji susmuko ant 
kėdės. 

— Tai ne Džonis, — pakartojo. 

Jos atsakymas tartum išsiurbė iš salės 
visą orą. O Džeinė buvo tokia garantuota, 
kad jie turi savo spąstuose žudiką. O dabar 
vietoj  Žmogaus-leopardo, pasirodo, jie 
pagavo Bembį. Štai tokio sulaukė atpildo, 
kad viską statė ant vieno netvirto li- 
udininko su nepatikima atmintimi. 

— Jėzau, — sumurmėjo Džeinė. — Taigi 
mes vėl grįžome prie nieko. 

— Nagi, Ricoli, — tarė Frostas. — Ji 
niekada nebuvo visai tikra. 

—  Marketas ir taip nuolat man 
prikaišioja dėl kelionės į Keiptauną. O 
dabar šitai. 

— Ko jūs tikėjotės? — įsiterpė Milė ir 
staiga užsiplieskusi pykčiu pažvelgė į 
Džeinę. — Jums tai tik dėlionė, ir manėte, 
jog aš turiu trūkstamą fragmentą. Kas, 
jeigu jo neturiu? 

— Klausykite, mes visi pavargome, — pa- 
sakė Frostas, kaip visada imdamasis 


671/748 
tarpininko vaidmens. — Manau, turėtume 
giliai atsikvėpti. Galbūt ko nors užkąsti. 

— Padariau, ko jūs prašėte. Nežinau, ką 
dar galėčiau padaryti! — bloškė Milė. — 
Dabar noriu namo. 

Džeinė atsiduso. 

— Gerai. Žinau, diena jums buvo sunki. 
Liepsime patruliui jus parvežti pas Morą. 

— Ne, turiu galvoje namo. Į Tauvz 
Riverį. 

— Klausykite, atsiprašau, kad buvau su 
jumis atžari. Rytoj mes iš naujo viską per- 
žiūrėsime. Galbūt yra kas nors... 

— Man jau gana. Pasiilgau šeimos. Vyk- 
stu namo. 

Milė atsistūumė su kėde ir atsistojo — jos 
akys žibėjo įsiūčiu, kokio anksčiau Džeinė 
joje nematė. Čia tikrai ta moteris, kuri 
savanoje išliko gyva, moteris, kuri nesutiko 
parklupti ir numirti. 

— Rytoj išvykstu, — nukirto Milė. 


672/748 

Suskambo Džeinės mobilusis. 

— Pasikalbėsime apie tai vėliau. 

— Nėra apie ką kalbėti. Jeigu neužsakys- 
ite man reiso, pati tai padarysiu. Aš 
baigiau. 

Ji išėjo iš salės. 

— Mile, palaukit. — Frostas nusivijo ją į 


koridorių. — Surasiu ką nors, kad jus 
parvežtų. 

Džeinė pasičiupo tebeskambantį mo- 
bilųjį ir bloškė: 

— Ricoli. 


— Iš balso atrodo, kad paskambinau ne 
laiku, — pasakė kriminalistė Eirina Volčko. 

— Faktiškai bjaurus laikas. Bet klokit. 
Kas nutiko? 

— Galbūt tai pataisys jums nuotaiką ar- 
ba ne. Skambinu dėl tų plaukų pavyzdžių, 
kuriuos paėmėte iš bengalinio tigro 
iškamšos Goto name. 

— Na ir kaip? 

— Jie lūžūs ir apirę, paviršiaus kutikulė 
suplonėjusi ir susilie-jusi. Įtariu, tigras 
buvo nušautas ir iškimštas prieš dešimt- 
mečius, nes plaukai paveikti laiko ir ultra- 
violetinių spindulių. Čia ir problema. 

— Kodėl? 

— Tigro plaukai nuo Džodės Andervud 
vonios chalato be irimo požymių. Švieži. 

— Sakot, kaip iš gyvo tigro? — Džeinė at- 
siduso. — Gaila. Mes ką tik išbraukėme iš 
savo sąrašo zoologijos sodo veterinarą. 

— Jūs man minėjot, kad tądien į Goto 
namus buvo nuvykę du kiti zoologijos sodo 
darbuotojai, kurie pristatė snieginio 1e0- 
pardo gaišeną. Jų drabužiai veikiausiai 
buvo apnešti visokių gyvūnų plaukais. Gal- 
būt plaukai nuo jų išsibarstė, ir žmogžudys 
jų prisirinko ant savo aprangos. Trečiuoju 
pernešimu būtų galima paaiškinti, kaip tig- 
ro plaukai pateko ant Džodės chalato. 

— Vadinasi, abiem atvejais galėtume 
kalbėti apie tą patį žudiką. 

— Taip. Tai gera žinia ar bloga? 

— Nežinau. 

Atsidususi Džeinė išjungė telefoną. 

Neturiu nė menkiausio įkalčio, kad 
galėčiau viską susieti. Suirzusi ji atjungė 
vaizdo kamerą nuo monitoriaus, surangė 
laidus ir sudėjo į nešiojamąjį futliarą. 
Pagalvojo apie klausimus, su kuriais jai 
teks susidurti rytojaus pasitarime dėl bylos, 
ir kaip apginti savo sprendimus, o ką jau 
kalbėti apie išlaidas. Krouvas kibs jai į 
kaulus it plėšrus žvėris, koks ir yra, o ką ji 
galės pasakyti? 

Bent gavau kelionę į Keiptauną ir atgal. 

Ji nurideno informacijos priemonių 
vežimėlį į salės kraštą, kur jį anksčiau rado, 
ir pristūmė prie sienos. Stabtelėjo, kai už 
kažko ant šios užkliuvo žvilgsnis. Ten 
kabėjo Safolko zoologijos sodo personalo 

pavardės su kvalifikacijos aprašais. Daktaro 
Mikovico, veterinarų bei įvairių specialistų 
— paukščių, primatų, amfibijų ir stambiųjų 
žinduolių. 

Džeinės dėmesys susitelkė prie Aleno 
Rodso curriculum vitae. 


DAKTARAS ALENAS RODSAS 
BAKALAURO LAIPSNIS — KARIO KOLEDŽE. 
MOKSLŲ DAKTARO — TAFTO 
UNIVERSITETE. 


Natali Tumbs irgi lankė Kario koledžą. 

Tais metais, kai pražuvo Natali, Alenas 
Rodsas turėjo būti pas-kutinio kurso stu- 
dentas. Ji išėjo iš namų į studentišką 
pasimatymą su vyriškiu, vardu Tedas, ir 
daugiau niekas jos nebematė. Kol po 
keturiolikos metų buvo iškelti susupti į 

brezentą jos kaulai, o čiurnos surištos or- 
anžine nailono virve. 

Džeinė puolė iš konferencijų salės ir 
užbėgo laiptais į zoologijos sodo adminis- 
tracijos raštinę. 

Džeinei įsiveržus vidun, sekretorė kil- 
stelėjo antakius. 

— Jeigu ieškote daktaro Mikovico, tai jis 


jau išvyko po darbo. 

— Kur daktaras Rodsas? — paklausė 
Džeinė. 

— Galiu jums duoti jo mobiliojo telefono 
numerį. 


Sekretorė atsidarė stalčių ir iškėlė zoolo- 
gijos sodo telefonų knygelę. 

— Luktelėkite, tuoj pasižiūrėsiu, — tarė. 

— Ne, noriu žinoti, kur jis yra. Vis dar 
darbe? 

— Taip. Veikiausiai prie tigro aptvaro. 
Ten jie susitarė susitikti. 

— Susitikti? 

— Su ta moterimi iš teismo medicinos 
ekspertizės biuro. Jai reikėjo tigro plauko 
kažkokiam savo atliekamam tyrimui. 
— O Dieve, — pratarė Džeinė. 
Mora. 

— Jis toks gražuolis, — pagyrė Mora, 
žvelgdama aptvaro vidun. 

Iš anapus grotų į ją irgi spoksojo benga- 
linis tigras, mosikuodamas uodega. Puikiai 
užsimaskavęs, buvo beveik nematomas, 
išskyrus budrias akis, žiūrinčias pro žoles, 
ir švytuojančią rangytą uodegą. 

— Na, tai tikras žmogėdra, 
paprieštaravo Alenas Rodsas. — Pasaulyje 
jų likę tik keli tūkstančiai. Mes taip giliai įs- 
iskverbėme į jų gyvenamąjį arealą, kad jie 
neišvengiamai kartkartėmis nugalabija kel- 
is žmones. Kai žiūri į šią katę, gali suprasti, 
kodėl medžiotojai juos taip vertina. Ne tik 

grėsmingą plėšrūną. Juk tai iškrypėliška, 
tiesa? Kad žmonės trokšta žudyti gyvūnus, 
kuriais mes labiausiai žavimės. 

— Man visai užtenka juo žavėtis iš tolo. 

— O, mums nereikės eiti arčiau. Kaip bet 
kuri katė, jis pameta daugybę plaukų. 

Rodsas pažvelgė į ją. 

— Taigi, kodėl jums jų prireikė? 

— Teismo medicinos analizei. Laborat- 
orijai reikia bengalinio tigro plaukų 
pavyzdžio, ir aš atsitiktinai sužinojau, kad 
galime jų gauti. Beje, dėkui jums už tai. 

— Ar šito reikia dėl baudžiamosios 
bylos? Tai neturi nieko bendra su Gregu 
Oberlinu, ne? 

— Atleiskite, bet negaliu apie tai kalbėti. 
Pats suprantate. 

— Žinoma. Smalsumas mane žudo, betgi 
jūs turite atlikti darbą. Eikime aplinkui, 
prie vartukų personalui. Jums turėtų 
pavykti rasti plaukų jo naktiniame narve. 

Nebent tikėjotės išpešti jų tiesiai iš katės 
nugaros. Tokiu atveju, daktare, veiksite 
viena. 

Ji nusijuokė. 

— Ne, tiks ir neseniai nusišertas plaukas. 

— Malonu girdėti, nes jums tikrai neder- 
ėtų artintis prie to vaikino. Jis — penki 
šimtai svarų raumenų ir dantų. 


Rodsas nusivedė Morą takučiu su rodykle 
TIK PERSONALUI. Nuo publikos slepiamas 
aukštų augalų, darbuotojų takutis it kanjo- 
nas skyrė dviejų kaimyninių, tigro ir 
pumos, aptvarų sienas. Tos sienos neleido 
gyvūnų matyti, bet Mora beveik juto spin- 
duliuojančią per betoną jų galią ir klausė 
savęs, ar ir katės jaučia ją čia esant. Klausė 
savęs, ar jos net dabar seka ją, žengiančią 
pirmyn. Nors Rodsas atrodė visiškai ramus, 
ji vis žvilgčiojo aukštyn į sienas, kone 

tikėdamasi pamatyti į save įbestą geltonų 
akių porą. 

Jie pasiekė užpakalinius tigro aptvaro 
vartukus, ir Rodsas išsiėmęs raktą juos 
atrakino. 

— Galiu jus įvesti vidun, į naktinį narvą. 
Arba galite palaukti čia, ir aš jums prirink- 
siu plaukų pavyzdžių. 

— Privalau tai padaryti pati. Tai būtina 
laikantis nuoseklios įkalčių paėmimo 
tvarkos. 

Jis įžengė į aptvarą ir atstūmė vidinių 
naktinės patalpos vartukų skląstį. 

— Prašom. Narvas dar nevalytas, taigi 
turėtumėte rasti užtektinai plaukų. Aš 
palauksiu lauke. 

Mora įėjo į naktinį narvą. Jis buvo 
įrengtas pastato viduje, apie dvylikos kvad- 
ratinių pėdų ploto, su įmontuota į sieną 
vandens gėryk-la ir betonine atbraila 
miegui. Kampe gulinčiame rąstgalyje 

matėsi žiaurūs rėžiai, kur žvėris galandosi 
nagus, ir tai dar kartą akivaizdžiai priminė 
to gyvūno galią. Pritūpusi ties rąstu, Mora 
prisiminė lygiagrečius įdrėskimus ant 
Leono Goto kūno, tokius panašius į šituos. 
Prie rąstgalio buvo prilipęs žvėries plaukų 
kuokštas, ir ji išsiėmė iš kišenės pincetą su 
maišeliu įkalčiams sudėti. 

Suskambo mobilusis. 

Mora neatsiliepė — vėliau išklausys 
balso paštą — ir susitelkė į savo užduotį. 
Paėmė pirmą pavyzdį,  užsandarino 
maišelyje ir apžvelgė patalpą. Ant beton- 
inės atbrailos pastebėjo dar plaukų. 

Telefonas vėl suskambo. 

Jai imant ir antrą pavyzdį, telefonas ne- 
siliovė skambėjęs, šaižiai ir primygtinai, 
todėl nebuvo galima jo nepaisyti. Ji 
užsandarino plauką atskirame maišelyje ir 
išsiėmė iš kišenės telefoną. Vos tik spėjo 
atsiliepti, kai Džeinės balsas nukirto: 

— Kur tu? 

— Renku tigro plaukus. 

— Daktaras Rodsas su tavimi? 

— Laukia čia pat lauke prie narvo. Nori 
su juo pasikalbėti? 

— Ne. Klausyk manęs. Turi nuo jo 
pasitraukti. 

— Ką? Kodėl? 

— Lik rami, lik draugiška. Neleisk jam 
suprasti, kad kas nors negerai. 

— Kas vyksta? 

— Tuoj pat važiuoju pas tave, ir paskam- 
binau kitiems iš grupės, kad mus sutiktų. 
Būsime ten už kelių minučių, daugiausia. 
Tik pasitrauk nuo Rodso. 

— Džeine... 

— Daryk, kaip sakau, Mora! 

— Gerai. Gerai. 

Ji giliai atsikvėpė, bet tai nė kiek nen- 
uramino. Kai baigė pokalbį, rankos dre- 
bėjo. Pažvelgė į įkalčių maišelį. Pagalvojo 

apie Džodę Andervud ir prie jos chalato 
prilipusį tigro plauką. Plauką, prilipusį nuo 
jos užpuoliko, dirbančio su didžiosiomis 
katėmis, žinančio, kaip šios medžioja ir 
kaip žudo. 

— Daktare Ailz? Viskas gerai? 

Rodso balsas nuskambėjo grėsmingai 
arti. Jis įslinko į naktinį narvą taip tyliai, 
kad Mora nė nepajuto jo stovinčio čia pat 
už nugaros. Pakankamai arti, kad būtų nu- 
girdęs pokalbį su Džeine. Pakankamai arti, 
kad pamatytų jos drebančias rankas, kai 
įsimetė telefoną atgal į kišenę. 

— Kuo puikiausiai, — ji įstengė 
nusišypsoti. — Jau baigiau. 

Jis stebeilijo taip įdėmiai, kad žvilgsnis 
skverbėsi Morai į kaukolę, rausėsi po sme- 
genis. Mora pajudėjo prie išėjimo iš narvo, 
bet Rodsas tvirtai stovėjo užsiėmęs poziciją 
tarp jos ir durelių taip, jog niekaip negalėtų 
pro jį prasisprausti. 

— Turiu, ko man reikia, — pasakė ji. 

— Tikrai? 

— Jeigu man atleisite, dabar norėčiau 
išeiti. 

Minutėlę jis tartum svarstė, ką daryti to- 
liau. Paskui žengtelėjo į šalį, ir Mora 
prasmuko pro jį taip arti, kad trumpai su- 
silietė jųdviejų pečiai. Jis tikrai galėjo užu- 
osti nuo jos spinduliuojančią baimę. Ji ne- 
susitiko su juo akimis, palikdama aptvarą 
nedrįso žvilgtelti atgal, tik žingsniavo tolyn 
darbuotojų takučiu, o širdis daužėsi taip 
smarkiai, kad kone pašokdavo į gerklę. Ar 
jis slenka jai iš paskos? Gal jau visai čia 
pat? 

— Mora! 

Džeinė. Šaukia kažkur už krūmynų 
priedangos: 

— Kur esi? 

Mora pasinešė bėgti balso link. Išsiver- 
žusi iš krūmų tankmės į atvirą plotą, 

pamatė Džeinę su Frostu, o jiems iš abiejų 
šonų — policininkus. Visi sutartinai pakėlė 
ginklus, ir Mora sustingo vietoje, kai tiesiai 
įją nusitaikė pustuzinis vamzdžių. 

— Mora, nejudėk! — įsakė Džeinė. 

— Kokį velnią tu darai? 

— Eik į mane. Iš lėto. Ne. Bėk! 

Jie tebelaikė į ją nukreiptus pistoletus, 
bet akis sukoncentravę kitur, į kažką už jos. 
Akimirksniu jai ant sprando pastiro visi 
plaukeliai. 

Atsigręžusi susidūrė su gintaro spalvos 
akimis. Kelias sekundes Mora ir tigras 
stebeilijo vienas į kitą, plėšrūnas ir auka, 
susirakinę žvilgsniais. Paskui Mora sumojo 
atsidūrusi priešais žvėrį ne viena. Džeinė 
buvo žengtelėjusi į priekį ir bandė atsidurti 
tarp Moros ir tigro. 

Sutrikdytas žvėris pasitraukė šiek tiek 
atatupstas. 

— Šaukit, Oberlinai! — suriko Džeinė. — 
Dabar pat! 

Nuskambėjo  šaižus  pokšt. Tigras 
krūptelėjo, kai jam į petį įsmigo strėlytė su 
trankviliantu. Jis neatsitraukė, stovėjo 
užsiėmęs poziciją, akis įbedęs į Džeinę. 

— Dar šaukite į jį! — paliepė Džeinė. 

— Ne, — nesutiko Oberlinas. — Nenoriu 
jo nužudyti! Vaistai turėtų suveikti. 

Tigras pasviro į šoną, susiturėjo. Pradėjo 
apsvaigęs svirduliuoti ratu. 

— Štai, jis smunka! — pasakė Oberlinas. 
— Dar kelios sekundės, ir jis... — Oberlinas 
nutilo. 

Nuo publikos tako atskriejo klyksmai. 
Paniškai sklaidydamiesi pro šalį skuodė 
žmonės. 

— Puma! — suriko kažkas. — Ištrūko 
laisvėn! 

— Kas, po velniais, dedasi? — paklausė 
Džeinė. 

— Tai Rodsas, — bloškė Mora. — Jis 
išleidžia kates! 

Kaip paklaikęs Oberlinas vėl užtaisė pis- 
toletą su trankviliantu. 

— Visus išveskite! Turime juos evakuoti! 

Publikos raginti nereikėjo. Didžiulis is- 
teriškų tėvų ir klykiančių vaikų būrys pan- 
iškai metėsi prie išėjimų. Bengalinis tigras 
gulėjo ant žemės, susmukęs į kailio kupetą, 
bet puma — kur puma? 

— Traukis prie išėjimo, Mora, — įsakė 
Džeinė. 

— O tu? 

— Lieku su Oberlinu. Turime tą katę 
surasti. Eik. 

Prisidėjusi prie masinio egzodo, Mora 
vis žvilgčiojo sau per petį. Prisiminė, kaip 
įdėmiai puma ją stebėjo per paskutinį ap- 
silankymą, ir dabar galėtų ją sekti, sekti bet 
kurį. Ji kone parklupo, užkliuvusi už 
parpuolusio ant asfalto ir klykiančio 


|| BB 
bamblio. Pačiupusi jį į glėbį, apsidairė, 
akimis ieškodama mažylio motinos, ir 
pastebėjo jauną moterį, paklaikusiu žvilgs- 
niu naršančią minią ir žongliruojančią 
kūdikiu bei sauskelnių maišu. 

— Turiu jį! — šūktelėjo Mora. 

— O Dieve mano, antai jūs! O Dieve 
mano... 

— Aš jį panešiu. Tik nesustokite! 

Išėjimas buvo užkimštas minios žmonių, 
besigrūdančių pro sukamuosius vartukus, 
šokinėjančių per barjerus. Paskui vienas 
zoologijos sodo darbuotojas atstūmė pag- 
rindinius vartus, ir minia plūstelėjo, išsi- 
pildama it potvynio banga į parkavimo 
aikštelę. Mora atidavė mažylį motinai, o 
pati pasiliko prie sukamųjų vartukų laukti 
žinių iš Džeinės. 

Po pusvalandžio suskambo jos telefonas. 

— Tau viskas gerai? — paklausė Džeinė. 

— Stoviu prie išėjimo. Kaip puma? 

— Užmigdyta. Oberlinui teko paleisti į ją 
dvi strėles, bet katė vėl savo narve. Jėzau, 
kas per katastrofa! 

Ji šiek tiek patylėjo, paskui tarė: 

— Rodsas paspruko. Per visą tą sumaištį 
prasmuko su minia. 

— Iš kur sužinojai, kad tai jis? 

— Prieš keturiolika metų lankė tą patį 
koledžą kaip ir Natali Tumbs. Įrodymų dar 
neturiu, bet spėju, kad Natali buvo viena iš 
ankstyvųjų jo aukų. Galbūt net pirmoji. Tai 
tu perpratai, Mora. 

— Aš tik įžvelgiau... 

— Geštaltą, kaip tu tai pavadinai. Bendrą 
vaizdą. Jo žudymų braižą. Leono Goto. 
Natali Tumbs. Žygeivių su kuprinėmis, 
medžiotojų. Dievaži, turėjau geriau įsik- 
lausyti į tavo žodžius. 

Sutrikusi Mora palingavo galva. 


691/748 

— O kaip dėl žmogžudystės Botsvanoje? 
Rodsas visai nepanašus į Džonį Posthumą. 
Kaip tai susiję? 

— Nemanau, kad susiję. 

— O Milė? Ar ji išvis dera prie šio 
paveikslo? 

Per telefoną ji išgirdo Džeinės atodūsį: 

— Ko gero, ne. Ko gero, aš vis dėlto 
suklydau. 

— Išdaužyk, — Frostui paliepė Džeinė. 

Stiklas suskeldėjo, šukės pažiro namo 
vidun, išsibarstė po plytelių grindis. Po 
kelių sekundžių ji su Frostu pro duris 
pateko į Rodso virtuvę. Išsitraukusi ginklą, 
Džeinė greitomis apžvelgė sukrautas į 
džiovyklos stovą lėkštes, darbastalį, visai 
kaip naują, nerūdijančio plieno šaldytuvą. 
Viskas atrodė tvarkinga ir švaru — pernelyg 
švaru. 

Koridoriumi juodu su Frostu perėjo į 
svetainę, Džeinė žengė pirma. Ji pasižiūrėjo 
kairėn, pasižiūrėjo dešinėn, bet 
nepastebėjo jokio judėjimo, jokių gyvybės 
ženklų. Pamatė knygų lentynas, sofą ir 

kavos staliuką. Nė vieno daikto ne vietoje, 
net atskirai padėto žurnalo. Viengungio su 
obsesiniu kompulsiniu sutrikimu būstas. 

Nuo laiptų papėdės ji atsargiai pažvelgė 
viršun į antrą aukštą, mėgindama įsik- 
lausyti per savo širdies dūžius. Viršuje 
ramybė, tylu kaip kape. 

Pradėjo kopti laiptais, Frostas — pirmas. 
Nors namuose buvo šalta, jos palaidinė jau 
sudrėko nuo prakaito. Pavojingiausias 
būna užspeistas žvėris, ir šiuo metu Rodsas 
tikriausiai supranta, kad žaidimas baigėsi. 
Jie pasiekė antro aukšto laiptų aikštelę. 
Priekyje — trejos durys. Žvilgtelėjusi pro 
pirmąsias, ji pamatė miegamąjį, negausiai 
apstatytą baldais. Nei dulkių, nei 
netvarkos. Ar iš tiesų šiame name gyveno 
realus žmogus? Ji pamažu nuėjo prie sien- 
inės spintos, trūktelėjusi atidarė duris. Ant 
strypo lingavo tušti pakabai. Atgalios į 

koridorių, pro vonios kambarį, prie pasku- 
tinių durų. 

Dar prieš įžengdama vidun jau žinojo, 
kad Rodso ten nėra. Veikiausiai jis ir neket- 
ina grįžti. Stovėdama jo miegamajame, 
nužvelgė plikas sienas. Plati dvigulė lova su 
visai baltu užtiesalu. Komoda plyna ir be 
dulkelės. Ji pagalvojo apie savo pačios ko- 
modą, it magnetas pritraukiančią raktus ir 
monetas, kojines ir liemenėles. Daug gali 
pasakyti apie žmogų iš to, ką pamatai ant jo 
komodos ir spintelių, o tai, ką ji išvydo čia, 
ant Alano Rodso komodos, bylojo apie 
žmogų be tapatybės. Kas tu toks? 

Pro miegamojo langą Džeinė pasižiūrėjo 
žemyn į gatvę. Ten ką tik sustojo dar vienas 
Danverso policijos departamento patrulinis 
automobilis. Šis rajonas buvo už Bostono 
policijos departamento jurisdikcijos ribų, 
bet skubindamiesi sučiupti Rodsą ji su 
Frostu negaišo laiko laukti, kol pagelbės 

Danverso detektyvai. Dabar teks atkentėti 
biurokratinį pragarą. 

— Čia viršuje yra liuko durelės, — pasakė 
Frostas iš kambarėlio drabužiams laikyti. 

Ji prasispraudė pro Frostą vidun ir 
pažvelgė į lubų įsprūdą, nuo kurios 
kadarojo virvė. Turbūt liukas vedė į palėpės 
sandėliavimo vietą, ten šeimos nukiša 
dėžes, pripildytas daiktų, kurių nesiryžta iš- 
mesti, ir daugiau niekada jų nebeatidaro. 
Frostas timptelėjo virvę, ir įsprūda atsil- 
apojo,  atidengdama  nuleidžiamąsias 
kopėtėles ir tamsią tuštumą viršuje. Abu 
įtemptai susižvalgė, paskui Frostas užlipo 
kopėtėlėmis. 

— Kelias laisvas! — šūktelėjo jis žemyn. 
— Čia tiktai šlamštas. 

Džeinė pasekė juo pro liuko angą ir 
įsijungė kišeninį žibintuvą.  Patamsyje 
pastebėjo išrikiuotą kartoninių dėžių eilę. 
Įprasta palėpė — nereikalingų daiktų 


696/748 
saugykla su šūsnimis mokesčių dokumentų 
ir finansinių popierių, kurių tau galėtų pri- 
reikti, jei kada nors atsilankytų mokesčių 
inspektoriai. Ji atidarė vieną dėžę ir pam- 
atė banko ataskaitas ir paskolų doku- 
mentus. Perėjo prie kitos ir dar kitos. Rado 
Biodiversity and Conservation'9 egzempli- 
orių. Senos paklodės ir rankšluosčiai. Kny- 
gos ir dar knygos. Čia nebuvo nieko, kas 
Rodsą susietų su išvis kokiu nors nusikal- 
timu, juolab su žmogžudystėmis. 

Nejau mes ir vėl suklydome? 

Džeinė nulipo kopėtėlėmis žemyn, į mie- 
gamąjį su plikomis sienomis ir lovos 
užtiesalu be menkiausios dėmelės. Jos ner- 
imas dar labiau padidėjo, kai lauke sustojo 
dar vienas automobilis. Iš jo išsiropštė de- 
tektyvas Krouvas. Kai pamatė jį išdidžiai 
žingsniuojantį prie namo, jai šoktelėjo 
kraujospūdis. Po kelių sekundžių kažkas 
kumščiu padaužė į paradines duris. Nuėjusi 

žemyn, priekiniame priebutyje rado į ją 
vypsantį Krouvą. 

— Taigi, Ricoli, girdėjau, kad Bostonas 
tau nepakankamai didelis miestas. Dabar 
laužiesi pro duris priemiesčiuose? 

Jis įėjo vidun ir tingiu žingsniu apsuko 
svetainę. 

— Ką turi prieš šį vyruką Rodsą? 

— Mes dar ieškome. 

— Keista, mat jo anketa švari. Nei 
areštų, nei teistumų. Tu tikrai susekei 
reikiamą žmogų? 

— Jis pabėgo, Krouvai. Paleido dvi didži- 
ules kates, pridengdamas savo at- 
sitraukimą, ir nuo tada jo niekas nebematė. 
Todėl Debros Lopes mirtis kaip nelaimin- 
gas atsitikimas atrodo vis mažiau tikėtina. 

— Nužudė išleisdamas leopardą? — 
Krouvas metė į ją skeptišką žvilgsnį. — 
Kodėl jam reikėjo nužudyti zoologijos sodo 
prižiūrėtoją? 

— Nežinau. 

— Kodėl jis nužudė Gotą? Ir Džodę 
Andervud? 

— Nežinau. 

— Labai daug nežinau. 

— Yra įkaltis, kuris jį susieja su Džode 
Andervud. Tas tigro plaukas ant jos chal- 
ato. Mes taip pat žinome, kad tais pačiais 
metais, kai dingo Natali Tumbs, Rodsas 
studijavo Kario koledže, tad yra sąsaja ir su 
ja. Prisimeni, Natali Tumbs matė paskutinį 
kartą, kai ji išėjo į studentišką pasimatymą 
su kažkokiu Tedu? Rodso antras vardas — 
Teodoras. Pasak zoologijos sode skaitytos 
jo biografijos, prieš įstodamas į koledžą 
Rodsas metus gyveno Tanzanijoje. Galbūt 
kaip tik ten jis ir sužinojo apie leopardo 
kultą. 

— Daugybė netiesioginių įrodymų. 

Krouvas pamojo į steriliai atrodančią 
svetainę ir tarė: 

— "Turiu pasakyti, kad nematau čia 
nieko, kas šaukte šauktų: Žmogus- 
leopardas. 

— Galbūt tai ir svarbu. Čia ničnieko 
nėra, taškas. Nei fotografijų, nei paveikslų, 
netgi DVD ar CD, kurie mums bylotų apie 
jo asmeninius pomėgius. Knygos ir žurn- 
alai, viskas susiję su jo darbu. Vienintelis 
vaistas jo vonios kambaryje — aspirinas. Ir 
žinai, ko trūksta? 

— Ko? 

— Veidrodžių. Vienintelis mažutis sku- 
timosi veidrodėlis yra viršuje, vonios 
kambaryje. 

— Galbūt jam nerūpi, kaip atrodo. O gal 
nori pasakyti, kad jis vampyras? 

Nuo jo juoko Džeinė nusisuko. 

— Didžiulė tuštuma, štai kas tas namas. 
Tartum mėgino jį išlaikyti kaip sterilią 
zoną, vietą pasirodyti. 

— Arba toks ir yra. Visiškas nuoboda, 
neturintis ką slėpti. 

— Turi kas nors čia būti. Tik dar 
nesuradome. 

— Ojeigu ir nesurasite? 

Ji nesvarstė tokios galimybės, nes žinojo 
esanti teisi. Turinti būti teisi. 

Bet popietei krypstant vakarop ir krim- 
inalistų grupei naršant namą ir ieškant 
įkalčių, paširdžius jai vis labiau gniaužė 
netikrumas. Negalėjo patikėti padariusi 
klaidą, bet buvo bepradedą šitaip atrodyti. 
Jie įsiveržė į jokios kriminalinės praeities 
neturinčio žmogaus namus. Išdaužė langą, 
išnaršė patalpas ir nesurado nieko, kas jį 
susietų su žmogžudystėmis, net gabaliuko 
nailoninės virvės. Taip pat pritraukė labai 
smalsių kaimynų dėmesį, ir tie kaimynai 
apie Aleną Rodsą negalėjo pasakyti nieko 
bloga, nors nė vienas neprisipažino gerai jį 
pažinojęs. Jis buvo tylus ir mandagus. 

Visai neatrodė turįs kokių nors draugių. 
Mėgo darbuotis sode, nuolat parsitemp- 
davo maišus mulčio. 

Pastarasis pastebėjimas paskatino 
Džeinę išeiti laukan ir darsyk apžiūrėti 
Rodso kiemą už namo. Ji jau buvo apėjusi 
visą valdą, beveik trijų ketvirčių akro ploto 
ir besiremiančią į miškingą gamtos 
draustinį. Patamsyjeę apžvelgė žemę 
pasišviesdama  žibintuvu, jo spinduliu 
slinkdama per krūmus ir žolę. Nubrido iki 
tolimojo sklypo pakraščio, kur valdą ribojo 
tvora. Čia stataus nuolydžio kalvelė buvo 
apsodinta rožių kerais, šiuo metu dygliuo- 
tais ir plikais. Ji stovėjo ir suraukusi ant- 
akius apžiūrinėjo šį keistą kraštovaizdžio 
planavimo sprendimą, stebinama tos 
kalvelės. Šiaip plokščiame kieme ji išsiskyrė 
it lygumoje išsišovęs ugnikalnis. Taip 
sutelkė dėmesį į šį savotišką kauburį, kad 
nė nepastebėjo per kiemą 

atžingsniuojančios Moros, kol jai į akis 
neplykstelėjo žibintuvo spindulys. 

— Ką nors suradai? — paklausė Mora. 

— Jokių negyvėlių, kuriuos tau tektų 
apžiūrėti. 

Ji susiraukusi pažvelgė į Morą. 

— Kas tave čia atnešė? 

— Negalėjau likti nuošaly. 

— Turi susirasti geresnę draugiją. 

— Tai ir yra mano draugija. 

Mora šiek tiek patylėjo ir pridūrė: 

— Ir ji apgailėtina. 

— Ką gi, čia nieko nevyksta, — ap- 
maudžiai pasakė Džeinė. — O Krouvas vis 
pirštu rodo į mane. 

— Tai turi būti Rodsas, Džeine. Žinau, 
kad jis. 

— Kuo grindžiant? Vėl kalbi apie 
geštaltą? Kadangi nė velnio neturiu, kuo 
galėčiau remtis teisme. 

— Jis turėjo būti vos dvidešimties, kai 
nužudė Natali Tumbs. Galbūt ji buvo vien- 
intelė jo bostonietiška auka, iki nugalabijo 
Gotą. Kadangi jis pernelyg protingas, kad 
medžiotų toje pačioje vietoje, sunkiai įžvel- 
gėme jo veiksenos dėsningumą. Išplėtė sa- 
vo teritoriją į Meiną. Į Nevadą ir Montaną. 
Todėl beveik neįmanoma atpažinti jo 
braižo. 

— Kaipgi mums paaiškinti Leono Goto ir 
Džodės Andervud nužudymus? Jie buvo 
beatodairiški, abu tą pačią parą. Dešimt 
mylių vienas nuo kito. 

— Galbūt jis įgyja pagreitį? Praranda 
savitvardą? 

— Šiame name to nerodo jokie požymiai. 
Ar pasižvalgei po vidų? Visur puikiausia 
tvarka. Jokios užuominos apie monstrą. 

— Vadinasi, jis turi kitą būstą. Tikrąją 
monstro irštvą. 

— Šis namas — vienintelė Rodsui prik- 
lausanti nuosavybė, o mes čia nerandame 
net virvagalio. 

Suirzusi Džeinė paspyrė mulčią ir 
susiraukusi pažvelgė į rožės kerą, kurį ką 
tik iškreivino. Trūktelėjo pliką kerą ir 
pajuto tik minimalų šaknų pasipriešinimą. 

— Pasodinta neseniai. 

— Keistas šitas žemių kaubrys. 

Mora pašvietė žibintuvu aplink kiemą, 
per žoles, krūmus ir žvirgždo takutį. 

— Neatrodo, kad kas nors daugiau 
neseniai sodinta. Tik čia, — padarė išvadą. 

Džeinė stebeilijo į kalvelę ir staiga paši- 
urpo supratusi, ką ši reiškia. Žemės. Iš kur- 
gi visos tos žemės? 

— Tai čia, mums po kojomis, — pasakė 
ji. — Jo irštva. 

Ji perėjo ant vejos, ieškodama angos, 
plyšio, bet kokios nuorodos į liuko angą, 
kuri vestų po žeme, bet kiemą temdė 

šešėliai. Jiems galėtų prireikti ne vienos di- 
enos viskam nukasti, ir kas, jeigu nieko 
nerastų? Ji jau įsivaizdavo Krouvo pašaipas 
dėl to. 

— Georadaras, — pasiūlė Mora. — Jeigu 
yra ertmė, tai greičiausias būdas jai aptikti. 

— Leisk man susisiekti su nusikaltimo 
vietos tyrėjų brigada. Išsiaiškinsiu, ar rytoj 
rytą mums pavyks gauti georadarą. 

Džeinė sugrįžo į namą ir, vos įžengusi 
vidun, išgirdo skimb-telėjimą, pranešantį 
apie telefonu gautą žinutę. 

Ji buvo iš Gabrielio, jis Kolumbijos apy- 
gardoje ir namo negrįš iki rytojaus. 
PASITIKRINK SAVO ELEKTRONINĮ PAŠTĄ. 
INTERPOLO PRANEŠIMAS. 

Ji buvo taip susitekusi į Rodso namo 
kratą, kad visą popietę neperskaitė 
elektroninio pašto. Dabar nuslinko per 
gautųjų laiškų dėžutę, prikimštą banalaus 
ir erzinančio turinio, kol surado pranešimą. 

Jis buvo atėjęs prieš tris valandas, siuntėjas 
— Henkas Andrisenas. 

Džeinė prisimerkė į ekraną, užpildytą 
tankiu tekstu. Peržvelgiant dokumentą, 
iššoko žodžiai: Keiptauno pakraštyje rasti 
palaikų griaučiai. Baltojo vyriškio su 
daugybiniais kaukolės lūužiais. DNR 
atitikmuo. 

Ji stebeilijo į naujai identifikuotą veli- 
onio pavardę. Tai visai nelogiška, pagal- 
vojo. Negali būti tiesa. 

Suskambo telefonas. Vėl Gabrielis. 

— Perskaitei? — paklausė jis. 

— Nesuprantu to pranešimo. Tai tikri- 
ausiai klaida. 

— Žmogaus palaikai rasti prieš dvejus 
metus. Visai skeletizuoti, tad kaulai veiki- 
ausiai ten gulėjo gerokai ilgiau. Kažkiek 
užtruko, kol buvo atlikta DNR analizė ir 
nustatyta asmens tapatybė, bet dabar ne- 
lieka abejonių, kas jis toks. Eliotas Gotas 

mirė ne safaryje, Džeine. Jis buvo 
nužudytas. Keiptaune. 


15 „Biologinė įvairovė ir išsaugojimas“, žurnalas. 

Policijos aš nebedominu. Jų medžiojamas 
žudikas yra ne Džonis, o žmogus, kuris vad- 
inasi Alenas Rodsas ir visada gyveno Bo- 
stone. Būtent taip man pasakė daktarė Ailz, 
prieš palikdama namus, kad prisidėtų prie 
detektyvės Ricoli nusikaltimo vietoje. Koks 
neįprastas tų Žmonių gyvenimas — 
iškreiptas pasaulis, apie kurį mes, paprasti 
mirtingieji, nežinome, iki neperskaitome 
apie tai laikraščiuose ar nepamatome telev- 
izijos žiniose. Kol daugelis mūsų stumia sa- 
vo pilką kasdienybę, kur nors padaromas 
nenusakomai baisus nusikaltimas. 
Tuomet Ricoli ir Ailz išvyksta į darbą. 

Man palengvėjo, kad ištrūkstu iš jų pa- 
saulio. Jiems kai ko iš manęs reikėjo, bet 
negalėjau to suteikti, todėl rytoj vykstu 
namo. Atgalios pas savo šeimą į Tauvz 
Riverį. Atgalios į savo košmarus. 

Kraunuosi daiktus rytiniam reisui — 
nukišu batus į lagamino kampą, sulankstau 
vilnonius nertinius, kurių nebereikės, kai 
nusileisiu Keiptaune. Kaip pasiilgau ryškių 
spalvų ir gėlių kvapo namie. Čia praleistas 
laikas atrodė it žiemos miegas, susisupsčius 
nuo šalčio ir rūškanos į nertinius ir apsi- 
austus. Virš nertinių įdedu porą kelnių, o 
belankstant antrąsias į mano lagaminą 
įšoka pilkas katinas. Visą laiką, kol čia 
buvau, jis nekreipė į mane jokio dėmesio. 
Dabar atsirado čia, murkia ir vartosi ant 
mano drabužių, lyg norėtų, kad 
parsigabenčiau jį namo. Pačiupusi už 
sprando, numetu katiną ant grindų. Jis tuoj 
pat vėl įšoka į lagaminą ir ima miaukti. 

— Tu alkanas? Nori paėsti? 

Žinoma, taip. Daktarė Ailz taip skubiai 
įpuolė į namus ir vėl išlėkė, kad nesuspėjo 
jo pašerti. 

Patraukiu į virtuvę, o jis čia pat šalia 
manęs, trinasi į koją, kai atidarau kačių 
maisto skardinėlę ir ištuštinu ją į dubenėlį. 
Kol jis šliurpia vištienos gabalėlius gardžia- 
me padaže, ir pati pasijuntu alkana. Dak- 
tarė Ailz paliko namus mano nuožiūrai, tad 
nueinu į podėlį ir ieškau lentynose ko nors 
greito bei sotaus. Surandu pakelį spagečių 
ir prisimenu šaldytuve matytą kumpį, ki- 
aušinius ir gabalą parmezano. Susitaisysiu 
spaghetti carbonara — puikų patiekalą 
šaltam vakarui. 

Kai nuo lentynos pasiimu pakelį 
spagečių, katinas staiga garsiai sušnypščia. 
Pro pusiau praviras podėlio duris matau jį 
stebeilijant į kažką man nematomą. Jo 
nugara  išriesta, kailis įsielektrinęs. 

Nežinau, kas jį išgąsdino, tik juntu, kad 
man ant sprando ūmai pastyra plaukeliai. 

Stiklas išdūžta ir pažyra per grindis it 
kruša. Viena šviesi šukė kaip ašara blizga 
čia pat už durų. 

Akimirksniu išjungiu podėlyje šviesą ir 
drebu patamsyje. 

Katinas sužviegia ir neria man iš akių. 
Noriu sprukti kartu su juo, bet išgirstu bil- 
stelint atidaromas duris, ir per stiklo šukes 
sugurgžda sunkūs žingsniai. 

Kažkas yra virtuvėje. O aš — spąstuose. 


26 


Džeinė staiga pajuto aplink save besisukant 
kambarį. Nuo vidudienio nieko nebuvo val- 
giusi, kažkiek valandų praleido ant kojų, ir 
šios netikėtos žinios pakako, kad pasvirtų 
prie sienos atsiremti. 

— Tas pranešimas negali būti teisingas, 
— spyrėsi ji. 

— DNR nemeluoja, — atrėmė Gabrielis. 
— Šalia Keiptauno rasti palaikai atitaikyti 
su Interpolo duomenų bazėje turima DNR, 
kurią Leonas Gotas jiems paliko prieš 
šešerius metus — po to, kai pražuvo jo 
sūnus. Kaulai Elioto. Pagal skeleto traumą 
jo mirtis pripažinta kaip žmogžudystė. 

— Palaikai rasti prieš dvejus metus? 

— Parko teritorijoje, miesto pakraštyje. 
Jie negali tiksliai pasakyti mirties datos, 
tad jis galėjo būti nužudytas prieš šešerius 
metus. 

— Kai, mūsų žiniomis, jis buvo gyvas. 
Milė drauge su juo dalyvavo Botsvanos 
safaryje. 

— Tu visiškai dėl to tikra? — ramiai pak- 
lausė Gabrielis. 

Tai privertė Džeinę nutilti. Ar mes vis- 
iškai tikri, kad Milė papasakojo tiesą? Ji 
prisidėjo delną prie smilkinio, o mintys gal- 
voje sukosi it viesulas. Milė negalėjo me- 
luoti, nes jos liudijimai paremti žinomais 
faktais. Pilotas tikrai pristatė septynis tur- 
istus į lauko aerodromą Deltoje, tarp jų ir 
keleivį su Elioto Goto asmens dokumentais. 
Po kažkiek savaičių Milė tikrai išklupiniavo 
iš laukinių tyrų ir papasakojo apie siaubin- 
gas žudynes savanoje. Maitėdos žvėrys 
išnešiojo mirusiųjų palaikus, ir keturių 

aukų kaulai taip ir nebuvo surasti. Nei 
Ričardo. Nei Silvijos. Nei Keiko. Nei Elioto. 

Kadangi tikrasis Eliotas Gotas jau buvo 
miręs. Nužudytas Keiptaune, dar prieš 
prasidedant safariui. 

— Džeine? — pašaukė Gabrielis. 

— Milė nemelavo. Tik suklydo. Manė, 
kad žudikas Džonis, bet jis buvo auka kaip 
ir tie kiti. Jį nužudė žmogus, prisidengęs 
Elioto tapatybe ir jo vardu užsiregistravęs į 
safarį. Ir kai viskas baigėsi, kai žudikas 
pasimėgavo savo puikiausia medžiokle 
savanoje, jis parvyko namo kaip tikrasis 
asmuo. 

— Alenas Rodsas. 

— Kadangi keliavo su Elioto asmens 
tapatybės dokumentu, nebus įrašų apie 
atvykimą į Botsvaną, nebus visiškai nieko, 
kas jį sietų su safariu. 


715/748 
Džeinė sutelkė dėmesį į svetainę, kurioje 
stovėjo. Į plikas sienas, į beasmenį knygų 


rinkinį. 
— Jis — tuščias kevalas kaip ir jo namas, 
— tyliai ištarė ji. — Nenorėdamas at- 


siskleisti kaip monstras, jis persikūnydavo į 
kitus žmones. Pavogdavo jų asmens 
tapatybes. 

— Ir nepalikdavo apie save jokių įrašų. 

— Bet Botsvanoje jis padarė klaidą. Vi- 
ena iš jo aukų išsigelbėjo ir gali atpažinti... 

Džeinė staiga pasisuko į Morą, ką tik 
įžengusią vidun ir klausiamai ją stebinčią. 

— Milė likusi viena, — jai pasakė Džeinė. 

— Taip. Kraunasi daiktus kelionei namo. 

— O Dieve! Mes palikome ją vieną. 

— Kodėl tai svarbu? — paklausė Mora. — 
Juk dabar ji su mūsų byla nebesusieta? 

— Anaiptol, pasirodo — ji jos raktas. Vi- 
enintelė, galinti atpažinti Aleną Rodsą. 

Suglumusi Mora pakraipė galvą. 

— Betgi ji niekada Aleno Rodso nebuvo 
susitikusi. 
— Taip, buvo. Afrikoje. 


37 


Žingsniai artėja. Susigūžiu už podėlio durų, 
o širdis muša garsiai it būgnas. Aš 
nematau, kas įsilaužė į namą; tik girdžiu, ir 
jis virtuvėje delsia. Staiga prisimenu pal- 
ikusi ant darbastalio rankinuką ir girdžiu jį 
atidarant užtrauktuką, girdžiu subarškant į 
grindis monetas. O Dieve, tegul jis būna tik 
vagis. Tegul pasiima mano piniginę ir keli- 
auja sau. 

Turbūt surado, ko jam reikėjo, nes mano 
rankinukas  dunksteli ant darbastalio. 
Prašau, išeik. Prašau, išeik. 

Bet jis neišeina. Tik slenka per virtuvę. 
Prieš patekdamas į kitą namo dalį, jis turės 
praeiti pro podėlį. Stoviu sustingusi 

patamsy, nedrįsdama kvėpuoti. Jam einant 
pro pravirų durų plyšį, suspėju pamatyti 
nugarą, garbanotus plaukus, plačius pečius, 
šiek tiek kampuotą galvą. Kažkas jame 
sukrečiamai pažįstama, bet to negali būti. 
Ne, tas žmogus miręs, jo kaulai išbarstyti 
kažkur Okavango deltoje. Paskui jis pas- 
isuka į pravirų durų plyšį, ir pamatau 
veidą. Viskas, kuo tikėjau tuos pastaruosius 
šešerius metus, viską, ką maniau žinanti, 
apsiverčia išvirkščiai. 

Eliotas gyvas. Vargšelis nevėkšla Eliotas, 
leipėjęs dėl blondinių, klupinėjęs po 
savaną, visada būdavęs Ričardo pašaipų 
taikiniu, Eliotas, radęs savo palapinėje 
gyvatę, nors niekas kitas jos nematė. Min- 
timis aš grįžtu į tą paskutinę naktį, kai 
mano bendrakelioniai dar buvo gyvi. Prisi- 
menu tamsą, paniką, šūvius. Ir paskutinį 
moters riksmą: O Dieve, jis turi šautuvą! 

Ne Džonis. Tai niekada nebuvo Džonis. 

Jis pro podėlį eina toliau, ir žingsnių ne- 
besigirdi. Kur jis? Gal stovi vietoje, tik man 
nematomas, ir laukia, kol aš pasirodysiu? 
Jeigu išžengsiu iš podėlio ir pabandysiu išs- 
mukti pro virtuvės duris, ar jis mane 
pastebės? Paklaikusi mėginu įsivaizduoti už 
tų durų užpakalinį kiemą. Jis visas aptver- 
tas, bet kurgi vartai? Nepajėgiu prisiminti. 
Tvora galėtų name užspeisti, patekčiau į 
spąstus, kaip galvijai skerdimo kieme. 

O gal tiesiog čia, podėlyje, pasilikti ir 
laukti, kol jis mane suras. 

Nukeliu nuo lentynos stiklainį. Aviečių 
uogienė. Rankoje stiklainis atrodo kietas ir 
sunkus; ne itin kas, bet tai vienintelis mano 
turimas ginklas. Atsargiai iškišu galvą iš už 
sandėliuko durų ir pasižiūriu. 

Ten nieko nėra. 

Ištykinu iš kamarėlės į skaisčiai apšvi- 
estą virtuvę, kur tvieskian-čiame spindesy 
jaučiuosi skaudžiai nesaugi. Užpakalinės 


720/748 
namo durys už kokių dešimties žingsnių, 
grindys nusėtos stiklo šukių. 

Suskamba telefonas — garsiai it klyks- 
mas. Sustingstu vietoje, o į skambutį 
atsiliepia atsakiklis. Linijoje girdžiu detek- 
tyvės Ricoli balsą: Mile, prašau, pakelkit 
ragelį. Mile, jūs ten? Šitai svarbu... 

Per primygtinai skambantį jos balsą des- 
peratiškai klausausi kitų garsų, bet to 
žmogaus negirdžiu. 

Spruk. Nagi, spruk. 

Baimindamasi išsiduoti, ant pirštų galų 
tipenu aplink stiklo šukes. Devyni žingsniai 
iki durų. Aštuoni. Įveikiu pusę kelio per vir- 
tuvę, kai vidun įšauna katinas, letenomis 
slysdamas per glotnias plyteles, garsiai 
blaškydamas šukes. 

Triukšmas įsibrovėlį perspėja, ir manęs 
link artėja sunkūs žingsniai. Esu visiškai 
atviroje vietoje, niekur nepasislėpsi. Metu- 
osi prie durų. Tik suspėju nutverti rankeną, 

kai rankos mane sučiumpa už nertinio ir 
trūkteli atgal. 

Apsisuku ir aklai užsimoju stiklainiu. Šis 
trenkia jam į galvą ir sudūžta. Ištrykšta 
raudona kaip kraujas aviečių uogienės 
čiurkšlė. 

Iš įsiūčio jis sustaugia ir palaisvina gni- 
aužtą. Tik mirksnį esu laisva ir vėl metuosi 
prie durų. Vėl beveik jas pasiekiu. 

Bet jis mane sugriebia, ir abu išsidriekia- 
me ant grindų, slysdami per stiklo šukes ir 
aviečių uogienę. Apvirsta šiukšlių kibiras, iš 
jo išsipila purvini saldainių popierėliai ir 
kavos tirščiai. Įstengiu pasikelti ant kelių ir 
desperatiškai ropoju per išsibarsčiusias 
šiukšles. 

Virvė apsiveja man kaklą, įsitempia, 
trūkteli galvą atgal. 

Siekiu aukštyn rankomis, grabalioju vir- 
vę, bet ji įtempta, tokia įtempta, kad kaip 
peilis rėžiasi man į kūną. Girdžiu jį stenant 

nuo pastangų. Virvės palaisvinti nepajėgiu. 
Nebegaliu kvėpuoti. Šviesa pradeda blėsti. 
Mano kojos bejėgės. Štai kaip numirsiu, 
labai toli nuo namų. Toli nuo visų, kuriuos 
myliu. 

Smunku atgalios, ir kažkas aštrus nud- 
ilgo man delną. Mano pirštai susigniaužia 
apie tą daiktą, kurį vos juntu, nes visą kūną 
pamažu apima nejautra. Violeta. Kristoferi, 
man nereikėjo jūsų palikti. 

Bloškiu ranką atgal, kirsdama jam į 
veidą. 

Net pro temstantį ūką išgirstu jo klyks- 
mą. Staiga virvė apie mano kaklą suglemba. 
Virtuvė pašviesėja. Kosėdama, žiopčiodama 
paleidžiu daiktą, kurį laikiau delne, ir tas 
žvangteli ant grindų. Atidaryta kačių 
maisto skardinėlė, o atkelto dangtelio 
kraštas aštrus kaip skustuvas. 

Pasikeliu ant kojų, ir tiesiai priešais 
mane ant darbastalio — stovas su 

virtuviniais peiliais. Įsibrovėlis slenka 
artyn, ir aš atsisuku jo pasitikti. Kraujas 
tiesiog kriokliu pliaupia iš prakirstos jo 
kaktos, užlieja akis. Jis puola, rankas tiesia 
sučiupti man už gerklės. Pusiau apakintas 
savo kraujo, jis nemato, ką laikau rankoje. 
Ką esu atstačiusi į priekį, kai mudviejų 
kūnai susiduria. 

Mėsinis peilis sulenda jam į pilvą. 

Jo rankos, grabinėjančios mano kaklo, 
staiga geibiai nukrinta. Jis parpuola ant 
kelių, tik mirksnį išsilaiko tiesiai, at- 
merktomis akimis, o veidas — kruvina 
nuostabos kaukė. Paskui visu kūnu nusvyra 
į šoną, ir aš užsimerkiu, kai sudrimba ant 
grindų. 

Ir pati svirduliuoju. Kliūdama kojomis 
per sukruvintas stiklo šukes nusivelku iki 
kėdės ir susmunku ant jos. Panardinu galvą 
sau tarp rankų ir pro kraujo ūžesį ausyse 
girdžiu kitą garsą. Sirenos. Neturiu jėgų 

pakelti galvos. Girdžiu  beldžiant į 
paradines duris ir šauksmus: Policija! Bet 
negaliu pajudėti. Tik kai išgirstu juos įžen- 
giant pro užpakalines duris ir vieną 
išgąstingai nusikeikiant, pagaliau pakeliu 
akis. 

Priešais mane šmėkšo du policininkai, 
abu spokso į skerdynes virtuvėje. 

— Jūs Milė? — vienas jų klausia. — Milė 
Debruin? 

Linkteliu. 

Jis į savo radijo stotelę sako: 

— Detektyve Ricoli, ji čia. Gyva. Bet jūs 
nepatikėsite, ką aš matau. 

Kitą dieną atidengiama jo irštva. 

Aleno Rodso kieme už namo georadaru 
aptikus požeminę ertmę, ekskavatorius 
užtruko tik kelias minutes, kol rado įėjimą, 
— medinį liuko dangtį, paslėptą po colio 
storumo mulčio sluoksniu. 

Džeinė pirmoji nulipo laipteliais į žvar- 
bią juodymę, atsiduodančią drėgna žeme. 
Pasiekusi apačioje betonines grindis, įs- 
ispoksojo į tai, ką išryškino jos žibintuvas: 
ant sienos pritvirtintą snieginio leopardo 
kailį. Ant kablio šalia tabalavo plieniniai 
nagai, aštrūs it skustuvo ašmenys, išgaląsti 
iki blizgaus spindesio. Ji prisiminė tris lygi- 
agrečius rėžius ant Leono Goto liemens. 

Prisiminė Natali Tumbs ir tris įrantas jos 
kaukolėje. Štai įnagis, kuris paliko tas 
žymes ant kūno ir kaulo. 

— Ką ten apačioje matai? — šūktelėjo 
Frostas. 

— Žmogų-leopardą, — tyliai atsakė ji. 

Frostas nulipo laiptukais, ir juodu 
stovėjo drauge, žibintuvų spinduliais it 
kardais skrosdami tamsą. 

— Jėzau, — pratarė jis, sustabdęs spin- 
dulį ant priešingos sienos, kur prie kamšt- 
inės lentos buvo prisegtos dvi dešimtys 
vairuotojo pažymėjimų ir paso fotografijų. 
— Jie iš Nevados, Meino, Montanos... 

— Čiajo trofėjų siena, — pasakė Džeinė. 

Kaip ir Leonas Gotas, kaip ir Džeris 
O'Brajenas, Alenas Rodsas irgi demon- 
stravo savo medžioklės laimikius, bet ant 
sienos, skirtos tik jo akims. Jos dėmesį pat- 
raukė iš paso išplėštas puslapis: Milė 
Džeikobson — trofėjus, kurį Rodsas tarėsi 

laimėjęs, bet į šį prizą savo teises pareiškė 
per anksti. Šalia Milės fotografijos — kiti 
veidai. Isajo ir Keiko Matsunagų. Ričardo 
Renviko. Silvijos Van Ofvegen. Vivianos 
Kruisvik. Elioto Goto. 

Ir Džonio Posthumo, savanų vedlio, kur- 
is bandė išsaugoti jų gyvybę. Tiesiame Džo- 
nio žvilgsnyje Džeinė matė bebaimį žmogų, 
nedvejojant pasiryžusį padaryti viską, kas 
būtina. Žmogų, laukinėje gamtoje pasiren- 
gusį pasitikti bet kokį žvėrį. Bet Džonis nė 
neįsivaizdavo, kad pavojingiausias padaras, 
su kuriuo kada nors susidurs, bus jo be- 
sišypsantis klientas. 

— Čia yra nešiojamasis kompiuteris, — 
pritūpęs prie kartotinės dėžės pasakė Fros- 


tas. — „MacBook Air“. Manai, priklausė 
Džodei Andervud? 
— Įjunk. 


Pirštinėtomis rankomis Frostas iškėlė 
kompiuterį ir nuspaudė mygtuką SROVĖ. 

— Elementas išsibaigęs. 

— Ar yra srovės laidas? 

Jis įkišo ranką giliau į dėžę. 

— Tokio nematau. Čia yra sudaužyto 
stiklo. 

— Nuo ko? 

— Paveikslo. 

Jis ištraukė įrėmintą fotografiją su iš- 
dužusiu apsauginiu stiklu. Pašvietė į ją žib- 
intuvu, ir minutėlę nė vienas iš jų nepratarė 
nė žodžio, bandė suvokti reikšmę to, ką 
mato. 

Drauge stovėjo du vyrai, saulė krito į jų 
veidus, ir skaisti šviesa buvo išryškinusi 
kiekvieną bruožą. Jie atrodė ganėtinai 
panašūs, kad būtų broliai: abu tam- 
siaplaukiai ir kampuotais veidais. Vyras 
kairėje šypsojosi į objektyvą, bet antrasis 
tartum buvo užkluptas netikėtai tuo mo- 
mentu, kai sukosi veidu į fotoaparatą. 

— Kada ji daryta? — paklausė Frostas. 

— Prieš šešerius metus. 

— Iš kur žinai? 

— Kadangi žinau vietą. Esu ten buvusi. 
Tai Stalo kalnas Keiptaune, — Džeinė 
pažvelgė į Frostą. — Eliotas Gotas ir Alenas 
Rodsas. Juodu buvo pažįstami. 

Detektyvė Ricoli stovi prie daktarės Ailz 
paradinių durų su nešiojamojo kompi- 
uterio krepšiu rankoje. 

— Čia paskutinis dėlionės fragmentas, 
Mile, — sako. — Manau, norėsite tai 
pamatyti. 

Jau praėjo savaitė, kai aš likau gyva po 
Aleno Rodso antpuolio. Nors kraujo ir stik- 
lo šukių jau nebelikę ir langas vėl įstatytas, 
aš vis dar vengiu eiti į virtuvę. Prisiminimai 
pernelyg ryškūs, o kaklo nuobrozdos dar 
pernelyg šviežios, tad mudvi patraukiame į 
svetainę. Įsitaisau ant sofos tarp daktarės 
Ailz ir detektyvės Ricoli, dviejų moterų, 
kurios medžiojo monstrą ir stengėsi mane 

nuo jo apsaugoti. Bet galų gale apsiginti 
turėjau pati. Esu ta, kuri turėjo dusyk mirti, 
kad gyventų vėl. 

Pilkasis rainis tupi ant kavos staliuko ir 
trikdančiai nuovokiai stebi, kaip Ricoli 
atidaro nešiojamąjį kompiuterį ir įstumia 
atmintuką. 

— Čia nuotraukos iš Džodės Andervud 
kompiuterio, — paaiškina ji. — Štai kodėl 
Alenas Rodsas ją nužudė. Kadangi tos nuo- 
traukos pasakoja istoriją, ir jis negalėjo 
leisti, kad kas nors jas pamatytų. Nei Leo- 
nas Gotas. Nei Interpolas. Ir tikrai nei jūs. 

Ekranas užsipildo vaizdų išklotinėmis, 
visos jos per mažos, kad įžvelgtum kokias 
nors detales. Ji spragteli ties pirma išklot- 
ine, ir ekrane išsiskleidžia nuotrauka: 
šypsantis tamsiaplaukis vyras apie tris- 
dešimties, apsirengęs džinsais ir fotografo 
liemene, su permesta per petį kuprine. Jis 
stovi eilėje prie oro uosto registracijos 

stalo. Jo kakta šiek tiek kampuota, akys 
švelnios, o išvaizda trykšta laimingu nekal- 
tumu — nekaltumu avinėlio, nenutuoki- 
ančio, kad jo laukia skerdykla. 

— Tai Eliotas Gotas, — paaiškina Ricoli. 
— Tikrasis Eliotas Gotas. Daryta prieš 
šešerius metus, prieš pat Bostone jam įsėd- 
ant į lėktuvą. 

Aš tyrinėju jo bruožus, garbanotus 
plaukus, veido formą. 

— Jis toks panašus į... 

— Į Aleną Rodsą. Galbūt todėl Rodsas 
nusprendė jį nužudyti. Pasirinko auką, 
panašią į jį, kad pats galėtų būti palaikytas 
Eliotu Gotu. Pasinaudojo Goto pavarde, kai 
Keiptauno naktiniame klube susipažino su 
Silvija ir Viviana. Pasinaudojo Elioto pasu 
ir kredito kortelėmis, užsiregistruodamas 
reisui į Botsvaną. 

Kur aš su juo ir susipažinau. Pagalvoju 
apie tą dieną, kai pirmą kartą mano akys 

krito ant žmogaus, pasivadinusio Eliotu. 
Tai atsitiko šalutiniame Mauno oro uosto 
terminale, kur mūsų septynetas laukė, kol 
būsime įlaipinti į savanų lėktuvą skrydžiui į 
Deltą. Prisimenu, kaip nervinausi, kad 
skrisime mažu lėktuvu. Prisimenu, kaip 
Ričardas skundėsi, kad neturiu nuotykių 
dvasios ir kodėl negalėčiau labiau džiaugtis 
— kaip tos žavios blondinės, kikenančios 
laukiamajame ant suolo? Apie pirmą sus- 
itikimą su Eliotu neprisimenu beveik 
ničnieko, nes buvau susitelkusi į Ričardą. 
Kad jį prarandu. Kad jam atrodau 
nusibodusi. Safaris buvo mano paskutinio 
atodūsio pastanga išgelbėti tai, ką mudu 
drauge turėjome, tad aš vos kreipiau 
dėmesį į nerangų vyruką, rėžiantį sparną 
apie blondines. 

Ricoli pereina prie kitos nuotraukos. Tai 
„asmenukė“, daryta oro linijos reiso metu. 
Tikrasis Eliotas šypso nuo salono krėslo 

šalia praėjimo, o keleivė jam iš dešinės 
kelia į fotoaparatą vyno taurę. 

— Visos fotografijos darytos mobiliuoju 
telefonu ir Elioto elek-troniniu paštu per- 
siųstos savo draugužei Džodei. Tai kronika 
diena po dienos, ką jis matė ir su kuo su- 
sipažino, — sako Ricoli. — Mes neturime 
tas nuotraukas lydinčio teksto, nusiųsto 
elektroniniu paštu, bet jos dokumentuoja jo 
kelionę. Ir jis jų padarė daug. 

Ji spragteli per kitas nuotraukas. Val- 
gymas oro linijos lėktuve. Saulėtekis pro 
orlaivio langą. Ir dar viena asmenukė, kur 
jis, kvailai šypsodamasis, pasilenkęs į 
praėjimą, rodo saloną už savęs. Bet šįkart 
susitelkiu ne į Eliotą, o į žmogų krėsle už jo, 
ir to žmogaus veidas aiškiai matomas. 

Alenas Rodsas. 

— Jie skrido tuo pačiu reisu, — sako 
Ricoli. — Galbūt šitaip ir susipažino — lėk- 
tuve. Arba galbūt susipažino anksčiau, dar 

Bostone. Bet tikrai žinome, kad atskridęs į 
Keiptauną Eliotas jau turėjo draugą, su 
kuriuo galėjo slampinėti. 

Ji spragteli kitą vaizdo piktogramą, ir 
ekrane pasirodo nauja fo-tografija. Elioto ir 
Rodso, stovinčių ant Stalo kalno. 

— Šita nuotrauka — paskutinė žinoma 
Elioto daryta fotografija. Džodė Andevud ją 
įrėmino ir padovanojo Elioto tėvui. Mes 
manome, kad ji kabėjo Leono namuose tą 
dieną, kai Alenas Rodsas pristatė snieginį 
leopardą. Leonas iš fotografijos atpažino 
Rodsą. Veikiausiai jo paklausė, iš kur 
pažinojo Eliotą ir kaip atsitiko, kad abiem 
pasitaikė būti Keiptaune. Vėliau Leonas 
skambino telefonu. Džodei Andervud, kur- 
ios paprašė visų turimų Elioto kelionės 
nuotraukų. Į Interpolą, mėgindamas susis- 
iekti su Henku Andrisenu. Ta fotografija 
buvo katalizatorius visko, kas sekė toliau. 
Leono Goto sudorojimo. Džodės Andervud 

nužudymo. Galbūt net zoologijos sodo 
prižiūrėtojos Debros Lopes, nes ji buvo pas 
Gotą namie ir girdėjo jų pokalbį. Bet 
žmogus, kurio Rodsas labiausiai bijojo, bu- 
vote jūs. 

Aš spoksau į ekraną. 

— Kadangi esu vienintelė žinanti, katras 
iš tųdviejų vyrų iš tikrųjų vyko į safarį. 

Ricoli linkteli. 

Staiga man tampa nebepakenčiama 
žiūrėti į Rodso veidą ir aš nusisuku. 

— Džoni, — sukuždu. 

Ištariu tik tą vienintelį žodį — Džoni. 
Ūmai prisiminiau jį, nušviestą saulės, gels- 
vai rusvus kaip liūto karčiai jo plaukus. 
Kaip stovėjo, tvirtai it medis įrėmęs kojas į 
savo gimtąją Afrikos žemę. Kaip prašė 
manęs juo pasitikėti, ragino taip pat iš- 
mokti pasitikėti ir savimi. Ir prisimenu, 
kaip jis žiūrėdavo į mane, kai sėdėdavome 
prie laužo, ir šviesa mirguliuodavo jam ant 

veido. Jeigu tik būčiau klausiusi savo šird- 
ies; jeigu tik būčiau pasikliovusi žmogumi, 
kuriuo norėjau tikėti... 

— Taigi dabar žinote tiesą, — švelniai 
taria daktarė Ailz. 

— Viskas būtų galėję pasisukti visai ki- 
taip, — sumirkčioju, ir ašara nurieda man 
skruostu. — Jis stengėsi išsaugoti mus 
gyvus. Mes visi nusistatėme prieš jį. 

— Tam tikra prasme, Mile, jis ir iš- 
saugojo jus gyvą. 

— Kaip? 

— Dėl to, kad bijojote Džonio ir likote 
pasislėpusi Tauvz Riveryje, kur Alenas 
Rodsas negalėjo jūsų surasti. 

Daktarė Ailz žvilgteli į Ricoli ir priduria: 

— Iki mes, nelaimei, atsigabenome jus į 
Bostoną. 

— Mūsų kaltė, — pripažįsta Ricoli. — Bu- 
vome nusižiūrėję ne tą žmogų. 

Aš irgi. Pagalvoju, kaip Džonis manęs 
tykodavo košmaruose, nors jis nebuvo tas, 
kurio būčiau turėjusi bijoti. Tie blogi sapnai 
dabar blėsta; pastarąją naktį miegojau 
geriau nei per visus šešerius metus. Mon- 
stro nebeliko, ir jį nugalėjau aš pati. Prieš 
kelias savaites detektyvė Ricoli man pa- 
sakė: tai vienintelis būdas pasiekti, kad 
kada nors vėl galėčiau kietai miegoti, ir 
dabar esu tikra, jog košmarai visiškai 
išnyks. 

Ji uždaro kompiuterį. 

— Taigi rytoj galite skristi namo 
žinodama, kad tai tikrai baigėsi. Neabejoju, 
jūsų vyras džiaugsis, kad sugrįžote. 

Linkteliu. 

— Krisas man skambindavo kone po tris 
kartus per dieną. Jis sako, jog ten tai tapo 
sensacija. 

— Grįšite namo kaip herojė, Mile. 

— Tiesiog esu laiminga, kad grįžtu 
namo. 

— O iki tol, pagalvojau, yra kai kas, ką 
norėtumėte turėti. 

Ji atsega kompiuterio krepšį ir ištraukia 
didelį voką. 

— Henkas Andrisenas man tai atsiuntė 
elektroniniu paštu. O aš išspausdinau jums. 

Praveriu voką ir ištraukiu fotografiją. 
Man sugniaužia gerklę, ir akimirką nepajė- 
giu išleisti nė garso. Tik spoksau į Džonio 
nuotrauką. Su šautuvu šalia savęs jis stovi 
ligi kelių žolėje. Jo plaukai paauksinti 
krintančios saulės šviesos, o akys 
primerktos vidury juoko. Tai Džonis, kurį 
įsimylėjau, tikrasis Džonis, kurį laikinai 
buvo užtemdęs monstro šešėlis. Štai kokį 
privalau jį prisiminti: laukinėje gamtoje 
kaip namie. 

— Tai viena iš kelių gerų fotografijų, 
kokias Henkui pavyko surasti. Padaryta 

kito savanų vedlio maždaug prieš aštuon- 
erius metus. Pamaniau, kad ji jums patiks. 

— Kaip jūs žinojote? 

— Kadangi žinau, kokia turėtų būti savi- 
plaka mintyse paaiškėjus, jog viskas, ką 
apie Džonį manėte, buvo netiesa. Jis nu- 
sipelno apie save tokių prisiminimų, koks iš 
tikrųjų buvo. 

— Taip, — sukuždu glostydama šypsantį 
veidą fotografijoje. — Ir aš prisiminsiu. 

Kristoferis pasitiks mane oro uoste. Violeta 
irgi ten bus, beveik tikrai su puokšte gėlių 
rankose. Mane jie pasičiups į glėbį, ir 
paskui mes parvažiuosime namo į Tauvz 
Riverį, kur šįvakar bus sutiktuvių pobūvis. 
Krisas jau mane perspėjo apie jį, nes žino, 
kaip aš nemėgstu staigmenų, juolab 
pobūvių. Bet jaučiu, kad pagaliau metas 
švęsti, nes atgaunu gyvenimą. Vėl sugrįžtu į 
pasaulį. 

Man pasako, kad susirinks pusė 
miestelio, nes visiems smalsu. Prieš 
pamatydami tą istoriją per žinias, mažai 
kas numanė apie mano praeitį, arba kodėl 
aš gyvenau tokia užsidariusi. Anksčiau 

niekada nebūčiau galėjusi rizikuoti iškilti į 
viešumą. Dabar jie visi apie mane žino, ir 
esu nauja miestelio įžymybė — paprasta 
mamytė, nuvykusi į Ameriką ir nugalėjusi 
serijinį žudiką. 

— Čia bus tikra beprotybė, — perspėjo 
Krisas, kai mudu kalbėjomės telefonu prieš 
pat man įsėdant į lėktuvą. — Nuolat skam- 
bina iš laikraščio ir iš televizijos. Jiems pa- 
sakiau, kad paliktų mus ramybėje, bet tu 
turi būti tam pasirengusi. 

Po pusvalandžio mano lėktuvas nutūps. 
Paskutinės skrydžio akimirkos kartu bus ir 
paskutinė galimybė pabūti vienai. Kai pra- 
dedame leistis į Keiptauną, dar vieną, 
paskutinį, kartą išsitraukiu fotografiją. 

Praėjo šešeri metai, kai paskutinį sykį jį 
mačiau. Aš kasmet senėju, bet Džonis 
niekada nepasens. Visada stovės tiesus ir 
aukštas, žolė banguos jam prie kojų, saulė 
atsispindės jo šypsenoje. Mąstau apie 

galėjusius įvykti dalykus, jeigu viskas būtų 
susiklostę kitaip. Gal dabar gyventume sus- 
ituokę ir laimingi savo kaimiškoje trobelėje 
savanose? Gal mūsų vaikai turėtų jo kviečių 
spalvos plaukus ir bėgiotų basi bei laisvi? 
Aš niekada nežinosiu, nes tikrasis Džonis 
guli kažkur Deltoje, jo kaulai gūra žemėje, 
jo dalelės amžinai susietos su kraštu, kurį 
jis mylėjo. Tam kraštui jis visada prik- 
lausys. Turiu tik prisiminimus apie jį, ir ju- 
os saugosiu kaip savo paslaptį. Jie prik- 
lauso tik man vienai, niekam kitam. 

Lėktuvas paliečia žemę ir rieda vartų 
link. Dangus briliantinio mėlio, ir žinau, 
kad oras bus švelnus, atmieštais gėlių ir 
jūros aromatų. Įkišu Džonio fotografiją at- 
gal į voką ir paslepiu rankinuke. Toli nuo 
akių, bet niekada nepamirštamą. 

Atsistoju. Metas grįžti į savo šeimą. 


Padėkos 


Aš niekada =" nepamiršiu 
jaudulio, kai pirmą kartą 
trumpai pamačiau leopardą 
laukinėje gamtoje. Už šį 
brangų prisiminimą dėkoju 
nuostabiam Ulusabos safario 
namų Sabi Sandse personalui. 
O ypač turiu padėkoti 
reindžeriui Gregui Posthumu- 
su ir  pėdsekiui Danui 
Ndubane'ui, mane 
supažindinusiems su Afrikos 
savanų grožiu ir išsaugo- 
jusiems mano vyrą gyvą. 


Milžiniška dėkingumo 
skola priklauso mano liter- 
aturinei agentei Megei Ruley, 
kuri daug metų buvo ištikima 
draugė ir sąjungininkė, taip 
pat savo redaktorėms Lindai 
Marrow (JAV) ir Sarah'ai 
Adams (JK) už jų neįkaino- 
jamą pagalbą išblizginant šią 
knygą. 

Užvis labiausiai dėkoju sa- 
vo vyrui Jacobui, kad drauge 
dalyvavo šioje kelionėje. 
Nuotykis tęsiasi. 

Apie autorę 


Tess Gerritsen yra gydytoja ir 
tarptautinių bestselerių 
autorė. Ji pelnė pripažinimą 
visoje šalyje už savo pirmą 
įtempto siužeto romaną, New 
York Times bestselerį „Donor- 
as“ (Harvest). Ji taip pat 
parašė bestselerius 
„Išlikusieji“ (Last to Die), 
„Tylioji“ (The Silent Girl) 
„Ledinis šaltis“ (Ice Cold), 
„Relikvija““ (The Keepsake), 
„Kaulų sodas“ (The Bone 
Garden), „Nusidėjėlė“ (The 
Sinner), „Pameistrys“ (The 

Apprentice), „Chirurgas“ (The 
Surgeon), „Užkratas“ (The 
Life Support), „Šėlas“ (The 
Bloodstream) ir „Gravitacija“ 
(The Gravity). Tess Gerritsen 
gyvena Meine. 


www.tessgerrisen.com 
Facebook.com/TessGerritsen 
(Otessgerritsen 


